
DISCOURS 



SUR LES DUELS 




k'ay entrepris ce discours sur. ce que 
^ j ay veu souvant faire ceste dis- 
pute parmy de grands capitaines^ 
seigneurs, braves cavalliers et vail- 
lans soldats, sçavoir mon si Ton 
doit pratiquer grandes courtoisies et en user par- 
my les duels j combats, camps clos, estaquades > 
et appels ? Aucuns les ont fort approuvées, et 
sont estez d'advis d'en user, d'autres non. Ceux 
et les premiers qui ont mis les camps clos et 
combats à outrance en leurs plus grands 
vogues, sont estez les Danois et Lombards, et 
qui les premiers leur ont imposé les loix 
rigoureuses que autresfois lont estées obser- 
vées parmy nous autres chrestiens par trop 
cruellement, et principalement du temps de 
Charlemaigne, qui mesme en fist des loix, et 
depuis fort usitées parmy les François et Ita,- 
liens. plus parmy eux que par autres. Il 
nefaiioit point parler de courtoisie nullement, 

• i, Estaqaade,tncemttàe pieux. 

8 Livre II, Chapitre II. 

sinon qui entroit en camp clos falioit se pro- 
poser vaincre ou mourir, et surtout ne se 
rendre point; car le vainqueur du vaincu (par 
ces loix lombardes et danoises) en disposoit 
tellement qu'il en vouioit et bon luy sembloit, 
comme de le traisner par le camp ainsin qu'il 
luy eust pieu, de le pendre, de le brusler, de 
le tenir prisonnier, bref en disposer mieux que 
d'un esclave, car tel estoit le vaincu du vain- 
queur. On dict qîie les Danois et Lombards, 
sur ceste ignominie de traisner par le camp, 
en prirent leur example d'Acnilles, lequel 
( ainsin que recite . Homère ) amprès qu'il 
eust vaincu Hector, l'attacha tout mort à la 
queue de son chariot ou cheval, et le traisna 
trois fois par le camp, en signe de triumphe 
et de victoire très noble. 
J'ay ouy parler d'un grand, brave et vali- 

Discours sur les Duels. 9 

Il y eust, du temps du feu roy Henry 11% à 
l'advenement de sa couronne, un combat à 
Sedan entre le baron des Guerres» et le sei- 
gneur de Fandilles", pour une auerellequi leur 
survint le propre jour que Sadite Majesté fist 
son entrée à Paris'. Le subject en est fort 

ffraphe, il contient une métaphore empruntée des armes à 
feu qui ratent. 

1. Claude d'Aguerre, baron de Yienne-le-Chastel. 

2. Jean-Jacques de Fontaines, sieur de Fendilles. 

}. La querelle n*eut pas lieu le jour de rentrée du Roi, 
c'est-à-dire le 16 juin 1(49, mais quelques jours plus tard, 
comme on va le voir dans le rédt que nous publions, et qui 
dut être adressé par Fendilles à son protecteur le vidame de 
Chartres : < Monseigneur, puis qu'il vous plaist emendre 
comme le differend d'entre le baron d'Aguerre et moy est 
survenu : ce Ait ce me semble environ le mardy deuxiesme 
juillet, le roy estant en son palais à Paris, moy voulant 
essaier entrer de la salle du palais en la grande chambre 
dorée ou le roy debvoit tenir son audience , et pour ce que 
l'heure n'estoit encores venue je laissai mes armes à ung 
libraire, pour ce que j'avois entendu ny failloit porter armes. 
En attendant que l'on y entrast j'estois apuié contre la 
porte et y avoit plusieurs personnes autour de moy et entre 
aultres ung jeune homme avec peu de barbe blonde que ne 
congnoissois, lequel depuis ay entendu qu'il se nommoit le 
baron d'Aguierre, qui s'approcha au razibus de moy et 
estant là mise la main sur la myenne et commença à- me 
tirer et frotter mon poulce droict qui estoit à découvert pour 
la fente de mon çand à cest endroit et ce faict parfois faisant 
semblant de se jouer essaioit à me tirer le gand; quoy 
voiant, après qu'il eut retiré sa main, je tiray mon dit gand 
et ung peu après il vint retoucher ma mam , la tirant par 
fois en bas, et s'estant ung peu retiré je sentis qu'il me 
detaichait l'esguillette plus près de ma braie et mist son 
poulce contre ma cuisse drdtte, y frétillant un peu; et moy 
pensant qu'il regardas! veoir si je avois de l'argent ne luy 
dictz mot pour ce coup et aussi qu'il retira sa main où après 
je sentis qu'il me vint passer son membre joignant la main 
myenne que je tenois sur mon ventre près la seincture. EV 

10 Livre II, Chapitre II. 

salle, car il touche la sodomie. Ce Fandilles 
estoit un jeune gentilhomme bravasche et fou, 
qui suivoit feu le vidasme de Chartres^, qui 
alors estoit à la cour la gentillesse de toute 
chevallerie. Le baron des. Guerres estoit un 
seigneur que le roy François avoit nourry 
page de sa chambre, et qui estoit de Lorraine, 
ses prédécesseurs estans pourtant sortis de 
Basque ou de Biard ' ; car (comme dict M. de 
Montluc en son livre) le roy René de Scicile, 
duc de Lorraine et d'Anjou, aymoit fort les 
Gascons et gentilshommes de ce pays là bas, 
et s'en servit fort : si bien qu'il y en eust 
quelques uns qui s'y accazarent », dont en est 
sorty despuis crhonnestes gens, ainsin que nous 
avons veu de nostre temps le seigneur de Rouly 
Gonty, Basque brave et vaillant, tenant grand 
rang en ceste maison de Lorraine. Ces deux 

me l'y remettant, je ne puis endurer telle villennie, ains le 
prins à pleine poignée par sondict membre et luy dis : « Me 
voulez f..... ou quoy?» Et criay par trois ou quatre fois : 

< Messeigneurs, voicy qui m'a mis le v.. à la main, je ne 
scay pourquoy. * Et après j'oys que le dit jeune homme 
disoit : « Moy ! moy ! mis le v. . à la main ! Regardez la 
meschanceté, il n'est pas ainsi !» Et je luy dits qu'il avoit 
menti et pour ce qu'il feist semblant mettre la main à 
l'espée, je luy donnay du poing par l'oreille, le poussant 
amere et depuis eusmes beaucoup de propos qui ne me 
souvient bonnement, sinon que j'entendis qu'il disoit : 

< Regardez qu'il est meschant ( » Et luy repondis : « Tu as 
menti! » Vous asseurant, monseigneur... tout ce que dessus 
estre vray... escript et signé de ma main présentement 
dans ma tante. Ainsi signé : Jehan Jacques de Fontaines. » 
Biblioth. nat. mss. 5-«,u et 7 1 fonds Cangé. 

1 . François de Vendôme, vidame de Chartres. 

2. Béam. 

3. s'y accazarent, s'y établirent. 

Discours sur les Duels. ii 

braves gentilshommes donc, pour vuider leurs 

Querelles (car par accord ne se pouvoit elle, 
'autant qu'elle touchoit trop au baron des 
Guerres et à son honneur), demandarent le 
camp au roy Henry, lequel, par le serment 
qu'il avôit faictde n en donner jamais despuis 
celuy de feu M. delaChastaigneraye mon oncle, 
pour le regret extresme qu'il porta de sa mort, 
leur reffusa tout à plat. Ils eurent leur recours 
à prier M. de Bouillon» pour le leur bailler à 
Sedan, comme estant souverain en ses terres, 
qui leur accorda librement' ; et au jour assi- 
gné, ne faillirent à comparoistre très bien 
accompagnez de leurs parens et amis, par- 
rains et confidans, avec toutes ces ceri- 
monies en ce requises, très bien observées, 

3ue les loix anciennes des duels avoient or- 
onné ; et, entre autres, ledict sieur de Fan- 
dilles ne voulut jamais entrer dans le camp 
(tant il estoit bravasche et fendant) qu'il 
n'eust veu un feu allumé et une potence dres- 
sée, pour y attacher et brusler son ennemy 
amprès sa victoire, tant esperoit il en avoir 
bon marché. Mais pourtant la fortune luy 
changea, et luy rompit son dessein, car il ne 
surmonta son ennemy ainsin qu'il pensoit; 
et, toutesfois aussy ne fust il tant vaincu, 
qu'il y allast tant du sien qu'on diroit bien». 
Leur corps estoit couvert*; et pour armes 

1 . Robert de la Mark. 

2. Librement, galamment , franchement, d'une manière 
floble et libérale. 

3. Que son honneur fiit compromis. 

4. Ils étaient habillés. A cette époque, les duellistes se 
battaient souvent ou nus ou en chemise. 

12 Livre II, Chapitre IL 

offencifves le baron des Guerres avoit choisy 
pour toutes une espée bastarde', qu'il avoit 
fort bien à la main, pour la leçon que luy en 
avoit donné un prestre oui en estoit très bon 
maistre : et pourtant M. le vidasme, qui estoit 
parrain dudict Fandilles, disputa cette arme, 
d'autant que l'article du duel porte « armes 
usitées parmy cavalliers et gens d'honneur» ; 
mais il fust respondu que les Suisses, qui sont 
si braves gens de guerre, n'en usent point 
d'autres. Pour fin, feu M. le vidasme ne passa 
point plus avant, s'assurant de la vaillance 
de son filleul, qui, de son costé, n'en fist 
nulle altercation. Les voylà donc entrez dans 
le camp, toutes solemnitez et criées faictes et 
requises. De premier abord, Fandilles donna 
un grand coup de son espée à travers la cuisse 
dudict baron, qui luy fist une telle ouverture, 
à cause de la largeur de l'espée, que le sang 
en sortit en si grande abondance, qu'il com- 
mençoit desjà à diminuer delà force du baron, 
oui. en prévoyant son inconvénient, s'advisa 
a'aller aux prises et la lutte, y ayant esté 
très bien dressé par un petit prestre breton 
qui estoit aumosnier de M. le cardinal de Le- 
noncourt, son parent : et ayant aussitost porté 
son homme par terre, et le tenant soubs luy, 
n'ayant ne l'un ne l'autre nulles armes offen- 
cifves, car elles leur estoient desemparées des 
mains pour mieux se servir de la lutte, se 
terrasser et porter par terre, par quoy 1^ 
baron eut recours aux mains et aux poings, 

I . Épée à deux tranchants, à lame large, à l'usage des 
gens de pied. 

dont il en donnoit de très grands coups à son 
ennemy, et le plus qu'il pouvoit; et cepen- 
dant cela n'estoit rien, et de tant plus s'alloit 
il affoiblissant de sa playe et de son sang, oui 
luy couloit fort tousjours. La fortune voulut 
que le combat estant en tels termes de sus- 
pension, un eschaffaut qui estoit là tout au- 
près du camp vint à se rompre e.t tumber, où 
il y avoit force dames et damoiselles, gentils- 
hommes et autres, qui s'y estoient mis pour 
veoir le cruel passe temps ; de sorte que la 
confusion s'en ensuivit si grande, tant par la 
cheute dudict eschaffaut, et par les crys, les 
plaintes, et le mal que se faisoient et endu- 
roient les damoiselles et gentilshommes, si 
bien qu'on ne sçavoit à quoy s'amuser, ou de 
veoyr la fin du combat, cru aller secourir ces 
pauvres créatures se blessans, se pressans et 
s'estouffans si misérablement les uns les au- 
tres. Cependant, sur ce grand esclandre, tin- 
tamarre et trouble, y eust Quelques uns des 
amis et parens du baron aes Guerres, qui 
prenant l'occasion à propos, se mirent à crier : 
« Jetez luy du sable dans les yeux et la bou- 
che » ; ce qu'ils n'eussent osé faire sur la vie, 
sans cest escandale de cest eschaffaut rompu; 
d'autant que, par les loix du camp, cela est 
fort deffendu, et par le bandon qui se fait 
sur la vie de ne rien dire, non pas parler, 
tousser, cracher, moucher, ni taire aucun 
signe oui peust porter ou paroistre*. Pour 
fin, le baron qui n'en pouvoit plus pour les 

I. Porter, avoir un résultat. Il était défendu de donner 
' un conseil quelconque aux combattants. 

grands efforts qu'il faisoit à sa playe, et à en 
jeter sang, entendit fort bien Faavertissement, 
et amassant du sable, duquel le camp estoit 
aplanny, pour favoriser les deux combattans, 
s'il fust esté rabotteux, ne faillit d'en jetter 
dans les yeux et la bouche de son ennemy ; 
si bien qu'il fust contrainct de se rendre, ce 
disent les partisans du baron, dont criarent : 
« Il se rend. » Ceux de Fandilles disent que 
non ; et parce que le grand bruit et grosse 
rumeur ae cest eschaffaut rompu et de l'es- 
candale arrivé continuoit tousjours, on ne 
peust rien ouyr de ce que disrent les combat- 
tans. M. de Bouillon, comme juge, ordonna 
qu'ils fussent séparez, et soudain le baron se 
leva et se mit à taire estancher sa playe et se 
penser, car il n'eh pouvoit plus : et ainsin 
qu'il vouloit disposer de son ennemy à sa 
volonté, et luy faire pastir la mesme peine 
que l'autre luy avoit préparée et assignée, il 
y eust une très grande altercation entre les 
parrains, d'autant que M. le vidasme, par- 
rain de Fandilles, disoit et affermoit tous- 
jours qu'il n'avoit jamais ouy la voix de son 
filleul, ny la parole qu'il se rendist. Le parrain 
du baron (il me semble avoir entendu que 
c'estoit M. de Pavan», de Lorraine, brave et 
vaillant gentilhomme) affermoit tousjours le 
contraire, et vouloit que son filleul trium- 
phast et usast des loix du camp, qu'il avoit 
acquises justement. Mais M. de Bouillon, pre- 
nant advis de soy et d'autres grands capi- 

I. Charles de Contes de Pavant. 

taines, ordonna que les choses n'iroient plus 
avant; et se contenteroit le baron de la raison, 
d'autant qu'il y avoit fort à disputer là des- 
sus, pour le doute qu'on avoit de la redition, 
u'on n'avoit peu avoir ouy clairement. Pour 
n, les deux combattans firent très vaillam- 
ment, et le vaincu par amprès ne laissa à se 
trouver dans de bons lieux pour le service du 
roy, et mourut honnorablement à l'assaut de 
Caunis *, assiégé par M. le mareschal de Bris- 
sac, et y ftist remarqué pour avoir monté des 
premiers à la bresche et tué au plus haut. J'ay 
esté possible trop long en ce conte; mais parce 
ciu'il est beau, je n'y ay rien voulu ouWier, 
rayant ouy conter à feu M. le vidasme et à 
d'autres honnestes gentilshommes, partisans 
tant d'un costé que d'autre. Par ainsin 
voyons nous les misérables et ignominieuses 
peines que les vainqueurs donnoient aux 
vaincus ; car ne faut poinct doubter que si 
la chose ne fiist estée un peu doubteuse en ce 
combat, que ledict baron n'eust faict brusler 
son homme ainsin qu'il avoit raison, aussy 
que Dieu, possible, ne voulut pas pour sa 
querelle injuste. 

Messire OUivier de la Marche, en son 
vivant gentil chevallier certes et fort accom- 
ply pour les armes et pour la plume, premier 
maistre d'hostel de l'archiduc Philippes, comte 
de Flandres, raconte en ses Mémoires* un 
combat qui fust fait de son temps à Valan- 
ciennes devant le bon duc Philippes, qui est 

1. Coni, assiégé en 1557. 

2. Livre I, cbap. xxxu. 

certes plaisant pour la forme des armes par 
lesquelles il fust mené, et pour aucunes ceri- 
monies badines qui y furent observées, car 
autrement il fust traçicque, car le vaincu fust 
tué et pendu. Le subject estoit fondé sur un 
privilège que les empereurs et comtes de 
Haynaut donnarent jadis à ladite ville de 
Valanciennes, que, quand un homme avoit 
tué un autre de beau faict (il use ainsin de ce 
mot qui n'est point mauvais) , qu'est à dire 
en son corps deffendant et sans supercherie 
ny advantage, il pouvoit venir demander sa 
franchise de Valanciennes, et qu'il vouloit 
maintenir à l'escu et au baston qu'il avoit tué 
fort bien son homme sans advantage et en 
homme de bien; et sur ce luy estoit accordé 
sa franchise; et nul ne luy pouvoit rien 
demander pour ceste auerelle, sinon qu'on la 
prist et maintinst à 1 escu et au baston , et 
Qonnant la loy de la ville; ainsin parle il. 
Advint qu'un Mahuot avoit tué un parent de 
Jacotin Plouvier; et ftist poursuivy ledict 
Mahuot debvant la loy de Valanciennes, et 
disoit Jacotin qu'il avoit tué- son parent de 
guet apens, non pas de beau faict; et pour 
ce le combat fust accordé par ceux ae la 
ville et qui estoient juges, et non le duc Phi- 
lippes, pour ne déroger à la loy, bien qu'il 
fust leur souverain et y fust présent. Il s'y 
trouva aussy grand peuple, mais sur la vie il 
n'osoit dire mot, ny faire un seul bruit; et 
celuy qui leur commandoit avoit un baston, 
et leur crioit : « Gare le ban ! » si qu'un 
chascun se tenoit coy, craignant la justice et 

la perte de la vie. Le camp clos estoit tout 
rond, où il n'y avoit au'une entrée, et deux 
chaires mises l'une devant l'autre, toutes 
deux couvS-tes de noir (notez ce poinct), pour 
y faire assoir les combattants attendant 1 heure. 
Cependant avant combattre fust apporté le 
livre messel, sur lequel prestarent serment 
l'un l'autre : cela s'usoit fort anciennement. 
Us avoient tous deux semblables habillemens 
de cuir bouUy, cousu sur eux fort estroicte- 
ment, tant aux corps, bras, que jambes, les 
testes rases, les pieqs nuds, les ongles coupez 
des mains et des pieds aussy; cela se faisoit à 
cause des prises. Et m'estonne qu'il ne parle 
de la barbe; car la prise y est très bonne 
quand elle est fort longue et de grande estofe, 
comme de ce temps là elle se portoit', et 
aujourd'huy en acommence on à reprendre la 
coustume. Pour armes deffencives, ils avoient 
un escu, la pointe dessus et en haut, d'autant 
qu'en bas n'apartenoit qu'aux nobles à l'y 
porter, ce oui est à noter*. Pour ofFencives, ils 
avoient un Don gros baston de meslier^ d'une 

1. Lebœuf, d'après Sauvai, dit qu'en i$20 la pro- 
priété de Clagny, près de Versaiîles, passa aux mains d'Anne - 
Dauvet, qui épousa Pierre Lescot. Leur fils, abbé de Cler- 
mont, fut gratifié du singulier privilège de conserver la 
barbe longue, tandis qu'alors la mode voulait qu'on la portât 
courte. 

2. L'écu était un bouclier de la forme d'un triangle équi- 
latéral que les chevaliers portaient la pointe en bas.. Lorsqu'on 
exposait l'écu armorié d'un gentilhomme la pointe en haut, 
c'était lui faire l'alTront le plus sanglant. On l'exposait ainsi 
dans la cérémonie de dégradation pour trahison ou forfd- 
ture. 

3. MesUer,nédkr, 

, Brantkôme, VIII. x 

mesme mesure. Ce bois est fort dur : aussy 
les bonnes boulles de parmaille^ se font à 
Naples de ce bois. Le baston de 1^ croix de 
frère Jehan des Entommeures, dans Rabelais, 
dont il se servoit si bien, estoit de cormier, 
qui est un bois aussy bien fort et dur. Avant 
qu'ils s'allassent affronter, ils demandèrent 
trois choses : sucre, cendres et oincture. 
Aussitost leur furent apportez deux bassins 

Ï)leins de graisse. (Quelle cerimonie!) Les 
uicteurs de Turquie oignent ainsin le corps 
de graisse ou d'huile, pouc faire mieux glisser 
les prises*. Amprès, leur fiirent apportez deux 
bassins de cendres pour oster la graisse de 
leurs mains, et qu'ils peussent mieux tenir 
leurs escus et leurs bastons. Vôylà* pour la 
seconde cerimonie; et pour la troisième, fust 
mise en la bouche d'un chascun d'eux une 

Krtion de sucre, autant à l'un comme à 
utre (pensez encore qu'elle fust pesée), pour 
recouvrer et entretenir leur haleine et la 
salive. Voyià un plaisant mystère! En Tur- 
quie, les messagers et laquais usent de ces 
sucres ainsin en leurs bouches quand ils vont 
par pays à faire grande diligence, pour pareille 
raison. Notez aussy que, de chascun trois 
mets en fust faict essay debvant eux, comme 
l'on fait debvant les roys et princes. (Quel 
essay!) Venant donc aux mains, pour abréger 
mon conte, Mahuot amassa du sable dont le 
camp estoit semé, et en jetta aux yeux et 
visage de Jacotin, et en mesme instant luy 

1 . Les boules du jeu de mail. 

2. Pour que la main glisse sur les membres qu'elle saisit. 

donna encore un vilain coup de son baston sur 
le front, dont il en fist playe et sang : mais 
Jacotin, qui estoit plus puissant que l'autre, 
poursuivit si bravement sa bataille, qu'il abat 
Mahuot par terre, bouche contre bas; et 
aussitost luy sauta sus et luy creva les yeux, 
et puis luy donna un si fi;rand coup de son 
baston, qu'il Passomma et le mit souaain hors 
de la lice (il use de ce mot pour dire hors du 
camp), et puis fust condamné par les juges à 
estre mené au gibet, et là penau. Ainsin fiist 
ce combat, qu'on verra plus au long escrit 
dans lesdicts mémoires dudict messire Ollivier. 
Nous lisons dans les annales de France > 

aue, du temps du roy Charles VI*, le seigneur 
e Carrouges, par arrest de la cour de parle- 
ment de Paris, à faute de preuves du crime, 
combattist en camp clos un fi[entilhomme 
nommé Le Gris, pour l'honneur de sa femme, 
que ledict Gris avoit forcée en son absence, 
luy estant allé outre mer en Terre Saincte. La 
dame estant venue à l'espectacle du combat 
dans un chariot, le roy l'en fist descendre, 
l'en jugeant indigne, puisqu'elle estoit crimi- 
nelle (grande pitié pourtant!) jusques à la 
preuve de son innocence, et la fist monter sur 
un eschaffaut, attendant la miséricorde de 
Dieu et la faveur des armes, qui liiy iiirent, 
et à l'un et à l'autre, si secourables, que le 
sieur de Carrouges vainquit son erinemy, et 
luy fist le tout confesser ; et aussitost le fist 
pendre à une potence qui estoit là. dressée, et 

I. Proîssart, année 1586, liv. m, chap. zuz. 

la dame absoute et fort glorifiée. J'ay veu ce 
combat représenté dans une vieille tapisserie 
tendue dans la chambre du roy à Blojs^ des 
vieux meubles de leans, et la première fois que 
je Vy vis, le roy Charles IX% qui estoit fort 
curieux de toutes choses, la contemploit et se 
faisoit expliquer l'histoire. Leurs armes estoient 
qu'ils estoient couverts tout le corps, et pour 
les offencives, avoient des masses, ny plus ny 
moins que celles que portent les cent gentils-- 
hommes*, qu'on nomme becs de corbin, et 
une forte courte espée en façon de grand'dague, 
qui couloit le long de la cuisse. 

Nous. lisons dans les Histoires tragiques* de 
Bandel, que le seigneur de Mandozze ayant 
combattu vaillamment pour l'honneur de la 
belle duchesse de Savoye, en fist de mesmes au 
comte de Pancallier, oui l'avoit accusée mal- 
heureusement, et luy nst pastir la peine qu'il 
avoit préparée à la pauvre duchesse avant 
Qu'entrer dans le camp ; car la potence et le 
Ku y estoient dressez pour l'y mettre, sans sa 
juste cause, et la bonne espée dudit Mandozze, 
lequel, ayant faict confesser à son ennemy sa 
meschancetté, le fist mourir comme il avoit 
mérité. L'histoire en, est très belle; et peu y 
en a il semblables à elle. 

Il se lit aussy du tems du roy Louys le 
Bègue, que Ingelgerius, comte de Gastinois, 
une nuict estant couché avec sa femme, très- 
passa auprès d'elle qui ne s'en apperceut 
aucunement, jusques au matin qu elle le 

1 . Gardes du corps des rois de France. 

2. Bandello, Histoires tragiques : la sixième nouvelle. 

trouva tout mort auprès d'elle; c'est à sça- 
voir*, si fist aussitost appeiler tous les gen- 
tilshommes, chevalliers, daanes et damoiselles, 
pour leur mbnstrer à tous ce piteux spectacle, 
dont elle en fist un très grand deuil. Il y eut 
un' gentilhomme du lignage du comte, qui 
s'appelloit Contran, qui en accusa la comtesse 
et de la mort et d'adultère, et qu'elle s'estoit 
meffaicte en mariage eoyers son mary^ et que, 

f)our mieux maintenir et à son aise sa vie 
ubrîcque, elle avoit meurtry son seigneur. 
De ce debast fust adverty le rpy Louys le 
Bègue, qui devant luy fist venii- ta comïesse 
et Contran, car il aymoit fort lé comte tres*- 
passé. Leurs raisons ouyes, tant de l'un que 
de l'autre, et qui ne gissoient guieres bien en 
preuves apparentes, Contran jetta son gage 
contre la dame ou autre qui^voudrolt sa 
querelle soustenir. La dame faisoit serment 
solemnel que l'accusation estoit feusse. Messire 
Contran, ne se contentant de cela, offrit en 
champ de bataille contre tout homme son 
dire soustenir, et prouver par son corps, 
qu'ainsin estoit. Si lust la matière assez lon- 
guement desbatue des barons par plusieurs 
raisons alléguées d'un costé et d'autre; mais 
enfip fust déclaré (eu esgard à la coustume 
observée en France)^ puisque l'accusateur 
vouloit par bataille prouver son dire et jetter 
son gage, que la dame se devoit pareillement 
défendre par un champion qui, le combat 
pour elle entreprist. De ceste sentence ladicte 

I . Bourdigné, Histoire des AanaUs et Chroniques d'Anjou, 
2* part., chap. xvi. 

dame ftist fort estonnée; laquelle, regardant 
beaucoup de ses parents, amis etgentilshommes 
de sa maison piteusement, n'en trouva aucun 
qui s'offrist, non qu'ils doubtassent de sa juste 
querelle, mais ils redoubtoient de la vaillance 
et force dudit Contran ; mauvais et poltrons 
parens estoient. Par cas, se trouva en cette 
assemblée Ineelgerius, comte d'Anjou, jeune 
prince qui iravoit encore atteint seize ans, 
lequel ladicte comtesse avoit tenu sur les 
saincts fons de baptesme, et luy avoit donné 
le nom propre de sonmary, et par ainsin 
estoit son £ileul. Luy, voyant sa marrine à si 
mauvais poiiit réduite, il vint se présenter 

1)our la deffendre, et se jetter à genoux devant 
e roy pour accepter le combat et gage de 
Contran pour la querelle de sa marrine (quelle 
bonté de filleul, et à propos, et quelle vertu 
de baptesme !) et aussitost contrejetta son gage 
à Contran, qui le recueillit et le prist; car 
telle estoit la coustume que celuy qui appel- 
loit jettoit un gand pour gage, et l'appelle le 
levoit; et si quelquesfois tous deux bailloient 
le gage; et s'appelloit gage de bataille 

S comme devant le roy Charles cinquiesme, 
irent Jehan de Cuistelles, de Haynaut, et 
Pierre dé Bournezel, qui leva le gage jette 
par l'autre). Le roy en voulut divertir' ledict 
comte Ingelgerius tout ce qu'il peut, en lui 
usant dexes propres mots dicts en l'histoire : 
« Mon fils, jeunesse et peu d'advis font aucunes 
«( fois à ceux dedans lesquels se logent entrer 

I. Détourner. 

a prendre si hautes choses que puis amprès 
« ils succombent soubs le faix. Pour ce, pen- 
« sez y, et que vous estes un peu trop jeune 
« pour combattre un tel chevallier comme 
« Contran. D'autre part, vous commencez vos 
a premières armes par un champ de bataille 
«mortelle. Et, pourtant, mon fils, pensez 
« mieux à vos affaires. » Nonobstant ceste 
belle remonstrance, le petit comte tout coura- 
geux persista en son dire et sa resolution, 
dont toute la cour avoit pitié de luy, disant 
que c'estoit grand dommage d'envoyer un tel 
et si bel enfant à la boucherie et à la mort. 
Qui fust bien ayse d'autre part? ce fust la 
comtesse sa marrine, qui ren remercia et 
festoya grandement, luy remonstrant le tort 
de son accusation, et de combattre hardi- 
ment, car c'estoit sur une vraye vérité et bon 
subject. L'endemain au matin, à heure de 
dix heures, h bataille fust assignée. Le comte 
ayant salué et pris congé de sa marrine, et 
ayant ouy sa messe, se recommandant à Dieu, 
et ses aumosnes et offertes distribuées, et 
s'estant garny du victorieux signe de la croix, 
monta à cheval , et entra dans le champ de 
bataille, où il trouva son ennemy Contran 
tout prest de l'assaillir. La dame comtesse de 
Castinois fust mandée, et furent les sermens 
accoustumez pris d'un cpsté et d'autre; puis 
les deux champions s'entrecoururent fort rude- 
ment. Contran atteignit le jeune comte sur 
son escu, si qu'il le fauça tout outre, et le 
comte le frappa si impétueusement, que ni 
escu ni harnois ne le purent empescher qu'il 

ne Ittj passast sa lance tout au travers du 
corps, et Tabbattit de son theval par terre. 
Lors le comte descendit et luy coupa la teste, 
laquelle il présenta au roy, qui l'accepta de 
bon cœur, et en fust très joyeux, comme s'il 
luy eust faict présent d'une cité. La comtesse 
fust soudain mise en pleine délivrance, laquelle 
humblement remercia le roy; et puis vint 
devant tout le monde baiser et accoler de bon 
cœur son filleul, auquel le lendemain", en 
recompense du très agréable service qu'il luy 
avoit taict, luy donna, par la volonté du roy, 
la seigneurie de Chasteau Landon, et. plu* 
sieurs beaux fiefs et chastellenies en Gastinois, 
desquelles ledict comte dès lors en fist au roy 
hommage; et elle vesquit religieusement en 
jeusnes, prières, aumosnés et œuvres ver- 
tueuses le reste de ses jours; 

C'est à sçavoir si, premièrement ou amprès, 
elle ne luy fit quelaue petite courtoisie de son 
corps, pour telle ooligàtion de vie et d'hon- 
neur, qui ne se pouvoit recompenser si bien 
par ceste donnation de son bien, comme par 
un honneste amour et belle charité de sa chair; 
et quel mal pour cela? Le refus en fust esté 
par trop ingrat. 

De ceste histoire, bien que Taye abrégée le 
plus que j'ay pu, se peut recueillir et noter 
rusance antique qu'il y avoit en France de ces 
combats et jettemens de gages, et comment les 
chevalliers y estoient receus quand ils vouloient 
accuser ou deffendre par Dattaille de leur 
corps , et mesmes pdur la defFence de l'honneur 
^t 4e la vie des dames ; et croy (comme j'ay ouy 

dire à de gallans hommes, et que j'en ay veu 
l'institution qui le porte ainsin) ceste coustume 
avoir estée venue et introduicte par le roy Artus 
de la Grande Bretagne, lequel lorsqu'il fonda 
l'ordre des chevalliers de la Table Ronde, parmy 
leurs plus belles institutions et ordonnances, ifs 
estoient tenus et estroictement liez de combattre 
pour les dames, et soustenir leurs vies, biens et 
honneurs, ainsin que nous en voyons une infi- 
nité d'exemples dans nos vieux romans, entre 
lesquels le plus beau, si me semble, c'est de 
ce brave Renaud de Montauban, Jorsqu'arri- 
vant en Escosse, à Sainct André (j'ay veu la 
place), y envoyé par l'empereur Charlemai- 
gne pour quérir secours, il délivra de mort et 
de feu la belle Genièvre , qui s'en alloit du 
tout perdue, et fit porter à son meschant ac- 
cusateur la peine qu'il voulôit faire sentir à 
ceste belle créature; car de miséricorde il 
n'en falloit point parler : il fallqit ou mourir 
sur le coup, ou se rendre ; et estant rendu, la 
condition en estoit encore pire que la mort; 
car l'ignominie en estoit plus grande; et 
outre, le vainqueur en pouvoit disposer comme 
il luy plaisoit, ou le tuer, ou le tenir prison- 
nier, ou s'en servir d'esclave, ou le louer, ou 
le vendre, engager, ou donner, ainsin que 
j'en ay discouru dans le chapitre de la royne 
Jehanne de Naples, et que le vénérable doc- 
teur Paris de Puteo», qui a gentiment escrit 
des duels', traitte que ceste belle et généreuse 
royne, tenant un jour, entre ses plus grandes 

1 . Voy. dans cette édition, tome X, p. 347. 

2. De re militari, paru à la fin du quinzième siècle. Bran- 

festes et magnificences, le bal ouvert dans la 
grande salle de son chasteau de Gayette, elle 
prit, pour la mener dancer, le seigneur Ga- 
leazzQ, de Mantoue, gentilhomme fort accom- 
ply de ces temps; et, la dance finie, il luy fist 
une grande révérence le fenouil en terre , et 
la remerciant très humblement de l'honneur 
qu'elle luy avoit faict. Ne sçachant en quoy 
la recognoistre par aucun service condigne, 
luy fist vœu d'aller errant qui çà qui là parmy 
le monde, et tanter tous hazards et faicts che- 
valleureux, à- toutes heures et rancontres de 
chevalliers errans, jusques à ce qu'il auroit 
vaincu et conquis par armes deux vaillans 
chevalliers, et les luy eust amenez à ses pieds 
pour luy en faire présent, et d'en disposer 
comme bon luy semoleroit. Telles courtoisies 
se randoient le temps passé parmy les cheval- 
liers envers les dames, selon l'usance des che- 
valliers errans. La fortune fust si grande pour 
ce gentilhomme, que dans l'an il fist et 
s'hazarda tant, qu'il conquit en Bourgoigne, 
et en Bretaigne, et Angleterre, sa proye, et 
accomplit son vœu envers la royne, et amena 
ses prisonniers. Mais elle, très gentille, bonne 
et très courtoise (aussy estoit elle pour lors la 

|)lus belle princesse du monde et la meil- 
eure, et estoit elle aussy sortie du noble sang 
de France), ne voulut envers eux user d'au- 
cun privilège cruel practiqué de ces temps 
envers eux, pour les retenir en vile et serve 
condition comme esclaves; mais les receut 

thôme s*est servi de la traduction italienne, publiée à Venise 
en 1521. 

très humainement,' leur fist une très bonne 
chère, leur donna congé et liberté tout en- 
semble, les renvoya avec quelques presens 
encore, et s'en allarent ainsin très contans 
d'avec elle, grand mercy à sa bonté, beauté 
et générosité ; car elle en pouvoit faire comme 
il luy eust pieu. J'en fais ce conte mieux en 
sa vie. Voylà pourquoy ce docteur Paris a 
«maison de louer ce traict et desapprouver celuy 
des chanoines de Sainct Pierre de Rome. Sur 
ce ledict vénérable docteur Paris de Puteo* se 
met à exalter (comme de raison) ceste géné- 
reuse royne, pour ce beau traict, en dépri- 
mant et meslouant fort celuy que firent les- 
dijcts chanoines de Sainct Pierre de Rome à 
l'endroit d'un pauvre diable de chevallier, 
lequel ayant esté vaincu par un autre qui 
l'avoit voué pour penitance et donné auxdicts 
messieurs les chanoines, l'acceptarent de très 
bon cœur, sans luy faire aucune grâce ni cour- 
toisie libre, ains le menarent ^ le contraignirent 
là, qu'il se pouvoit aysement et librement se 
pourmener dans l'église cpmmé bon luy eust 
pieu, et de se présenter devant la porte et 
d'adviser le monde de là en hors, mais l'ou- 
trepasser d'un pas seul, non, tant il estoit 
encore plus misérable; et le gardarent ainsin 
longtemps en cest estât misérable, certes pire 

2ue la mort. Voylà pourquoy le vénérable 
octeur a raison d'exalter ladicte royne 
Jehanne, et déprimer messieurs lesdicts cha- 
' noines '. Bref, selon les loix lombardes et 

1. Voy. dans cette édition^ tome X, p. 3^0. 

2. Voy. Paris de Puteo, Dt rt militari, déjà dté. 



dby Google 



2i Livre II, Chapitre !!• 

anciennes coustumes, les conditions des vain- 
cus estoient fort viles, sordides et fort mise- 
fables. Si y en a il eu pourtant de nos temps, 
ou de nos pères, de ces combattans à outrance 
<et vainqueurs, qui ont estez modestes , et qui 
en leurs victoires ont adoucy les rigueurs de 
Jeurs loix et dispositions de droits. 
' Il se fist un gentil combat au siège de Flo- 
rance, ordonné par ce grand capitaine kî 
prince d'Orange (Paulo Joviq en faict le conte, 
mais non si gentiment comme je l'ay leu en 
un livre espaignol >, et ouy raconter dans 
Fleurance autresfois). Le siège y estant donc, 
comme chascun sçait, plus par leurs jlivisions, 
partialitez, que autres choses, il y eust un 
combat représenté par quatre jeunes hommes 
florantins : les deux estoient dans la ville, assié- 
gez, et les deux autres assiegeans hors la 
ville, ainsin que coustùmierement se voit en 
guerres civilles. Ceux de la ville furent ceux 
oui, de gayetté de cœur, ou d'animosité, ou 
aespit, envoyarent le cartel au camp du 
prince d'Orange, et luy demander le combat 
contre deux autres de leurs concitoyens qui 
estoient en son armée. Soudain ils furent pris 
au mot par autres deux vaillans jeunes hom- 
mes de la ville, qui estoient hors pourtant, 
dont ce combat fust accordé et assigné par 
ledict prince au lendemain, avec toutes seu- 
retez et belles parolles données. Estant donc 
tous quatre entrez dans Pestaquade ou le 
camp, qui estoit environné d'une grosse* 

I . Vallès, sons le titre : Desafio notable de quatro Floren- 
tines, en presenâa M principe ïk Orange. F* 316. 

corde, que les lansquenets gardOient, envi- 
ronnez tout autour avec leurs picques, les 
solamnitez et cerimonies y requises bien ob- 
servées, n'ayans nulles armes oeffencives, tous 
en pourpoinct, si non ofFencives, qui estoient 
espadas muy affiladas y agudas *, il pleut ainsin - 
à la fortune de Mars de leur vouloir estre 
esgalle à l'un et à l'autre party ; car un de 
ceux de dedans fust vainau^ur , et l'autre 
vaincu ; et de mesmes ceux de dehors, amprès 
avoir chascun fort et très vaillamment com- 
battu, et d'un hardy courage, sans oublier 
rien du debvoir de hardys combattans dont, 
entre autres, il y en eust un de ceux de de- 
dans qui viht à estre blessé à la mort, et ren- 
dant force sang, qui le debilitoit beaucoup, 
celluy de dehors luy dict alors qu'il se ren- 
dist; l'autre n'en pouvant plus, et abhorrant 
ce, mot pourtant de se rendre à son ennemy, 
luy respondist seulement et advisement, pour 
mieux garentir son honneur : « Je me rends 
« à M. le prince. » Soudain son ennemy luy 
réplique : « Il n'y a point icy autre prince 
« que raoy, et je n'y cOgnois poinct dans ce 
« camp aucun que moy, et faut que tu Je 
« croyes, et qu'il n'y a nulle grandeur et au-* 
« thorité icy que mon espée. Par quoy, rends 
« toy à moy, et non à d'autre. » Sur ces 
paroUes, l'autre, tumbant en terre, donn^^ 
signal qu'il estoit vaincu, non pur îaute de 
courage, mais par desastre de la guerre. Tou- 
tesfois, r ennemy fust honneste; et se sépara 

I . Êpées bien affilées si aiguës. 

ainsln, la victoire egalle en perte et en bien. 
Telle brave response firent ces deux braves 
cousins espaignols (desquels j'en parle ail- 
leurs) à Scipion l'Affricain » en Espaigne, les- 
quels tous deux contandans à une mesme 
* seigneurie que tous deux disoient leur appar- 
tenir, concertarent ensemble de la débattre 
par les armes, et entrer en camp. Et ainsin 
que Scipion (tout courtois et bon qu'il estoit) 
leur pensa remonstrer qu'estant si proches, il 
valloit mieux s'en remettre à des arbitres et 
juges, sans en venir là : « Non, non », luy 
respondirent ils, « en cela nous ne voulons 
« recognoistre autres dieux ni autres juges 
« que le dieu Mars et nos espées. » Or, d'au- 
tant que ce combat de ces Florantins est 
signalé, j'ay bien voulu mettre leurs noms, 
tant des vaincus que des vainqueurs, car les 
uns et les autres sont dignes à louer. De ceux 
de dedans, l'un se nommoit Dante Castellan •, 
et contre luy combattoit, par ceux de dehors, 
Bertinello Ballandin ', oui combattoient d'un 
costé du camp ; de 1 autre costé combat- 
toit le compaignon de Dante, du dedans, 
Ludovico Martelly, contre son adversaire 
Juan Bombin. Pour fin, Dante vainquit Ber- 
tinello, et, sans disposer en rigueur de sa 
personne , le laissa là et s'alla assoir ; ne luy 
estant loisible d'ayder à son compaignon (ce 
qui est à noter) il s'assist fort bien pour veoyr 

1. Pkitarque, Vie de Scipion l'Africain, chap. zii, et 
Tite-Live, livre XX VIII, chap. xxi. 

2. Castellon (Vallès). 
^ BaUndi (VaUès). 

le jeu, et pour se reposer. Cependant le prince 
(par la permission du vainqueur) fist jetter 
hors du camp le jeune homme Bertinello, et 
commande le faire penser. Ludovico Martelly 
combattit Juan Bombin, lequel il mit à tel 
point qu'il luy tint les propos que j'ay dict de 
se rendre : mais Bombin faisant sa response 
précédante, fiist vaincu, et pourtant gracieu- 
sement traicté de son victorieux, sans le faire 
Easser soubs les loix rigoureuses des Lom- 
ards, pour ces duels. Ce combat fust beau et 
galland, et qui le voudra considérer sur au- 
cunes particularitez n'en fera pas mal son 
profit. 

Lorsque M. de Nemours, Gaston de Foys, 
lieutenant de roy en Italie, estoit à Ferrare », 
il y eust deux braves et gallants capitaines 
• espaignols, lesquels par le ffrand renom de 
la valleur, grandeur et gentillesse, prudhom- 
mie et vertu qu'ils avoient senty de ce brave 
prince, ayans une grande querelle ensemble^ 
s'advisarent et s'accordarent de luy demander 
le camp, ce qu'il leur accorda fort librement 
et courtoisement pour le grand honneur qui 
luy en redondoit; l'ayant préféré aux Espai- 
gnols à luv grands adversaires , et à force 
potentats d'^Italie, voire à leur roy Ferdinant. 
Le jour estant assigné, les deux combattants 
ne faillirent à y comparoir avec leurs parens 
et amis, parrains, confidans, et toutes solem- 
nitez faictes. Madame la duchesse de Ferrare* 

1 . Le Loyal serviteur, chap. xlvii. 

2. Lucrèce Borgia, femme d'Alphonse diSste, duc de 
Ferrare. 

s'y voulut trouver, laquelle pour lors estoit 
des plus belles et accomplies princesses de la 
chrestienté, fust pour le corps que pour l'es- 
prit, qui parloit force belles langues. Aussy 
M. de Nemours, pour sa perfection, en estoit 
espris un peu beaucoup, et en portoit ses 
couleurs gris et noir, comme dict le conte, 
et une faveur qu'il avoit sur soy le jour de la 
bataille de Ravanne. Le combat ayant esté 
donc entrepris et vaillamment exécuté, l'un 
des deux combattans vint à estre si fort blessé 

3ue, le sang luy coulant en grande abon- 
ance, luy vint à faillir, et, pour ce, tumber 
en terre. Son ennemy le pressa aussitost de 
se rendre, l'espée à la gorge. Sur quoy ma- 
dame la Quchesse, qui estoit aussy bonne et 
courtoise comme belle et vertueuse, touchée 
de pitié, pria à joinctes mains M. de Nemours 
qu'il fist despartir le combat, et que l'autre 
ne poursuivist point son ennemy jusques à la 
mort. Mais M. de Nemours luy respondit.à 
cela : « Madame, vous ne doubtez point com- 
(( bien je vous suis serviteur, et qu'il n'y a 
d chose au monde que je ne voulusse faire 
« pour vous rendre marque très asseurée de ma 
a volonté; inais en cecy je n'y puis rien; et 
«ne puis nullement onenœr la loy du com- 
« bat, ny honnestement prier le vainqueur 
« contre la raison, ny luy oster ce qui est 
« sien par l'hazard de sa vie. » 

Toutesfois ce faict se termina par une gen- 
tille invention ; car son parrain s'advança et 
dict : « Senor Azevedo (par ainsin s'appeloit 
« l'un des combattans, et l'autre le capitaine 

« Saincte Croix) ^ je cognois bien au cœur du 
« capitaine Saincte Croix qu'il mourroit plus- 
« tost que de se rendre ; mais, voyant qu'il 
« n'y a point de moyen en son faict, je me 
« rends pour luy. » Et ainsin demeura vi(fto- 
rieux Azevedo, et en rendit grâces à Dieu, et 
fust emporté du camp avec grandes resjouys- 
sances, pompes et magnificences; et fust sou- 
dain pensé Saincte Croix, et estanché le sang 
de sa .playe, et ses gens l'emportarent avec 
ses armes lesquelles Azevedo s'estant oublié 
dès le camp de les emporter avec luy, envoya 
demander (comme à luy appartenantes) pour 
s'en triumpher; mais on ne les voulut ran- 
dre; dont les plaintes en estant venues à 
M. de Nemours, M. de Ferrare, par M. de 
Bayard, qui en avoit esté le mareschal de 
camp, luy fist donner commission d'aller dire 
à Saincte Croix qu'il eust à les rendre; que 
s'il y contredisoit, que M. de Nemours le tai- 
roit, rapporter dans le camp où luy seroit la 
playe descousue, et le me^troit on en la 
mesme sorte et mesme estât que son ennemy 
l'avoit laissé quand son parrain s'estoit randu 
pour luy. Quoy voyant Saincte Croix, qu'il 
estoit forcé par les loix du combat de le faire, 
et qu'il n'en pouvoit plus, les rendit à M. de 
Bayard, qui les rendit au vainqueur, ainsin 
Que la raison le vouloit. Il est vray qu'il y a 
des gens pointilleux qui pourroient arguer là 
dessus ; car puisqu'il avoit laissé les armes 
dans le camp, fust ou par oubly ou par 
ignorance de son debvoir, ou pour autre 
subject qui s'allegueroit bien là dessus mçs- 

Branthâme, VIII. 3 

huy, il n'estoit plus receu de droit de rede- 
mander ne retirer ce qu'il avoit laissé en 
place. Je m'en rapporte au dire des grands 
capitaines; et quant à moy, je y penserois en 
faire là. dessus un discours plein d'argumens 
et raisons, et qui seroit beau. 

A ce que conte l'histoire, le capitaine Saincte 
Croix eust un tel coup sur la cuisse, au'il en 
eust tout le haut coupé jusqu'à l'os, dont en 
saillit aussitost si grande abondance de sang, 
qu'ainsin qu'il cuyda marcher pour se venger, 
iltumba; quoy voyant, Azevedo luy dict : 
k Rends toi, Saincte Croix, ou je té tueray. » 
Mais il ne luy respondict rien, ains se mit sur 
le cul, tenant son espée au poing et faisant 
ses exclamations, délibère plutost mourir que 
de se rendre. Alors Azevedo luy dict : « Levé 
toi donc, Saincte Croix, car je ne te frapperay 
jamais ainsin » ; aussy il y laisoit dangereux, 
dict le conte, comme à un homme désespéré 
et de grand cœur; puis il se releva et mar.cha 
deux pas, et tumba pour la seconde fois quasy 
le visage contre terre, et eust Azevedo l'espée 
kvée une fois pour luy couper la teste : ce 
qu'il eust bien faict s'il eust voulu, mais il 
retira son coup, et pour tout cela ne se voulut 
jamais rendre; et ce fust lors que la du- 
chesse pria M. de Nemours pour luy, car il 
n'en pouvoit plus; et s'il eust demeuré guierres 
plus ainsin perdant son sang, il estoit mort, 
demeurant sans remède. 

Geste invention du parrain fust très gen- 
tille. Toutesfois, l'on y peut là dessus dispu- 
ttiç beaucoup de beaux traicts, à sçavoir si le 

parrain se pouvoit rendre pour son filleul, et 
s'il n'y alloit point de l'honneur du filleul, et 
pour autres choses que je laisse aux plus 
gentilset habiles duellistes à débattre et décider 
cela. Cest Azevedo fustfort honnoré des Fran- 
çois, et mené en triumphe avec trompettes et 
clairons au logis de M. de Nemours, qui le fes- 
toya avec grand honneur, qu'il recogneut pour- 
tant très mal despuis, à ce que dict le conte, 
qui luy fust une grande laschetté. Il n'en dict 
le subject; mais est à présumer qu'il porta les 
armes contre M. de Nemours ampres, et se 
banda formellement contre les François*. Aze- 
vedo estoit l'assaillant, et avoit son parrain 
Federic de Bozolio, de la maison de Gonza- 

fue, et ne sachant de quelles armes avoit à com- 
attre, s'estoit garny de tout ce qui luy estoit 
nécessaire en homme d'armes à la genette^ 
et à pied, et en toutes les sortes qu'il pouvoit 
imaginer qu'on sceust et deubst combattre. 
Peu amprès, Azevedo s'estant entré dans le 
camp, le prieur de Messine vint porter deux 
segrettes» et deux rapières bien trenchantes 
(j'useray ainsin de ces mots du temps passé 

Eour suivre le texte, et mieux observer et 
onorer l'antiquité) et deux poignards, les- 

1 . Je ne comprends pas comment cet Azevedo, Espagnol, 
pouvait être blâmé de porter les armes contre le duc de 
Nemours, ennemi de son pays. 

2. A la gineta, comme les chevau- légers des armées 
espagnoles. Ils avaient une cotte de mailles au lieu de cui- 
rasse, et leurs chevaux n'étaient pas bardés comme ceux ôa 
hommes d'armes. 

j. Armure de tète; c'était soit une calotte d'ader, soit un 
camail de mailles qu'on portait sous le casque de tournoi. 

quels il présenta au seigneur Azevedo pour 
choisir, et qu'il prist ce qu'il luy estoit besoing; 
et ce faict, se mit Saincte Croix dans le 
camp. Tous deux se jettarent à genoux pour 
faire leurs prières à Dieu. Amprès furent 
tastez par leurs parrains, sçavoir s'ils n'a- 
voient nulles armes ny charmes soubs leurs 
vesteraens et sur eux. Ce faict, chascun 
vuida le camp, qu'il n'y demeura que les 
deux combattans, les deux parrains et le 
bon capitaine Bayard qui, par M. de Nemours 
et le duc de Ferrare, et pour plus l'honnorer, 
et aussy qu'il n'y avoit homme qui s'enten- 
dist mieux à ces affaires, fust ordonné maistre 
et garde du camp. Le herault commança à 
faire son cry, tel qu'on a accoustumé faire en 
tel cas, que nul ne fist signe, crachast, tous- 
sast, fist autres choses dont nul desdicts com- 
battans peust estre advisé. Ce faict, marcha- 
rent l'un contre l'autre. Azevedo prit son» 
poignard en une main, et sa rapière de l'autre ; 
mais Saincte Croix mit son poignard au four- 
reau, et tint seulement sa rapière. Il ne faut 
doubler si le combat devoit estre mortel, car 
ils n'avoient nulles armes pour se couvrir. 
Parquoy amprès plusieurs coups tirez, arriva 
ce qui a esté dict. Par ainsin, le combat fiist 
fini; lequel certes fust beau et signallé, et au- 
quel et en celuy des quatre Florantinsse doib- 
vent plusieurs choses observer. L'une, comme 
j'ay dict, c'est la reddition du parrain pour le 
filleul, et si elle porte coup, laquelle certaine- 
ment le peut porter grand, si l'on doit prandre 
au pied de l'escriture les loix des Lombards 

sur ce faict, ainsin que j'ay ouy dire à beau- 
coup de gallands hommes et capitaines, à la 
sentance desquels je m'en rapporte mieux qu'à 
mon advis, pour estre plus suffisans cent fois 
que moy. L autre chose qui est à notter, est 
les courtoisies que ces gallands hommes com- 
battans s'usarent les uns aux autres; ne se 
privilegeans nullement des loix rigoureuses 
permises en ces faicts, et se contantans seule- 
ment de la reddition et non de la vie, ny de 
la servitude et autres conditions viles et igno- 
minieuses qu'ils leur pouvoient imposer : et 
certes Azevedo fust encore plus courtois que 
tous. Il est bien vray qu'il y en a aucuns qui, 
voyans* leurs ennemys de grand cœur et déses- 
pérez, craignent de les poursuivre chaude- 
ment, car c"est chose qu'on doit autant crain- 
dre Qu'une personne blessée à la mort, car 
vous la voyez faire des efforts etdesviolances, 
et se lancer contre son ennemy comme lyon 
enragé. Voylà pourquoy les plus advisez et 
fins s'en tiennent loing et ne les approchant 
voluntiers, de peur de leur dernière rage et 
vaillance, ainsin que fist le seigneur de Jarnac 
à feu M. de La Chastaigneraye mon oncle, 
qu'il ne voulut approcher de près lorsqu'il luy 
eust donné le coup de jarret ; car il le cognois- 
soit de longue main pour un des plus vaillans 
et déterminez hommes du monde, et qui ne 
faudroit d'exercer sa dernière furie determi- 
nement, ainsin qu'il se lança sur luy par deux 
fois; ce que craignant, l'autre temporisa tous- 
jours, et eust loisir^d'attendre que le roy eust 
jette le baston. La^troisiesme chose qui est à 

notter, sont les mots que dict le Florantin à 
l'autre, qu'il ne recognoissoit aucun prince 
dans le camp que luy; et ce que dict M. de 
Nemours à maaame la duchesse, s'excusant 
qu'il n'avoit là aucune puissance sur le vain- 
queur, ainsin qu'il est vray, selon les anciens 
articles de la loy du duel. 

Mais il y a eu despuis.des roys, princes 
et seigneurs souverains et leurs généraux, 
qui, voyans les abus et les cruautez en cela 
par trop grandes, lorsqu'ils ont accordé les 
camps, se sont reservez des puissances et 
auctoritez pour en disposer comme bon leur 
sembleroit, et comme grands juges et souve- 
rains magistrats ; ainsin que fist le ro^ Fran- 
çois au combat de Cersay et Vigniers»,qui ftist 
taict à Moulins au retour du camp de Pied- 

I . Helyon de Barbanson, sieur de Sarza^r, et François de 
Saint-Julian, sieur de Venyers. — Il existe une pièce : 
l'Ordre au combat de deux gentiUiommes faict en la ville de 
Moulins, goth. in-4«, relative à ce dud. Voir également 
les ordonnances de FrançoisJI" (Bibl. nat., Coll. de Mesmes, 
ms. 272, f| 244), et un jjassage intéressant des Variétés his- 
toriques d'Edouard Foumier, t. III, p. 93, que nous complé- 
tons par quelques vers peu connus : 

Dixain des deux combatans à Moulins au moys de février 
1538, que monseigneur de Montmorency fut créé conestable de 
France. 

Remerciez, Serzay et Venyer, 
A deux genoulx le roy clément et preux, 
Car ce dimenche estoit le jour dernier 
De l'un ou l'autre et peult estre des deux ; 
Mais luy voiant (]u'en ce lieu hazardeux 
Bien peu gaignoit la vieillesse esveillée, 
Encores moins jeunesse travaillée, 
Dardant fureur pour chasser la discorde, 
En vous ostant la mort api)areillée 
Par double vye a fait miséricorde. 

(Bibl. nat. Snppl. franc. 311.) 



dby Google 



Discours sur les Duels. ' J9 

moftt; car ne voulant voir le dernier hazard 
de la fortune en ce combat, jetta le baston et 
en décida, ainsin que le conte en est bien 
escrit dans les mémoires de M. du Belay-, 
leauel je me passeray de transcrire icy, puis- 
qu il est très bien et à plein escrit dans ce 
livre : et Fay ouy ainsin raconter à feu M. le 
connestable dans Moulins, et en ce lieu mesme, 
dont il s'en debvoit bien souvenir, car ce fut 
là, et lorsqu'il fust faict connestable, le 
disoit il ; de mesme façon jetta il aussy le 
baston à Fontainebleau pour le combat de 
Juillem Romero * et de l'autre espaignol , 
plus certes parce qu'il voyoit qu'ils ne fai- 
soient rien qui vaille, sinon badiner de pa- 
roUes, de gestes et de desmarches, que pour 
autre subject, comme j'ay ouy dire à ceux qui 
y estoient. 

' Le roy Henry son fils en fist de mesme au 
combat de M. de La Chastaigrieraye, jetta de 
mesme le baston, mais trop tard, et ce jette- 
ment de baston, que leurs Majestez tenoient 
en la main, et le tiroient, portoit telle loy en 
soy si rigoureuse, qu'aussitost qu'il estoit 
tiré il ne falloit sur la vie que pas un des deux 
combattans passast plus oultre, ains qu'il 
cessast et retirast aussitost son coup, quand 
bien il l'auroit tout prest de le faire; et puis 

I. Julien "Romero, capitaine espagnot, étant au service de 
François I»"^, avait obtenu l'autorisation de se battre en 
champ clos contre un de ses compatriotes; mais ce dernier 
hésita à faire briller les mérites de son adversaire et se déroba 
en plaisantant. Voir Jean de Mergey, Mémoins, co\L Michaud 
et Poujoulat, i" série, ix, 559. 

soudain les juges, mareschaux et garde» du 
camp survenoient, qui separoient le tout. 

M. le grand maistre de Chaumont, lieute- 
nant du roy en Testât de Milan, accorda un 
combat à deux Espaignols aussy à Parme, 
qui luy en avoient requis*. L'un se nommoit 
le seigneur Peralte, qui autresfois avoit esté 
au service du roy de France, et fust tué d'un 
coup de faucon* (je parle à l'antique) au 
camp de La Fosse, ainsin que le seigneur 
Jehan Jacques» chassoit l'armée du pape; et 
l'autre Espaignol s'appelloit le capitaine 
Aldano; leur combat tust à cheval à la ge- 
nette* et à la rapière, et le poignard ^ainsin 
parloit on alors), et chascun trois daras à la 
main. Le parrain de Peralte fust un autre 
Espaignol, et celuy d'Aldano fust le gentil 
capitaine Molard. Il avoit tant neigé que leur 
combat se fist en la place de Parme où on 
l'avoit relevée*, et n'y ayant autres barrières 
que de neige. Chascun des deux combàttans 
nst très bien son debvoir; et enfin le seigneur 
de Chaumont, qui avoit donné le camp et en 
estoit juge, les fist sortir en pareil honneur. 
Voylà comment aucuns roys, princes et juges 
de camps, se sont attribuez ces prééminences 
et authoritez, pour mieux en adoucir les 
rigueurs, et ne les faire venir à leurs extre- 



1. Le Loyal serviteur, chap. xlvii. 

2. Fauconneau. 

3. Trivulce. Probablement en 15 1 1, à Bologne, lors de la 
défaite de l'armée papale. 

4. Voir note 2, p. }$. 

5 . Où on avait relevé la neige. 

mitez ; aussy avoient ils raison, car cela ne 
sent point son prince ny son seigneur chres- 
tien^ d'aller paistre et saouler ses yeux hu- 
mains d'un spectacle de telles cruautez inhu- 
maines jusqu'à l'extrémité; car le lyon, le 
plus fier et cruel des animaux, quand il a 
vaincu et porté par terre son ennemy, le laisse 
là et s'en va. 

Parmy les faicts mémorables de M. de 
Bavard, il se parle d'un beau combat de luy, 
qu il fist au royaume de Naples, contre un 
galland capitaine espaignol, qui se nommoit 
Don Alonzo de Soto Maior * ; lequel ayant esté 
prisonnier de guerre de M. de Bayard, et en 
ayant pris quelque mescontentement, publiant 
qu'il l'avoit très mal traicté, et non en caval- 
lier qu'il debvoit estre, c'estoit pourtant contre 
raison qu'il disoit cela, car au monde il n'y 
eust plus courtois que M. de Bayard. Par 
ûuoy, luy bien ennuyé des propos qu'en tenoit 
rEspaignol, l'envoya desfier de sa personne à 
la sienne en camp clos; ce que l'autre accepta, 
fust à pied, fust à cheval, et brava fort, et 
Qu'il ne se desdiroit onc de ce qu'il avoit dict 
de luy. Le jour donc assigné estant venu, 
M. de La Palisse, accompaigné de deux cens 
gentilshommes, emmena M. de Bayard, son 
champion, monté sur un beau coursier- habillé 
de blanc, par humilité, dict le conte, pen- 
sant combattre en cest estât ; mais Don Alonzo, 
à qui appartenoit l'élection des armes, dict 
qu'il vouloit combattre à pied, tant parce qu'il 

1. Le Loyal serviteur, chap. zxi et xxii. 

n'estoit, faignoit il, si adroict à cheval que 
M. de Bayard, que ce jour là c'estoit son excez 
de fiebvre quarte, au' il a voit gardé deux ans, 
et parce en estant plus foible, en pensoit avoir 
meilleur marché. M. de La Palisse, et autres 
ses confidans, luy conseilloient, pour l'amour 
de sa fiebvre, s'excuser et combattre à cheval ; 
mais M. de Bayard, tout plein de courage, et 
qui jamais n'en reffusa homme, n'y voulut 
point contredire, fiy faire nulle difficulté ny 
dispute, se résout combattre à pied, ce qui 
estonha don Alonzo, pensant que son ennemy 
n'y condescendist jamais ; mais il n'estoit plus 
temps de s'en desdire, car la begace en estoit 
bridée', comme l'on dict. Le camp avoit esté 
dressé seulement de quelques grosses pierres 
mises l'une sur l'autre. M. de Bayard se mit 
à l'un des bouts du camp, accompaigné de 
plusieurs bons et vaillans capitaines, comme 
de messieurs de La Palisse, d'Oroze, d'Imbe- 
court*, de Fonterrailles, du baron de Beard et 
autres, qui tous prioient pour leur combat- 
tant. Don Alonzo se mit à l'autre bout, 
accompaigné du marquis de Licite, de don 
Diego de Quignonnes, lieutenant du grand 
capitan Gonzallo Hernando', don Pedro de 



1. La bécasse est bridée, c'ést-à-dire elle est tombée 
dans le piège; elle est arrêtée par le lacet qui lui serre le 
col. Molière s'est servi de cette expression dans V Amour 
médecin : * Ma foi, monsieur, la bécasse est bridée, et vous 
avez cru faire un jeu, qui demeure une vérité. » 

2. Imbercourt. 

3. Quinones, lieutenant de Gonsalve de Cordoue, sur- 
nommé le Grand Capitaine. 

Baide \ et don Francisque d'Aitemeze; et puis 
envoya à M. de Bayarâ les armes, qui estoient 
un estoc* et un poignard, eux armez de gor- 
gerin et segrette. M. de Bayard ne s'amusa 
point à autrement choisir. Son parrain estoit 
un Bellarbre, qui estoit son compaignon ancien 
d'armes; et pour la garde du camp M. de La 
Palisse, qui très bien s'entendoit en ces 
choses là. De l'Espaignol, et pour sa garde 
du camp, don Francisque d'Aitemeze. Tous 
deux en tel estât, entrez dans le camp, chas- 
cun se mit à genoux pour prier Dieu; mais 
M. de Bayard se coucha de son long pour 
baiser la terre, et en se levant fit le signe de 
la croix, puis marcha droict à son ennemy, 
aussy asseuré comme s'il fust esté dans un 
palais à dancer parmy les dames, ainsin que 
dict le conte. Don Alonzo, de son costé, ne se 
monstra pas aussy estonné, et vint droict à 
son ennemy, et luy demanda : Senor Bayardo, 
que me quereys^i II luy respondict : «Je veux 
« deffendre mon honneur » ; et, sans plus de 
parolles, s'approcharent et se ruarent tous 
deux chasaue un merveilleux coup d'estoc, 
dont de celuy de M. de Bayard fust un peu 
blessé .don Alonzo au visage en coulant*; si 
se ruarent plusieurs coups sans autrement 

1 . Don Pedro de Valdes, d*après le Loyal serviteur, au- 
quel ces relations sont empruntées. 

2. Longue épée droite, à deux tranchants, à l'usage des 
cavaliers. 

}. Seigneur Bayard, que me voulez-vous? 

4. En coulant, en effleurant; par coup d'estoc, il ne faut 
pas entendre un coup de pointe, mais un coup de tranchant 
de l'arme nommée estoc. 

s'attaindre. M. de Bayard cogneut la ruse de 
son ennemy qui, incontinant ses coups ruez^ 
se couvroit le visage, de sorte qu'il ne lui 
pouvoit porter dommage, et pour ce, s'advisa 
d'une finesse; c'est ainsin que don Alonzo 
leva le bras pour ruer un coup, M. de Bayard 
leva aussitost le sien, mais il tint l'estoc en 
l'air sans jetter son coup, et comme asseuré, 
quand celluy de son ennemy fust passé*, et il 
peust choisir à descouvert, luy va donner un 
si merveilleux coup dans la gorge, que, 
nonobstant la bonté du gorgerin, l'estoc entra 
dans la gorge quatre bons doigts, de sorte 
qu'il ne le peut retirer. Don Alonzo, se sen- 
tant frappé à mort, laissa son estoc et saisit 
au corps M. de Bayard, qui le prit aussy 
comme par manière de luicte; et se pour- 
menarent si bien que tous deux tumbarent à 
terre l'un près de l'autre. Mais M. de Bayard, 
diligent et soudain, prit son poignard et le 
mit dans les nazeaux de son ennemy, en luy 
escriant : « Rendez vous, seigneur Alonzo, ou 
vous estes mort. » Mais il n'avoit garde de 
parler, car desjà estoit trespassé. Alors son 
parrain, don Diego de Guignonnes, commança 
à dire : Senor Bayardo, es muerto; vincido haveys * ; 
ce qui fust trouvé incontinant, car plus ne 

1. si je comprends bien ce passage, chacun portait un 
coup à son tour. Bayard leva le bras comme pour frapper ; 
Alonzo se couvrit d'abord, puis porta un coup. Bayard fit 
sans doute une retraite de corps, et lorsque l'épée de TEspa- 
gnoi eut frappé dans le vide, il lui donna un coup de pointe, 
tandis qu'il était découvert et avant qu'il pût venir à la 
parade. 

2. Seigneur Bayard, il est mort; vous avez vaincu. 

remua pieds ne mains. Qui fust bien desplai- 
sant, ce fust le bon chevaTiier Bayard, car s'il 
eust eu cent mille escus (ce dict le conte) , il 
les eust voulu avoir donnez, et qu'il eust pu 
vaincre vif : ce neantmoins, en recognoissant 
la grâce que Dieu luy avoit faict, se mit à 
cenoux, le remerciant très humblement, puis 
baisa par trois fois la terre. Amprès tira son 
ennemy hors du camp, et dict à son parrain : 
« Seigneur don Diego, en ay je assez faict.? » 
Lequel respondict piteusement : Harto y de 
ma fiado, senor Bayardo,por Phonra d^EspahaK 
« Vous sçavez », dict le chevallier Bayard , 
«qu'il est à moy à faire du corps à ma 
«volunté, toutesfois je le vous rends; et 
« vrayment je voudrois, mon honneur sauvé, 
« qu'il fust autrement. » Brief les Espaignols 
emportarent leur champion en lamentables 
pleurs; et les François emmenarent le leur 
en joie, avec trompettes et clairons, jusques 
en la garnison de M. de La Palisse, où avant 
aue faire autre chose, le bon chevallier alla à 
reglise remercier Nostre Seigneur; et puis 
amprès, tous firent grande joye^ non sans 
louer grandement M. de Bayara, lequel, non 
des François seulement, mais des Espaignols, 
fust estimé par tout le royaume de Naples 
l'un des accomplis gentilshommes qu'il en 
fust point. 

Or, en ce combat il y a plusieurs choses à 
noter : l'une, la courtoisie que fist M. de 

I. Assez, et trop, seigneur Bayard, pour Thonneur de 
l'Espagne. Le Loyal serviteur s'exprime ainsi : Tropo, seignor 
Bayardo, per l'ondre d'Espaigne. 



dby Google 



46 Livre II, Chapitre II. 

Bayard, de rendre le corps de son ennemy au 

1)arrain et n'user de la rigueur permise envers 
e corps, lequel (comme il diçt et qui est à 
noter, selon comme nous en avons dict cy 
dessus) estoit en sa libérale et pleniere puis- 
sance et disposition d'en faire ce qu'il luy 
plairoit : faut noter aussy comme il sortit le 
corps hors du camp, sans le laisser là, obser- 
vant en cela quelque peu de la loy rigoureuse. 
Il le pouvoit bien laisser là dans le camp , 
estandu mort, se contantant de cela, et le 
donner au parrain, plustost que de le traisner 
par un bras ou une jambe ignominieusement 
comme un tronc mort ou un chien, jusques 
hors du camp. Mais en cela M. de Bayard, 
ou il le faisoit pour plus grande ostantation 
de victoire, ou possible qu'il n'estoit pas 
assez assovy de la vengeance, ou pour mons- 
trer qu'il n'estoit point ignorant des loix du 
combat, qu'on luy eust pu inculper s'il ne les 
eust ainsin observées. Tant d'autres raisons 
se peuvent là dessus alléguer, qu'on n'y sçau- 
roit fournir : je m'en rapporte aux grands 
cavalliers et capitaines en dire là dessus leur 
opinion, mieux que je ne sçaurois jamais dire. 
Une autre chose est aussy fort à noter et à 
discourir, à sçavoir si M. de Bayard eust pu 
bonnement avec son honneur refuser le combat 
le jour qu'il comparut, puisque c'estoit son 
jour de nebvre quarte, et qu'il n'estoit nulle- 
ment en estât de combattre. Certes, qui veut 
peser et balancer justement les loix rigou- 
reuses de ces combats, il n'y a nulle excuse 
quand une fois le jour du camp est assigné^ 

si ce it'estoit qu'il fust attaint dé maladie 
extresme, à la mort, dans un lit : encore fau- 
droit il qu'il fust visité fort exquisement des 
médecins experts et chirurgiens, voire mesmes 
des confidans, mais pour une fiebvre quarte, 
l'excuse n'estoit nullement valable; aussy 
M. de Bayard ne l'allégua nullement. Bien 
est vray, que si quelques jours avant son 
combat iPfust allé à la guerre, et qu'il y fust 
esté blessé à la mort, ou cassé un bras, une 
jambe, ou qu'il eust esté faict impotent de 
son corps en ceste expédition, ou faict prison- 
nier de guerre, bref, s'il fust intervenu un si 
grand accidant, dont il s'en peut nombrer 
une grande quantité, ausquels le diable 
mesme ne sçauroit fournir, pour cela M. de 
Bayard, ny tout autre, en cas pareil, ne 
sçauroit estre vaincu ny tumber en deshon- 
neur; mais pour ce petit accidant de fiebvre, 
il ne debvoit refuser, comme il ne fit, et ne 
voulut guieres débattre. Aussy son ennemy, 
le pensant bien prendre au pied levé de son 
advantage, renvoya bien loing les raisons de 
M. de' La Palisse et autres ses confidans et 
parrains, n'estant pas si sot de donner l'ad- 
vantage à son ennemy, puisqu'il avoit le 
choix des armes; et le voyant foible et débile, 
ne voulut combattre à cheval pour l'advan- 
tager sur luy, mais à beau pied, s'en sentant 
mieux prévalu et sa partie mieux faicte, ce 
qui advint autrement. Mais pourtant faut avoir 
esgard sur cet exemple, de n'eslargir aucun 
point de courtoisie, ny le moins du monde, à 
son ennemy tant qu'il a les armes au poing; 

jusau'& ce au'on le void soubs soy et à ses 
pieds. Je m asseure que plusieurs capitaines 
et cavalliers seront de mon opinion en cela, 
ne la tenant pas pourtant de moy toute, mais 
de plus grands que moy. Et voylà pourquoy 
feu mon oncle de La Chastaigneraye fist une 
grande faute, et ses confidans et parrains, 
^u'à luy 'appartenant Teslection des armes de 
juste droit, librement et volontairement la 
laissa aller au seigneur de Jarnac son ennemy ; 
mais il se sentoit si brave, et vaillant et 
courageux, et mesprisant son ennemy, au'il 
luy voulut tout céder sans nul contreaict. 
Toutesfois le malheur de Mars luy fust tel, 
qu'il y perdit la vie, non pas l'honneur, 
ainsin que dici M. de Montluc en son livre', 
luy qui avoit tant aymé feu mondict oncle, et 
aue mesmes (je ne fuj feray point de tort de 
aire cela, ainsin que j'ay sceu, tant des miens 
que d'autres gentilshommes) feu mondict oncle 
avoit aydé à le pousser et faire valloir beau- 
coup à la cour, et bien cognoistre ses vaillan- 
tises, encor qu'il dise que madame d'Estam- 
pes', belle sœur de M. de Jarnac, luy fust 
contraire, parce qu'il estoit amy et grand 
confidant de feu mon oncle; mais pas maille 
pour cela , car il le fist autant aymer et 

1 . « Une babillarde causa la mort de monsieur La Chas- 
taigneraye. S*il m'eust voulu croire et cinq ou six de ses 
amis, il eust demeslé sa fusée contre monsieur de Jarnac 
d'autre sorte ; car il combattit contre sa conscience et perdit 
rhonneur et la vie. » (Commentaires.)^ 

2. Anne de Pisseleu, duchesse d'Étampes, maîtresse de 
François l»*", et sœur de Louise de Pissclcu que Jarnac avait 
épousée. 

cognoîstre à la cour, qui estoit toute à la 
disposition- de mondict teu oncle, et mesmes 
amprès la mort du roy François : aussy qu'à 
tout y a commencement, et les nouveaux 
venus sont tousjours faicts et cogneus par les 
vieux là où ils vont. Dadvantage, en ce temps 
on eust eu beau à estre vaillant, et faire 
autant de braves exploicts de guerre comme 
un Caesar, si l'on n^estoit cogneu à la cour, 
ou quelqu'un ne le poussast, c'estoit peu de 
sa fortune ; ainsin mesmes que de mon temps 
j'ay veu de mes propres yeux plusieurs braves 
capitaines avoir faict le diable à la guerre, et 
venir à la cour, s'ils n'estoient advancez et 
poussez par quelque courtisan, ma foy! ce 
n'estoit rien d'eux. 

Je ne pense point faire de tort à feu M. de 
Montluc, de dire que feu mon oncle ne luy a 
poinct nuy en son temps, mais beaucoup servy ; 
car j'ay veu des petits courtisans faire de bons 
offices à des grands, tant de guerre qu'autres, 
que pour un seul rapport qu'ils faisoient, ou 
une petite sdlicitation, en moins d'un rien les 
voylà sur le naut de la fortune, jusques à estre 
aucuns chevalliers de l'Ordre. Ceux qui ont 
veu nos cours de France seront de mon ad vis. 
Voylà pourquoy je ne pense poinct faire de 
tort à M. de Montluc, de dire que, nonobstant 
ses longs services, vaillances et hauts faicts, 
il eust besoing des faveurs, supports et bons 
offices de ses amis ; car mesmes je l'ay veu en 
ses plus grands advancemens d'estat et de 
charges, autant affamé et nécessiteux de faveur 
qu'un autre, pour les charitez que j'ay veu 

Branîhôme, VIII. 4 

moy mesme et ouy à la cour luy prester. 
Voyià pourquoy je m'estonne encore un coup 
que luy, ayant trouvé un si bon et franc amy 
que feu mon oncle à la cour, et tel qu'il estoit 
très favory du roy et de M. le Dauphin, ses 
maistres, et de tous les plus grands, ne deb- 
voit amprès sa m(ft-t, avoir passé ce mot d'avoir 
perdu 1 honneur ; car nul ne le perd en ce jeu, 
s'il ne se rend comme un poltron pour sauver 
sa vie : mais il ne se rendit jamais, disant 
tousjours : « Tuez-moy »; et fist il bien plus; 
car ainsin qu'on le pensoit, de despit, s'arracha 
ses emplastres, et rendit ses playes plus grandes 
qu'elles n'estoient, par ses mains, ses doigts et 
ses ongles, contre la force et le gré de tous 
ceux qui le tenoient, et de ses chirurgiens. 
Feu M. de Guise (dict lors M. d'Aumalle), son 
parrain, fist faire son tumbeau tel et digne de 
la valeur de son filleul, qui dict autfement 
que M; de Montluc. Il est à la mode antiaue 
romaine, en latin, que je ne mettray icy selon 
son original, pour fiiyr une longueur, mais 
selon sa version. 



AUX MANES PIES . 

DE FRANÇOIS DE VIVONNE, CHEVALIER FRANÇOIS 

TRÈS VALLEUREUX. 

Passant) afin que tu ne sois le seul passant sans 
avoir regardé, la larme à Toeil, et d'un regret relli- 
gieux, je deuil d'un roy et de tout un royaume envers 
François de Vivonne, l'un des premiers chevalliers 
d'une des premières familles de France, sçache que, 
favorisé des heureux auspices et veuilz de Henry 11% 

roy de France très auguste, mais pourtant par fortune 
adverse, il combatit armé en un combat singulier, qui, 
sans ses armes, n*eust cédé à son ennemy. Ah! quel 
nialheur et auel sort misérable des humains, et indigne 
vissicitude des choses, que celluy qu'on prétend avoir 
esté vaincu, Tayt esté tout armé, que desarmé il estoit 
invincible! L'empeschement des armes et Tart Pont 
ainsin voulu. Je te conjure donc, par les dieux et par 
les hommes, toy passant et* natif de la France, que tu 
ne dédies à un ingratte oubliance, par un je ne sçay 
quel petit combat legier, la mémoire de tant de beaux 
faicts d'armes dont autres fois ce valleureux chevallier, 
luy vivant, en a donné tant de preuves pour le service 
de son roy et du bien public ; si que les biensfaicts ne 
s'ojiblient pour si peu de chose, ny pour un tel 
desastre. Et afin que tu ne croye pour chose feinte et 
fabuleuse ce que je t'en dicte, un grand prince lorrain 
et françois, et très excellent chevallier, grandement 
triste et fasché d'un tel advenement inopiné, a dédié 
ce tumbeau aux mérites de ce brave et vaillant chevallier 
poitevin. Voyez, vivez, et à Dieu. 

Pour parler de cest empeschement d'armes, 
et en esclaircir ce aù'en dict ce tumbeau. il 
faut sçavoir que M. ae La Cbastaigneraye fust 
de son temps l'un des plus forts et adroicts 
gentilshommes de France, en toutes armes et 
laçons ; et pour la lutte, il n'y avoit aussy si 
bon lutteur breton, ou autre fust il, qu'il ne 
portast parterre, car. outre sa force, il y avoit 
une grande adresse. Il estoit de moyenne taille, 
et de la belle, fort nerveux et peu charnu. 

Le seigneur de Jarnac et luy s'estoient fort, 
souvant esprouvez du temps qu'ils estoient 
compaignons d'armes et de cour, bien qu'il 
fust plus haut et grand que monaict oncle de 

deux grands doigts, et plus vieux de dix ans; 
car mon oncle n'avoit que vingt huit ans lors- 
qu'il mourut. M. de Jarnac donc, craignant 
qu'on ne vinst aux prises, j pourveut fort bien 
par Fadvis et invention (que trouva le capitaine 
Caize, Italien, qui lui apprenoit à tirer des 
armés pour ce combat) d'un certain brassard 
tout d'une venue, qui ne plioit nullement, ains 
faisoit tenir le bras gauche du bouclier tendu 
rt roide comme un pau : ce qui fust un grand 
desadvantage pour mondict oncle, d'autant que 
de son bras droict de l'espée il estoit aucune- 
ment estropié, au moins peu remis encore à 
cause d'une grande harquebusade qu'il avoit 
receu à l'assaut de Conys en Pied mont, y estant 
allé des premiers, car il estoit à tout, lorsqu'il 
fust assiégé par M. l'admirai d'Annebaut*. 
Voylà donc mondict oncle ainsin empesché et 
gesné de se^ deux bras, comme vous voyez ; en 
quoy M. d'Aumalle, son parrain, et messieurs 
ses confidans, eurent très grand tort de ne des- 
battre poinct ce brassard gesnant et empès- 
chant ainsin son bras, puisqu'il avoit esté dict 
expressément par les cartels de combattre avec 
armes usitées parmy gentilshommes, ce qui n'a 
jamais esté veu ny practiqué parmy gentils- 
hommes, ny nos gensdarmes, capitaines et 
soldats, de porter brassards de telle sorte; et 
debvoient ces messieurs rejetter ceste forme 
d'armure comme fausse monnoye, descriée et 
point de mise ; et ne falloit passer plus outre, 
ains les contester par vives et bonnes raisons. 

I. En IHJ- 

Mais ces messieurs s'excusarent, et remirent 
le tout sur l'ardeur du courage de mondict 
oncle, qui vouloit combattre en quelque façon 
que ce fust, et s'opiniastra à recepvoir tout ce 
qu'on luy presentoit, et fust il chaud comme 
feu ; en quoy ik eifrent encore tort, caç^ comme 
non-seulement parrain et conndans, mais 
comme vrays curateurs de sa personne, ne le 
debvoient bazarder ainsin mal à propos, et ne 
le laisser aller à son opinion et son ardent 
courage, ains le debvoient contraindre et 
réduire à la Heur et à la raison. Geste faute ne 
se sçauroit aucunement excuser, et ne sçache 
guieres jeune homme, pour si peu d'armes 
çiu'il eust practiqué, qu'il n'eust desbattu cela 
jusques à la mort. L'on disoit aussy que ledict 
parrain et confidans se laissarent aller un peu 
trop à la sentancedes juges du camp; ce qu'ils 
debvoient contr' eux contandre, aussy opinias- 
trement que l'on faict contre nçis juges de jus- 
tice, quand ils donnent quelque mauvaise 
sentance contre tout droict, veu aussy que ces 
juges du camp estoient bien ayses de voir la 
mort de mondict oncle. Je n'en diray poinct 
les raisons : l'envye faict beaucoup de choses. 
De plus, le roy mesme, pour qui mon oncle 
en partie combattoit (le discours en est trop 
long), debvoit avoir là dessus donné sa sen- 
tence, et en corriger les juges, puisqu'il aymoit 
et favorisoit tant mon oncle; mais, ce coup, 
il n'eust pas la tenue bonne sur ce poinct. 
Dieu est juste juge du tout. Aussy tous deux 
sont morts en combat singulier, ainsin que j'en 
parle en la vie du roy. Tant y a, que si mon- 

dict oncle ne fust esté ainsin gesné par telles 
armes, l'ont eust veu autre forme de combat, 
et possible autre issue. Encor cest empesche- 
ment d'armes n'en garda pas le seigneur de 
Jarnac qu'il ne donnast deux dagues*, l'une 
fort longue, pendante sur la cuisse, et l'autre 
courte, fichée dans la bottine^, et tout pour 
l'apprehantion de la prise, et en prit autant 
pour luy. Il n'en faut plus parler, le destin en 
avoit jeté son sort. De discourir de la forme 
du combat, je n'y touche point; car tel parler 
et souvenir m'est par trop odieux. Telle for- 
tune de combat fust si inopinée et inespérée 
de plusieurs personnes' de la France, qu'en 
beaucoup d'endroits, deux mois amprès, n'en 
peurent jamais croire la mort de mondict 
oncle; mesmes en Piedmont il y eust deux 
soldats signalez qui s'assignarent le combat, 
et combattirent sur ce subject, que l'un le 
disoit mort, l'autre non, affermant qu'il n'es- 
toit pa$ possible qu'un si brave et vaillant 
homme eust finy ses jours de ceste façon. 
Quell' humeur brave de ce soldat ! Tous deux 
sur ce faict en demeurarentfort blessez', sans 
aue le dieu Mars eust esgard qui avoit tort ou 
aroict ; telle est son humeur quelquefois en 
plusieurs autres et pareils combats. 

Pour venir encore à ce qu'en a dict M. de 
Montluc, si ne puis je croire pourtant que 

1 . Qu'il ne stipulât, dans les conditions du duel, que les 
combattants auraient deux dagues. 

2. On portait un poignard dans la bottine pour le tirer 
facilement dans le cas ou Ton serait renversé. 

3. Voy. t. VI, p. 89 et suiv. 

ledict M. de Montluc aye franchy ces mots, 
veu qu'en ce aussy luy ay ouy dire de mon- 
dict oncle force bien, comme de raison, et le 
tant louer et exalter sur tous les vaillans 
hommes du monde, à luy (estant généreux) ne 
fiist esté séant de detracter de son pareil. De 
plus, mondict oncle le prit pour un de ses 
quatre confidans, et le mit au rang de M. d'Es- 
tampes, de M. de Sansac * et du seigneur Au- 
relio Fregose ; c'estoit beaucoup. Mais je croy 
que quelque mal habile de correcteur, ou 
animé • d'imprimeur, ont adjousté à la lettre, 
lesquels je aonne au diable, avecques leurs 
impostures, menteries et animositez et sotises, 
et imprimeries. Bien est vray que souvant 
M. de Montluc m'a dict que la gloire l'avoit 
faict perdre, et la trop grande outrecuydance 
qu'il avoit de son vaillant cœur, et son adresse 
et valeur, et le mespris grand qu'il faisoit de 
son ennemy; car d'autresfois ils s'estoient 
veus, cogneus aux guerres, et tastez leurs for- 
ces, et sçavoient quelles estoient, et ce qu'ils 
savoient faire, ce qui le perdit; car, par telle 
si grande fiance et presumption de soy, il eut 
peu de soucy aussy d'implorer son Dieu, et 
l'appeler à son ayde; et mesmes le jour de 
son combat passa legierement par l'esglise et la 
messe; si bien que, conviant ce jour ses amis 
et amies à se trouver à la veue du combat, il 
leur disoit ces propos : « Je vous convie un 
« tel jour à mes nopces. » Ah ! quelles nop- 
ces ! Au lieu que l'autre, ion^ temps avant, ne 

1 . Louis Prévost de Sansac. 

2. Lisez animal ou âne ? 

faisoit autre chose que hanter les églises, les 
monastères, les couvents, faire prier pour luy 
et se recommander à Dieu, faire ses pasaues 
ordinairement, et sur tout le jour du comoat, 
am près avoir ouy la messe très dévotement. 
Du despuis il s'en désista bien, pour accom- 
plir le proverbe : Passato U ponte, gabato il 
santo *. car il se fist huguenot très ferme. Sur 
quoy le susdict M. de Sansac, grand capitaine 
en son temps, lequel, quelquesfois se mettant 
en ses resveries et discours de guerre, et 
mesmes sur les chevalliers errans de la Table 
Ronde, il disoit en jurant et blasphémant 
aussy Dien que si ce fust esté une chose fort 
sérieuse et de grand' conseauance, parlant 
des vaillances de Tristan et de Lancellot du 
Lac, que Tristan estoit cent fois plus vaillant 
et courageux que Lancellot, parce que, quand 
il fallut se combattre, Tristan se fiant en sa 
seule valeur, n'emprumta aucune seule def- 
fence ny assistance de Dieu, sinon de son bon 
cœur, son espée et valeur ; mais Lancellot ne 
faisoit que se recommander à Dieu et le prier, 
dont c'estoit grand signe qu'il n'avoit pas 
bonne opinion ny fiance de luy, et qu'il avoit 
peur, et pour ce appelloit Dieu à son ayde 
pour comoattre pour luy. Si est ce qu'il n^a 
que de se recommander à ce grand Dieu, et 
avoir en luy sa seule fiance, et non ailleurs. 
De mesmes en disoit il de feu mon oncle, et 
du seigneur de Jarnac; et en faisoit pareilles 
comparaisons. Je me suis un peu extravagué 

I . Le pont passé, on se moque du saint. 

en ce discours; mais le pardon m'en doit estre 
fait, puisque la cause me touche. 

Pour retourner donc à nos premières erres, 
je dis que quelquesfois on faict des courtoisies 
aux ennemys vaincus, pour plusieurs raisons 
qui serbient trop longues à desduire, dont je 
m'en remets aux gallans hommes qui ont veu 
et en ont discouru; mais je feray ce conte : 

Au voyage que fist feu M. de Guyze le 
grand en Italie et au royaume de Naples \ il 
se fist, près de Rome, à Monte Rotondo, un 
combat entre un capitaine italian (estant au 
service du roy pourtant) et un capitaine gas- 
con, nommé le capitaine Prouillan. Le subr 
iect de leur querelle estoit grand ; car Prouil- 
lan avoit dict que tous les Italiens estoient 
bougres (c'estoit trop). Le capitaine italien, 
qui estoit un bon et brave capitaine, et qui 
avoit une fort belle façon à mon gré, de belle 
et haute taille, maigre et sec, et noiraut, vou- 
lut purger ceux de sa nation de ce vice, par 
combat de son corps à l'autre, le deffia en 
camp clos par un cartel. Pour lors toute l'ar- 
mée estoit campée et logée à Monte Rotondo, 
où le camp estoit assigné. M. de Pienne' 
feentil cavallier. s'il en fust onc, et qui avoit 
lors deux compaignies de gens de pied soubs 
M. de Nemours, couronnel de l'infanterie) 
fust parrain de Prouillan, et croy que Paulo 
Jordan ' estoit celuy de l'Italien. Estant entrez 
dans le camp, solemnitez toutes faictes, la 

1. EniJ57. 

2. Antoine de Halluin, seigneur de Piennes. ^ 

3. Paolo-OiordanoOrsini. 

fortune voulut que l'Italien donna un grand 
vilain coup d'espée sur le jarret de Prouillan, 
qu'il tumba par terre, sans se pouvoir plus 
relever ; et luy usant de courtoisie, en rabil- 
lant de parolles ce qu'il avoit dict pour l'hon- 
neur de la nation, il se contenta, et ne le 
poursuivit jusques à la mort comme il eust 
peu ; et ayant pris les armes de son ennemy, 
sortit hors du camp, et avec son parrain, con- 
fidans et amis, monte dans un coche, et les 
armes de son ennemy portées devant en signe 
de triomphe, s'en alla à Rome, et y entra 
avec grande resjouissance et applaudissement 
des siens, et grand cry qu'un chascun faisoit : 
Victoria! Victoria! rhonor de U patria sdva! 
M. le mareschal de Biron, qui estoit lors en 
cçste armée, commandant à deux cens che- 
vaux légers, s'en pourra bien ressouvenir, et 
qu'il y eust un peu de risée ; car un seul com- 
bat, et particulier, ne peut rabiller l'honneur 
de tout un gênerai * par les loix du duel. 
Ayant amprès entré dans l'église, et faict ses 

[)rieres et grâces à son Dieu, se retira fort 
oué et honnoré de ceux de sa nation, pour 
l'obligation qu'elle luy debvoit. Prouillan se 
fist penser, mais non si bien que je ne Paye veu 
despuis fort boiteux et mal dispos de sa 
jambe. Il avoit esté en son temps un fort bra- 
vasche soldat à la gasconne; mais, à ce coup, 
la bravetté luy passa. Le capitaine italien fust 
fort estimé de la courtoisie qu'il luy avoit faict 
de luy remettre la vie; mais, d'aucuns disent 

I . Général, de toute une nation. 

qu'il le fist pour une considération, craignant 
que s'il usoit ou abusoit par trop de la vic- 
toire, et par une cruelle mort ou autre igno- 
minie, qu'il n'esmeust les soldats françois qui 
estoient tous là assemblez et qu'ils ne se mu- 
tinassent contre luy, et [à] luy mesme ne luy 
donnassent la mort qu'il eust donné à l'autre : 
comme de vray, aucuns en murmuroient, voire 

au'ils estoient fort faschez d'avoir veu celuy 
e leur nation ainsin vaincu par l'Italien, et 
n'y eust eu guieres à faire qu'ils n'eussent 
faict des foux. Voylà pourquoy cet Italien 
fust fort sage et advisé de ne passer point par 
trop hors les bornes de sa victoire; si que, 
possible, s'il eust esté en un lieu plus asseuré 
pour luy, ne sçait on ce qu'il eust faict. Enfin 
en tels cas il taict bon estre tousjours bien 
considéré. 

J'ay ouy dire à M. le mareschal de Vieille- 
ville, grand amy et compaignon de mondict 
oncle (aussy disoit on à la cour : 

Chastaigneraye, Vieilleville et Bourdillon 
Sont les trois grands compaignons.) 

aue si M. de Jarnac ne se fust gouverné mo- 
aestement amprès son combat, comme il fist, 
et qu'il en eust voulu triumpher le moins du 
monde à la mode ancianne observée en ces 
choses là, qu'il s'en fiist esmeu un grand 
esclandre ; car ils bransloient la plus part (et 
mesmes aucuns jeunes hommes) de la trouppe 
de mondict oncle, pour franchir la lice et 
sauter dans le camp, et y faire une rumeur 
et sédition bien estrange qui se pouvoit faire 

aysement; car la bande de mondict oncle 
montoit à cinq cens gentilshommes, tous 
eskus de la cour et de la France, tous vestus 
de ses couleurs, blanc et incarnat, qui estoient 
assez bastans, non seulement pour desfaire la 
trouppe dudict seigneur de Jarnac, et luy 
avec elle, qui ne pouvoit monter qu'à cent 
gentilshommes habillez de ses couleurs blanc 
et noir, mais de fausser les gardes du camp, 
les juges, voire tout le reste de la cour en- 
semble, si elle eust voulu bransler; et si 
M. d'Aumalle eust faict le moindre semblant 
du monde, la partie estoit jouée avec beau- 
coup de sang, car tous ces braves gens et 
déterminez estoient désespérez du desastre et 
de la mort prochaine de leur vaillant cham- 
pion et compaignon, comme de vray le despit 
et le 'desespoir en estoit extresme. Hà! que si 
de ce temps là la noblesse françoise fust esté 
aussy bien apprise et experte aux esmeutes et 
séditions, comme elle Ta esté despuis les pre- 
mières guerres, il ne faut doubter que ces 
braves gentilshommes, sans aucun respect ny 
signal de M. d'Aumalle, n'eussent joué la 
partie toute entière. Ne faut non plus doubter 
aussy que [si] telle occasion se fust présentée 
despuis à feu M. de Guyze, son fils, tué à 
Bloys sur le poinct de ses hautes entreprises 
et grandes ambitions, qu'il ne l'eust prise par 
le poil, et n'eust faict mener si bien les mains, 
que la renommée en eust voilé par tout le 
mondé. Il y eust un des juges pourtant ^, qui 

I . Le connétable de Montmorency, d'après le rédt publié 
dans les Additions aux Mémoires de Castelnau. (Liv. VII.) 

opina que ledict seigneur de Jarnac se pour- 
menast par le camp, à mode de triumpbe, en 
trompettes sonnans et tabourins battans; mais 
M. de Boysi \ très sage seigneur, parrain du 
seigneur de Jarnac, n'en fiist d'advis; mesmes 
M. de Vandosme, despuis roy de Navarre *, 
en dissuada le roy, qui aucunement' en 
bransloit dans le manche, et s'y laissoit quasy 
aller au dire de ce juge. Il avoit bientost ou- 
blié son favory. Que c'est que du monde! Si 
cela fiist esté, pour le sieur il y eust eu de 
l'escandalle, mais bien grand ; car la tanta- 
tion en fust estée trop grande. Ainsin disoit 
mon susdict mareschal de Vieilleville. Voylà 
pourquoy il faict bon d'estre sage et modeste 
en telles occurrances. 

Dernièrement que le feu roy Henry Ill'fust tué 
à Saint Cloud*, il y eust (à ce que j'ay ouy 
conter, ceux qui le virent le sçavent mieux 
que moy) un jeune gentilhomme nommé 
l'isle Marivaux*, lequel, pour avoir esté bien 
aymé de son roy, et l'ayant perdu, entra en 
un tel desespoir de tristesse, qu'il résolut en 
soy de ne survivre le roy son maistre, et, 
pour plus glorieusement mourir en vengeant 
la mort de sondict maistre, il demanda si 
quelqu'un du party contraire ne se voudroit 

f)oint battre et entrer au combat encontre 
uy. Par cas, se trouva là le seigneur de Ma- 

1 . Claude Gouffier, seigneur de Boisy, grand écuyer. 

2. Antoine de Bourbon, père de Henri IV. 

} . Aucunementj un peu. Peut-être faut-il lire : autrement. 

4. Le 2 août 1589. 

{. Jean de Plàle-Marivaut. 

rolles*, jeune gentilhomme aussy comme 
l'autre, et fort brave et vaillaint, et résolu, 
ainsin qu'il en avoit faict plusieurs belles 
preuves, qui le prist au mot aussitost. Estant 
donc l'heure du combat assignée venue, com- 
parurent en braves combatans tels qu ils es- 
toient*, armez en hommes d'armes, et chas- 
cun monté sur un bon cheval. M. de La 
Chastre, qui est un aussy bon homme d'armes 
comme il est bon capitaine, estoit parrain 
du seigneur de Marolles, lequel ayant instruit 
et dict . à son filleul ce qu'il falloit dire, le 
seigneur de Marolles luy demanda comment 
son ennemy estoit armé à la teste, fust ou de 
casque ou d'une sallade*; il luy dict quec'es- 
toit d'un casque seulement. « Tant mieux », 
dict il, « monsieur. Reputez moy le plus mes- 
chant homme du monde, si je ne luy donne 
de ma lance droit au mitan de la teste, et si 
je ne le tue. » A quoy il ne faillist pas; car 
tout ainsin qu'il l'avoit dict il le fist. S'il eust 
voulu, selon les loix anciennes des duels et 
des deffys, il eust peu disposer du corps ainsin 
u'il luy eust pieu, comme de le traisner hors 
u camp et l'emporter avecques luy sur un 



a 



1. Claude de Marolles, né à Marolles en 1564. Il fut le 
père du fameux collectionneur Michel de Marolles, abbé de 
Villeloin, auteur de Mémoires souvent cités et dans lesquels 
la relation du duel n'est pas oubliée. L*abbé de Villeloin dit 
qu'à la cour, en parlant de son père, on disait « le brave 
Marolles » . 

2. Le combat eut lieu à Paris, derrière les Chartreux, 
quartier actuel de TObservatoire. 

^ Le casque laissait le visage à découvert. La salade avait 
une visière qui protégeait la figure. 



dby Google 



Discours sur les Duel^. 63 

cheval ou sur un asne (cela s'eût veu une fois 
en une de nos guerres, je ne diray» point où *) ; 
mais luy, sage et courtois, avec l'advis aussy 
de MM. du Maine et de La Chastre, très sages 
capitaines, laissa le corps au parrain, parens 
et amis pour Tenterrer, et se contenta de la 
raison et de la gloire, avecques laquelle il 
entra en beaucoup d'honneur dans Paris. 
Certes et luy, et MM. du Maine et de La 
Chastre, eurent beaucoup de considération 
en cela, car despit sur despit c'estoit trop am- 
près la mort du roy, et fust sorty possible du 
malheur : aussy qu'une courtoisie ^t gentil- 
lesse sont tousjjurs plus à estimer que ses 
contraires. 

Moy estant à Rome, durant le sede vacante 
du pape Paulo IV% dit Caraffe, qui dura trois 
mois », je vis faire plusieurs combats en camp 
clos, entre autres un de deux braves sol- 
dats romains qui avoient estez pourtant 
bons amis. Leurs armes deffencives estoient 
un moriôn en teste, et des manches de maille' 
assez longues et advantageusespar le devant: 
le^ ofFancives estoient d'une bonne espée et 
dague; leurs gardes de l'un et de l'autre furent 
fort basses et serrées, le corps par conséquent 

1. L*auteur fait allusion au prince de Condé, tué à Jarnac 
et transporté de là sur une ânesse. 

2. Paul IV étant mort le 18 août 1559, et Pie IV, son 
successeur, n'ayant été élu que dans la nuit du 25 au 26 dé- 
cembre, rinterrègne dura plus que ne le dit l'auteur. 

}. Je crois que par manches Je mailles l'auteur entend une 
tunique à manches, couvrant le haut du corps. En se bais- 
sant, iU cachaient en quelque sorte leur ventre, qui n'était 
pas protégé par la cotte de mailles. 



dby Google 



64 Livre II, Chapitre II. 

fort bas et pressé, afin qu'ils s'aydassent un 
peu de la maille du devant qui tenoit les man- 
ches pour garder le corps ; et de feict, ils s'en 
couvroient fort bien et Tun et l'autre, d'au- 
tant que lesdictes mailles n'estoient pas trop 
affinées*, mais assez longues et advantageuses, 
qui fiist cause que ny l'un ny l'autre n'advisa- 
rentguieres au corps, mais aux cuysses, dont 
il y en eust un qui donna à l'autre une grande 
estocquade dans la cuysse, et luy fist une large 
ouverture, et jeta force sang. L'autre, se sen- 
tant ainsin blessé, tire d'une grande nirie une 
grande eslocquade et deux grands estramas- 
sons coup sur coup à la cuysse de l'autre, 
sans pourtant que rien portast; mais encore 
fust il si malheureux, qu'en ruant ces grands 
coups, et l'autre en les parant, la dague luy 
eschappa, et ne luy resta que l'espée seule ; 
et se sentant en tel estât, il tint fort bonne 
corttefrtance et bonne garde, puis d'un visage 
asseuré il dict à son ennemy : « Encore que 
je ne sois qu'à demy armé (n'ayant ma dague), 
je te monstreray que je suis homme de bien 
et d'honneur. » L'autre luy respondist : « Ute 
servira, car j'ay bien résolu de ne te la laisser 
point prendre, ny te faire aucun advantage ny 
courtoisie. » Cependant, le blessé s'affoiblis- 
sant de son sang respandu, encore qu'il fist 
ce qu'il pouvoit, ne peut rien gaigner sur 
l'autre qui estoit rusé, et qui tousjours tem- 
porisoit ; et, le voyant chancelier, ores deçà, 
ores delà, ne le voulut poursuivre jusqu'à la 

I . Dans l'édition de M. de Montmerqué on lit affamées ^ 
qui a le sens d'écourtées. Cette leçon me partit prdérable. 

mort. Il luy dict fort courtoisement : « A 
ceste heure, je te veux traicter non en ennemy, 
mais en amy d'armes et d'ancienneté. » Sur 
quoy les parrains advisarent soudain de les 
séparer et arrester la fin du combat, dont peu 
de temps amprès furent reconciliez et rendus 
amis mieux que jamais. 

J'en vis un autre peu amprès, de deux sol- 
dats corses, qui entrarentencamp. Ilsestoienl 
couverts d'un jacque, ou chemise de maille, 
sans manches, et ce jacque sur leur chemise 
simple, sans pourpoinct, encore qu'il fist assez 
froid, car c'estoit en autonne sur sa fin. En la 
teste, ils avoient un morion ; et au bout du 
devant du morion, il y avoit enchâssée et 
antée une courte dague bien trenchante et 
bien pointue; et ce avoit esté faict en consi- 
dération de celuy qui choisissoit et donnoit 
les armes, d'autant qu'il se sentoit plus foible 
que l'autre, et craignoit la prise et la lutte, à 
laquelle l'autre estoit adroit et fort; et puis, ils 
n'avoient qu'une epée seulement. Estans entrez 
dans le camp fort solemnellement, ils se tira- 
rent plusieurs coups sans se blesser; quoy 
voyant, le plus fort et le bon lutteur vint aux 
mains et aux prises, et porte son ennemy aus- 
sitost par terre, sans que l'autre le desprist 
jamais, ny le desamparast, mais tous deux 
tumbarent ensemble, le plus foible pourtant 
dessous ; mais le malheur fust pour le plus 
fort, quetumbant il se rompit un oras ; ce qui 
fust fort heureux au plus toible. Estans donc 
alnsin par terre, ce fust à eux de s'ayder de 
la poincte de leurs dagues qui estoient atitées 

Branîhôme, Vlll. $ 

aux morions, et s'en entredonnarent tant 
parmy le visage, dans le cou et aux bras, que 
tous deux demeurarent outrez de playes, et 
n'en pouvoient plus ; et vous peux bien as- 
seurer qu'ils combatirent tous deux en braves 
soldats, et quasy enragez et vrays Corses ; 
laquelle nation certes a renom des plus cou- 
rageuses et braves de l'Italie, sans laire tort 
aux autres. Enfin, les parrains les separarent 
en si misérable et piteux estât, sans emporter 
rien l'un de l'autre, soit en valleiir, soit en 
honneur, soit en advantage, ny courtoisie. 
Toutesfois, il y en eust un qui mourut au 
bout d'un mois, dont -son compaignon en 
cuyda mourir de tristesse et ennuy : car ils 
s'estoient pardonnez et reconciliez, pçnsans 
tous deux mourir, ayans estez para vant grands 
amys. 

Voylà comment vont les volontés et for- 
tunes des personnes en ces combats. J'allegue- 
rois un'innnité d'exemples pareils; zniç prece- 
dans sur les courtoisies et discourtoisies, 
rigueurs, crùautez, et sur les douceurs et 
clémences advenues en ces combats et duels ; 
mais je n'aurois jamais faict. Je me contente- 
ray, pour ce coup, de ceux que j'ay alléguez, 
pour parler un' peu d'aucuns abus que j'ay 
veu remarquer, qui se font, se commettent, 
et arriérent en ces combats. L'un des grands 
est : sur les fascheuses peines et dangers à 
faire deffier ses ennemys, leur envoyer les 
cartels, les subterfuges que .l'on faict pour ne 
les fecepvoir, les manifestes qu'il faut faire 
pub%rj mais ce n'est pas tout. Les grandes 

despances qui s'y font, et principallement 
quand Pennemy mande à l'autre de faire pro- 
vision de toutes sortes d'armes dont il se peut 
adviser, et quelquefois et bien souvant ne tou- 
chera point, ny ne pariera de celles dont il vou- 
dra combattre, ainsin que fist le seigneur de 
Jarnac à feu M. de La Chastaigneraye mon 
oncle, auquel il manda par un de ses cartels 
de faire provision de plus de trente sortes 
d'armes, tant de pied que de cheval, jusques à 
nommer les chevaux, comme coursiers, che- 
vaux d'Espaigne, turcs, barbes, roussins, 
voire courtaux harnachez, les uns à la genette, 
les autres à la mantouane', comme l'on disoit 
alors, les autres à grandes selles d'armes* et 
grandes bardes* et selles rases; et le tout se 
faisoit tant pour surprandre son ennemy^ que 
pour le mettre en despanse excessive, et luy 
faire d'autant consummer et diminuer de son 
bien ; de sorte que, si mondict oncle n'eust eu 
des moyens de soy, et ne fust esté assisté de 
son roy, son bon maistre, qui luy en fournist, 
et de ses amys, il eust succombé soubs le 
faiz, ce qui certes estoit un grand abus. 
Aussy, dict mon oncle, lorsque ce cartel luy 
fust porté : « Jarnac veut combattre mon es- 
prit et ma boufce. » 

Lorsque nous allasmes au siège de Malthe *, 



1 . Harnachés à la mantouane, à la façon de Mantoue. 

2. Selles d'armes, selles dont les arçons garnis d*ader et 
très hauts protégeaient le ventre du gendarme. 

3. Bardes f harnachement de fér forgé ou de mailles qu 
couvrait le cheval. 

4. En 156.6. 

je vis un fort honneste gentilhomme, et gentil 
chevallier italien, qui portoit le nom de Far- 
neze. M. d'Aymard me le présenta, qui Tavoit 
cogneu autresfois fort familièrement; et dis- 
courant avec luy, il me conta que par une 
querelle qu'il avoit eue contre un autre, et 
pour venir au combat avec luy, qui le fiiyoit 
tant qu'il pouvoit par ruses, subterfuges, et 
despanses, et brouilleries et cavillations, il luy 
avoit faict despandre tout son bien, qui mon- 
toit à cent mil escus une fois vaillant, si bien 
qu'il ne luy estoit pas resté deux cens escus de 
tout ce qu'il avoit, ayant esté contrainct pour 
obvier à la pauvreté, d'aller prendre la croix 
à Malthe, et se faire chevallier en l'aage de 
quarante ans, pour avoir au moins de quoy se 
pourveoir, et avoir sa vie assignée pour la fin 
de ses vieux jours. Je vous laisse à penser s'il 
n'y a pas là de l'abus et de la grand'misere. 
Car, combien que vous reparez vostre hon- 
neur, et sauvez vostre vie, vous l'achevez 
amprès avec une grand'pauvreté et indigence, 
et toutesfois ces lois duellistes permettent tout 
cela. Un autre abus y avoit il, que ceux oui 
avoient un juste subjet de querelle, et qu' on les 
faisoit jurer avant entrer au camp, pensoient 
estre aussitost vainqueurs, voire s'en asseu- 
roient ilz du tout, mesmes que leurs confes- 
seurs, parrains et confidans leur en respondoient 
tout à faict, comme si Dieu leur en eust donné 
une pattante et, ne regardant point à d'autres 
fautes passées, et que Dieu eiï garde la puni- 
tion à ce coup là. pour plus grande, despiteuse 
et exemplaire. L on en a tant veu d'exemples 

de cela, dont j'en dirois deux (mais je ne veux 
rien nommer), qui autant les uns que les autres, 
tant assaillants que deffandants, tant vain- 
queurs que vaincus, avoient mauvaise que- 
relle. 

J'ay ouy racontera Rome autresfois de deux 
gentilshommes romains, qui s'estans ainsin 
défiez en combat sur quelque subject qui n'es- 
toit pas beau ny honneste, celuy qui-estoit 
taché du vice dont il accusoit l'autre, qui en 
estoit innocent, fut vainqueur, et contraignit 
son ennemy de le déclarer homme de bien et 
d'honneur. 

En cela ce sont des secrets de Dieu, lequel 
dispose de sa justice, de son équité et misé- 
ricorde, comme il luy plaist. Bien est vray 
qu'il a esté tousjours lort coustumier de favo- 
riser en ces combats les bons droicts, ainsin 
Qu'il fist en ces precedens que j'ay allégué cy 
dessus et plusieurs autres. Voyîà pourquoy le 
sieur de Carouges se voulut enquérir curieu- 
sement de sa femme, et sa conscience, sur la 
juste ou injuste cause. Le seigneur de Man- 
dozze en fist de mesmes à l'endroict de ceste 
belle duchesse de Savoye, de laquelle, pour 
en tirer mieux les vers du nez (comme on dict) 
et la pleine vérité, il s'habilla en cordelier, et 
la voulut ouyr en confession*. Ce que les plus 
gentils présument que, si en sa confession il 
eust sceu et tiré d'elle quelque faute de crime, 
il n'eust jamais entrepris le combat, où il alla 
beaucoup plus asseurement. 

I . Voy. d-dessus, p. 20. 

Ce brave seigneur et vaillant chevallier, 
Renaud de Montaubant, ne fist pas ainsin à 
l'endroit de la belle Genevre, fille au roy d'Es- 
cosse; car fust à droict ou à tort, se jetta à 
travers les armes pour la deffandre ; car aussy 
bien Teust il deffandue et combattu pour elle, 
de s'estre laissée aller entre les bras de son 
amy, comme si elle se fiist contenue (ce dict il). 
Voylàen quoyil mérite double louange. Aussy 
tout gallant cavallier doibt soubstenir l'hon- 
neur des dames, soit qu'elles Payent offancé et 
forfaict, soit que non; j'entens si c'est forfaic- 
ture et offanceàune belle, gentille et honneste 
dame, d'aymer bien son serviteur amant, et 
luy donner !a vie : et voylà le debvoir du caval- 
lier à l'endroict des dames, ainsin que j'en ay 
plusieurs veu de mon temps, et à la cour, et 
ailleurs, soubstenir et deffandre l'honneur de 
leurs dames et par paroUes et par leurs espées, 
encore qu'elles fussent les plus grandes putains 
du monde, et qu'ilz les eussent cognéus telles^ 
et d'autres et tout, contre lesquels ils se bat- 
toient; et s'ils eussent faict autrement, on les 
eust tenus pour vrays poltrons et indignes de 
l'amour de leurs dames ; car, pour en parler 
sainement, toute dame, quelque grand'putain 
qu'elle soit, veut paroistre tousjours dame de 
bien et d'honneur : j'en parle ailleurs dans 
mes livres que j'ay faict des Dames. 

Il y en a aucuns, oui ores qu'ils ne combat- 
tent pour ce subject des dames, et qui, se fians 
en leurs braves courages et bonnes espées, 
prennent des querelles de gayetté de cœur, ou 
bien sur un meschant droict et grande injus- 

•tice, mais bien souvant aussy sur ceste mau- 
vaise querelle sont abattus, non pourtant que 
la dame bien souvant en soit villipandée, car 
l'on attribue le tout à Dieu ou bien au sort des 
armes, comme j'en alleguerois force exemples 
si je voulois. 

J'ay leu autres fois en ce grand historio- 
graphe Paule Mmi\t\ qui a si bien escrit 
noStre histoire de France, que Robert d'Ar- 
tois^ brave et vaillant capitaine de ce temps là, 
s'il en fust onc (ce fust celluy qui ^yant quitté 
le party françois prist celluy de l' Anglois, dont 
il fust cause de tant de maux, meurtres et 
pertes qui arrivarent en France du temps du 
roy Philippes de Vallois et le roy Jehan), celuy 
là doncques, voulant pretandre quelque droit 
à la comté de Flandres, produisit quelques 
tiltres faux, et que luy mesme avoit laict fal- 
cifier; et les produisant devant le roy*, qui 
estoit bon prince et son bon parent et amy, 
luy remonstra qu'il ne les debvoit plus pro- 
duire, et qu'il y alloit de son honneur, car ils 
estoient faux. Robert, qui estoit haut à la 
main au possible, encore qu'il sceust bien sa 
fausseté, mais se fiant par trop en sa vaillance 
et sa bonne lance, n'eut point de honte de res- 
pondre au roy que ces instrumens et tiltres 
estoient très bons et poinct faux, et qu'il le 
combattroit de sa personne à la sienne en 
camp clos, et luy maintiendroit la vérité. 
C'estoit trop arrogamment parlé à un roy 
duquel il estçit vassal. Le roy qui fust sage, 

1. Livre Vm. 

2. Philippe VI. 

ne iuy sonna grands mots là dessus; ttiai^ 
maschant sa colère, ne Iuy porta onc puis de 
bien ny d'amytié, ny l'autre non plus au roy ; 
et voylà d'où sortirent leurs grandes animo- 
sitez, et divorses, et maux pour eux et pour 
la France. 

Je vous laisse donc à penser si ce Robert 
d'Artois se soucioit guieres de juste querelle 
puis que si librement et avec si grande injus- 
tice, il vouloit entrer en camp. Il avoit bien 
opinion cjue Dieu eust faict autant pour Iuy 
en son injustice comme en sa bonne cause; si 
ce n'estoit qu'estant entré dans le camp il eust 
voulu faire comme j'ay ouy raconter en Italie 
d'un combattant italien, lequel, estant entré 
dans le camp avec très mauvaise cause, il en 
eust remords de conscience, et songeant en 
soy comme il pourroit la rabiller, il advisa de 
son mauvais droict en faire un bon ; et ayant 
affronté son ennemy, et estant à tirer leurs 
coups, il fist semblant d'avoir peur et de fuyr 
et tourner le dos. Son ennemy le poursuivant 
Iuy dict en son langage : « Ah ! poltron, tu 
« luys. » L'autre soudain tourne teste, et Iuy 
dict : « Tu en as menty; à ceste heure ay je 
c( bonne et juste querelle, et veux débattre 
« ceste cy; car quand à l'autre elle n'estoit 
« pas bonne, ny ne me revenoit, par quoy je 
« la laisse là ; et me veux arrester à ceste cy 
« desmesler. Sur ce battons nous bien. » Je 
vous laisse à penser s'il n'y a pas de l'abus là. 

Un autre grand abus y a il eu aussy sur 
les eslections et donnemens d'armes. Il y en 
eust d'aucuns en Italie autresfois qui ont estez 

si impudens, qui ayans affaire à leurs ennemys 
qui estoient borgnes, leur ont présenté une 
sallade qui bouchoitle bon œil, fust ou gauche 
ou droict qu'eust son ennemy; mais cela fust 
rebuté comme chose par trop impudente, et 
toutesfois, les parrains et confidans de l'autre 
furent si impudens qu'ils disputarent ce faict, 
et le vouloient prouver par raisons ; mais ils 
le perdirent content * . Tgutesfois pour ce coup, 
le combat fust différé et remis à un autre jour: 
possible que le gallant presenteur d'armes le 
faisoit pour ce subject, car ce disent aucuns 
encore c'est tousjours quelque chose que d'al- 
longer sa vie de six ou sept jours, voire d'un 
an; car on pense que ce jour en amené avec 
luy un autre, et qu'on allongera sa vie d'au- 
tant, ainsin que dict un des capitaines* de 
Brutus et Cassius, le jour avant que la bat- 
taille de Philippes se donnast. Ils estoient en 
conseil si elle se debvoit donner ouy ou non ; 
il opina qu'il la falloit encore différer un an, 
pour plusieurs belles raisons et pertinentes 
qu'ils alleguoient, mais cestuy cy, pour la 
principale des siennes, fust que, pour le moins, 
l'on vivroit autant, et que c'estoit un beau coup 
faict que de faire cestuy là. 

Mais pour tourner d'où nous sommes sortis, 
il se fist en Piedmont, du temps du prince de 
Melfe, un combat d'un jeune soldat gentil- 
homme et d'un sergent gascon fort glorieux, et 
qui un jour avoit fort bravé ce jeun'homme, 

1. Content, comptant. 

2. Plutarcjue, Vie de Marcus Brutus (chap. xlviii), le 
nomme Atellius. 

qui, en ayant consulté son caporal et ses autres 
afnys, luy fust conseillé de demander camp, 
qui luy fust accordé ; et pour ce ayant apprins 
un mois durant à tirer des armes soubs un 
bon maistre, luy conseilla de combattre son 
ennemy en pourpoinct avec l'espée et la 
dague, et avec un collier d'acier pour mettre 
au col, bien tranchant, et les poinctes tren- 
chantes comme rasoirs, et picquantes de mes- 
mes y attachées tant par le haut que le 
bas, si bien qu'il faloit tenir la teste si haute, 
que la baissant le moins du monde, l'on se 
picquoit estrangement, et si se mettoit en: 
danger de se couper la gorge ; et ceste façon 
avoit esté invantée assez gentiment pour le 
jeune homme qui estoit petit, qui pouvoit 
hausser haut la teste contre le grand et l'are- 
garder à son ayse, ce que ne pouvoit faire le 
grand contre le petit, sans se baisser et se 
couper la gorge luy mesme. Par ainsin le 
petit en deux coups d'espée tua son ennemy 
fort aysement : tout cela fust débattu pour- 
tant par les parrains et juges, mais il en fal- 
lôit venir là; et dit on que la gloire du 
sergent en fust cause, pour le mespris qu'il 
fist de n'avoir voulu choisir les armes qui luy 
appartenoient. . On dira ce qu'on voudra là 
dessus; mais c'estoit un grand abus que ce 
collier, mais pourtant gentiment invanté pour 
le jeune homme, en faveur de sa petite taille 
contre la grande et haute de l'autre. 

Une chose faut il bien noter, que j'ay veu 
en Italie plusieurs duellistes en donner ad vis, 
que si le cartel porte ces mots : « de com- 

battre avec armes usitées et non usitées parmy 
gentilshommes et cavailiers », qu'il faut dé- 
battre au commancement et par escriture et 
cartel, ou disputes de confidans, ces mots de 
« ces armes non usitées » ; et surtout respon- 
dre par ce mot : « mais qu'elles soient receva- 
bles par dire de cavailiers d'honneur et de 
juges très capables en ces choses et poinct 
suspects » ; car, si vous ne les débattez, et 
puis amprès quand on sera dans le camp 
qu'on les veuille débattre, vous n'y estes plus 
receu, puisque vous avez accepté le cartel, et 
y avezconsenty : et oar ce, faut prendre telles 
armes inusitées qu on vous présentera. En 
cela il y a bien de la raison, que je laisse aux 
plus entendus desduire mieux que moy. Voylà 
pourquoy il faut estre subtil et advisé en ces 
choses là, et à y bien respondre, et se 
donner garde en recevant les cartels de vous 
brider*. 

Pour parler d'un autre abus (mais non si 
grand) fust un combat faict en Italie de deux 
gentilshommes romains, dont celuy à qui tou- 
choit l'eslection, la donnation et livraison 
d'armes, donna à son ennemy pour les armes 
offencives des armes toutes couvrantes le 
corps, dès le cap jusqu'aux pieds, fors qu'au 
costé du cœur il y avoit une ouverture 
dans les armes, large deux fois plus que la 
paume de la main ; et celuy qui les donnoit 
avoit l'espace d'un an (car pour lors les com- 
bats et subterfuges s'allongeoient plus que 

I . De vous engager à votre désavantage en acceptant les 
propositions de votre adversaire. 

cela, voire plus de deux ans), appris contre 
son maistre, tous deux estans armez de pa- 
reilles armes, à ne tirer l'un contre l'autre, 
sinon dans le trou ouvert; de telle façon qu'il 
apprist si bien son disciple, qu'il donnoit si 
dextrement dans le trou du cœur et si asseu- 
rement en apprenant, que venant à bon 
escient, il ne laillist jamais du premier coup 
donner dedans et luy percer le cœur, et le 
tuer par conséquent. Encore n'y a il si grand 
abus et supercherie tant que Pon diroit bien. 
Sur quoy faut estimer une grande fidellité 
ancienne, cependant qu'il nren souvient, des 
maistres qui apprenoient leurs disciples pour 
combattre, que jamais ils ne les trahissoient, 
ny revelloient leurs leçons, fust à leurs plus 
grands amys qu'ils eussent, encore qu'on tas- 
chast à les corrompre par argent, ou dons, ou 
en toutes les façons du monde qui peuvent 
esbranler un esprit, qui est une chose fort à 
notter, et jamais ne permettoient que, don- 
nant leçon à leur disciple pour ce faict, ame 
vivante entrast dans la salle ou chambre où 
ils estoient ; ains visitoient partout, et soubs 
les licts, voire à adviser si à la muraille il n'y 
avoit aucune fendace ' ou trou dont ils peus- 
sent estre apperceus : car ils estoient curieux 
de la vie et de l'honneur de leurs disciples 
combattans : que dis je, curieux ? mais très 
ambitieux, désirant leur victoire comme pour 
eux mesmes; car de vray il leuralloit et de 
leur ambition et de leur honneur, comme de 

I. Fente. 

leurs disciples. J'en parle, pour l'avoir veu et 
à Rome et en Italie, des tireurs d'armes qui 
estoient mes maistres et mes grands amys qui 
ne m'en eussent pas dict uil mot sur ce sub- 
ject pour tous les biens du monde, encore 
que je les en recherchasse le plus excortement 
que je pouvois, fust en baguenaudant, fust 
sérieusement*. 

En voicy un autre d'un qui fist forger à 
Milan, par unmaistre très exquis, deux paires 
d'armes, tant espée que dague toutes vitri- 
nes , c'est à dire rompantes comme verre , 
mais pourtant de fer, ou d^acier, tranchan- 
tes, picq^uantes, fourbies, et luisantes comme 
les communes, mais trempées de telle façon, 
que qui n'en sçavoit user, s'ayder, toucher 
et picquer comm' il falloit, elles se rom- 
poient comme verre ; mais qui en sçavoit l'u- 
sage et la façon d'en frapper, et assenner 
leurs coups (comme on dict), elles ne se rom- 
poient aysement, ainsin comme l'on voit du 
verre qui se rompt aysement en le prenant 
et le touchant d'une façon plus que de l'autre ; 
car la mode et metode en ces choses y sert plus 
que tout. Celluy donc qui donnoit les armes, de 
longue main en avoit appris si bien la façon 
et le biays pour en sçavoir user que venant à 
les mettre en effect, son ennemy qui alloit à 
la bonne foy et pensant jouer son jeu à la 
vieille mode, comme d'autres espées (car du 
reste ils estoient tous descouverts), du beau 
premier coup qu'il rua à son ennemy, espée et 

I . Avec le plus d'instances possible, soit en plaisantant, 
soit sérieusement.- 

dague s'en allarent ttx pièces comme verre. 
L'autre sçachant la malice, l'art et le biays 
de ses armes, les mena si dextrement, qu il 
en donna aussitost dans le corps de son en- 
nemy, qu'il le porta mort par terre. Cer- 
tainement ces supercheries d'armes sont cent 
fois pires que celles que l'on faict, assas- 
sinant les personnes aux cantons des rues, ou 
en un coing de bois, et ne sont nullement 
pardonnables , mais pourtant par ces loix an- 
tiques du duel cela a esté. 

Moy estant à Naples, la première fois que 
j'y fus jamais, j'ouys faire un plaisant conte, 
que, du temps du roy Charles huictiesme, 
lorsqu'il le conquit, il s'y fist un combat d'un 
Gascon et d'un capitaine italien. Il toucha au 
Gascon de donner les armes : que fist il.'* il 
les prist à son advantage, et va envoyer à son 
ennemy une bonne grosse arballeste de passe*, 
qu'on appelloit en ce temps et appelle on en- 
core, avec son bandage», qu'on appelloit à l'ar- 
matot et s'appelle encore, qu'on pendoit à la 
ceinture. L'Italien, son parrain et confidant, 
refusarent aussitost ces armes disant qu'elles 
n'estoient point usitées, et du tout estrangeres; 
ceux du Gascon alleguarent leurs raisons, et 
mesmes que tant s'en falloit qu'elles fussent 
estrangeres, que ceux de leur nation d'autres- 
fois s'en estoient dict des premiers et meil- 
leurs maistres, qu'avoient estez les Gene- 

1. Arbalète de passe, arbalète dont on usait primitivement 
sur Tengin de guerre nommé passavant. 

2. Espèce de cnc portatif au moyen duquel on bandait 
Tare d*acier de l'arbalète. 

vois% lesquels du temps de la guerre saincte 
en avoient faict rage et de beaux effects, et 
mesmes que le roy Philippes de Valloisen avoit 
envoyé quérir jusqu'à Gesnes, pour s'en ayder 
à sa malheureuse battaille de Crecy ; mais 
pourtant ils ny firent rien qui vaille, ce di- 
sent les chroniques de France. Pour nn, tout 
calcullé et rabattu, il fallut au Gascon estre 
maistre en son eslecjion, et l'Italien à les 

!)rendre. Le Gascon, qui estoit maistre passé 
car de longue main la nation le porte sur 
toutes autres), vous eust bandé et reoandé, et 
tiré deux fois dans le corps du pauvre Italien, 
qu'il n'eust le loysir ny l'adresse de bander 
son arballeste, quelque le^on que luy eussent 
donné ses maistres, parrain et conndans, si 
bien qu'il fust vaincu. 

Ces combats par telles armes, ny d'harque- 
buse, ne sont pas approuvez par les docteurs 
duellistes, d'autant (disent ils) qu'il faut qu'un 
combat honnorable se fasse et se finisse par la 
valeur et vertu des personnes, et non par les ar- 
mes. C'est une raison très foible ; car, et com- 
ment combat on autrement qu'avec les armes ? 
Il y faut rapporter et l'un et l'autre, et la vertu 
et les armes tout ensemble. A aucuns j'ayveu 
tenir pourtant, que deux soldats portans leur 
harquebuse et en faisant profession tous les 
Jours, se peuvent combattue avec leurs har- 

3uebuses. Au reste, combien avons nous veu 
espuis quelque temps force deffis et combats 
s'estre faicts à cheval avec des pistolles par de 

I. Génois. 

braves et vaillans gentilshommes, et la mort 
d'aucuns s'en estre ensuivie ? J'en nommerois 
bien deux ou trois, mais je m'en passeray 
bien. La plus belle raison que peuvent appor- 
ter ces duellistes, c'est qu'ils disent que, faisant 
tels combats avec armes à feu, sont fort dange- 
reux pour les juges et gardes du camp, et que 
les coups peuvent aller et porter sur eux aussy. 
bien que sur les deux combattans. Grand 
mercy, messieurs les juges et autres, q^ui estes 
ainsin soigneux de vos corps. Brei, je n'au- 
rois jamais faict si je voulois mettre par e»- 
crit tous ces abus, ou plustost rébus > du 
temps passé, inventez et fort bien practi- 
quez par les Italiens, lesquels y ont esté 
fort subtils et diligens scruteteurs de telles 
inventions, dont j'en zy ouy tant et tant des- 
courir en Italie, que si je n avois autre chose 
à faire que les mettre par escrit, je pense 
que j'en donnerois plaisir aux lecteurs. 

Un autre abus y a il eu, est que si l'un 
des combattans, fust ou en se retirant, et ou 
se desmarchant, ou en parant les coups, ou 
se desmeslant •, venoit à toucher tant soit peu 
la lice, la barrière ou la corde, ou l'estaquade 
du camp, il estoit dict vaincu; ce qui estoit 
un peu trop rigoureux, car il advient bien 
souvant que pour mieux sauter on recule un 
pas ou deux, ou trois, soit pour attirer son 

1 . Le mot rébus est pris dans le sens d'invention subtile. 

2. Démarcher, c*est, dans la langue de Tescrime moderne, 
rompre, c'est-à-dire reculer; se dimiler, c*est, je crois, 
lutter corps à corps. 

ennemy à soy et le faire varier ' ou luy faire 
perdre sa desmarche, ou le troubler en allant 
à son ennemy, soit pour plus amprès aller 
rudement contre luy. Enfin, force considéra- 
tions et raisons se présentent à luy pour se 
desmarcher en arrière ; et si par cas de for- 
tune, sans y penser, en se desmarchant ain- 
sin, il vienne à toucher ceste barrière, il n'y 
a nulle raison de justice ny de droict de le 
dire vaincu. 

Je ne dis pas, comme j'ay ouy dire, que 
cela s'est faict, et que pour plus adoucir la 
rigueur de ceste loy, que si l'ennemy pressoit 
l'autre de telle furie, et que l'autre reculast 
comme mal asseuré, et qui ne fist que parer 
aux coups, ou bien que si l'un des deux te- 
noit son ennemy aux prises, et que au lieu de 
le jetter par terre, ou en se tournant et virant 
il menast son ennemy jusques à luy faire tou- 
cher la barrière, que cela ne fust très juste 
de le censer pour vaincu ; voyre encore seroit 
il meilleur s'il le pouvoit jetter par dessus la 
barrière au delà du camp. Ceste victoire seroit 
belle et honnorable pour le vainqueur, et fort 
ignomineuse pour le vaincu, et ne luy seroit 
loisible d'y rentrer plus, ny prendre ses armes, 
ainsin que cela s'est faict d'autres fois en de^ 
camps en Italie; et avant que entrer dans le 
camp, les conditions ainsin estoient arrestées 
des juffes, parrains et confidans; mais la façon 
précédente que j'ay dict, n'est nullement belle 



I . Varier, Tobliger à faire un faux mouvement ou une 
attaque imprudente. 

Branthôme, VIII. 4 

et recepvable; et toutesfois elle a esté permise 
et reçeue par les loix lombardes. 

Un autre abus, et pire de tous, et par trop 
cruel et inhumain, est que ces malheureuses 
loix lombardes vouloient, et comme il s'est 
pratiqué fort souvant en Italie, que quicon- 
ques de ces combattans, et fussent tous deux, 
mouroient dans le camp, n'estoient nullement 
receus de Téglise pour y estre inhumez et 
leurs corps ne pouvoient estre enterrez en 
terre saincte et beniste. mais prophane, 
comme un Sarrazin et Araoe. Quelle cruauté 
estoit cela! Ils pouvoient bien estre .admis 
avant qu'aller au combat, d'ouyr la messe, se 
confesser, prendre le sainct sacrement, et 
mourant ainsin, ils meurent bons chrestiens. 
Et si les armes ne leur sont estées favorables, 
pourquoy sont ils privez de la sépulture 
saincte? Ils en alleguoient beaucoup de rai- 
sons, et entre autres ceste cy est que un mou- 
rant ainsin, que c'a esté par la permission de 
Dieu, et que sa querelle estoit injuste, et que 
par conséquent il est mort comme un vray 
criminel, et aue le camp clos n'est qu'un vray 

Sibet pour tels criminels lorsqu'il n'y a point 
e preuve de leur mesfaict et crime, et que 
venant à estre ainsin vaincus, leur sentence 
leur est donnée du ciel, et leiir crime avéré ; 
et Dieu sçait (comme j'ay dict cy devant) les 
vainqueurs bien souvant n'ont pas le plus 
juste droict. 

Or je ne passeray plus oultre; il faut faire 
fin à ce discours de combats, car je ferois tort 
à ceux qui en ont si bien escrit, tant de nostre 

temps que du passé, comme. le seigneur Mu- 
tio \ M. Alciat', le seigneur doctor Paris de 
Puteo, et une infinité d'autres sçavans juris- 
consultes italiens % car de leur temps ces 
combats ont eu une très grande vogue, et 
estoient ces docteurs consultez, comme Ton 
faict des advocats en causes de justice. 

Aujourd'huy tous ces combats sont du tout 
abolis par toute la chrestienté par le dernier 
concile de Trente, si bien qu'il y a environ vingt 
ans qu'un chevallier de Malthe, qui s'appelloit 
don Joan de Gusman . que j'y ay veu, gentil 
chevallier certes, de tort grande maison, de 
celle des Gusmansen Espaigne, brave, vaillant, 
fors qu'il avoit très mauvaise veue, et portoit 
ordinairement des lunettes, et disoit on de 
luy : Aqui sta don Joan de Gusman con sus anto- 
jos*. Il estoit grand et beau joueur; il eust 
une querelle contre un autre chevallier espai- 
gnol, mais non de sa relligion ny de son ordre ; 
et, ne la pouvant desmesler ny se battre en 
camp clos, ny en Italie, ny en Espaigne, ny 
ailleurs de la chrestienté, pour leur seureté, 

1. Duello del Muzio con le riposte cavalier esche, 1556, 
în-So; traduction française d'Ant. Chappuis : Lt Combat de 
G, Mutio, justinopoUtain , avec les réponses chevaleresses. 
Lyon, i$6i, in-40. 

2. André Alciat, De singulari certamine, traduit sous ce 
titre : Le livre du duel et combat singulier. Paris, i ç jo, in*^. 

). Joannis de Lignano, De duello; Jacobi de Castillo. De 
ééUo: Julii Feiretti, De duellp; Anto&ii Massae,< Contra 
usum daélli, etc. Ouvrages insérés dans le tome XII du 
recueil intitulé : Tractatus illustriiim in utraque tum pon- 
tificti tum casarei juris facultate jurisconsultorum, Venise, 
1583-85, 28 vol. in-f>. 

4. Voici Don Juan de Gusman avec ses lunettes. 

à cause de ce concile de Trente, ils s'assigna- 
rent, par concert et accord faict entre eux 
deux, le combat à la Vallonné*, pays du 
grand seigneur, n'ayant pas grand traject de 
mer à faire de la Fouille jusques là, et en- 
voyarent demander le camp à un sangiac 
renégat espaignol, qui là commandoit à quel- 
que place, et qui avoit esté d'eux autresfois 
cogneu; ce qu il leur accorda fort librement 
et en toute seureté. Mais la justice et. l'inqui- 
sition du royaume de Naples l'ayant sceu, 
leur en fist la deffence sur la peine de la vie, 
par bandons et affiches, si bien qu'ils n'osa- 
rent passer plus oultre ; et s'ils fussent estez 
pris là dessus, ils fussent estez en peine, et 
si* despuis en coururent fortune pour plu- 
sieurs raisons que l'inquisition peut là dessus 
alléguer. Voylà comme il me Pa esté ainsin 
conté, estant une chose fort deffendue par les 
anciennes loix de nos docteurs chrestiens 
duellistes, et mesmes par doctor Paris de 
. Puteo, à un chrestien de ne faire arbitre un 
infidelle en un combat contre un autre chres- 
tien; d'autant que l'infidelle estant divers de 
religion, il est esgal ennemy de l'un et de 
l'autre des duellians ' (aucuns Italiens usent 
de ce mot) ou combattans; aussy que ce n'est 
raison qu'il soit spectateur et juge de l'effu- 
sion du sang chrestien, et qu'il en ayt son 
plaisir; ce qui est fort abominable que cèst 
infidelle passe son temps en cela; et juge le 

1. Valona, ville d*Albanie. - 

2. Si a ici le sens de même. 

}. Participe présent d'un verbe dueller, forgé du latin. 

chrestien. Et toutesfois, ce mesme doctor 
Paris dict et permet bien que l'on se peut 
ayder des forces infidelles et sarrazines, de 
chrestiens contre chrestiens, ainsin que plu- 
sieurs jadis s'en sont aydez, comme aucuns 
roys de Sicille, ce qui se trouve en l'histoire 
de Naples, et ce que nos roys François pre- 
mier et Henry second ont practiqué : enfin, 
ce n'est pas jus verd, mais verd jus". En 
France et en Angleterre, et autres lieux chres- 
tiens où ledict concile n'a esté receu ny 
approuvé, les combats s'y peuvent faire 
encore, mais il ne s'en faict plus. 

Un autre grand abus en ces duels estoit 
que les combattans estoient visitez, tastez et 
fouillez les uns les autres par leurs confidans, 
pour sçavoir s'ils n'avoient point sur eux au- 
cuns caractères et charmes, et autres parolles 
meschantes, et billets negromancians • sur 
eux : ce qui fust un poinct qui fascha et co- 
lera feu mon oncle de La Chastai^neraye, 
Quand avant qu'aller à son combat, un confi- 
aant de Jamac le vint ainsin fouiller et tas* 
ter : « Comment », dict il, « penseroit X>n 
« que , pour combattre tel ennemy , je me 
« voulusse ayder de ces choses là, et que j'al- 
« lasse emprunter autre secours pour le com- 
« battre que mon bras ? » Et de faict, plu- 
sieurs en Italie en sont estez visitez de ceste 
façon, d'autant qu'il s'en est trouvé aucjjns 
saisis de ces drogueries et sorcelleries; jus- 
ques là que, craignans aucuns aussy d'estre 

1 . Ce sont des subtilités. 

2. De nécromanciens. , 

descouverts par ces recherches, a on ouy par- 
ler Que, quelque temps avant qu'entrer aux 
combats, se sont faict raser la teste, et là des- 
sus se faire escrire et imprimer (comme en 
Espaigne on faict les esclaves au visage) force 
tels caractères et parolles enchantées, pour se 
rendre invincibles et plus asseurez à vaincre : 
comme de vray s'est il trouvé force personnes, 
et là et ailleurs, et aux guerres, chargées de 
tels billets qu'on a veu leur porter de grandes 
vertus et contre le fer et contre le feu. J'en 
ay veu et cogneu une infinité auxquels aux 
uns ces sortilèges ont réussi, aux autres non. 
Voylà comment tels abus en tous lieux sont 
ftdicules. J'ay bien ouy dire qu'on n'est point 
repris pour porter une chemise de Nostre 
Dame de Chartres', ou quelques sainctes reli- 
ques de Hyerusalem, de Nostre Dame de Lau- 
rette, de Mont Serrât et autres choses sainctes, 
jusques à des oraisons que j'ay ouy dire les 
conndans et les parrains ne pouvoir oster, 
ains les y peuvent laisser ; en quoy pourtant 
il y a dispute, si l'un s'en trouvoit chargé, et 
l'autre non, car en ces choses il faut que l'un 
n'aye pas plus d'advantage que l'autre. 

Un grand abus en ces combats : en arriva 
un et fort plaisant, parmy deux capitaines 
espaignols ae la garnison de Gayette, l'an 
1558, que l'on me dict en ce mesme lieu et 
en mesme temps, moy passant par là, dont 

I . La cathédrale de Chartres possédait une chemise de la 
Vierge. On appelait, je crois, chemise de Chartres un mor- 
ceau de soie sur lequel étaient imprimées une image de cette 
relique et une oraison. On portait cela comme un scapulaire. 

le conte est tel^ Il y eust un gentilhomme 
Lunel, cavallier arragonnois, estant en une 
certaine rue, parmy autres cavalliers et sol- 
dats, entre autres un cavallier castillan appelé 
Pedro Tamayo, estans tous en une mesme 
conversation, devisant et causant ensemble, 
il y eust un paysan qui avoit apporté un plein 
panier de percez • très beaux, comme il y en 
a là force. Tamayo les vint tous achepter ; 
à quoy LuneIJuy en vint prandre le plus 
beau, ce qui fascha à Tamayo. Lunel luy en 
fist toutes les excuses du monde, de quoy 
Tamayo ne s'en contenta, encor que l'autre 
luy dist que, pour celluy qu'il avoit pris, il 
luy en payeroit une charge; mais, venant de 
plus en plus de parolles en parolles picquan- 
tes, Tamayo luy dict qu'il se servoit de servi- 
teurs et créas ' plus gens de bien que luy. Il 
n'eust pas dict plus tost le mot, que Lunel 
mit la main à l'espée pour le charger; mais 
il fust empesché par les compaignons, capi- 
taines et soldats qui estoient là ; que Tamayo 
sur cela se retira en la maison du capitaine 
Montesdoça, qui estoit là auprès, et d'autant 
qu'il ne se sentoit assez courageux pour se 
battre contre Lunel, il ne comparoit de long 

1 . Quelques-uns des principaux détails de ce duel ont été 
empruntés à un factum intitulé : Verdera narracion de un 
desafio cht passo en Italia, entre un cavallero aragones, 
llamado Marco Antonio Lunel, y un otto castellano llamado 
Pedro de Tamayo, natural de Avila, et qui fait partie d*un 
ouvrage espagnol, La conquista de Sena, déjà utilisé par 
Branthôme. 

2. Pèches. 

3. Créas, domestiques, de l'espagnol criado. 

temps, et se tient tousjours caché, jusqu'à ce 
qu'il s'advise de passer en Espaigne, et là de 
changer d'habit, et se faire homme d'église 
et prestre, ce qu'il fist estant là; et dura bien 
un an entier, que Lunel ne peut sçavoir au- 
cunes nouvelles de luy, encore qu'il le fist cher- 
cher partout, plantant et affichant cartels en 
toutes parts pour le desfier, les envoyant en 
tous les lieux d'Italie les plus principaux, 
jusques en Espaigne,' et au lieu de sa nais- 
sance, qui estoit en la ville d'Avilla, et tout 
cela avec de grands dangers et de grands 
cousts, car il y fallut employer las auîenticas 
escrituras de escrivanos reaies *, se dict le conte. 
Mais Tamayo, s'estant desjà faict prestre, se 
mocqua de Lunel, disant que son habit nou- 
veau pris ne lui pourroit permettre, renvoyant 
bien loing ces cartels et desfis, dont Lunel, 
désespéré de ne pouvoir venir au combat, 
n'eust autre recours qu'à envoyer son dire, 
son manifeste et ses escritures aux principaux 
princes d'Italie et d'Espaigne, pour manifester 
son devoir , ses diligences , par lesquelles 
paroissoit qu'il n'avoit pas tenu à luy «qu'il 
n'eust bravement combattu; qui tous luy res- 
pondirent qu'il avoit faict très bien en gallant 
homme d'honneur et valleur ; mais ce ne fust 
pas sans rire de la fourbe que Tamayo avoit 
faicte à Lunel, pour luy^avoir faict despandre 
tant d'argent, luy avoir donné tant de peines, 
sueurs et travaux à le chercher, et luy très 
bien et beau s'estoit faict prestre pour s'exemp- 

I . Les écritures authentiques des notaires royaux. 

ter de combat, et vivre désormais libre de 
guerre, de camp clos, de coups d'espée et d'es- 
taquade (c'est une finesse celle là très seurepour 
la vie humaine, et plaisante pourtant à lire). 

Il y a eu force gens de guerre d'autrefois, 
qui ont faict et font de ces traits, et se sont 
ainsîn rendus religieux et prestres, pour désor- 
mais n'estre plus subjects aux hazards des 
guerres. Ils ne ressemblent pas ceux là qui 
Quittent la robbe longue et leurs biens 
d'église pour suivre les armes, dont il en est 
sorty de braves hommes, comme j'en ay faict 
ailleurs un discours. Il y en a aucuns, qu'on 
a cogneu, qui ont pourchassé les ordres de 
nos roys, pour estre exempts des estaquades, 
combats et appels. Ce conte n'est des pires, et 
très plaisant; et s'on joueroit une plaisante 
comédie en représentant un capitaine bra- 
vasche, braveur, menaceur de fendre des 
nazeaux pour du pain, tuer tout, et puis 
pour ne venir aux mains, se représenter 
prestre, ou homme religieux. Je croy que 
Zany et Pantallon le fouetteroient bien et se 
mocqueroient bien de luy. Or, laissons ces 
contes puisque la practique n'en est plus par 
le sainct concile de Trente. 

L'on s'advisa à Naples (et s'use fort aujour- 
d'huy) d'une autre manière de combats qui 
se font par appels et seconds hors des villes, 
aux champs, aux forests, et entre les hayes et 
buissons, d'où estoit venu ce mot : combatere à 
la mazza, Moy, curieux, j'ay demandé d'au- 
tresfois à gens bien experts en ces combats et 
mots chevaleresques la dérivation du mot. Ils 



dby Google 



90 Livre II, Chapitre II. 

m'ont dict, dans Naples mesmes, que mata en 
espaignol vaut autant à dire que buisson ou 
haye; et en langage napolitain s appelle /twzz^, 
corrompu mot, mais pourtant vient et dérive 
de là pour la longue habitude et frequanta- 
tion de jadis entre les Napolitains et Espai- 
gnols qui ont estez bons maistres autresfois ; 
et pour s'appeler ainsin aux champs, entre 
les hayes et buissons, à Tescart, pour se 
battre, on disoit combatere à la mazza. Ils m'en 
ont dict autres raisons pour ceste dérivation, 
que je laisseray pour prendre ceste cy. Or, les 
comoats à la mazza sont estez fort desap- 
prouvez par les docteurs duellistes anciens, 
pour beaucoup de raisons dont Tune estoit 
a'autant que ces combats se faisoient sans 
aucunes armes defîencives, ny couvrant le 
corps, ce que l'on requiert fort en camp 
clos pour beaucoup de raisons que les escri- 
vains duellistes escrivent, mais seulement 
avec l'espée et ia cappe, ou à la dague, qui 
ne sont estimées armes defîencives, d'autant 
que d'elles mesmes ne couvrent le corps, 
sinon en tant que la dextérité de la personne 
le permet, et la raison pourquoy ces duel- 
listes veulent le corps couvert, et disent 
qu'autrement est combattre en bestes bruttes, 
et qui se vont précipiter à la mort comme 
bestes. Cela va bien, et est bon; mais en 
quelque manière que ce soit, quand on vient 
là ou couvert ou descouvert, il y faut venir 
résolu, ou mourir ou vaincre; dadvantage, 
ceux sont plus à estimer qui vont au combat 
plus chargez de braves courages que d'une 



dbyGoogfe 



Discours sur les Duels. 91 

lourde masse d'armes, là où il y a tant d'abus, 
comme j'ay dict cy devant; mais, tout ainsin 
que la querelle est prise, selon ainsin se doit 
elle desmesler et vuiaèr, sans aller emprumpter 
tant de diversitez et sortes d'armes, sinon 
celles qui se sont trouvées sur le poinct du 
différant, ou la cappe, ou l'espée, où la dague 
et l'espée, fust sans estre couvert; et telle est 
l'opinion d'aucuns gallans hommes; et si aux 
combats à outrance precedens que j'ay dict, 
s'exerçoient peu de courtoisies, en combats de 
la mazza et d'appels il s'en trouvé et veu 
aussi peu , et se sont peu pratiquées, mais (qui 
pis est) en tels combats de la mazza à Naples, 
il y avoit tousjours (ou le plus souvant) des 
appelans ou seconds, lesquels voyans battre 
leurs compaignons, s'entredisoient entr'eux 
(bien qu'ils n'eussent débat aucun ensemble, 
mais plustost amytié que hayne) : « Et que 
« faisons nous, nous autres cependant que nos 
« amys et compaignons se battent? Vrayment 
« il nous fait beau veoir ne servir icy que de 
« spectateurs à les veoir entretuer I Battons 
« nous comme eux. » Et sans autre ceri- 
monie se battoient et s'entretuoient bien sou- 
vant tous quatre. Cela estoit plus de gayetté 
de cœur que de subject et d'animosité. 

Nos braves François, estans au royaume de 
Naples, soubs le règne du roy Louys XII* , 
commançarent à practiquer ces defîys et com- 
bats en un qui se fist entre treize Ejpaignols 
et treize François*; et ce furent les Espai- 

I. Voy. t. v, p. 91. 

fnols qui les premiers desfiarent, et ce, plus 
e gayetté de cœur que pour autre subjects, 
car il y avoit pour lors tresves entr'eux. Les 
François les prinrent aussitost au mot, et 
Dieu sçait s'ils y eussent failly, et faillirent 
non plus au jour et au lieu assigné, près la 
ville de Monervine; j'ay veu le lieu, qu'au- 
cuns de là m'ont monstre par speciauté. Tous 
y firent ce qu'il falloit faire en gens braves et 
vaillans. Ceux qui en ont escrit et parié à 
l'advantage des Espaignols, et comme aussy 
je l'ay ouy dire à aucuns de ces pays là, à 
Naples et tout, disent que les Espaignols vain- 
quirent les François à cause d'une ruse qu'ils 
trouvarent, de ne donner aux hommes, du 
premier abord^ de leurs lances (car ils estoient 
armez à la gendarme, comme de ces temps 
ces armez leur estoient fort usitées), mais aux 
chevaux et les tuer, à cause d'une maxime 
qu'ils tenoient et observoient fort : maerto el 
cabalb, perdido fhombre d' armas K Nos Fran- 
çois disent le contraire, bien que l'opinion et 
l'entreprise des Espaignols reussist très bien; 
car la plus grand'part des chevaux françois 
furent tuez; mais le brave M. de Bayard, et 
M. d'Orose, très vaillant aussy, leurs chevaux 
estans demeurez entiers, repararent le tout, 
ainsin que je le manifeste en un endroict de 
mes Rodomontades espaignolles, où ce grand 
capitaine Gonzalo mesmes confesse les Espai- 
gnols n'avoir si bien faict comme il cuydoit, 
et comme il les avoit envoyez pour faire 

I . Le cheval mort, l'homme d*armes est perdu. 

mieux. J'y cotte les mesmes parolles en espal*- 
gnol qu'il profera. Despuis ce combat (ce 
disent les Espaignols) les François ne firent 
plus bien leurs affaires audict royaume, tenans 
. pour un certain scrupule que tels defrys sont 
désastreux à tout un gênerai * ainsin que j'ay 
veu tenir ceste opinion à plusieurs grands^ 
capitaines espaignols, italiens et françois, et 
mesmes à M. le mareschal de Biron, qui 
n'admettoit et ne trouvoit nullement bons ces 
deffys, appels et combats en un' armée, fust 
d'ennemy à ennemy, fust d'autre à autre de 
l'armée, et que tout cela ne faisoit au' amuser 
le monde, desbaucher les affaires du prince, 
et faire j)erdre quelquesfois de belles occa^ 
sions importantes au gênerai, qui se rencon- 
trent quelquesfois^ et faire entre tuer deux 
braves hommes, qui pourroient estre cause 
du gain d'une battaille et la sàlvation de son 
prince : et que le meilleur est songer à bien 
mener les mains à un bonne affaire qu'à toutes 
ces vanitez ou animositez. 

Du règne du roy Charles VII% il se fist un 
pareil deffy et combat, près d'Arg^ntant, de 
vingt Anglois contre vingt François. Les 
Anglois furent desconfits^ et vaincus ; oncques 
puis ils ne firent bien leurs besoignes, et per- 
dirent en un an peu à peu la Normandie. 

Du règne du roy Henry 11% fust Éaict en 
Piedmont un pareil deflfy entre M. de Nemours 
et le marquis de Pescayre trois contre trois*, 
tout n'alla pas bien ; j'en parle en la vie de 

1 . Toute une réunion d'hommes, une armée. 

2. Voyez t. V, p. 88. ' 

M. de Nemours, en mon livre qui traicte des 
grands capitaines qui ont estez de nos temps 
despuis cent ans. J'alleguerois force autres 
pareils combats anciens, mais ils sentiroient 
trop leur rance; pour ce je les obmets, et 
viens à nos modernes que nous avons veu en 
nostre France despuis vingt ans en ça. 

J'accommanceray par celluy de Quielus* 
et d'Antraguet*, principaux querelleurs, et 
ce pour dames, Riberac*, et Chombert* le 
jeune, Allemant, secondoient et tiercoient 
Antraguet ; Maugiron * et Livarot • secondoient 
et tiercoient Quielus, qui tous seconds et tiers 
s'offrirent à se battre, plus par envie de 
mener les mains, que par grandes inimitiez 
qu'ils eussent ensemble. Ce combat fut très 
beau, et Taccompara on lors à celluy de 
Curyasses et Horaces, les uns Albans et les 
autres Romains, pour n'en avoir veu en 
France de longtemps tel, et de tant à tant, et 
sans armes aucunes deffencives. Reste que de 
cestuy cy en resta deux en vie, qui furent 
Antraguet et Livarot, et de l'autre des 
Romains et Albans un seullement. Antraguet 
avoit à faire avec Quielus, Riberac avec 
Maugiron, et Livarot avec Chombert. Ils 

1 . Jacques de Lévis, comte de Caylus. 

2. Charles de Balsac d'Entragues. 

3. François d'Aydie, vicomte de Ribérac, mort de ses 
blessures le lendemain du duel. 

4. Georges de Schomberg, qui demeura mort sur la 
place. 

5 . Louis de Maugiron, dit c le beau Maugiron- » , qui suc- 
comba le jour même. 

6. Jean de Duras, seigneur de Livarot. 

combattirent vers les rempars et porte de 
Sainct Anthoine, à trois heures du matin en 
esté', de sorte qu'il n'y eust aucun qui les 
vist battre, que quelques trois ou quatre pau- 
, vres gens , certes chetifs tesmoings de la 
valeur de ces gens de bien ; qui pourtant en 
rapportarent ce qu'ils en avoient veu telle- 
ment quellement. M. de Quielus ne mourut 
pas sur la place, mais il survesquit quatre 
ou cinq jours* par la bonne cure des chirur- 
gians et la bonne visite du roy qui l'aymoit 
fort. Enfin il mourut, car il estoit fort blessé: 
il se plaignit fort d'Antraguet, de quoy il 
avoit la dague plus que luy, qui n'avoit que 
la seuUe espée; aussy, pour parer et des- 
tourner les coups que l'autre luy donnoit, il 
avoit la main toute découpée de playes; et 
ainsin qu'ils se voulurent affron,ter, Quielus 
dict à Antraguet : « Tu as une dague , et 
« moy je n'en ay poinct. » A quoy répliqua 
Antraguet : « Tu as donc faict une grande 
c( faute de l'avoir oubliée au logis; icy 
a sommes nous pour nous battre, et non pour 
« pointillés des armes. » Il y en eust aucuns 
qui dirent que c'estoit Quelque espèce de 
surpercherie d'avoir eu l'advantage de la 
dague, s'il n'en avoit esté convenu de n'en 
porter poinct, mais la seulle espée. Il y a à 
disputer là dessus; mais Antraguet disoit n'en 
avoir esté parlé. D'autres disoient que par 
gentillesse chevalleresque, il debvoit quicter 

1. Le dimanche 27 avril IJ78. 

2. Il survécut trente-trois jours, et non quatre ou cinq, 
au rapport de TEstoile. ' . - -.- 

sa dague, c'est àsçavoir s'il le debvoit. Je m'en 
rapporte aux bons discoureurs, meilleurs que 
moy. 

Donc sur ce je vous en ameneray un 
exemple d'un gentilhomme d'Anjou, nommé 
la Fautriere, ayant entré en estaquade dans 
une vieille grange, mais pourtant enfermée de 
ses quatre murailles, sur lesquelles les seconds 
et tiers et autres en advisoient le combat, qui 
fust entre le cadet d'Aubanye, gentilhomme 
d'Angoulmôis, près de Ruffec, rort brave et 
vaillant gentilhomme, et fort bravasche, et 
qui en tout vouloit fort imiter M. de Bussy, 
mais il ne peut en aucune sorte; se le figu- 
rant, cela luy faisoit grand bien à la râtelle ' 
pourtant*. Cestuy donc Aubanyeavoit demeuré 
cinq ans à Rome, apprennant ordinairement à 
tirer des armes (et mesmes de l'espée seulle)» 
du Patenostrier, très excellent en cest art; si 
bien qu'estans prests à se battre, ledict 
Aubanye dict à son ennemy : « Frère, je n'ay 
« accoustumé à me battre qu'à l'espée seulle. 
« Je n'ay point porté de dague. Pour cela 
« ostezlavostre. » L'autre, aussitost prompt, 
jetta la sienne par dessus- la muraille de la 
grange; et la fortune luy fust si grande, qu'il 
vainquît et tua ledict Aubanye, qui estoit un 
des plus, estimez espadassins pour l'espée 

1 . La ratelUf la rate. 

2. Expression empruntée à Rabelais, pour dire : Cela flat- 
tait sa vanité. 

3. Il était plus ordinaire- de combattre avec Tépée et le 
poignard. Cette dernière arme, qu'on tenait de la main 
gauche, servait à parer les coups et à en porter dans un 
corps à corps. 

seule, et des plus adroicts cent fois plus que 
l'autre. Un cnascun amprès le blasma, pour 
avoir ainsin complu à son ennemy et gratifié 
d'un tel advantage, qvJïl fust esté bien 
employé si Aubanye reust tué ; mais en cela 
il monstra un grand courage. Ce combat fust 
faict en ces dernières guerres de la ligue, près 
La Rochelle; car tous deux estoient hugue- 
nots, et suivoient le roy de Navarre. 

Quelques années amprès ce combat susdict 
de Quielus et Antraguet, M. le baron de 
Biron * en fist un autre de trois contre trois 
(il avoit pris pour second et tiers Lognat" et 
Genissat', braves et vaillans certes, contre le 
sieur de Carancy* , ayant pour second et tiers 
Estissac* et La Bastye*, braves et vaillans 
aussy). M. le baron de Biron et Carancy 
estoient les deux principaux contendans et 
chefs de la querelle. Les autres, pour servir 
leur amy, ou par gayetté de cœur (ainsin que 
firent ceux d' Antraguet et Quielus), s'en vou- 
lurent faire de feste et s'entrebattre, bien 
qu'aucuns fussent amys et parlassent avant 
souvant ensemble. Ils s'allarent bravement 
battre sans faire nul bruit, à une lieue de 
Paris % dans beaux champs, pour n'irriter le 

1 . Charles de Gontaut, baron de Biron. 

2. iV. de Montpezat, seigneur de Lognac. 

3. Bertrand de Pierre-Buffieres, seigneur de Genissac. 

4 Claude de Perusse des Cars, seigneur de la Vauguyon, 
prince de Carency. 

5 . Charles d*Estissac. 

6. N. Abadie, seigneur de la Bastie. 

7. Le 8 mars ij86, entre Vaugirard et Montrouge, 
d'après l'Estoile. 

Branthôme, VllL 7 

roy, qui estoit, et ne vouloit point ces com- 
bats. Ce fiist pour un bon matin qu'il neigeoit 
à outrance, sans appréhender le mauvais 
temps. Nul ne vit le commancement ny la fin, 
tant ils conduisirent secrettement leur entre- 
prise, sinon quelques pauvres gens passans. 
La fortune fust si bonne pour M. le oaron et 
ses deux confidans, que chascun tua brave- 
ment son homme et l'estendit mort par terre. 
Aucuns dirent que M. le baron de Biron, plus 
vaillant, prompt et soudain de la main (ainsin 

âu'entous arts aussy bien qu'en celuy de Mars, 
y a des artisans plus prompts et diligens à 
faire leur besoigne que les autres), depescha 
son homme le premier, et alla ayder aux 
autres; en quoy il fist très bien, et monstra 
qu'avec sa valeur il avoit du jugement et de 
la prévoyance, bien qu'il fust encor fort jeune, 
et n'avoit point encore fait tant d'expertises * 
d'armes comme il en a faict despuis, qui l'ont 
rendu l'un des plus grands et vaillans capi- 
taines de la chrestienté, ainsin oue je le des- 
cris dans mon livre des granas capitaines 
françois et espaignols que j'ay faict. Ceste 
susdicte prévoyance luy faisoit sa leçon pour 
ne se fier trop en ce dieu Mars, qui est le plus 
ambigu et le plus doubteux dieu de tous les 
autres. Que si on se laisse par trop aller à sa 
fiance, et ne fasse l'on cas de l'advantage qu'il 
vous a donné une fois, il le vous oste bien 
par amprès, et le vous faict cher couster; 
ainsin que possible mal eust pris, ou à M. de 

I . Probablement pour apertîses, vieux mot qui se trouve 
fréquemment dans Froissart. 

Biron, ou à ses compaignons, s'il les eust veu 
et laissé faire, et ne les eust assistez; aussy 
estoit il trop courageux pour ne jouer la 
partie qu'à demy et en veoir le passe temps. 
Ainsin doibt faire tout cœur généreux, et 
soustenir son compaignon jusqu'à la dernière 
goutte de son sang, si n'estoit que le camp 
fust été condictionné, ainsin que les Espai- 
gnols condictionnarent le leur que j'ay dirt 
cy dessus contre les François, qu'ils limitarent 
soubs tel pache * : qui passeroit outre le camp 
demeureroit vaincu ^ prisonnier, et ne com- 
battroit plus de tout le jour; pareillement, 
celuy qui seroit mis à pied, ne combatt^oit 
non plus, et, au cas que jUsques à la nuict 
l'une bande n'eust pu vaincre l'autre, et n'en 
demeurast il que l'un à cheval, le camp seroit 
finy, et en pareil honneur, et pourroit ramener 
tous ses compaignons francs et quittes, les- 
quels sortiroient en pareil honneur que les 
autres hors du camp. Voylà de bizarres 
condictions de camp, cautes' et subtilles, 
aussy à l'espaignolle, et plaisantes aussy, qui 
me font souvenir du jeu, des barres, que 
l'un raschepte tous ses compaignons pris. 
Voylà pourtant de grands cas, estre ainsin lié 
à ne secourir son compaignon : ainsin le veut 
la loi donnée, que si elle n'est, il faut mener 
les mains quoy qui soit. Autrement il y a un 
grand reproche. 

Voicy un miracle de trois combats tout à 
coup, que je vais conter pour quasy incroyable. 

1. Pache, pacte, convention. 

2. Fines, au latin cautus. 

Je l'ay ouy conter à Naples à lûi seigneur 

[)lein de foy et vérité, d'un gentilhomme de 
à mesmes. L'un fiist appelle par un autre, 
pour quelques parolles qu'il disoit avoir tenu 
de luy. Ce gentilhomme s'en alla à l'estaquade 
sur la parolle de celluy qui le vint appeller, 
et d'un autre tiers, auquel il se fioit fort pour 
sa prud'homie et gentillesse d'armes, luy 
tout seul sur la parolle de l'appellant. Estant 
dans le camp, tue son ennemy, et s'en vou- 
lant retourner l'appellant luy dict qu'il luy 
desplaisoit fort de veoyr un tel spectacle, et 
que mal il luy sieroit s'il luy estoit reproché 
à son retour s'il n'avoit vangé la mort de son 
amy, et qu'il ne -se battist contre luy. L'autre 
luy respondist tout froidement : « Ne tient il 
« qu'à cela .^vrayment, je le veux. » Etvenans 
aux mains, le gentilhomme napolitain le tua 
aussitost de gallant homme. Le tiers, qui fust 
spectateur de tout, et qui estoit aussy vaillant 
que les autres, luy dict : « Vrayment, vous 
« vous en retournez avec une fort heureuse 
a et belle victoire. Que si vous n'estiez si las 
a comme Je vous vois, pour avoir eu tout à 
a coup affaire à deux, j'essayerois de vous 
a oster la moytié de vostre heur et honneur ; 
a car résolument nous nous battrions; mais 
a ayant ^sgard à vostre lassitude, je remets 
a la partie à demain , vous priant de vous 
a trouver à telle heure en ce mesme lieu, où 
a je ne faudray m'y trouver; car il me fasche 
a fort de veoyr mes compaignons morts, que 
a je ne vange leur mort. » Ce gentilhomme luy 
dict : <i Rien moins que cela. Je ne suis point 

a las. J'ayme autant me battre tout chaud et 
a tout à ceste heure et annuit ' que demain, 
a et me sens aussy frais comme si je n'eusse 
« point combattu. Parquoy passons en nos 
« fantaisies de tous deux , sans remettre à 
« demain. » L'autre le ^rit au mot, et venans 
aux mains, ce Napolitain en fist de mesmes 

[comme] des autres deux, et le tua de pareil 
leur, et les laissant là tous trois morts à la 
garde de Dieu pour estre enterrés, s'en retourna 
sain et sauve. Voylà un grand miracle de 
Mars : et jamais ne s'en parla d'un tel, durant 
les chevalliers errans parmy les histoires, car 
elles sont fauces; et ce conte s'il est vray, 
c'est un grand faict, et autant admirable qu'il 
peut estre véritable. En quoy se peut notter 
beaucoup de particularitez que je laisse à 
plusieurs discourir : entr'autres de la fiance 
que prist ce brave gentilhomme de ces trois, 
pour s'aller battre sur leur parolle sans nul 
sefcond ; puis l'asseurance et la bravetté qu'il 
eust de se battre ainsin contre ces trois l'un 
amprès l'autre; dont, selon toutes les loix 
duellistes, légitimement il se pouvoit excuser, 
et remettre la partie au lendemain ou autre 
jour. De plus, faut noter la fortune grande 
qui l'accompaigna, dont on n'buyt jamais 
parler de telle. Je donne ce conte pour tel 
qu'on me l'a donné. 

Du temps du feu roy Charles IX% dernier 
mort, fust faict un combat en l'isle du Palais, 
entre un gentilhomme de Normandie (dont 
j'ay oublié le nom) et Te petit chevallier de 

I . Annuit, aujourd'hui, à l'instant. 

Reffuge *; petit dis je, car il estoit des plus 
petits hommes que j'ay point veu, mais très 
brave et vaillant, et qui avoit fort veu*. Le 
combat fust en Tisle du Palais. Ainsin qu'ils 
s'y faisoient passer tous deux seuls sans seconds, 
ils virent force gentilshommes qui couroient 
sur le gué pour prendre des batteaux, et aller 
amprèseux pour les séparer, car c'estoit à 
l'heure que le roy alloit à la messe en la cha- 
pelle de Bourbon. Ils dirent au battellier, car 
tous deux estoient en mesme batteau (Qaal 
bonta y valor di nostri cavalleri corne de gli anti- 
qui^î) qu'il les passast viste et fist grande dili- 
gence, car ils avoient une affaire d'importance ; 
dont ils donnarent chascun un teston audict 
battellier et ayans pris terre, ils s'entredirent 
seullement : « Faisons viste, car voycy ces 
« messieurs qui s'advancent pour nous sepa- 
« rer. » Ils n'y faillirent pas ; car en quatre 
coups d'espée ils s'entre tuarent tous deux, et 
tomoarent tous deux, l'un deçà et l'autre delà ; 
et les trouva on rendans l'ame et l'esprit. 
Quelles resplutions et quelles animositez! 

M. le^ marquis de Maignelais, fils aisné de 
M. de Pienne*, estant nouvellement tourné 
d'Italie fraischement esmoulu, et qui avoit fort 
bien appris à tirer des armes qu'il avoit des 

1 . Guillaume de Reffuge, chevalier de Malte. 

2. Qui avait de l'expérience. 

5. Quel courage et quelle valeur de nos chevaliers dignes 
des anciens ! L'auteur fait allusion au vers de l'Arioste ; 
grân bonta de' cavalier! antiqui ! 

4. Antoine de Halluin, marquis de Maignelais, fils de 
Charles de Halluin, marquis- de Piennes. 

mieux en main, estant arrivé à la cour' un 
soir au bal, prit querelle avec le seigneur de 
Livarot (celluy qui avoit esté Tun des six au 
combat de Quielus et Antraguet), fust ou non 
avec juste occasion, je ne le dispoint, sinon que 
plusieurs tenoient aue de gayetté de cœur il 
avoit pris la querelle pour s'esprouver avec 
Livarot, qui se tenoit pour un mauvais garçon 
et grand mesprisant aes autres despuis T heu- 
reuse yssue ae son combat ; et pour ce avoit 
esleu pour maistresse une dame de la cour, 
belle certes, et ne vouloit qu'aucun la servist 
que luy, comme jaloux de sa beauté, de son 
honneur et de son bien. Cedict marquis, tout 
gentil et tout courageux, en l'aage près de 
vingt ans, luy présente son service debvant 
luy. L'autre, haut à la main comme luy, l'at- 
taqua peu à peu de paroUes. Enfin, à bonne 
paille bien seiche le feu se prend aysement. 
Par ainsin s'entre donnarent (sans faire grand 
bruict) le combat en une petite isle sur la rivière 
à Bloys, sans second ne sans rien. Le matin 
donc ne faillirent, chascun sur un bon cour- 
taut montez, à comparoir, ayant pourtant 
chascun un laquais pour tenir leurs chevaux. 
Le marquis ne faillist dans deux coups tuer 
son homme d'une estoquade franche, que je 
representerois mieux que je ne la dirois, car 
il me l'avoit dict avant, et le rendit tout roide 
mort. Mais quel malheur pour luy! ainsin 
qu'il s'en retournoit, le laquais de Livarot, 
qui estoit un grand laquais et fort, et desjà 

I. Le $ mai 158 1, d'après TEstoile. 

portant espée, l'ayant cachée une heure deb- 
vant dans du sable (aucuns disent que ce fust 
de son propre mouvement, autres du comman- 
dement de son maistre, ce que je ne croy, car 
il estoit trop gallant), vint par derrière, et luy 
donna un grand coup d'espée, dont il le tua 
tout roide mort, ledict marquis ne disant seu- 
lement (ainsin que l'autre Teust atteint) : « Ah ! 
« mon Dieu, qu'est cecy ? » Ledict laquais fust 
aussitost pris, par le raport d'aucuns qui le 
visrent, et fust aussitost pendu, ayant confessé 
le tout, et qu'il l'avoit faict pour vanger la 
mort de son maistre. Plusieurs discourent là 
dessus que si l'un et l'autre eussent pris des 
seconds ce malheur ne fust pas advenu par le 
laquais, et qu'il est fort de oesoin d'avoir des 
seconds, pour plusieurs raisons qui se peuvent 
alléguer là dessus, tant pour en garder et esvi- 
ter supercheries, que pour tesmoigner de leurs 
valleurs ou poltronneries, enfin pour une autre 
infinité de raisons qui seroient trop longues à 
discourir; tout ainsin qu'il y en a force 
autres qui ne veulent point de seconds, des- 
quels arrive force inconvénients que je ne 
veux m'amuser à exprimer, sinon un. arrivé 
par exemple faict à Rome, du temps du pape 
Grégoire dernier *, entre deux autres gen- 
tilshommes françois, qui estoient La Villate, 
le baron de Saligny, et Matecolom, et Espa- 
rezat, gascon et escuyer de la grande es- 
cuyerie du roy. Ils s'assignarent le combat 
à quatre mille de Rome. Esparezat, autheur 

I. Grégoire XIII. L'aiiaire eut lieu le 6 juin 1)85 . 

de la querelk, se bâtit contre La Villate son 
adversaire. Matecolom second d'Esparezat, se 
bâtit contre le baron de Saligny; et chascun 
s'estant mis à part assez loin de l'autre de 
Quelque trente pas, amprès avoir faict leur 
debvoir, advint que Matecolom le premier tua 
son ennemy ; et voyant que son second Espa- 
rezat estoit long à tuer le sien, encore qu'il 
ftist fort jeune garçon (ainsin que dit Francisco, 
tireur d'armes : Qu'erano puti », comme estoit 
aussy Salligny) s'en vint ayder à Esparezat, et 
tous deux tuarent La Villate, je croy non pas 
sans grand'peine, encore que le jeune homme 
crioit qu'il n'y avoit raison de se mettre deux 
sur un, Matecolom repliquoit : .« Que sçay je 
« aussy ? Quand tu aurois tué Esparezat tu 
« me viendrois à tuer si tu pouvois, et me 
<( viendrois donner de l'affaire, où je ne m'y 
« veux mettre plus que j'y suis, et en puis 
« sortir. » Et voylà comment alla ce comoat, 
et où le second n'y procéda pas comme le 
Florantin, en l'exemple que j'ay allégué cy 
dessus du combat de quatre Florantins. Aussy 
y a il différence en un combat cerimonieux 
conditionné et sollemnisé de juges, de maistres 
de camp, de parrains et conndans, et celuy 
qui se faict à l'escart sans aucuns yeux, et aux 
champs, là où tout est de guerre. 

Il se fist un combat en Limosin, il y a quel- 
que temps, entre un gentilhomme nommé 
Romefort, et un Fredaigues, tous deux hantans 
la maison de La Vauguion. Il y en eust un 

I. (^ étaient des enûuits. 

gentilhomme qui despuis fust tué à la cour, 
et acquist, je ne sçay comment, tiitre des gal- 
lans, sans avoir jamais veu que peu de guerre; 
je ne le nommeray point. Il alla appelïer Fre- 
daigues de la part de Romefort, qu'y alla 
aussitost sur la parolle du gentilhomme, et ce 
sans seconds, si non un vallet chascun pour 
tenir leurs chevaux. Ce gentilhomme s'aDilla 
en pallefFrenier de Romefort, d'autant qu'on 
se vouloit défaire dudict Fredaigues, et le tuer 
nommément. Mais la fortune voulut que Fre- 
daigues tua aussitost son homme, et ne donna 
loisyr au pallefFrenier déguisé de venir et ayder 
à Romefort, d'autant qu'ils avoient laissé leurs 
chevaux loinç ; et ainsin qu'il s'advançoit, le 
palleffrenier de Fredaigues s'advança plustost, 
et donne son cheval à son maistre, sur lequel 
il monta prestement^ et s'en va au palleffre- 
nier déguisé (lequel il cogneut aussitost), de 
telle furie, qu'il nist contrainct à tourner teste, 
et gaigner le haut; leauel Fredaigues recom- 
manda au diable, en le laissant courre et aller. 
Luy victorieux s'en retourna, en disant qu'il 
avoit bien tué son ennemy, et bien faict tuyr 
son palleffrenier. Dieu le voulut ainsiiv; car la 
supercherie estoit trop grande. Ce Fredaigues 
a esté despuis tué, avec le comte de La Roche 
Foucaud» à la charge de Sainct Yriers en 
Limosin*. 
M. le vicomte de Turaine', brave et vaillant 

1. Le comte François de La Rochefoucauld. 

2. Pendant les guerres civiles en 1591. 

3. Henri de La Tour, vicomte de Turenric et duc de 
Bouillon, maréchal de France en 1592, mort en 1623. 

seigneur, ayant esté appelle» par M. de Duras 
de la part de son frère, M. de Rozan, brave 
et vaillant aussy, y estant allé fort librement*, 
se plaignit fort d'une grande supercherie 
qui luy fust faicte estant au combat ; car d'une 
embuscade sortit cinq ou six, qui le chargea- 
rent et luy donnarent dix ou. douze coups 
d'espée (ceux là n'estoient pas bons tueurs, 
ny si bons que le baron de Vitaux, duquel je 
parleray tantost) et le laissarent eh la place 
pour mort : dont despuis il voulut avoir la 
revanche sur M. de Duras; car il fist entre- 
prise sur luy de le tuer dans sa maison, et le 
traicter en supercherie comm' il disoiten avoir 
receu de luy ; et de faict elle estoit exécutée 
sans un grand cerf qui estoit dans le fossé, et 
lors en ruth, oui chargea si furieusement ceux 
qui estoient aescendus, qu'ils donnarent l'al- 
larme et s'en allarent, ayant mis en vain leur 
desseing. Ledict M. de Duras en faisoit toutes 
ses excuses, et juroit n'y avoir eu aucune 
supercherie, et qu'il n'estoit possible que six 
hommes n'eussent tué un. Aussy M. de Duras 
n'eust eu garde d'en estre de consente, pour 
estre seigneur d'honneur et de valleur, et fust 
mort plustost. Si d'autres s'en meslarent il 
n'en pouvoit mais. Je l'en ay veu fort s'excuser'. 
En ces combats et appels, comme Je tiens 

1. A Agen, le i$ mars 1574. 

2. Franchement, sans méfiance. 

3. Voira la Bibl. nat., coll. de Mesmes, n*> 272, f»» 202- 
210, deux pièces : un récit de l'affaire, par Turenne, et une 
sorte d'arrêt d'honneur rendu par le maréchal de Montmo- 
rency (23 mai 1579), qui donnent tous les torts à l'ami de 

des grands, faut bien adviser et peser quand 
on va alnsin seul sur la foyd'un gentilhomme, 
et considérer bien les personnes qui appel- 
lent; àsçavoirsi elles sont dequalitez, d hon- 
neur, de foy, de paroUes, de vaillances, et 
pour telles esprouvées, et en cela prendre 
rinstruction de M. de Rosne, gentilhomme 
lorrain, et qualifié tant aux guerres de France, 
de Flandres avec Monsieur, et de la Ligue 
avec messieurs de Guyse et les Espaignols; 
lequel ayant une question tontre M. de 
Fargy, le jeune Rambouillet*, et ayant esté 
appelle par un gentilhomme que je sçay, je 
ne le nommeray point, et estant asseuré par 
luy, qu'il vint au lieu, là où Tattendoit Fargy, 
sur sa foy et sur sa parolle, Rosne luy fîst 
response qu'il y falloit adviser, et que mal 
volontiers consigneroit il sa vie sur sa foy et 
parolle, qu'il ne luy voudroit pas prester 
vingt escus sur sa mesme foy et parolle. En 
ces choses l'on y doibt bien adviser, mais 
que le tout se face l'honneur sauve, et que le 
monde n'ait à présumer que c'est pour fuyr 
la lutte et le combat. 
Un de ces ans*, fut appelle et desfié le 

Branthôme et mettent en lumière les phases du guet-apens. 
En conséquence, Montmorency autorise Turenne à user 
de tous les moyens pour se venger : « Estant le tort à luy 
fait tel et sv grand que on ne pourra trouver mauvais 
avec raison les voyes desquelles il usera air encontre des per- 
sonnes qui se sont monstrées indignes d'estre appelez avec 
les armes. » 

1 . Philippe d'Angennes, seigneur du Fargis, mort en 1 590 
au siège de Laval. 

2. Le 7 août i$8}, un dimanche. 

baron de Vitaux* par Millaud* à se battre en- 
contre luy à une lieue de Paris, en beaux 
champs*. Ne faut point demander s'il faillist 
à s'y trouver; car il estoit un des courageux 
gentilshommes qu'on eust sceu veoyr; ses 
oeaux faicts en ont faict la preuve. Il fust 
concerté entr'eux deux que leurs seconds 
(bien qu'ils fussent très braves et vaillans) 
ne se battroient point ; car ils estoient fort 
grands amys. Celluy de M. le baron visita 
Millaud ; et celluy de Miliaud visita le baron, 
pour veoyr s'ils n'estoient ooint armez. Au- 
cuns des parenset parentes au baron disoient 
et aifermoient que le second du baron fiist 
trompé, d'autant que, oombattans en che- 
mise, ainsin que celluy du baron voulut vi- 
siter Millaud et le taster. Millaud deffaisant 
le devant de sa chemise du costé de la poic- 
trine, la .luy monstra à plein, laquelle ne 
visitant autrement, et croyant que ce fust sa 
propre chair, le laissa. Mais voicy le pis 
que disoient ceux que j'ay dict, que ledict 
Millaud estoit couvert d'une petite légère 
cuyrassine sur la chair, laquelle estoit peincte 
si au naturel et au vif de la chair, que par 
ainsin ledict second fiit trompé en sa veue. 
C'est à sçavoir si cela fiist, et si un peintre 
peut ainsin représenter une chair sur du fer? 
Je m'en raporte aux bons peintres si cela se 
peut faire. Autres disoient qu'il y pourroit 



1. Guillaume du Prat, baron de Viteaux. 

2. Yves d'Alègre, baron de Milhau. 

3. < Derrière les Chartreux >, dit TEstoile. 



dby Google 



no Livre II, Chapitre IL 

avoir quelque apparence, d'autant que Pespée 
du baron se trouva faucée par le bout, et que 
ledict baron ayant affronté son ennemy, luy 
tira deux grandes estoquades coup à coup, 
dont en fist reculler trois ou quatre pas son 
ennemy : et vopnt que par ces estoquades il 
n'y gaignoit rien, il se mit aux estramassons' ; 
sur lesquels l'autre parant, et prenant le 
temps et s'advançant, luy donna une grande 
estoquade, de laquelle il tumba ; et, aussitost, 
s'advançant sur luydeplus près, luy donnatrois 
ou Quatre grands coups d'espée dans le corps, et 
l'acheva, sans luy user d'aucune courtoisie de 
vie. Ainsin le baron avoit tué son père, M. de 
Millaud*; aussy de'mesmes M. de Millaud 
avoit tué son frère le baron de Tiers'. Ainsin 
mourut le brave baron vaincu, amprès plusieurs 
belles victoires par luy obtenues sur ses en- 
nemys. Ainsin mourut encore ce brave baron, 
vieux routier d'armes et tant de fois victo- 
rieux sur d'autres, par la main d'un jeune 
homme, qui n'avoit que peu ou du tout poinct 
encore faict de grandes armes, si non aue 
sortant hors d'hostage et de prison en Aile- 
maigne, vint s'esprouver tout du premier 
coup contre un des vaillans et déterminez de 
la France. Voylà ce qu'en disoit le monde 
pour lors, et Fneur qu^on en donnoit à l'un, 
et le malheur que l'on donnoit à l'autre. Ce 
fust un très beau coup d'essay pour l'un, 

1 . Coups du tranchant de l'épée. 

2. Le baron de Viteaux avait tué à Paris, en IJ71, le 
baron Yves d'Alègre, le père. 

3. François du Prat, baron de Thiers. 

et une fascheuse et cruelle fin pour l'autre, 
mais pourtant point des honteuses, ains fort 
honnorable. 

J'ay ouy conter à un tireur d'armes qui 
apprist à Millaud à en tirer, lequel s'appel- 
loit le seigneur Jacques Ferron, de lavilled Ast, 
qui avoit esté à moy (il fust tué despuis à 
Saincte-Baziile * en Gascongne, lorsque M. du 
Mayne Tassiegeat luy servant d'ingénieux*; et 
de malheur je Pavois adressé audict baron, 
quelques trois mois auparadvant, pour l'exer- 
cer à tirer, bien qu'il en sceust prou, mais il 
n'en fist conte; et le laissant, Millaud s'en 
servit et le rendit fort adroict) ; ce seigneur 
Jacques donc me raconta : qu'il s'^estoit monté 
sur un noyer assez loing, pour en veoir le 
combat, qu'il ne vist jamais homme y aller 
plus bravement, ny plus résolument, ny de 
grâce plus asseurée ny déterminée. Il com- 
mança de marcher de cinquante pas vers son 
ennemy, relevant souvant ses moustaches 
en haut d'une main, et estant à vingt pas de 
son ennemy (non plus tost) il mit la main à 
l'espée qu'il tenoit en la main, non qu'il l'eust 
tirée encore, mais en marchant il fit voiler le 
fourreau en l'air, en le secouant, ce qui est le 
beau cela, et qui monstroit bien une grâce de 
combat bien asseurée et froide, et nullement 
téméraire, comm' il y en a qui tirent leurs 
espées de cinq cens pas de l'ennemy, voyre 
de mille, comme j'en ay veu aucuns. Ainsin 

1 . Sainte-Bazeille (Lot-et-Garonne), pris par Mayenne au 
inoisd*avril i$86. 

2. Ingénieur. 

mourut ce brave baron, le parangon de 
France, qu'on nommoit tel, à bien venger ses 
querelles par grandes et déterminées resolu- 
tions. Il n'estoit pas seullement estimé en 
France, mais en Italie, Espaigne, Allemai- 
gne, en Poulloigne et Angleterre; et desi- 
roient fort les estrangers venans en France 
le veoyr, car je Tay veu, tant sa renom- 
mée volloit. Il estoit fort petit de corps, mais 
fort grand décourage. Sesennemys disoient 
qu'il ne tuoit pas bien ses gens que par 
advantages et supercheries. Certes, je tiens, 
de grands capitaines, et mesmes d'Italliens qui 
sont estez d'autresfois les premiers vengeurs 
du monde in ogni modo^y disoient ils, qui ont 
tenu ceste maxime : qu'une supercherie ne se 
debvoit payer que par semblable monnoye, 
et n'y alloit point là de deshonneur. 

Ledict baron tua premièrement le baron de 
Soupez à Toulouse, qui estoit un très brave 
et vaillant jeune homme, mais un peu trop 
outrecuydé*; et je luy avois dict souvant, 
comme son amy, en nostre voyage du secours 
de Malthe, qu'il s'en corrigeast. Il mesprisoit 
ledict baron de Vitaux par trop, si qu estant 
un jour en un soupper, ayant eu quelçiues pa- 
roUes, assez légères pourtant, il luy jetta un 
chandellier à la teste, et en voulant avoir sa 
revanche sur le coup, et mettant la main à 
l'espée, il fust empesché par les amys du baron 
de Soupez, où il y en avoit plus que l'autre 
baron, et lallust sortir du logis. Mais, au bout 

1 . De toute manière. 

2. Présomptueux. 

d'une heure, guettant l'autre sortir, il ne fail- 
list de le tuer aussitost, et l'estenare sur le 
pavé, et ne fust sans danger; car s'il fust esté 
pris, il estoit puny suf le champ, tant pour la 
rigueur de la justice de Toulouze, que pour 
ce que l'autre avoit de grands amys et parens 
en la ville, et se sauva bravement en habit de 
demoiselle. La façon en est longue à escrire,et 
s'en vint droict chez M. de Duras qui, comme 
très courtois et gentil seigneur qu'il estoit, le 
receut fort courtoisement, bien qu'il ne le 
congnust par trop familUerement, et luy presta 
chevaux pour venir chez moy, où ayant de- 
meiu-é quinze jours, je luy fournis de chevaux 
et d'argent ce au'il voulust, (qu'il me rendit 
très bien amprèsj pour tirer vers Paris. L'on 
dira que je me fusse bien passé d'escrire ceste 
circonstance. 

Au bout de quelque temps, il tua Gounel- 
lieu, qui venant de Bloys, un jour, de laisser' 
leroy», qui l'aymoit fort, et avoit la charge- 
de sa grande escuyerie, et s'en allant chez 
soy en Picardie, en poste, avec quatre che- 
y^iux, ledict baron le suivit, en ayant eu bon 
advis, avec deux bons chevaux seuUement, 
accompaigné du jeune Boucicaut, l'attrapa aux 
plaines de Sainct Denys, et le tua viste sans 
autre cerimonie, dont le roy en cuyda deses*- 
parer. Que s'il fust esté pris, il estoit infailli- 
blement exécuté, tant il aymoit ce Gounel- 
lieu. Et s'en alla en Italie, et n'en bougea 
jusqu'à ce qu'il vint faire un autre coup^ qui 

I. Charles IX. 

Branthôme, VIN. 8 

fiist celuy de Miliaud*. Mais premier, je diray 
pourquoy ledict baron tua ledict Gounellieu : 

Earce que ledict Gounellieu avoit tué son jeune 
ère, jeune garçon de l'aage de quinze ans, 
mal à propos, disoit on, et avec supercherie : 
qui fust dommage certes, car ce jeune garçon 
promettoit beaucoup de luy. Tous deux sui- 
voient feu M. d'Allançon. Voylà comment 
ledict baron revancha la mort de son jeune 
frère. 

Estant donc de retour d'Italie, il sceut 
qu'amprès le siège de La Rochelle% Miilaud se 
pourmenoit dans Paris à son ayse, qui le pen- 
soit encor en Italie, et ne le jugeoit jamais 
avoir le courage uy la resolution de retourner 
à cause de la fureur du roy. Néanmoins, il 
retourne, et se pourmeine par la ville en habit 
d'advocat, espie et recognoist le tout et 
scm mieux, ayant laissé venir la barbe fort 
longue, si qu'il estoit irrecognoissable, se loge 
l'espace de quinze jours en ceste petite mai- 
son qui est au bout du guet des Augus- 
tins, veoit et reveoit passer son homme par 
plusieurs fois, ainsin qu'il m'a dict despuis ; 
puis voyant son bon, et qu'il estoit temps, 
sort un ]our de son logis avec les deux Bouci- 
caux frères, Provançaux, seullement, braves 
et vaillans hommes certes, aussy les appelloit 
on les lyons du baron de Vitaux, et attaque 
Miilaud, accompaigné de cinq ou six honjmes 
passant tout devant son logis, le charge, le 
tue, avec peu de résistance, et se sauve bra- 

1 . Milhau, le père de celui qui tua le baron de Viteaux. 

2. Ce siège pnt fin en juillet i $73. 

vement hors la ville et aux champs; mais le 
malheur fust pour luy, qu'en tuant ledict 
Millaud, un de ses coupa d estramassons, par 
cas fortuit, tumba sur un des Boucicaux à la 
cuysse, qui luy causa en marchant par païs 
une grand' effusion de sanç, dont il fust 
contrainct descendre en un bourg et s'amu- 
ser et le faire penser à quelque petit barbier 
de village, ce qui fust cause qu'ayant esté 
poursuivy par le preVost Tanchon , fust pris à 
douze lieues de Paris, non trop à l'ayse, car 
il fist grande deffence, dont il fust fort blessé; 
et fust mené à Paris au Four l'Evesque, en 
tel danger, que du jour au lendemain nous 
le tenions executté. Je le vis par 'deux fois 
en la prison, qui me disoit tousjours d'une 
Êiçon asseurée, au'il ne se doubtoit pas moins 
que de la mort, ae laquelle il ne se sôucyoit, 
puisqu'il avoit vengé celle de ses deux frères, 
car Millaud avoit tué son autre frère, qui 
s'appelloit le baron de Tiers, et, disoit on, en 
supercherie et advantage ; j'en fairois le conte, 
mais il seroittrop loiiget neserviroit pas trop 
icy. Le voylà donc aux vespres de la mort 5 
car le roy et le roy de w)ulloigne crioient 
qu'il meiireç mais M. le prevost de Paris*, 
son frere^jqui tepoit en son logis pour lors 
les principaux de l'ambassade de& Poullon- 
nois, s'advisa de les prier» pour «on frère, et 
demander aux deux- roys sa vie, ce qu'ils 
firent; et estois en la chambre du roy de Poul- 
loigne quand ils vinrent, où je les vis haranr 

I . Antoine II du Prat, seigneur de Nantouillet. 

guer tout en latin, très eloqaamment, et avec 
telle passion et anection, aue le roy fiist fort 
empesché à leur responare leur reaueste 
qu'il n'accorda sur le coup, mais leur donna 
grande espérance. M. de Tou*, premier pré- 
sident, qui l'aymoit fort, prist aussy son party 
et remonstra aux roys que, s'ils eussent faict 
mourir Gounellieu et Millaud, les deux meur- 
triers de ses frères, infailliblement il debvoit 
mourir; mais, ne l'ayant faict, il falloit que 
la loy fu$t egalle, et qu'il eust sa grâce et 
pardon comme les autres. Enfin, par tempo- 
risement, sollicitations et prières, son pro- 
cez demeura en suspens. Cependant le roy de 
PpuUoigne ^qui estoit son priacipal persécu- 
teur) s'en va en son voyage : 1 on faict son procez 
à la voilée ; son pardon et grâce luy fust 
donnée et bien interinée. Le voylà pourmener 
par ta ville de Paris et à la court, mieux que 
jamais bien. venu et arregardé ide tout le 
monde, j - ' 

.'Le;Toy tourné de PouUoigne, le baron luy 
faict la feverance, mais M. du Gua, qui' estoit 
ipthime àmy de Millaud^ et qui estoit grand 
favory du iroy, se déclare son ênnemy mortel, ^ 
le mesprise , le menace de luy .miire où il 
pourra^ Je sçay bien ce que je luy en dis un 
jour, car. tous deux estoient mes grands amys :: 
et je les voulois accorder, comme le baron- 
m'en avoit donné la paroUe; mais point, 
Mj du Gua n'y. voulut entendre, et luy dist 
qu'il le desesperéroit. Il fu^ en train une foéSi 

I. Christophe de Thou. 

dele faire appeller; mais il ne le fist, pour 
des raisons que je ne diray pas, et que ce ne 
fust esté son plus grand expédient ny le plus 
seur. Par quoy ayant sceu que M. du Gua luy 
en brassoit une, il fust contrainct vuider de 
Paris et de la cour. Au bout de six mois, il 
vint un soir * le trouver en son lict qu'il fai- 
soit diette, entre au logis avec un de ses gens 
seuUement, en laisse deux à la porte, monte 
en sa chambre, va à luy, qui le voyant venir 
saute en la ruelle, et prenant un espieu pour 
.se deffendre, l'autre reust au5sitost joingt et 
avec une espée fort courte et tranchante 
(aussy en tel cas elle est meilleure que la lon- 

{;ue) luy bailla deux ou trois coups, et le 
aissa là pour demy mort, car il vesquit en- 
core deux ou trois heures, disant tousjours 
qu'un homme en qui il se fioit Tavoit trahy. 
Pour fin ledict baron, amprès avoir faict son 
coup, sort si heureusement du logis et se re- 
tira si bien et sans aucun bruict qu'on n'en 
soupçonna celluy qui avoit £aict le coup que 
par conjectures, tant il fust faict secretfement, 
et ne se peut jamais guieres bien prouver ; mes- 
mes à moy, qui luy estois amy înthime, ne me 
l'a voulu confesser. Voylà le brave M. du Gua 
tué, brave certes estoit il en toutes genero- 
sitez et vertus, ainsin que j'en parle en mon 
livre des couronnels et mestres de camp qui 
sont estez en France despuis leur première 
institution. Ce brave Gua donc fiist tué parmy 
ses compaignies des gardes, parmy ses capi- 

I . L'Estoile donne la date ; le' lundi 3 1 octobre 1575, vers 
dix heures du soir. 

taines et soldats, et à cinquante pas, quasy à 
la veue de son roy, qui le cherissoit comme il 
le meritoit certes, sans qu'on s'en apperceust 
jamais; qui fiist estimé à la cour un cas 
estrange et inouy. 

Pour faire fin, il faut donner ceste resputa- 
tion au susdict baron, que ç^a esté un terrible 
et déterminé executteur ae vangeances. On 
l'accusa aussy d'avoir tué Montraveau le jeune, 
frère de M. de Clermont d'Amboyse (mais cela 
ne se peut guieres bien prouver), car il fust 
tué dans des bois et garesnes de Nantouillet, 
d'autant que ces deux maisons n'estoient de 
long temps bien ensemble. 

S^il eust vescu, il en vouloit tuer encore 
deux que je sçay bien, que, je croy, ne re- 
grettarent guieres sa mort. Aucuns de ses 
ennemys n'ont point approuvé ces façons de 
meurtres, et l'ont voulu taxer qu'il n'estoit 
propre pour les appels, et pourquoy il ne s'en 
aydoit. J'en ay dict des raisons cy dessus. 
Toutesfois il monstra bien à sa mort qu'il es- 
toit et pour l'un et pour l'autre, et si l'ay veu 
en .appeller aucuns, et d'aucuns estre appelle, 
qu'il ne reffusa jamais homme, mais il fiist 
accordé, et ne faut doubter nullement de ses 
valleurs; car un homme de bas cœur ne fist 
jamais ce qu'il a faict, et eust faict encore 
sans sa mort. 

Or c'est assez parlé de luy. Que si je pou- 
vois l'immortaliser je le ferois, tant pour ses 
mérites que pour la grande amytié qui estoit 
entre luy et moy, il y avoit quinze ans, et 
tousjours bien nourrie et entretenue par bons 

offices; aussy nous appellions nous frères d'al- 
liance. 

Je sceus, un jour amprès, sa mort, à 
Estampes, en courant la poste, venant de chez 
moy. Que si je fusse arrivé plus tost, je ne 
luy eusse pas conseillé de se battre aux 
champs, car on se vouloit deffaire de luy, ou 
eh quelque façon que ce fust : et possible s'il 
eust eschappé de ce combat, il fiist tumbé en 
une embusquade qu'on luy avoit préparée, 
comme j'ay sceu despuis : car il commançoit à 
estre plus crainct qu'aymé de quelques très 
grands et très grandes; si que ce traict du 
meurtre de M. du Gua fiist estimé de grand' 
resolution et asseurance. 

J'en vays dire un autre qui ne luy en doibt 
rien, de ce brave feu M. le comte Martinengo, 
de ceste bonne et brave race des Martinen- 
gues, de laquelle cestuy ci estoit bastard, 
disoit on ; mais ce bastard vallut bien deux 
légitimes sans leur faire tort. Il vint avoir 
question avec un gentilhomme bressan * des 

{)lus grands de la ville et d'alentour. Amprès 
'avoir long temps guetté et cavallé*, ne le 
pouvant attrapper aux champs, s'estant retiré 
à la ville de Bresse, il se détermine de l'y 
aller tuer : et s'estant accompaigné de deux 
bons soldats déterminez comme luy, entre 
dans la ville en plein midy, va en la maison 
de son ennemy, monte en sa chambre, le tue 
soudainement, descend, se retire (ce n'est pas 

1. De la province il Bresciano (Lombardie), aujourd'hui 
comprise dans celle de Brescia. 

2. CavalU, probablement pour chevauché. 

tout que faire un coup, il faut se sauver), 
passe par la mesme porte, monte luy et ses 

fens sur leurs bons chevaux qui les atten- 
oient là auprès, fust à une lieue de là plus 
tost que la rumour et Fallarme fust esmeue 
en la ville. On court amprès, tant ceux de la 
justice que des parens du mort, qui estoient 
grands seigneurs, mais ils n'y gaignarent 
rien : et se sauve oravement en Piedmont, où 
il se met au service du roy Henry 11% lequel il 
servit et la couronne de France, si fidellement 
que tant qu'il a vescu il se peut mettre au 
rang des plus fidelles serviteurs qu'y ait esté, 
non seuUement des estrangers, mais de bons 
François mesmes. 

Ce ne fiist pas tout : lorsque nous allasmes 
au secours de Malthe,.il y vint pour son plai- 
sir, comme si ce fust esté un jeun'homme qui 
n'eust jamais veu guerre, mais en cela il 
respondist que la plus jjelle mort estoit que de 
mourir pour l'honneur et la relligion de Dieu, 
et qu'en ce il vouloit imiter son grand prédé- 
cesseur le comte de Martinengo, qui de mesmes 
pour son plaisir alla au secours du dernier 
siège de Rhodes, où il mena à ses propres 
coustset despans deux cens hommes de guerre, 
là où il fist si bien que l'histoire qui en a 
estée faicte * asseure que la ville tint plus de 
deux mois pour sa venue qu'elle n'eust faict, 
et y fist de très beaux combats. J'en ay leu 

I . Grande et merveilleuse oppugnation de la noble cité de 
Rhodes prinse naguères par sultan Selinmn^ rédigée par escript 
par excellent et noble chevalier fr^re Jacques, bastard de Bour- 
bon. Paris, i$26, in-f». 

l'histoire qui ne se recouvre * aysement, mais 
je l'ay, et est très belle, déclarant beaucoup 
de belles singullaritez de ce siège. 

Pour retourner encor à nostre comte, allant 
à ce secours de Maithe, bien qu'il fiist fort 
dissuadé* de ses amys de n'y aller point, à 
cause Qu'il pourroit rencontrer encore quelque 
reste ae ses ennemys cachez, amys de son 
trespassé en Quelque part d'Italie, je le vis 
aussy résolu de faire ce voyage, comme s'il 
n'eust eu aucun ennemy; disant tousjours 
que si on le tuoit il en tueroit aussy. Il passe 
par le Piedmont comme nous autres, pa!sse à 
Pavie, non guieres loing de Bresse, passe à 
Gesnes, d'une détermination aussy asseurée 
que j'aye jamais veu; s'embarque à Gesnes 
comme nous autres dans des petites frégates. 
Enfm, nous arrivasmes tous à Malthe, ayans 
coustoyé toute l'Italie, sains et sauves, luy ne 
craignant rien. A nostre retour, il s'en tourne 
par terre comme nous autres; sçait qu'il y a 
dans Rome un parent de son homme, entre- 
prend de l'aller tuer, mais il fiist dissuadé et 
|)ressé par ses amys de le laisser et sortir de 
a ville, et qu'il en avoit faict pi'ou par le 
passé. Enfin il se retire en France, tousjours 
par terre de ville en ville, n'approchant pour- 
tant des terres des Vénitiens, car il n'avoit 
encore faict son accord, et fust esté en peine 



1. Qu'on ne trouve pas aisément. On recherchait déjà les 
livres rares. 

2. Bien qu'il eût caché à ses amis même son projet de 
voyage. 

de la vie; et ce fiist esté aussy par trop tenter 
Dieu et la fortune. 

Voylà de grandes et asseurées resolutions, 
mais grandes aussy celles dont il a usé, com- 
battant si bien en nos guerres, tant estran- 
geres delà et deçà les monts, que nos civilles, 
dont j'en parle ailleurs en mon livre des 
Couronnels. 

Grande fiist aussy, et sa vaillance et tout, 
qu'il liionstra en son combat qu'il fist en 
Piedmont sur le pont du Pau, contre un 
autre sien ennemy italien, chascun ayant 
deux dagues aux deux mains. Il est vray que 
la gauche et tout le bras entier, avec les 
espaules, estoit armé d'un grand brassard; 
mais ce brassard estoit tout d'une venue, et 
ne se ployoit point ; ce qui gehennoit et con- 
traignoit le bras, et le tenoit fort droict. Cela 
avoit esté faict et ainsin choisy de son ennemy 
qui avoit esté blessé au-bras comme feu mon 
oncle de La Chastaigneraye. Enfin M. le 
comte Martinengo demeura vainqueur et tua 
son ennemy sur le champ. Ce combat fust 
fort furieux, à ce que j'en ay ouy discourir à 

f^ens qui le visrent, mesmes au bonhomme 
eu M. de Vassé' qui estoit parrain dudict 
comte, bien que ledict combat ne fiist solem- 
nisé de plusieurs cerimonies des camps clos 

!(ue je dirois, si bien qu'on le tint quasy plus 
aict en forme d'appel et de combat à la mazza 
qu'autrement. Tout cela ne sert rien à nostre 
faict. Tant y a qu'il fust beau et bien com- 

!• Antoine Grognet, seigneur de Vassé. 

battu, et qui rapporta audict comte beaucoup 
de réputation : non que pour cela il en ait 
esté guieres glorieux en son temps, ny pour 
plusieurs autres vaillances qu'il a faict en sa 
vie; car c'estoit le plus doux et gratieux 
gentilhomme qu'il estoit possible de veoyr, 
amy où il le promettoit, je le puis asseurer 
pour moy, et pour me l'avoir monstre une 
fois. Bref, sa réputation fut si bien divulguée 
et sa valeur, que la guerre s'estant esmeue 
entre le Turc et les Vénitiens, un jour ils luy 
envoyarent, sans y penser, à Paris (où il se 
tenoit quasy ordinairement, ou à la cour, 
quand n'y avoit point de guerre) son pardon 
gênerai çt absolution de tout le passé, et une 
commission favec force argent) de couronnel 
de trois mille hommes et de les lever; ce 
,qu'il fist bien à propos, et non sans grand' 
peine, car la guerre civille troisiesme estant 
faillie et la paix faicte, estant fort aymé des 
soldats et les appoinctant bien, en moins d'un 
rien amassa ses hommes, encore plus qu'il ne 
falloit, s'en va à Venise bien receu, voyre 
adoré; passe en Dalmatie avec ses braves 
François et quelque peu d'Italiens, où il fait 
bravement la guerre jusqu'à ce que la paix 
survint entre le Turc et les Vénitiens, traictée 
à la sollicitation du roy, par ce grand per- 
sonnage M. de Dax*, son ambassadeur; et 
puis, s'en estant retourné en France, et la 
guerre civille encore rallumée, il mourut devant 
La Charité, le siège y estant mis*, estant 

1. L'évéquede Dax. 

2. IJ57- 

maistre de camp de douze enseignes de gens 
de pied ; dont ce fiist très grand dommage ; 
car c'estoit un grand homme de guerre et un 
fort homme de bien et d'honneur. J'en parle 
ailleurs en mon livre des couronnels et mais- 
tres de camp. 

C'est assez parlé de combats meurtriers, 
dont j'en dirois cent exemples signalez; mais 
je n'aurois jamais faict; parlons un petit 
maintenant des courtoisies qui ont estées 
practiquées du temps du roy François. Il 
envoya une fois feu M. le cardinal de Lorraine *, 
son cher favory, en Flandres, pour jurer 
quelques trefves entre les mains du feu empe^ 
reur Charles. Ledict M. cardinal y alla très 
bien accompaigné d'une fort belle noblesse 
de la cour, parmy laquelle estoit un brave eU 
vaillant gentilhomme breton, haut à la main^ 
nommé M. de Sourdeval, qui longtemps a 
esté gouverneur de Bellisle, jusqu'à ce que le 
roy Charles luy osta pour la donner au mares- 
chal de Rez en propre. Ce M. de Sourdeval 
vint à avoir une querelle contre un autre 
gentilhomme françois dont je ne sçay bien le 
nom ; ils s'en allarent sans sonner mot à per- 
sonne, sinon entr'eux deux, hors de Bruxelles, 
où la cour impériale se tenoit. La fortune fust 
si bonne pour M. de Sourdeval (et aussy que 
c'estoit un très vaillant homme) qu'il blessa 
son ennemy quasy à la mort : toutesfois si 
fust il un petit blessé. Et d'autant qu'il estoit 

I . Charles de Lorraine, mort en 1 574. 

venu à cheval sur un courtaut, et son ennemy 
à pied, il leva son ennemy et le monta sur 
son courtaut dans la selle et luy en crouppe, 
le tenant tousjours des deux bras, le soulla- 
geant le plus qu'il pouvoit ; et, par ainsin, se 
rendirent à la ville et chez un barbier, et le 
fist fort curieusement penser, dont il se 
guérit. Il y en a aucuns qui eussent mieux 
aymé mourir que se laisser aller à une telle 
courtoisie, vile pourtant pour un brave cœur; 
car, en ceste façon, le vainqueur triumphe 
fort, par quoy le vaincu eust mieux aymé là 
mourir qtfestre assisté de telle sorte. Autres 
disent : il n'y a que- de vivre. Je m'en rap- 
porte aux braves discoureurs. L'empereur en 
sceut le combat et le traict, et voulut veoyr 
ledict Sourdeval, et le loua devant tout le 
monde en sa salle, autant pour sa valeur que 
pour sa courtoisie honneste et gentillesse, et 
luy fist présent d'une belle chaisne d'or pour 
s'en faire mieux paroistre. Quel crevecœur à 
son ennemy vaincu ! Je tiàis ce conte de feu 
M. de Guyse le grand, qu'y avoit accompaigné 
monsieur son oncle, et d'aucuns gentils- 
hommes qui estôient lofs avec M. le dardinal ; 
et aussy aue j'ay veu ledict Sourdeval à la 
cour fort Tbien venu et estimé, tant pour ce 
combat que pour les autres siennes vaillantises 
faictes aux guerres. Je croy qu'il! vit encore, 
et l'ay cogneu fort famillierettent* 

Lorsque le roi Henry !!• envoya en Escosse 
feu M. Dessé *, son lieutenant gênerai, pour y 

I . André de Montalembert, seigneur d'Essé. 

porter secxmrs, avec force gailans et honnestes 
gentilshommes de la cour et de France, y 
avoit le sieur de d'Ussac, dict autrement Juri- 
gnat, et le capitaine Hautefort, tous deux 

Gentilshommes de Perigord. Ils esmeurent 
ispute ensemble et querelle, pour l'amour 
d'une grand' dame qui estoit là , que je ne 
norameray point. Ils s'assignarent et s'appel- 
larent tous deux à l'Isle aux Chevaux, qui 
est devant le Petit Lict*. Ceux qui ont veu le 
lieu comme moy sçavent où c'est, où s'y 
estant faicts passer, se battirent tous deux 
tous seuls, si bien que le dict Jurignat 
demeura fort blessé; mais Hautefort ne le 
voulut parachever, ains luy permit de repasser 
l'eau, et de se faire penser, et estant guery, 
il r^ppella encore Hautefort jusques à deux 
fois, et demeura encore blessé comme la pre- 
mière fois, et ledict Hautefort luy usa encore 
de la mesme courtoisie, jusqu'à ce oue l'on les 
mit d'accord ; mais non pourtant qu ils fussent 
jamais amys. Quelle fortune d'espée et quel 
don de courtoisie ! Je croy que ledict Jurignat 
vit encore et Hautefort fut tué au voyage 
d'Allemaigne devant Yvoy, brave soldat et 
capitaine s'il en fust 6nc(|'en parle ailleurs), 

§rand et inthime amy du feu capitaine Bour- 
eilles mon frère : aussy disoit on tfeux qu'ils 
estoient de braves rodomonts de Piedmont, 
comme estoit Villemaigne et Thais. 

Ledict capitaine Bourdeilles eut aussy en 
Piedmont une querelle contre le capitaine 

I. Leith- 

Cobios, gentil et brave soldat gascon, et 
pourtant grands amys auparadvant. Ils Vap- 

Ï)ellarent sur le pont du Pau à Thurih. La 
ortune voulut que mon frère blessa Cobios à 
la main de Tespée, qui luy eschappa aussi- 
t05t, mais le capitaine Bourdeilles pourtant ne 
ne luy voulut courir sus, ains luy dict : 
« Amassez vostre espée, capitaine Cobios, 
« car je n'ay pas accoustume de poursuivre 
« mon ennemy sans ses armés. Cobiosf luy 
respondict : « Je ne gaigïierois rien, capitaine 
« Bourdeilles, de l'amasser, puisque je suis 
a blessé en la main, et ne me seroit possible 
« la tenir. » — « Or bien donc », dit le capi- 
taine Bourdeilles, « le combat est achevé; » et 
le prist et le mena soubs le bras à la ville 
pour le faire penser, et attahdant sa guèrisoi» 
pour fee rebattre; mais M. le mareschaP les 
accorda. ' ; 

Bien fiist grande une courtoisie qui se fist 
et très signallée, entre deux capitaines du 
Kèdmont, lorsqu'il estoit à nous, lesquels 
s'estoient fort entr'ayraez. Ib vinrent à avoir 
Question, et s'estans appeliez, ils se battirent 
de telle sorte, que l'un blessa l'autre à la^ 
mort sans estre blessé; auquel il dict : « Nous 
« ayons estez par trop grands amys pour vous» 
« tTler, Je vous prie^ Contentez vows de ce qui' 
« s'est passé, et rellevez vous pour vous aller; 
« foire penser: » L'autre l'en remercia très: 
courtofejement; mais il luy dict : « Ce n'est 
« pas tout. Faites moy là courtoisie entière. 

I . Le maréchal de Brissac. 



dby Google 



128 . Livre II, Chapitre IL 

«• Pjicz vous le bras, et portez le en escharpe 
(( pour quelques jours; au moins qu'il ne soit 
« dict que je soye esté blessé sans blesser, et 
a qu'il n'y aille point tant de mon honneur, 
« et qu'il ayt plus de subject à ceux qui 
« nous voudront accorder de le faire, si j'en 
« eschape. » — « Vrayement, » dict l'autre, « je 
« le veux; » et se souillant un peu le bras au 
sang de l'autre,, il fist la mine, et le dict, 
qu'il avoit esté blessé, mais que ce n'estoit 
rien, et qu'il vaudroit avoir donné beaucoup 
et que l'autre ne le fust pas plus ; lequel pour- 
tant se guérit avec grand'peine; et furent 
amprès faicts bons amys comme devant sans 
peu de difficulté, à cause de ceste légère blésn 
suce prétendue, et aussy que l'autre voulut 
en cela recognoistre l'obligation qu'il luy, 
avoit de la Vie, Geste courtoisie est belle, etl 
sur laquelle il y a beaucoup à gloser et à dis-, 
courir. ; 

'Ce^and capitaine et brave Jannih dt iMe- 
dicis mit au monde * ces deux. braves et vail- 
lants capitaines qui ont estez despuis, et tant 
fideltement servy la France, San Petro Corso, 
et Jehan de Turin. .Estans donc tous. deux 
soubS sa charge, vinrent avoir une question: 
oisemble; et la voulant accoixfcrJannin de 
Mcdicis, jamais il ne. peut, encore qu'ilenten- 
tast tous les moyens, cognoissant bien leur 
humeur et vaillande, que is'ils en venoient lâ, 
qu'ils se tueraient. Par quoy,- de despit.et de 
quoy ils ne le vouloient croire en accord, il 

I . L'auteur ne veut pas dire que Jeannin de Médicis était 
leur père, mais qu'il les avait formés au métier. des armes. 

prit sa cappe », et la mit en deux, et en donna 
à chascun sa moytié, et deux bonnes espées, 
et les enferma dans une salle, et leur com- 
manda qu'ils ne sortiroient jamais de là quMls 
ne fussent d'accord, en quelque façon que ce 
fust, et n'eussent vuidé leur differand du tout. 
Ils vinrent donc aux mains. Jehan de Turin 
donna une estoquade au front à San Petro, 
petite pourtant, mais d'importance, d'autant 
que le sang luy commança aussitost à couller 
sur les yeux et le long du visage, si bien qu'à 
tous les coups il luy falloit porter la main 
pour essuyer les yeux. Sur quoy Jehan de 
Turin lui dict : « San Petro Corso, arreste 
« toy et bande un peu ta playe. » L'autre, le 
prenant au mot, print son mouchoir et la 
banda au mieux qu'il peut, puis se remirent 
au jeu, et si rudement, que Jehan de Turin 
eust un si grand coup sur son espée, qu'elle 
luy eschappa de la main. Sur quoy San 
Petro se voulant revancher de semblable 
courtoisie , luy dict : « Jehan de Turin , 
« amasse ton espée, car je ne te veux point 
« blesser avec advantage » ; et luy donna loy- 
sir de l'amasser. Et pour la troisiesme fois 
retournarent au combat : à quoy ayant esgard 
les spectateurs, qui regardoient les uns par 
les grilles de la salle, les autres par les fantes 
et trous de la porte, en vindrent faire le rap- 
port à Jehan de Medicis, et le prier de les 

I . On se battait alors avec la cape roulée autour du bras 
gauche pour parer les coups. J'ai vu encore à Madrid, il y 
a quelques années, un maître d'armes qui apprenait à faire 
assaut avec le manteau et le fleuret. 

Branthôme, Vlll. 9 

séparer, et mettre ordre d'accord, autrement 
ils se paracheveroient de tuer. Par quoy il 
vint aussitost, et, entrant dans la salie, il les 
trouva tous deux, l'un deçà, et l'autre delà, 
tumbez et couchez par terre, n'en pouvant 
plus pour les grandes blessures qu'ils s'es- 
toient entre données, et dû grand sang res- 
pandu. Soudain, il les fist lever et secourir, 
et si curieusement penser, qu'ils furent guéris 
quelque temps amprès; desquels despuis la 
France a tiré de bons et grands services, tant 
deçà que delà les monts. J'ay ouy faire ce 
conte à feu M. de Cypiere, qui estoit très 
grand amy et de l'un et de l'autre. Voylà de 
belles bontez et courtoisies de cavalliers, sur 
lesquelles on dispute quelle fust la plus grande, 
celle de Jehan de Turin , ou celle de San 
Petro Corso; mais il ne faut doubter que la 
première fust plus grande, d'autant que la 
seconde ne la nst que suivre amprès, et ren- 
dre ce qu'elle debvoit. Au demeurant, si elles 
se debvoient faire, je m'en rapporte aux bra- 
ves discoureurs des combats, au moins je dis 
la première; car pour la seconde, elle se 
debvoit faire pour rendre la pareille; autre- 
ment ce fust esté un villain reproche s'il eust 
faict autrement; mais aussy eust on bien 
blasmé le premier de sa première courtoisie, 
s'il luy fust arrivé mal, et que l'autre l'eust 
tué, en donnant si grand advantage à son 
ennemy, puisqu'il le tenoit quasy à sa mercy 
et à son advantage : et y en- a beaucoup 
qui disent que ce fust esté bien employé si 
1 autre l'eust tué tout à plat, puisqu'il ne 

sçavoit user de sa victoire, laquelle il mespri- 
soit. Quoy qu'il en soit pourtant, la courtoi- 
sie est tousjours à louer, et sent mieux son 
gallant homme et son chrestien. 

Or, c'est assez allégué de vieux exemples ; 
ramenons au moins aucuns modernes, que 
j'ay veu arriver en nos cours de France. Feu 
M. de Bussy, un très brave de son temps, 
eust une parolle de guerre * contre un brave 
gentilhomme nommé M. de La Ferté, tous 
deux estans au service et à la cour de Mon- 
sieur, et encore qu'ils eussent estez grands 
amys et obligez l'un à l'autre. S'estans donc 
desfiez et venus en combat, M. de Bussy vient 
à blesser M. de La Ferté, en telle sorte que 
le voyant ne faire que parer aux coups, 
l'ayant atteint où il falloit , il luy dict : 
« Frère, je cognois que vous en avez assez, et 
« que vostre blesseure ne vous permet pas 
« plus de vous deffendre selon vostre brave et 
« généreux courage, encore que je le sçache 
« tel qu'il combattroit jusqu'à la dernière 
« goutte du sang de vostre corps; par quoy, 
« je suis d'advis que nous remettions la partie 
« à un' autre fois, et que je vous conduise 
« pour vous faire penser. » M. de La Ferté 
le prist au mot; car, outre sa blesseure, il 

I . Une parole injurieuse qui exigeait une réparation par 
les armes. Le Journal de Fayet (édité par Luzarches, Tours, 
1852, in-i2, p. 14) raconte ainsi ce duel et complète les 
détails donnés par Branthôme*: « Au mois de febvrier i $79, 
Monsieur le duc estant à Alençon, Bussy, son mignon, 
appela M. de La Ferté en une prairie où ils se combattirent ; le 
sieur de La Ferté demeura sur la place bien blessé, dont il 
est gary, et Bussy s*en alla sans aulcune blessure. » 

estoit fort estroppié d'un pied, dont la moytié 
luy avoit esté emportée d'un canon qui s'es- 
clatta dans la gallere de M. du Mayne, au 
voyage qu'il fist en la Morée, en lacompaignie 
de don Joan d'Austrie, gênerai du roy d'Es- 
paigne; et pour ce estoit il fort imposte Si 
eust il encore du sang de M. de Bussy, se 
disoit on, et luy fist vaillamment teste, ainsin 
qu'il le sceut bien louer amprès ; et ses vail- 
lantises qu'il a faict aux guerres ont bien 
monstre qu'il estoit digne de louange. Ainsin 
se passa ce combat et courtoisie entr'eux, et 
amprès se rendirent bons amys. 

M. le comte de Grand Pré% gentil cavallier 
s'il en fust onc à la cour, doux, courtois et 
gracieux, mais au demeurant brave et vail- 
lant comme l'espée, et très beau gentilhomme, 
il eust un différant avec M. de Givry ', gentil- 
homme accomply des mesmes belles condic- 
tions que ledict comte ; tous deux ayant com- 
mandé, l'un qui est le comte, à un régiment 
de gens de pied, en lequel il y a beaucoup 
acquis de réputation, et ledict Givry, maistre 
de camp de la cavalier ie légère, que le roy 
luy donna amprès que ce brave M. de Sa- 
gonne* eust pris le party de la Ligue. Ces 
braves gentilshommes donc se desnarent et 
s'appellarent. Estans en combat, le malheur 

1. Impotent. 

2. Robert de Joyeuse, tué *en 1 589, près de Châlons. 

3. Anne d'Anglure, baron de Givry, tué à Laon. Voir 
Tombeau de feu M. de Givry, Paris, Morel, 1594, in-12. 

4. Jean Babou, comte de Sagonne, tué à Arques le 
23 octobre 1589. 

fust pour Givry.que son espée se rompit à 
demy, qui ne s en estonna pourtant, mais le 
comte luy dict : « Ayez un^ autre espée, car 
« la mienne ne blesse point avec advantage. » 
Ce qu'il ne voulut faire, et dict : « Non, non, 
« avec ce tronçon d' espée, je te tuerai bien. » 
Mais M. le comte ne le poursuivit, et usant 
de courtoisie, le combat se rompit; dont plu- 
sieurs dirent qu'il eust esté bien employé que 
le comte l'eust tué, puisqu'il faisoit ainsin du 
brave, et ne vouloit recepvoir courtoisie de 
son ennemy; et encore mieux employé si Gl- 
vry eust tué le comte, puisqu'il luy pardon- 
noit par trop sa témérité et bravetté. 

Un de ces ans fust faict un combat en Au- 
vergne, entre un très brave gentilhomme du 
pays mesmes, dont je ne sais bien le nom pour 
dire vray, et un Escossois qu'on appelloit le 
capitaine Leviston. Je ne sçais s'il estoit de 
ceste race de Leviston, dont j'en ay cogneu 
en Escosse d'honnestes hommes, et une hon- 
neste fille qui estoit à la feue royne d'Es- 
cosse ' ; mais tant y a que ce capitaine Levis- 
ton s'estoit saisy de Montagut en Combrailles *. 

1 . Le p. Anselme (I, p. 1 36) cite une N... de Lewiston qui, 
en 1554, à l'âge de treize ou quatorze ans, figura la sibylle 
Erytrée dans un ballet composé en l'honneur de Henri II. 
Elle n'avait que cinq compagnes dans cette fête : Elisabeth, 
depuis reine d'Espagne ; Clerice Strozzi ; Claude de France ; 
une jeune fille dont le nom ne nous est pas parvenu et Marie 
Stuart, reine d'Ecosse. (Voy. les poésies de Mellin de Saint- 
Gelais, éd. 1574, p. 12 et 13.) Cette Lewiston est la per- 
sonne dont l'auteur parle plus loirj (X, 100), dans l'énumé- 
ration des belles de la cour. 

2. PrèsdeRiom. 

Il joua si bien des mains, qu'en deux ans il 
se fist riche de cent mil escus, disoit on, en 
prenant de toutes parts et n'arregardant à 
qui il faisoit tort, ce qui fust cause de sa 
mort, car la paix faicte, il fust appelle par ce 
gentilhomme que viens dire. D autres tien- 
nent qu'il vouloit seconder un autre gentil- 
homme appelle. Enfin estant entré en esta- 
quade avec son ennemy, qu'il desdaignoit 
fort, bien qu'il fust un brave gentilhomme, 
comme il le monstra, car du premier coup il 
luy donna une grande estoquade dans le 
corps, à qui il dict : « Leviston, je t'ay bien 
« tasté pour le premier coup. En as tu assez? » 
Leviston luy respondict : « Avant que tu m'en 
« ayes donné un pareil, je t'auray Ibien tué. » 
L'autre lui répliqua : « Tu ne te veux pas 
« donc contanter ? Garde toy de celluy là. » 
Et lui donne un autre coup au costé, en luy 
disant : « Tu en as prou, s'il me semble, va 
« t'en faire penser. » Leviston responait : 
« Il faut que tu me parachevés, ou que j'aye 
« ta vie. » L'autre répliqua : « Eh ! mort 
« dieu, tu ne te veux pas donc contenter, et 
« tu braves encore ? Et tu en mourras donc à 
« bon escient. » Et luy donna deux autres 
bons coups dans le corps, et le tua à bon es- 
cient. Ainsin debvoit il faire, et fist très bien, 
puisque ledict Leviston faisoit tant le brave 
et ne se vouloit contanter de la courtoisie que 
l'autre lui presentoit. En quoy il se mettoit 
pourtant en grand hazard de sa vie, car il ne 
falloit qu'un meschant coup pour la luy oster; 
mais Dieu en cela le favorisa, et toutesfois 

et l'un et l'autre firent deux grandes fautes : 
l'un d'espargner son ennemy qui bravoit et 
opiniastroit trop, l'autre de n'avoir accepté 
la courtoisie, en quoy pourtant il monstra 
beaucoup de courage et de valleur, de ne vou- 
loir recepvoir ceste obligation de son ennemy. 
Ainsin se faut il gouverner envers ces braves 
qui veulent braver, et n'ont de quoy payer 
leur homme* estans desarmez de leurs armes, 
ou qui n'en peuvent plus. 

La première fois que je fus en Italie, pas- 
sant par Milan, j'ouys raconter du temps 
qu'Antoine de Levé y commandoit pour l'em- 
pereur Charles, il y eust un certain comte 
Claudio, qu'on ne nommoit point autrement 
par surnom ; tant y a qu'il estoit pour lors un 
très renommé et vaillant homme. Par cas, un 
jour estant à la chasse de l'oyseau, et ayant 
voilé une perdrix, quand il fust à la remise, 
qui estoit un lieu fort esgaré, il trouva 
quatre soldats qui s'estoient desfiez, et avoient 
choisy pour camp et estaquade un parc de 
brebis et moutons, dont usent les pastres en 
là, pour y retirer et resserrer leur bestial et 
pour mieux enfumer leurs terres, ainsin qu'en 
plusieurs lieux et contrées de nostre France 
le font aussy. Quel camp clos, voyez, je vous 
prie, que ces braves gens avoient là choisy! 
Le comte Claudio les voyant tous quatre se 
préparer deux contre deux, et laisser le pour- 
poinct et se mettre en chemise pour se battre, 



I . Sont dans Timpossibilité de faire expier à leur adver- 
saire l'avantage qu'il a obtenu. 

il les prie de ne se battre point pour Tamour 
de luy, et luy dire leur differand pour les 
accorder. Eux luy firent response qu ils n'en 
fairoient rien, mais que s'il en vouloit veoyr 
le plaisir et juger des coups, qu'il les vist 
faire seulement. Le comte dict qu'il n'en 
fairoit rien, et qu'il ne luy seroit jamais 
reprosché qu'en sa présence ils se coupassent la 
gorge. Là dessus il met pied à terre et l'espée 
en la main pour les empescher de leur com- 
bat. Eux aussitost, comme désespérez, vont 
concerter ensemble, et s'escrient : « Tuons le, 
« puisqu'il nous veut rompre nostre entre- 
ce prise, et amprès nous la reprendrons, et 
« nous nous battrons. » De faict, le chargearent 
à outrance, mais luy, comme j'ay dict. qui 
estoit en ces temps 1 un des vaillans et Déter- 
minez de cest estât, se garde si bien d'eux, et 
les charge si valleureusement qu'il en tue 
deux; et voulant donner la vie aux deux 
autres, ne l'acceptent, mais voulant vanger la 
mort de leurs compaignons, le chargearent de 
plus en plus. Luy se pare et tue le troisiesme; 
et, ayant blessé le quatriesme à la mort, il le 
laisse là et luy donne la vie en luy envoyant 
un chirurgien qui le pensa si bien qu'il en 
eschappa, et en nst amprès le conte, et servist 
de tesmoing d'un si grand faict d'armes, et 
ne cella nullement qu'il luy avoit donné la 
vie, dont il n'en seroit jamais ingrat, et qu'il 
luy feroit service où il pourroit. Le comte 
l'ayma fort despuis et s'en servist, bien fas- 
ch^, disoit il, qu'il n'eust peu sauver la vie à 
ses compaignons. 

Aucuns diront sur la vie de ce soldat, très 
bien recogneue*, que cela est bon pour les 
soldats simples, mais non pour les gentils- 
hommes; je ne sçay, mais j'ay veu des soldats 
signaliez aussy ou plus curieux de leur hon- 
neur et à le garder qu'aucuns gentilshommes. 
En ce combat on y peut beaucoup admirer la 
valleur et l'heur de ce comte, et y discourir 
beaucoup de choses, et mesmes à noter que, 
quand des gens de bien ont bonne envie de 
se bien battre, ou qu'ils sont une fois aux 
mains, il n'y a rien qui les fasche plus et 
désespère tant, que quand quelques uns sur- 
viennent qui les veulent séparer : et bien 
souvant a on veu arriver tout de mesmes à 
aucuns ce que je viens de raconter, et s'entre 
accorder à tuer le séparant, n'estant rien si 
fascheux à un vaillant et brave homme et 
offansé, que quand on luy rompt son coup et 
son desseing d'armes. 

J'en ay veu en ma vie deux tels exemples : 
Sainct Maigrin se battit une fois ainsin par 
appel aux champs près Paris contre le senor 
Troile Ursin, brave gentilhomme italien, qui 
avoit esté nourry enfant d'honneur du roy 
dauphin, qui fust amprès le roy François 11% 
et estoit fils du senor Jourdan Ursin, très bon 
et sage capitaine, qui fust lieutenant de roy 
en Corse amprès M. de Termes. Depuis la 
mort dudict roy François, il n'avoit esté en 
France guieres, et pouvoit avoir vingt cinq 



I . La grâce de la vie dont il s*était montré très recon- 
naissant. 

ans qu'il en avoit esté toujours absent, s'amu- 
sant en Italie et mesmes à Florance , où il fust 
despuis tué pour faict d'amours. Estant donc 
venu en France ceste fois là, il vint avoir 
querelle contre Sainct Maigrin * pour le jeu, et 
s'appellarent. Ils n'eurent pas tiré deux coups 
qu ils vinrent aussitost aux prises. Sainct 
Maigrin estoit plus adroict à la lutte que 
l'autre , bien qu'il fust aussy fort : il porta 
son homme par terre soubs luy, et luy disant 
plusieurs fois qu'il luy demandast la vie. 
Sainct Maigrin, dict il, n'ayant nulles armes 
chascun, pour avoir estées desamparées à 
cause de la prise, s'advisa de tirer une espine 
d'un buisson et la luy présenter aux yeux, et 
luy dire que s'il ne rendoit et ne luy deman- 
doit la vie, qu'il les lui creveroit tous deux. 
Sur quoy l'autre luy demanda la vie, dict 
Saint Maigrin, qui la luy donna. Le senor 
Troile; sentant que Sainct Maigrin s'en van- 
toit, il dict fort bien qu'il ne la luy avoit 
point donnée. 

Enfin, ce fust un combat fort doubteux et 
peu bien entendu et conceu de plusieurs, et 
mesmes des juges que le roy ordonna pour 
les accorder; ce qui fust faict. Un d'iceux, 
grand prince, me dict qu'il y avoit plus 
d'ostantation vaine de Sainct Maigrin que 
d'autre chose; car il n' estoit pas vray sem- 
blable que l'autre eust donné si grand loysir 
d'amasser et tirer une espine, et mesmes si 



I. Paul Estuer de Caussade de Saint-Megrin, qui périt 
assassiné, à Paris, rue du Louvre, le 21 juillet i$78. 



dby Google 



Discours sur les Duels. 159 

à l'ayse comme d'une chose fort amiable, 
sans l'en empescher, et luy en donner au 
moins grande peine ; ou bien il falloit qu'il 
l'eust cloué ou collé en terre, pour amasser 
son espine cependant ; par quoy, le tout fust 
accordé, et je sçay bien ce que m'en dict ce 
grand, car' jamais ils ne peurent bien tirer la 
vérité de ce faict. Et voylà que servent ces 
combats aux champs, sans seconds ou autres 
tesmoings; car bien souvant on faict acîoire 
beaucoup de choses qui ne sont survenues 
sur une infinité d'accidens qui y arrivent, 
que quelquefois on ne sçait qu'en croire, et 
mesmes pour ces demandeurs et donneurs de 
vie; ainsin qu'il arriva au seigneur de Chan- 
tlivaut*, très brave, et vaillant gentilhomme 
pour un homme qui estoit estropié d'une 
main. Il se battit au Pré aux Clercs, contre 
Bonneval, brave et vaillant gentilhomme 
aussy, et de grande maison en Limosin, tous 
deux tout seuls. Bonneval vint avoir une 
grande estoquade à travers le corps. Chantli- 
vaut le voyant touché au vif, le laissa là, et 
se retire sans estre blessé, et Bonneval pour 
se faire penser. Chantlivaut dict qu'il luy 
avoit demandé la vie, et luy avoit baillée 
de bon cœur, l'autre disoit que non. Et croy 
que si Bonneval ne fust mort quelque temps 
amprès (car il ne mourust de ce coup), ils se 
fussent battus encore. 

Il faut faire icy une digression sur une dis- 
pute que j'ay veu pratiquer et se pratique tous 

I . René de Viau, seigneur de Champlivaut. 

les jours, à sçavoir mon : si celluy à qui on 
a donné la vie peut redemander le combat. 
Certainement par les loix dannoises et lom- 
bardes, aux camps clos et combats sollemnels, 
cela ne se peut, pour les raisons et coustumes 
que j'av allégué cy devant. Quant aux appels 
et comoats à la mazza, il ne Testoit non plus 
permis à Naples, dont le premier usage en 
est sorty; je l'ay appris là mesmes. Aussy 
quand ils en venoient là, ils se battoient si 
outrageusement que sans mercy et selon la 
coustume, il falloit que l'un tuast l'autre, ou 
tous deux demeurassent sur la place, ainsin 
que cela s'est veu souvant, et là et en nostre 
France, qu'il ne falloit nullement parler de 
grâce de vie ; car quand l'on vient là, l'on est 
si fort pressé de son ennemy ou animé de 
rage, de despit et de vangeance, que l'on a 
quelquefois tué dans un coup, ou tous deux 
demeurent morts sur le champ : ainsin qu'en 
ces combats precedans que j'ay dict est arrivé, 
et plusieurs autres; ainsin aussy qu'il arriva 
n'a pas longtemps au seigneur de Fourque- 
faux*, brave et vaillant gentilhomme, que le 
seigneur de La Chapelle Biron* tua dans la 
forest de Fontainebleau, où ils s'estoient tous 
deux appeliez; et dans deux coups l'autre 
demeura roide mort sur la place, et La Cha- 
pelle sain et sauve se retira; lequel, venant 
de frais d'Italie, où il avoit appris du Pate- 
nostrier la millice de l'espée, avec son brave 



1. Claude de Fourquevaux, tué en 1582 

2. Charles de Carbonnières. 

courage demeura vainqueur, bien que le 
vaincu sceust très bien tirer des armes, comme 
je les luy avois veues très belles en la main ; 
et fust esté un brave jeune homme qui pro- 
mettoit beaucoup. 

Le capitaine Rollet que j'ay veu nourrir 
page de M. de TArchant, et despuis gouver- 
neur du Pont de TArche en ces guerres 
civilles, où il a faict très bien la guerre, sor- 
tant hors de page rendit ainsin un combat au 
Pré aux Clercs très vaillamment et heureuse- 
ment, et tua son ennemy (dont j'ay oublié le 
nom) sur le champ et aussitost. 

En ces combats hastifs et précipitez, et qui 
donnent du premier coup la mort, il ne faut 
parler de la vie; mais quand on respire 
encore, il faut estre courtois sur le vaincu, la 
gloire en est très belle et pie. De dire pour- 
tant que le vaincu (à qui la vie a esté donnée) 
soit deshonnoré pour cela, il ne l'est point. 
C'est une fortune de Mars, à qui le plus vail- 
lant homme du monde est subject, soit, ou 
qu'il desampare son espée, ou qu'elle se 
rompe, ou bien qu'il tumbe par terre, ainsin 
qu'il arriva dernièrement et de frais à M. de 
Sainct Couard *, qui tumba devant M. de La 
Chastaigneraye', qui ne le voulut tuer, ains 
luy permit de se relever : mais aussitost 
furent séparez, car le combat fust faict quasy 
à la veue de la cornette du roy, qui mar- 
choit, s'estans mis à l'escart. 

1 . Jean de Vivonne de Pisani, marc^uis de Saint-Gouard. 
V. sa vie par M. de Brémondd'Ars. Pans, Pion, 1884, in-S». 

2. Charles de Vivonne, baron de U diastaigncraye. 

Un de ces ans, advint un combat entre le 
seigneur Amadeo, frère bastard de M. de 
Savoye*, et M. de Crequi, gendre de ce grand 
M. d Esdiguieres; je ne me veux amuser d'en 
dire le subject, car il est ailleurs escrit, et 
aussy que force gens le sçavent, pour en estre 
la. nouvelle récente*. Tant y a, qu'estans 
venus au lieu assigné du combat, la fortune 
fust si bonne pour M. de Crequi, qu'il blesse 
son ennemy et le mit à tel poinct de demander 
la vie, qu'il luy cède fort gentiment et libre- 
ment; ce qu'ayant sceu, M. de Savoye, s'en 
collera si fort contre son frère, qu'il luy dict 
et commande de retourner au combat aussi- 
tost amprès estre guery, quoy qui fust. A 
quoy il ne faillit, et non plus le seigneur de 
Crequi, de comparestre. Ce fust en une petite 
islette du Rosne. D'en dire les formes , les 
seconds et appellans, c'en seroit une chose 
superflue. Pour la fin du combat, faict à l'as- 
pect de plusieurs arregardans deçà et delà le 

1 . Son nom était Philippin et nom Amadeo. 

2. Philippin, dans une retraite, craignant d'être reconnu, 
avait donné son écharpe à un soldat. Or, cette écharpe était 
un présent d'une dame. Crequi, alors mestre de camp, prit 
le soldat, sut à qui l'écharpe appartenait et fit dire à Phi- 
lippin qu'à l'avenir il prit un meilleur soin des faveurs de sa 
maîtresse. Ce mot amena un cartel de la part de Philippin, 
mais il ne se trouva pas sur le terrain au jour fixé. Une 
seconde rencontre fut assignée, mais tout se passa en paroles, 
et le prince ^de Savoie se contenta d'explications fort légères. 
M. de Crequi ayant raconté le fait à son avantage, la que- 
relle s'envenima, et un premier duel eut lieu près de Grenoble 
en I $98. Le dernier eut lieu peu de temps après, dès que la 
blessure de Philippin fut guérie. Voir Hist. de Tallemant, 
édition P. Paris, tome I, 144, et De la Colombière, Théâtre 
d'honneur, t. U. 

Rosne, la fortune fiist encore si bonne pour 
le seigneur de Crequi, qu'il abbat son ennemy 
et le tue sans en avoir plus de mercy ; dont 
en cela il usa fort bien de sa fortune, que 
Dieu luy donna encore ce coup ; possible, par 
la volonté de Dieu, que s'il Teust espargné 
encore, il luy en eust mal pris à la troisiesme 
lutte, n'ayant sceu ou voulu user de la grâce 
qu'il luy avoit octroyé dont il s'en fust 
repenty, et l'eust on aussitost fort blasmé de 
ne s'estre aydé de cestç grâce que Dieu luy 
avoit faict. 

M. de Savoye lorsqu'il vint dernièrement 
en France', il fut curieux de saluer tous les 
gallans de la cour, fors mondict sieur de 
Crequi. Les uns disent parce qu'il ne luy 
eust pas esté bien séant (comme de vray et de 
raison) de saluer le meurtrier de son frère. 
D'autres disent que M. de Savoye se plaignoit 
qu'il l'avoit tué tumbé en terre et abbattu; 
en quoy M. de Savoye ne debvoit avoir 
esgard (disoient aucuns), car puisqu'il avoit 
repris sondict frère bastard d'avoir demandé 
la vie au premier combat, et contrainct et 
commandé d'en recommencer un autre, que 
pouvoit faire moins M. de Crequi que de 
penser à revenir au tiers combat, et pour ce, 
en voyant avoir son beau jeu, d'en achever 
la partie tout à trac, sans plus la remettre.? 
Voylà donc pour fin de ce combat, l'exem- 
ple que l'on y doit prendre à tuer ou espar- 
gner son ennemy en tels accidens; tels coups 

I. Charles-Emmanuel arriva à Paris le 21 décembre 1599. 

d'espargne pour la première fois, mais nulle- 
ment pour la seconde, où l'on doit fermer les 
yeux à tout mercy et miséricorde. 

Sur ce conte et raisons y alléguées, je fairay 
ceste petite disgression, afin qu'on sçache 
comme d'autres fois se sont faicts en Italie, 
France et ailleurs, des combats à outrance et 
duels solemnels, où celluy des combattans 
qui avoit l'eslection des armes, et mesmes de 
1 espée (comme quasy c'est tous jours l'ordi- 
naire, bien que l'on se batte avec la lance, la 
picque, l'halebarde et autres armes, de la 
porter au costé, comme la plus noble arme 
de toutes), faisoit porter dans le camp quatre 
espées, c'est à sçavoir deux pour les premiers 
assauts, et deux autres que les juges du camp 
garderoient pour une réserve, afin que 
l'espée de l'un ou de deux vint à se rompre, 
les juges en fournissoient qui en avoit besoing, 
ou tous deux, en faisant faire le holà, et 
amprès recommençoient et poursui voient leur 
battaille; mais cela se faisoit avec pache et 
conditions accordées entre les parties, juges, 
parrains et confidans, advant qu'entrer au 
combat; et de plus, ces deux secondes espées 
données, ou une seule, à qui en avoit faute, 
si elles se vènoient à rompre, ne falloit plus 
parler d'avoir recours à d'autres troisiesmes, 
et falloit mourir ou vaincre en quelque façon 
que ce fust, ou se rendre; et telles espées les 
appelloit on les espées de provision. Aujour- 
d'huy en nostre nouveau et friand * françois, 

I. Élégant, à la mode 



dby Google 



Discours sur les Duels. 145 

on les appelleroit les espées ou secours de 
reserve. 

Pour ce coup, je n'en allegueray autre 
exemple que celuy de feu M. de La Chastai- 
gneraye mon oncle, en son combat où son 
ennemy ayant faict apporter quatre espées, 
du commancement qu'on les vit parestre on 
pensa que Jamac se vouloit battre de deux 
espées contre deux : mais, amprès avoir ouy 
son dire de son parrain et confidans, trou- 
varent qu'il y en avoit deux de reserve, le 
tout avec le mesme pache que j'ay dict cy 
devant, que par amprès il n'en falloit plus 
espérer d'autres. L'on peut donc par là col- 
liger que c'est assez d'avoir tenté la première 
et seconde fortune, sans retenter la troi- 
siesme, possible contre la volonté de Dieu, 

3ui en puniroit la trop grande outre cuy 
ance. Ainsin M. de Crequi, par le dire de 
plusieurs grands capitaines, fist bien d'ache- 
ver ceste seconde partye, sans la remettre à la 
troisiesme. 

Bref, il arrive en ces combats tant d'acci- 
dens et tant d'inconveniens, que je ne les 
aurois jamais dicts, tant à pied qu'à che- 
val; sur lesquels il faut que nos mares- 
chaux et grands capitaines jugent si la vie a 
esté bien donnée, ou en advantage ou en 
desadvantage, en supercherie ou bonne guerre, 
et là dessus ordonnent un second combat, ou 
non. De les juger deshonnorez pour cela, 
comme j'ay dict, ils ne le sont; mais les faut 
appeller, à la mode de l'Espaignol, vencidoSy 
no por falta de coraçon y vabr, mas pot mala 

Branthdm, Ylll. 10 

suerteK Et pourtant c'est tousjours la vie 
donnée; car et que me^chaut il, si vous avez 
desamparé vostre espée, qu'elle vous soit 
rompue ou que soyez tumbé? Cela ne s'appelle 
point vous avoir donné la vie par advantage : 
sur quoy, pour mieux, il faut que les grands 
juges facent comm' il se faisoit en tel cas à 
Naples, ainsin que je l'ay là appris aussy : 
les amys des deux parties, ou les grands capi- 
taines les prenoient et les accordoient tout 
bellement en quelque façon que ce fust par 
gentilles inventions que les bons et gentils 
esprits sçavent très bien excogiter. Bien est il 
vray que j'ay ouy dire à aucuns que pour le 
mesme subjet que l'on s'est battu, et la vie 
donnée, le combat ne se peut redemander; 
mais, au bout de quelque temps, si le vaincu 

Ï)rend un nouveau subject de son ennemy, il 
e peut faire, car d'avoir tousjours les mains 
liées, et si l'autre l'offançoit encore de nou- 
veau, il n'y auroit point de raison de luy 
refuser le combat, et que l'autre estant appelle 
n'y allast, autrement il luy iroit de son hon- 
neur, ou bien que tous deux s'y accordassent 
de bonne voglio^, ainsin que je vis cela 
mesmes arriver entre le capitaine Castelnau, 
gentil et vaillant soldat, bien qu'il fust fort 
jeune, du pais de Languedoc, brave race 
certes, dont j'en ay cogneu quatre frères très 
vaillants, et le capitaine Dalon, du pais de 
Xaintonge, vaillant aussy. Il estoit le second 

1 . Vaincus non par manque de cœur ou de valeur, mais 
par mauvaise fortune. 

2. Volonté. 

des trois frères, tous trois eslevés de M. le 
mareschal de Biron. Ils vinrent à avoir que- 
relle ensemble en l'armée, où commandoit 
mondict sieur le mareschal qui les accorda, 
mais aussitost amprès, ils prirent un nouveau 
desbat, et s'allarent tous deux tuer, dont ce 
fust très grand dommage. Aucuns dirent que 
ce fust de gayetté de cœur, et de concert faict 
entr'eux avant Faccord, et que ce n'estoit que 
pour contenter mondict sieur le mareschal, et 
amprès s'iroient battre et se tuer, comme ils 
firent. Il falloit bien dire qu'il y eust de 
Tanimosité. 

Certes, si les parties s'accordent en cela 
pour quelque raison et subject que ce soit, 
faire le peuvent, mais gare que le dieu Mars 
ne s'irrite contre le vainqueur, le voyant 
abuser de la faveur qu'il luy avoit faicte^ ny 
plus ny moins que fait le dieu Neptune au 
marinier qu'il a sauvé d'un grand nauffrage, 
et puis se fiant encore en luy d'une seconde 
grâce, rebat la mer, où il se trouve plongé et 
très bien noyé. D'autres raisons se peuvent 
alléguer là dessus, etpro et contra sur ce subject, 
que je laisse à discourir à de plus capables 
que moy. 

Surtout aussy il n'est bien séant que le 
vainqueur fasse par trop sa parade de sa 
courtoisie de vie donnée, et ne publie tant sa 
victoire au mespris par trop du vaincu, et 
trop vaine ostantation pour luy, car ce seroit 
par trop profaner la grâce que Dieu luy a 
laicte, comme de triumpher de ses armes et 
chevaux, les monstrer à un chascun, les 

appandre à une église en signe de trophée, 
ou par bravade, ou dévotion, ou vœu, que 
Ton a faict à Dieu, lequel ne se soucie guieres 
de ces offrandes ; comme jadis les dieux Mars 
et Neptune se plaisoient fort en tels présents 
d^armes et despouilles, et comme aux camps 
solemnels jadis cela se faisoit, et comme aussy 
j'en sçay un oui, amprès un pareil camp, en 
voulut faire de mesmes en une grand' église 
de ce royaume ', mais il en fust dissuadé par 
aucuns de ses amys; car résolument s'il l'eust 
faict il eust esté tué dans deux jours, en 
despit de tous les vivans; il estoit trop bien 
aymé et apparenté. Le temps passé cela se 
faisoit, voyre pis, comme j'ay dict cy devant, 
et estoit sacrilège de les despandre. Il faut 
en cela se gouverner sagement, et recognoistre 
- en autre façon la grâce que Dieu vous a 
faicte. J'en parle maintenant en chrestien, 
sans alléguer ny recognoistre le dieu Mars, 
mais nostre souverain, qui veut que l'on ne se 
hausse par trop en sa victoire, mais que l'on 
s'humilie et qu'on luy rende très humbles 
mercys de tout ; autrement il sçait bien rabais- 
ser ces hautains, comme j'en alleguerois force 
exemples. Voylà comment un bon chrestien se 
doit gouverner ; et s'il est tant contrainct par la 
voye et devoir chevalleresque de se rebattre, 
il faut se recommander à Dieu, et le supplier 
de luy estre autant favorable ceste fois comme 
l'autre, et qu'il ne retourne au combat pour 
abuser de sa première grâce qu'il a receu de 

I . On auribue cette intention à Jarnac après son duel avec 

luy, ny pour vangeance ou inimitié animée, 
ains pour l'amour de la loy de Tespée qu'il 
luy a mis au costé, et pour le debvoir de la 
noblesse où il l'a colloque. 

Il y a aussy une autre dispute que l'on faict 
sur la differance des mots que l'on dict, ou : 
« Je te donne la vie par courtoisie et gentil- 
« lesse » ; ou : « Je ne te veux pas achever, 
« j'en serois bien marry » ; et autres pareils 
mots courtois; ou bien de dire : « Renas toy, 
« ou je te tueray; demandes moy la vie, ou 
« je t'acheveray. » Certes, ces mots derniers 
sont fort fascheux à profferer à un homme de 
cœur qui aymeroit mieux mourir de cent morts 
que les prononcer, comme il s'en est veu force. 
Par quoy pour le mieux, il est plus expédiant 
de donner la vie gentiment et gracieusement, 
sans ainsin contraindre son ennemy à parler 
tels mots, qui semblent plus une ostantation 
et façon de s'en prevalloir amprès, qu'une 
courtoisie receue, ny pour l'amour de Dieu, 
ou charité que l'on doit à son prochain : et, 
par ainsin, ce vaincu se pourroit rebattre, 
mais non autrement. Car Vouloir «ombattre 
son second père et son bienfacteur, c'est offan- 
cer Dieu, qui est grand ennemy des ingrats et 
très juste vangeur. 

Il y a encore un poinct, que si un trouvoit 
en une rue ou aux champs, et du premier 
abord il attaquast son ennemy sans dire gare, 
et luy donnast une grande estoquade à travers 



La Châtaignerayé ; c'est peut-être à cela que Branthôme fait 
allusion. 

le corps, ou luy coupast la main de l'espée, et 
le iaissast là à demy mort, ou le biessast en 
autre sorte de supercherie, et puis amprès 
qu'il dist luy avoir donné la vie, ce traict seroit 
fort villain, et faict en trahison, et la vanterie 
fort folie et ridicule, et dont on s'en pourroit 
rire aysement et se mocquer. 

J'en ay cogneu un qui en fist de mesmes et 
de mesmes s'en vanta; mais il fust bien moc- 
qué, et fust payé de mesmes. Là dessus, venant 
le pauvre blessé à se guérir, il peut, non pas 
l'appeler, mais luy en faire de mesmes, voyre 
avec un canon, le porter avec luy, s'il se pou- 
voit, pour le tuer. 

Enfin, toute vie bien et honnestement don- 
née, elle est recognoissable par tout le monde, 
sans une seconde recherche de combat; mais 
le plus beau et le meilleur est que les roys, les 
princes souverains, les mareschaux de France 
et autres grands capitaines passent tout cela 
soubs un bon accord, et que jamais il n'en soit 
plus parlé ; et si le vaincu en sent en soy quel- 
que charge de conscience et d'honneur, et qu'il 
luy semble que quelqu'un en parle, il faut 
qu'il s'attaque à luy, et le face taire à bon 
escient'par une bonne espée; car il vaut mieux, 
que si la disgrâce est telle, qu'il soit vaincu 
de luy ceste lois seulle, que s il venoit l'estre 
de l'autre encore une seconde fois ; ou bien il 
faut que les grands juges en leur accord fas- 
sent comme je vis une fois faire à feu M. de 
Martigues lorsque le roy Charles IX, avec ses 
grands mareschaux et grands capitaines, ayant 
accordé dans son cabinet messieurs de Fron- 

tenay, dict le jeune Rouan*, et de Querman', 
tous deux grands gentilshommes et seigneurs 
de Bretaigne, où il y alloit plus de Tun que 
de l'autre', car Querman avoit esté blessé et 
Frontenay aussi^ tous deux bien fort; mais 
Querman disoit tousjours que ce n'avoit pas 
esté Frontenay qui l'avoit blessé, mais un 
autre gentilhomme que je ne nommeray poinct. 
Enfin ils furent accordez, et sortans du cabinet 
en la chambre du roy, M. de Martigues les 
tenant tous deux par la main, il cria tout haut, 
où il y avoit plus de deux cens gentilshommes 
qui en attandoient Tyssue : « Messieurs, le roy 
« m'a commandé de vous dire à tous vous 
« autres qu'il a accordé ces deux messieurs, 
« à esgal honneur, et qu'il n'y va rien de l'un 
« ny de l'autre, et qui voudra dire le con- 
« traire et qu'ils ne soient tous deux gens de 
« bien, d'honneur et valleur, il en a menty. » 
Plusieurs là dessus en goguenardant et riant 
respondirent : « Monsieur, nous ne voulons 
« poinct combattre le roy sur ce desmenty ; 
« il n'y a rien à redire puis que le roy y a 
« passé le ballais. » Oncques puis n'en fust 
autre chose. 

En quoy j'ay veu faire une dispute parmy 
les duellistes, à sçavoir si l'on se peut ainsin 
remettre de son différent et de son honneur 
entre les mains d'un empereur, d'un roy, d'un 



I . Jean de Rohan, seigneur de Frontenay. 
2 Jean de Plusquellec, dit de Kerman. 
^. Où les deux combattants ne s'étaient pas comportés 
d'une manière également honorable. 

autre prince souverain, et d'un gênerai ou 
d'un grand capitaine. Aucuns ont dict que si, 
autres non, et disent que l'honneur perdu se 
doit reconquérir par la valleur propre de celluy 
qui l'a perdue, et non par celle d'autruy ; que 
si les empereurs et foys jadis ont faict des loix 
de leurs propres mouvements et authoritez 
sur plusieurs subjects, ils n'en ont jamais peu 
faire contre l'honneur des hommes. 

Sur quoy il me souvient qu'une fois à la 
cour, s estant esmeue une querelle entre le 
seigneur de Genlis le jeune, dit Yvoy, que le 
duc d' Albedesfist en Flandres, et M. de Mareuil, 
de Bretaigne, très brave et vaillant gentil- 
homme et fort haut la main, ainsin Qu'ils sor- 
toient de la salle du bal de Fontainebleau, du 
temps du roy Henry 11% pour s'aller battre, 
M. de Montoeron, quatriesme fils de M. le 
connestabie, jeune seigneur très brave, vail- 
lant et gentil, ainsin qu'il le monstra à sa 
mort, dont j'en parle ailleurs, les empescha de 
sortir, et sur le coup les voulut mettre d'ac- 
cord, en leur demandant s'ils ne s'en vouloient 
remettre à luy de ceste querelle et de leur 
honneur. M. de Mareuil tort escalabreux * et 
vieux routier d'armes et de guerre, luy res- 
pondist : « Mon honneur, mortdieu, et c'est 
« tout ce que je voudrois faire que de le con- 
« fier et remettre entre les mains de M. vostre . 
« père, qui est l'un des grands capitaines de 
« la chrestianté. » Ce mot fust trouvé bon, 
tant de mondict sieur le connestabie, de M. de 

I. chatouilleux sur le point d*honneur ; mauvaise tète. 



dby Google 



Discours sur les Duels. 15) 

Guyse, que autres grands capitaines qui furent 
assemblez pour les accorder. 

Si faut il pourtant, en matières de querelles 
et d'accord, s'en rapporter et se fier tousiours 
aux grands roys, capitaines, connestables et 
mareschaux, lesquels, par leurs valleurs et 
grandes experiances, ont acquis leurs beaux 
tiltres et quallitez ; et est à présumer et croire 

3u'ils doivent blasonner des armes, de leurs 
esbats et accords, mieux que nous autres 
pauvres diables, qui sommes novices au prix 
d'eux; car ils sçavent excogiter et trouver 
tous les jours des invantions nouvelles et 
extraordinaires, qu'on ne pourroit pas croire, 
ainsin que font nos grands sénateurs en leurs 
cours et causes, pour les juger et amoderer 
selon les loix de 1 équité et justice. 

Sur quoy je fairay ce conte de feu M. de 
Guyse le grand \ du temps du roy François II*, 
comment il se porta pour l'accord d'une que- 
relle assez vieille entre feu M. de Maugiron* 
et le capitaine Rance, de Champaigne. Ell'avoit 
esté esmeue dès le voyage d'Allemaigne qu'y 
fist ledict roy Henry II* : et, d'autant que le 
roy avoit deffendu les combats en son royaume 
nommément, ceste querelle avoit tousjours 
demeuré en suspans jusqu'à l'advenement 
dudit roy François II* à la couronne : et pour 
ce la denence faillie par la mort du roy Henry, 
M. de Rance prend l'occasion et se résout de 
combattre M. de Maugiron et en demander le 

1 . François de Guise. 

2. Laurent de Maugiron, s** de Montléans, lieutenant 
général en Dauphiné de i $ $0 à 1 566 et de i $78 à 1 588. 

combat. M. de Guyse, qui gouvernoit tout 
pour lors, prie le roy de le leur deffendre et 
de les accorder. Et pour ce les ayant faict 
venir tous deux devant luy en son cabinet, 
devant M. de Guyse et autres grands capi- 
taines y appeliez, furent accordez, avec un 
grand esbayssement de force gens que J'en vis 
à la cour, d'autant que ledict capitaine Rance 
avoit un doigt de la main coupé; ce qui 
fust un grand cas, car un membre osté et à 
dire * ne se peut pas bonnement reparer par 
un accqrd, sinon que Ton ne se batte, où bien 
par un autre membre coupé, selon la loy de 
talion de jadis, membre pour membre, ou par 
mort, ou grande satisfaction de paroles, jus- 
qu'à quelque forme de pardon. 

Et c'est ce que j'ouy dire une fois audict 
M. de Guyse , qu'un gentilhomme, pour faire 
réparation à un autre qu'il aura grandement 
oftancé, ne se fera point de tort de dire : « Je 
vous prie me pardonner » ; mais en disant ce 
mot il faut qu'il mette la main sur son espée ou 
sur la dague, avec une contenance asseurée, 
qui est autant à dire qu'il use de ce mot pour 
se soubmettre à une honneste satisfaction ; que 
s'il ne s'en veut contenter, il monstre, par sa 
contenance et façon de la main sur ces armes, 
qu'il est prest de luy en faire raison par icelles. 
Il faut bien estre discret à manier ainsin son 
espée ; car de telle façon et contenance altiere 

I . A dire, pour manquant. Expression très usitée au sei- 
zième siècle et au commencement du dix-septième. « César 
ne trouva à dire que quelque quatre cents hommes... » Per- 
rot d'Ablancourt, Commentaires de César. 

la pourroit il toucher que sa partie s'en esmou- 
veroit; car quelquesfois une mine desdai- 
gneuse picque bien autant qu'une parolle. Il 
y a aussy aes mots touchant ces pardons, qui 
portent les uns plus que les autres, et grande 
differance entr'eux, comme de dire simple- 
ment : « Pardonnez moy», ou bien: «Je 
vous prie me pardonner », ou : « Je vous de- 
mande pardon » et autres mots tendants à 
cela, sur lesquels il y a bien à gloser ; dont je 
m'en remets aux grands capitaines à en déci- 
der, ensemble à la maxime et proposition dudict 
M. de Guyse que je viens de dire qu'il tenoit. 
Tant y a, pour tourner à nostre querelle et 
accord de M. de Maugiron et du capitaine 
Rance, le roy les accorda de telle façon, que 
l'on ne la peut bien sçavoir jamais au vray. 
Les uns en disoient d'une sorte, les autres de 
l'autre. La plus saine voix estoit que le roy 
avoittout pris sur luy, et confirmé l'honneur 
de l'un et l'autre par belles parolles et la 
bonne réputation qu'il avoit d'eux et de leur 
valleur, si bien qu'ils demeurarent sans au- 
cune tache; et despuis, tous deux firent en 
beaucoup de bons lieux grande preuve de leur 
vertu et vaillance, et de bons services à nos 
roys, comme fist M. de Maugiron, en l'estat 
de lieutenant de roy en Daufiné, et M. de 
Rance, en maistre de camp de dix enseignes 
et chevallier de l'ordre; dont ce fust esté 
grand dommage si ces deux gens de bien se 
fussent tuez en un combat singulier. En quoy 
le roy et M. de Guyse procedarent sagement 
de les accorder. 

Si le roy Henry son père en eust faict de 
mesme à Tendroict de M. de La Chastaigne- 
raye et M. de Jarnac, il eust mieux faict, et 
eust sauvé un brave et vaillant gentilhomme, 
qui luy eust faict d'aussy bons services en ces 
guerres comme il en avoit faict au roy Fran- 
çois son père, lequel, tant qu'il vesquit, ne 
voulut jamais accorder ce combat, disant en 
Tassemolée de son conseil privé, appelé pour 
respondre à une requeste que luy avoit faict 
mondict oncle pour luy accorder ledict com- 
bat,- que jamais roy ny prince ne debvoient 
accorder ny permettre chose dont Fyssue ne 
pouvoit rapporter aucun bien, comme de ce 
combat; et pour ce il le reffusa bien aussy 
pour un' autre raison que je ne dis pas* ; mais 
leur deffendit sur la vie de ne s'entredemander 
rien, en quelque rencontre et façon que ce 
fust ; et ceste deffence dura près de deux ans, 
et leur lia si bien les mains, qu'ils ne'osarent 
jamais rien demander ; car le roy s'en faisoit 
estrangement bien accroire* sur l'observa- 
tion de ses loyx». 



1. Branthôme se montre moins réservé quelques lignes 
plus bas. 

2. Cette expression a ici le sens opposé à celui qu'on lui 
donne aujourd'hui. L'auteur veut dire que François l" faisait 
observer très exactement ses ordres. 

3. Au nombre des requêtes adressées au Roi par de La 
Chataigneraye, plusieurs des plus curieuses nous sont par- 
venues (Bibl. de l'Institut, collect. Godefroy, portef. 125), 
qui donnent les vrais motifs de l'animosité- de l'oncle de 
Branthôme contre son ancien ami. Il suffit de citer ce pas- 
sage de l'une d'elles et du commentaire dont elle est accom- 
pagnée : c Pour ma justification il est bien requis que je die 

Il y eust le seigneur Pierre Estrozze, des- 
puis ce grand capitaine, intime amy de mon- 
dict oncle, qui luy conseilla de fausser ceste 
deffence et de tuer son homme in ogni modo ' 
(c'estoit un conseil italien), et sortir aussitost 
hors de France, et se retirer à Venise, où il 
luy présenta trois cens milF escus qu'il avoit 
lors à la banque (que despuis il despandit tout 
pour le service du roy) et qu'il en disposast 

ce que j*ay tcu, combien que je sçavoys qu'il estoit vray ; Je 
dis que Guychot (Guy) Chabot a faict de sa belle mère {Made- 
leine de Puy-Guyon, seconde femme de Charles Chabot, baron 
de Jarnac, père de Guy Chabot) sa volunté, sans regarder à 
l'honneur de son père et son debvoir et qu'il m'a dit l'avoir . 
chevauchée et couché avec elle. — Ce que j'ay teu : c'est-à- 
dire que en ma première lettre j'avois mis seuUement que 
Guychot Chabot m'avoit dit qu'il avoit couché avec sa 
belle mère, sans vouloir user de ce mot chevaucher, pour ce 

Sue monseigneur le Dauphin m'avoit commandé de ne user 
e ce mot chevaucher. Combien qu[e je sçavoys qu'il estoit 
VRAY ? C'est que je sçavoys que ledict Guychot Chabot me 
i'avoit dict en ce propre mot chevaucher. Je di que ledict 
Guychot Chabot a faict de sa belle mère sa volunté, par où 
j'entendz que ledict Chabot a eu si meschante et si mal- 
heureuse volunté que de vouloir deshonorer sa belle mère, 
laquelle volunté il 'a accomplye en la diffamant de tout son 
pouvoir, me disant qu'il I'avoit chevauchée et la voulant 
mettre à la malle grâce de son père ; et non pas, pour ce, que 
je vueUle dire qu'il l'ayt chevauchée. Sans regarder a 
l'honneur de son PERE : par où je veulx dire qu'il a esté si 
mal advisé qu'il n'a pas veu que en cuydant deshonorer sa 
belle mère, il fairoit honte à son père. Et son debvoir : qui 
estoit de porter honneur et plustôt faire service à sa belle 
mère Cjue de luy pourchasser honte et dommage. Et qu'il 
m'a dict l'avoir chevauchée et couché avec elle, qui est le 
poinct de ma lettre, et ce que j'entends prouver par armes 
audict Chabot, avec le bon plaisir et congé du roi... En tes- 
moing de ce, l'ay signé le dix neufiesme jour de juillet 
mil V« XLV. François de Vivonne. » 
I . De toute façon. 

de la moytié comme il luy plairoit ; cepen- 
dant qu'il laissast passer la collere du roy, 
tant pour Tamour de la deffance rompue, que 
pour ce que M. de Jarnac estoit beau frère 
de madame d'Estampes, très favorite du roy, 
et aussy que le roy estant sur Taage, et ve- 
nant à décliner et mourir, le roy Henry 
succéder bientost, la grâce seroit aussitost 
donnée à mondict oncle; et retourné en 
France, fort favorisé de son maistre, il n'en 
seroit jamais autre chose. Mais jamais mon 
oncle ne voulut faire le coup, ains tousjours 
combattre en beau camp et belle guerre des- 
couverte. Amprès la mort du roy François, 
on luy en conseilla aussitost de mesmes, et 
qu'il n'y fist jamais plus beau ; mais il ne le 
voulut jamais non plus, et eust tousjours son 
recours à ce malheureux combat. 

Sur ces exemples precedens, il faut colliger 
et notter une chose, que quand un roy, un 
prince souverain, un lieutenant du roy en 
une armée ou province, ont faict un com- 
mandement et une deffence expresse à deux 
qui ont querelles de ne s'entredemander 
rien, ny s'entrebattre sur peine de la vie, si 
là dessus le roy, le prince, ou leur lieutenant 
gênerai viennent à mourir, les querellans sont 
aussitost exempts de toute deffence, et ont 
toute pleniere liberté de faire ce qu'ils vou- 
dront; car deffaillant et mourant l'autheur 
de la deffence, deffaut aussy et meurt la def- 
fence, si elle n'est renouvellée par le nouveau 
roy, ou prince, ou gênerai succédant. 

Plusieurs exemples en ay je veu que j'alle- 

guerois. Je me contenteray de cestuy cy, qui 
arriva à Orléans, amprès la mort du roy 
François II«, lequel ayant deffendu à MM. de 
Loué et BueiP, bastard du comte de Sancerre, 
très braves et vaillans gentilshommes, de ne 
se rien demander l'un à l'autre touchant une 
grosse querelle qu'ils avoient ensemble, la 
deffence fust très bien tenue et observée tant 
que le roy, autheur de la deffence, vesquit ; 
mais il ne fust pas plustost mort, que Tende- 
main bon matin, M. de Loué prit l'occasion 
bien à poinct, et vint à assaillir Bueil, et l'es- 
tendit mort sur le pavé et se sauva. Il y en 
eust aucuns qui trouvarent ce faict estrange, 
veu les deffences faictes, et que la majesté 
royalle en estoit offancée ; mais les bien raf- 
finez* et entendus duellistes les renvoyarent 
bien loing, comme je vis, et leur respondirent 
qu'ils estudiassent leur leçon; car le prince au- 
theur de la deffence estant mort, la deffence n'a- 
voit plus de lieu, et les mains liées se deslioient ; 
que si l'on en eust advisé de bonne heure le roy 
Charles, et que la defifence fust été par luy 
renouvellée, ell' estoit à propos. 

Il y a pourtant remède à ces deffences 
qu'ont trouvé jadis les duellistes, d'appeller 



1 . Jean de Laval, seigneur de Loué, et Louis de Bueil, 
dit le Bâtard de Sancerre ( 1 560). 

2. Voici comment d'Aubigné a défini les raffinés : « Ce 
« sont gens qui se battent pour un clin d'oeil, si on ne les 
« salue que par acquit, si le manteau d'un autre touche le 
« leur, si on crache à quatre pieds d'eux, etc. » V. Faeneste. 
On leur donne ce nom parce qu'ils raffinaient sur le point 
d'honneur. 

son ennemy en pays estrange et hors de la 
subjection et des loix du prince qui vous a 
faict les deffences; à quoy qui est appelle n'y 
doit faillir pour son honneur, s'il n'alleguoit 
des empeschemens très grands et très extres- 
mes, ou que le lieu luy fust suspect, ou que 
par pauvreté ne peust faire si loingtain voyage 
et si grande despence (c'est une excuse grande 
pour un petit compaignon, mais pour un 
grand point recevable) ou pour autres forces 
raisons qui se peuvent là dessus alléguer. Tou- 
tesfois, pour le lieu suspect, il y a remède, 
disent les duellistes; car il faut que sa partie 
luy face donner un sauf conduict du prince 
(ainsin que j'en allègue icy un exemple) du 
lieu du combat et de la retraicte en seureté; 
et si la partie en faict difficulté, et s'excuse 
de ne luy en vouloir point envoyer, il faut 
de soy mesme gaigner par tous moyens le 
f)rince, et le prier pour luy en envoyer un, 
ou un de ses principalles trompettes, ou son 
tambour gênerai ; ce que le prince, par hon- 
nesteté et courtoisie ne doibt reffuser. Tout 
cela se faisoit le temps passé, advant que le 
concilie de Trente fust proclamé et observé; 
mais aujourd'huy qu'il a vogue en plusieurs 
régions, cela est deffendu, et les combats par 
luy ne sont cordez ; mais en France, Angle- 
terre, Escosse, Flandres, et aucuns lieux d'Al- 
lemaigne et autres pais où le concilie se 
cache*, tout cela se peut faire comme le temps 
passé ; encore peut plus le prince qu'est de 

I . c'est-à-dire en pays protestant. 

commettre juges (s'il ne le veut estre) pour 
mieux accommoder toutes choses et asseu- 
rances par leurs présences. Il y a pourtant un 
poinct, que si le prince est suspect, et qu'il 
favorise run plus que l'autre, ou oien que 
l'on aye offancé le prince et forfaict envers 
luy, et qu'il le recherche de la vie ou de la 
prison, il s'en faut excuser et fuyr cela comme 
peste. Voylà ce qu'en disent les docteurs, 
excepté qu'ils ne veulent pas qu'on aille com- 
battre en terre de Mores, de Turcs et infi- 
delles, comme j'ay dict cy devant. 

Disent encore ces docteurs que, si une def- 
fence a estée faicte àdeuxquerellanspardeux 
lieutenans généraux en leurs provinces ou ar- 
mées, ils peuvent s'en despartir, et venir se 
battre en autres provinces ou changer de géné- 
raux, car de gênerai sur gênerai la puissance 
ne s'estend point, ainsin que i'ay ouy dire de 
deux braves soldats signaliez ae Piedmont, les- 
quels ayant querelle ensemble, M. de Brissac 
leur ayant commandé de ne se battre sur la 
vie, son camp estant devant le siège de Val- 
lance» en Piedmont, ils concertarent ensemble 
de sauter viste dans le camp de M. de Guyse, 
tirant vers l'Italie et estant aussy devant 
Vallance, où là, absous de la deffence de M. de 
Brissac et en franchise dans le camp de M. de 
Guyse, se battirent et se blessarent fort 
bien sans courir aucune fortune de la défense 
de M. de Brissac, ordonnée chez luy. Brave 

I. Vallance, Valenza. 

Branthôme, VIII. ii 

invention certes, et brave courage aussy de 
ces deux braves gens. 

Il y a encore un poinct, aue si le roy ou le 
prince naturel de Tappellé luy défend expres- 
sément et sur la vie de n'aller à l'assignation 
de l'appellant en pays estrange, il ne luy doibt 
obeyr, parce (disent les duellistes) qu il faut 
prenerer T honneur au prince, à son mande- 
ment, à la vie et à tout. Ces messieurs en par- 
lent bien à leur ayse, comme si c'estoit peu de 
chose que desobeyr à son roy. Ils disent pour- 
tant que la loy de l'honneur commande telle- 
ment, que si un père accuse son fils de crime 
de leze majesté divine et humaine, ou de quel- 
u'autre dont il puisse estre deshonnoré, le 
Is ne pouvant monstrer son innocence autre- 
ment, il peut appeller justement le père en 
duel, d'autant que le père luy faict plus de 
tort et de mal de le deshonnorer, qu'il ne luy 
a faict de bien de le mettre au monde et luy 
donner la vie. 

Pour reprendre encore un peu nostre propos 
sur la donnaison de vie, il y a un poinct qu'il 
faut bien adviser, que si elle se débat par les 
deux parties d'une diverse façon, et qu'elles ne 
s'accordent en leur faict et en leur dire, que 
l'une en raconte d'une sorte, et l'autre de 
l'autre . ainsin aussy que l'on en void aucuns 
pleins de vent, qui se vanteront l'avoir donnée^ 
d'autres de mesme gloire le nieront. Bref, en 
quelque sorte que ce soit, si lesdites parties ne 
s accordent en leur dire, et s'y contredisent en 
variations, il faut que le roy ou le prince (si 
cela vient en sa notice) délègue pour esclaircir 

le tout, et pour les accorder mieux, de bons 
capitaines pour juges ; voyre s'ils y appellent 
quelques gens de justice, il n'y a point de mal ; 
car ces gens là ils sont fort subtils et rompus 
de tirer les vers du nez de la vérité ou de la 
vraysemblance, ipour les causes criminelles, 
qui vont tous les jours par devant eux ; et puis 
sur cela s'ils se puissent accorder, qu'ils les 
accordent, si non que le prince les face rebattre, 
en faisant pourtant à cognoistre au monde les 
raisons justes pourquoy il leur ordonne le 
combat ; voyre faut il qu'il ordonne juges et 
tesmoings honnorables pour en juger et par 
amprès de ne retumber par cas fortuit en 
mesme controverse et contestation, mais le 
malheur est que tel qui quelquefois pense 
(comme j'ay dict) r'abiller sa cause, qu'il la 
perd, et tel le roy pense gratiffier par un otroy 
de combat, qu'il s en repent, pour perdre un 
homme de bien et de valeur qui luy eust faict 
du service beaucoup. En quoy le roy ou le 
prince doibt estre bien considéré, car il n'y a 
que Dieu seul qui puisse juger du sort des 
armes. Par quoy un bon accord est le souve- 
rain remède à tout cela, et si aucun se ressent 
touché en l'ame, qu'il ne se désespère point 
pour cela, et qu'il entreprenne un beau voyage 
de guerre, et là se fasse tant signaler par ses 
vaillantises (ainsin que fist Fandilles, que j'ay 
dict cy devant et force autres), et qu'il fasse 
paroistre au monde que son desastre est venu 
plus par un certain destin malheureux, comme 
j'ay aict, que par faute de courage. Ce mot icy, 
et puis plus : 

J'ay ouy parler d'aucuns, lesquels se sont 
ainsin jactez * et vantez d'avoir donné ainsin 
ces grâces de vie, qui n'en meritoient si grand 
los comme l'on diroit bien ; car possible ne sça- 
voient ils pas bien tuer leur homme, soit qu'ils 
n'en ont pas bien l'asseurance, ou qu'ils en 
apprehendoient son fantosme et son ombre 
amprès sa mort, ou soit autrement; ou bien 
qu'ils laissoient la victoire à demy, pour n'avoir 
pas l'esprit ny la resolution de la sçavoir 
bien poursuivre, soit ou que le jugement leur 
failloit, ou que trop d'ardeur les perdoit, ou 
qu'ils n'avoient le cœur de parachever leur 
ennemy, ou qu'ils avoient un ayse et joye 
extresme et impatiente de se retirer sains et 
sauves, ou bien avoient haste de s'aller faire 
penser s'ils estoient blessez. Aucuns qui crai- 
gnoient Dieu et ne vouloient achever de tuer, 
ceux là sont à louer. Aucuns redoutoient le 
roy et sa justice s'ils venoient à estre pris, et 
se sauvoient de vistesse comme ils pouvoient. 
Aucuns craignent aussy les parens, qu'ils ne 
les recherchent et poursuivent de vangeance, 
sur la trop grande cruauté. Bref il y a tant 
d'autres considérations en cela, que je laisse 
ramener là dessus à de plus cent lois capables 
que moy. 

Voylà (pour conclure ceste dispute) ce que 
j'en ay ouy discourit, et appris de grands capi- 
taines italiens, qui sont estez les premiers fon- 
dateurs jadis de ces combats et de leurs poinc- 
tilles', et en ont très bien sceu les théoriques 

1. Jactez j du X^tm. jacîarCj d*où notre mol jactance. 

2. Pointillés, subtilités. 

et pratiques. Les Espaignols aussy, mais non 
tant qu'eux. Aujourd'huy nos braves François 
en sont les meilleurs maistres, autant pour la 
science que pour la pratique de la main. Les 
Italiens, qui sont un peu plus froids et advisez 
en ces choses que nous autres, aussy un peu 
plus cruels, ont donné d'autres fois ceste 
instruction (comme j'en ay veu aucuns) à ces 
donneurs et espargneurs de vies, que le plus 
beau et le meilleur est, quand l'on en est là, 
de mettre son ennemy en un tel poinct d'ex- 
trémité, et, comme dict l'Espaignol, a *tal pmto 
di pelea et di gaerra *, qu'il le laisse là estendu, 
sans pourtant l'achever ny luy donner le der- 
nier coup de la mort, mais très bien l'estropier 
de bras et de jambes, ^'il ne puisse jamais 
plus retourner au combat ny luy faire mal, ny 
dire qu'il ne luy a poinct donné la vie. De 
donner encore et de plus une grande estaffilade 
sur la naze' et le visage, disoient ils, n'estoit 
que bon pour servir de mémoire ; si que l'ayant 
mis et réduit à telle dernière mercy, il ne 
craigne luy arriver ce qui arriva à un brave et 
vaillant gentilhomme de la cour, et du temps 
du roy Henry 11% lequel l'avoit bien en ses 
guerres bravement et vaillamment servy, et 
qu'on le tenoit à la cour pour un fendant et îin 
bizarre ; ainsin qu'il portoit la plume ' de telle 

1 . A tel point de combat et de guerre. 

2. La nazCy le nez. 

3. Je crois qu'il s'agit ici non d'une plume à écrire, mais 
d'un panache au chapeau, qui à cette époque n'était guère 
en usage qu'à la guerre, ou parmi les gens qui voulaient se 
poser en braves. Dans une comédie espagnole, un galant 

façon que le greffier de TOry», fou plaisant, 
qui faisoit des sermens souvant fort extrava- 
gants et divers, juroit quelquefois, par la digne 
et bizarre plume de ce fou de Matas*. Tant y 
a que c'estoit un brave gentilhomme. Luy 
ayant donc pris querelle un jour que le roy 
François II%amprès quelques jours de la mort 
du roy Henry !!• son père, estoit allé au bois 
de Vincennes à la chasse aux dains avec le 
jeune Achon, dict Mouron, nepveu de M. le 
mareschal de Sainct André », et s'estant retirez 
à part du roy et de la chasse, dans le mesme 
parc, se mirent à se battre sur la motte qui 
est là. Matas, qui estoit un vieux routier d'ar- 
mes, et qui en avoit faict preuve ailleurs qife 
là, vint à mener et pourmener le jeune Achon 
de tel poinct, qu'il luy fist voiler l'espée hors 
des mains, et le voyant là réduit, sans le pour- 
suivre autrement, luy dict : « Va, jeune nom- 
« me, apprens une autre fois à tenir mieux 
« ton espée, et à ne t'attaquer poinct à un tel 
« homme que moy ; amasse ton espée ; va t en, 
« je te pardonne; et qu'il n'en soit plus parlé. 



entre en scène avec un chapeau à plumes, et on lui demande 
pourquoi il va à la guerre. 

1 . €e fol n*est pas Chicot (voy. V, 155, note), célèbre un 
peu plus tard. « Le greffier » charma d'abord la cour de 
Henri II. D*où lui venait son surnom? Avait-il servi dans le 
greffe de l'inquisiteur Ory, mort en 1557? Ou bien ces mots 
le greffier de VOry sont-ils l'anagramme de « greffier du 
Roy » , signifiant que le bouffon prenait note des bons mots 
et plaisantes rencontres pour égayer le monarque ? 

2. Claude de Bourdeilles, baron de Matha. 

3. Comme fils de Marguerite d'Albon, sœur du maréchal, 
et d'Artaud de Saint-Germain, baron d'Apchon. 

« jeune homme que tu es. » Et, s'en tournant 
pour monter à cheval, sans y penser, Achdn 
ayant amassé son espée, courut amprès luy, 
et luy donna un grand coup d'espée à travers 
le corps, et du coup tumba tout roide mort 
par terre. Et n'en fust autre chose, parce que 
Achon estoit nepveu du mareschal de Sainct 
André, et l'autre, parent de madame de Val- 
lentinois qui, par la mort du roy Henry, avoit 
perdu tout son crédit. Si est ce que le pauvre 
Matas ne laissa à estre bien plainct et regretté, 
car il estoit gallant et vaillant. Toutesfois, il 
fust fort blasmé, mesme de feu M. de Guyse 
le grand, comme je l'ouys, d'avoir ainsin mes- 
prisé les armes et la bonne fortune qui luy 
avoit mis son ennemy à mercy, et luy avoit 
pardonné pour se faire donner la mort. Il ne 
faut pasaussyqueles bravasches et vieux rou- 
tiers, qui se sont un peu ressenty des fureurs 
de l'espée, abusent de leur fortune, et gour- 
mandent un jeune homme qui ne fait que venir ; 
car Dieu s'en triste ^ De cela force exemples 
nous en abonde. Cest exemple doibt servir 
d'advertissement à plusieurs ; j'en alleguerois 
une infinité d'exemples pareils; je me tais 
ast'eure pour dire et noter une chose, que du 
temps de nos roys, tels appels estoient fort 
deffendus en lieu de respect. 

J'ay ouy raconter à ce brave et gallant feu 
M. de Cipiere que, du temps du roy Fran- 
çois I*"", il cuyda estre en une très grandissime 
peine, pour avoir appelle M. d' Andoing* (grand 

. I . SUn triste, s'en irrite. 
2. Jean de Gramont, seigneur d'Andouins. 

favory du roy Henry, et qui mourut devant 
Landrecy) pour M. le viscomte de Gourdon, 
vaillant homme, et qui suivoit aussy feu 
M. d'Orléans avec M. de Cipiere. Mais quel 
appel fut ce? Seulement M. de Cipiere luy dict : 
« Monsieur d'Andoing, je viens de laisser 
« M. le viscomte de Gourdon, qui m'a dict et 
« prié de vous dire que si je vous trouvois, 
« qu'il s'en alloit ouyr la messe à Sainct Paul, 
« et que si vous y vouliez aller, que là ensem- 
« ble tous deux vous l'ouyriez, et de là vous 
« en irez pourmener jusques hors la porte de 
« Sainct Antoine. » Geste invention d'appel, 
encore qu'elle fiist gentille et poinct guieres 
offancant le respect de la maison du roy, si 
fut elle fort trouvée mauvaise du roy ; car enfin 
c'estoit un appel tousjours, veu les propos que 
les deux avoient eu le soir advant, et fallut 
que M. de Cipiere s'absentàst de la cour; 
mais, par la prière de feu M. d'Orléans, il luy 
fiit pardonné, car il l'aymoit fort ; aussy estoit 
il aymable, car c'estoit un aussy brave et gentil 
cavalier, et le plus accomply en toutes choses 
qui fust à la cour il y a cent ans. 

Du règne du roy François 11% feu M. des 
Bordes, duquel je parle ailleurs, brave et vail- 
lant gentilhomme, nepveu du mareschal de 
Bourdillon, et qui mourut lieutenant du comte 
d'Eu en la bataille de Dreux, eut quelques pa- 
rolles de picque contre feu M. d' Yvoy Genlis \ 
qui mourut en prison en Flandres, y ayant esté 
pris en y menant des forces, lorsque le duc 

I . Jean de Hangest, seigneur d*Ivoy, puis de Genlis, sur- 
nommé U jeune. 

d'Albe tenoit Vallenciennes assiégée, et la 
reprit aussitost du costé de la citadelle qui 
tenoit pour luy ; j'en parle ailleurs. Cest Yvoy 
donc, brave et vaillant gentilhomme aussy, 
ayant esté appelle pour M. des Bordes par feu 
M. de'Gersay, qui mourut devant le fort 
de Saincte Catherine à Rouen, le jour qu'on 
le recognut, en une fort belle escarmouche aux 
premières guerres», ces deux gentilshommes 
donc, s' estant battus fort vaillamment près du 
parc^ à Sainct Germain en Laye, arriva qu'ils 
furent blessez tous deux fort ; mais des Bordes 
beaucoup plus, car il eut un jarret coupé, dont 
il demeura estropié et boitteux toute sa vie ; 
ce que fut grand dommage, car il estoit des 
gallans de la cour, et de fort belle et riche 
taille. Toute la cour en fut fort esmeue et con- 
tristée, tant des dames que des gentilshommes 
et seigneurs. Feu M. de Guyse le grand s'en 
escandalisa bien fort, comme grand maistre 
de la maison du roy, à qui touchoit d'en obser- 
ver et faire garder les privilèges et authoritez 
fort estroictement de ladicte maison et hostel 
du roy ; et pour ce commanda aux capitaines 
des gardes et prevost de l'hostel de s'informer 
diligemment qui avoit esté celuy qui avoit 
apporté la parole d'appel ; et se trouva M. de 
Gersay qui en ayant senty le vent, s'estoit un 
peu eschappé à l'escart. Mais aussitost (parce 
qu'il estoit l'un des plus favoris du roy, avec 
Fontaine Guerin *, despuis tué à Sainct Malo, 

1 . De religion. 

2. Honorât de Bueil, sieur de Fontaine-Guérin, vice-amiral 
de France. 

en estant gouverneur, par les siens propres) 
fut pardonné, avec une remonstrance que feu 
M. de Guyse luy fist devant le roy et M. le 
cardinal, qu'il n'eust plus à y retourner ny 
nul autre, car il n'y alloit rien moins que la 
vie, disant que c'est un crime capital. J'y estois, 
et le vis. Si feu M. de Guyse eust vescu encore 
plusieurs années, il eust bien empesché tant 
d'appels qui s'en sont ensuivis aux cours de nos 
roys, et en eust bien fait punir, non seulement 
pour ces appels en l'hostel du roy, mais pour 
plusieurs autres follies que j'ay veu faire, aussy 
Dien dans les maisons du roy, que dans ses 
salles et chambres. 

Une fois, dans la chambre du roy Henry IIÏ% 
au Louvre, il y eut deux gentilshommes braves 
et vaillans et bien qualifiez, que je nenomme- 
ray point, qui eurent une parole ensemble et 
vinrent si advant qu'ils furent aux mains et 
aux dagues, en la présence de trois presidens 
et cinq ou six conseillers de la cour, qui par 
cas se trouvarent là, estans venus parler au roy 
pour quelques affaires qu'il leur avoit recom- 
mandé, et attendoient le roy qu'il sortist 
de son cabinet. Sur quoy M. le premier pré- 
sident dict : « Voylà des gentilshommes 
« qui font là de grandes fautes ; que si dans 
« nostre palais il leur fust arrivé d'en faire la 
« moindre de toutes qu'ils ont faictes là, je 
« leur aurois bientost faict leur procès. » Mais 
les autres soudain, par l'advis de leurs amis, 
furent contraincts de dire que le tout s'estoit 
faict en jeu, pour coulorer leur faict. 

Il arriva dé mesmes à M. de Sainct Luc, à 

Anvers, dans la chambre de M. d'Alençon, luy 
estant en son cabinet, mais le prince d'Orange 
en vit le jeu en sortant, qui fust contre le sieur 
de Gauville *, où il y eut quelques coups', dont 
le prince d'Orange s'en estonna et dict que 
telles choses ne furent jamais veues ny faictes 
en la chambre, ny salle, ny logis de l'empe- 
reur son maistre; autrement il eust mal 
basté ' pour les délinquants. 

Si est ce qu'une fois l'empereur marchant 
par pays de Flandres en la compaignie des 
roynes Eleonor et Marie, ses sœurs, le comte 
de Feria fit un peu du fou et de l'escandale tout 
auprès des filles desdictes roynes, qu'il entre- 
tenoit en parlant à elles, et mit l'espée au 
poing contre un autre, dont il fut en grand 
peine ; mais il estoit grand seigneur et favory 



1 . François de Gauville, sei^eur de Javersy, gentilhomme 
de la chambre du duc d'Anjou et plus tard maréchal de 
camp. 

2. Le fait est raconté ainsi par Busbec : « Erat in cubi- 
culo Aienzonii Sanctus Lucas... Eo praesente, aiius, nescio 
quis, aliquid dixit, quod ille dictum nollet, et in suam con- 
tumeliam acciperet. Itaque illi statim os manu percussit, 
coram et inspectante Alenzonio. Id princeps Auriacus, qui 
aderat, tulit indigne, neque adeo iram tenuit, quin Alenzonio 
diceret tam indignum facinus non debere esse impunitum, 
neque fuisse laturum Imperatorem Carolum, cum viveret, 
sed severissime in auctorem vindicaturum cujuscunque tan- 
dem dignitatis aut fastigii fiiisset. Inviolata et sacrosancta 
esse debere cubicula principum in quibus nulli sit injurias 
locus. Ad ea hisce ferè verbis S. Lucas : Ain vero, Carolum 
mihi narras ? qui si viveret et bona et caput habere desiisses. 
Quo dicto se proripuit, omnesque recordis audaciae admira- 
tione defixos reliquit. 18 dec. 1582. » Aug. Busb. Op. 
p. 464. 

3. Cela eût tourné mal. 

du roy Philippes* ; et pourtant luy fiist par- 
donné, et avec grande peine*. 

Il en arriva de mesmes au marquis de Vii- 
lanne', à l'entrée de Timperatrix à Tollede, 
lequel ayant esté poussé un peu du cheval par 
un argouzil *, mit soudain Tespée à la main ; 
y cuyda avoir de la rumour grande, car toute 
la noblesse se formalisa pour ledict marquis à 
cause de sa grandeur et alliance qu'il avoit 
avec les plus grands ; et pour ce l'empereur le 
passa et acquiesça tellement quellement. Certes 
tels premiers mouvements ne sont pas en nos 
puissances, et mesmes quand il y va de l'hon- 
neur, et surtout aux François, lesquels sont 
si impatients qu'ils sont soudains par sus tous 
autres. 

Si vis jeune fois nostre feu roy Henry IIP si 
en colère contre le sieur de Bremian *, de quel- 
que soufflet ou coup de poing donné à un gen- 
tilhomme dans la basse salle du Louvre, que 
s'il eust esté attrapé ainsin qu'il le fist chercher, 
il luy eust faict un mauvais party ; et tous les 
vivans ne l'eussent sceu sauver, tant il cognois- 
soit bien que tels mespris de respects et telles 

1 . « Il est tombé en mes mains plusieurs lettres intercep- 
tées, de celluy qui fait les affaires près du duc de Feria, 
lequel luy mande que le roy d'Espaigne le tient pour le plus 
affectionné serviteur qu'il ayt en France. » Lettre de 
Henry IV du 9 juin i J93, dans le Recueil de ses lettres mis- 
sives, t. m, p. 795. 

2. L'auteur, rappelant ce même fait dans son livre des 
Dames (2*' partie), donne plus à propos le titre de duc au 
personnage qu'il qualifie ici comte de Feria. 

3. Villena. 

4. Alguazil. 

$ . De Grillet, seigneur de Bremien. 

insolences estoient de grande conséquence, et 
portant un grand préjudice à sa grandeur et 
authorité, jusques là que la fois que feu M. de 
Bussy ayant querelle contre le seigneur de 
Sainct Fal *, et que le roy ayant commandé à 
ses princes et mareschaux et grands capitaines 
pour les accorder, ainsin que le roy le vit par 
la fenestre entrer dans le Louvre, accompaigné 
de plus de deux cens gentilshommes, il le 
trouva mauvais, disant que c'estoit trop faire 
le grand et du prince. Je sçay bien qu'il m'en 
tança, et ce qu'il m'en dict ; d'autant que parmy 
ceste grande troupe, il n'y avoit que messieurs 
de Grillon ', de Neufvye et moy qui fussent au 
roy, les autres estoient à M. d'Alençon et autres 
princes, d'autres qu'à eux mesmes. Je me suis 
perdu parmy ceste briefve disgression, mais 
elle n'est point dommageable, et possible que 
je l'eusse oubliée, ou ne fiist venue ailleurs à 
propos. 

Or il y a aucuns catholiques et plusieurs 
religieux qui non seulement ont desapprouvé 
les combats à outrance solennels, mais ces 
combats et appels à la mazza, jusques là que 
j'ay veu un livre faict contre nostre feu roy 
Henry 111% par lequel l'autheur le taxe d'avoir 
esté rintroaucteur premier de ces appels, et les 
avoir librement permis en sa cour et son 
royaume ; mesmes le garde des sceaux », aux 
Estats, à Blois *, détesta ces duels, disant que 

1 . François de Vaudrey, marquis de Saint-Phal. 

2. L. de Balbe de Berton de Grillon. 

3. René de Birague. 

4. 1576 et 1577. 

le seul nom en estoit en horreur aux chres- 
tiens, alléguant une raison de pardonner à 
ceux qui offencent. C'estoit bien rencontré de 
picques*, et luyfalloit là dessus donner vinum 
et especies^ et qu'il beust un bon coup pour un 
si bon mot; car ou du tout il faut aboUir le 
poinct d'honneur des hommes et des femmes. 
Cela est bon à des religieux et hermites, et 
me permettra, s'il luy plaist, M. ledict garde 
des sceaux, luy dire qu'il n'allégua pas bien là, 
et ne meritoit qu'on criast bibat, vivat; et luy 
et le livre en peuvent dire ce qu'ils vouldront, 
mais, pour ce que dict ce livre. Dieu et plu- 
sieurs gentilshommes dignes de foy peuvent 
tesmoigner avec moy s'il est vray que le roy 
Henry IIP ait le premier introduict les appels 
et approuvé ; car du temps du roy Charles IX% 
ils se commencèrent à pratiquer, comme celuy 
du baron d'Ingrande et de Gersay à Sainct 
Germain, où le baron fut tué^ et comme celuy 
du petit Reffuge, que j'ay dict cy devant, et 
du brave et vaillant M. de Grillon qui tua un 
capitaine dont j'ay oublié le nom, très vail- 
lamment aussy, en estaquade, et forces d'autres 
que je n'allegueray pour fuyr prolixité. 

Le comte de Brissac fit aussy appeller par 
le gros La Berte, l'un de ses maistres de camp, 
le comte de Tande, aux troisiesmes troubles, 
au bout du parc de Vertueil' en Angoulmois, 
chasteau appartenant au comte de La Roche- 

1. Cette locution employée par Rabelais signifie dire 
quelque chose mal à propos. 

2. Le château de Verteuil, arrondissement de Ruflfec 
(Charente). 

foucaut ; mais ils furent empeschez : j'en parle 
du subject ailleurs. • 

Quant à nostre roy Henry 111% je sçay bien, 
et plusieurs gens de roy comme moy, combien 
de fois il en a faict d'ordonnances et deffences de 
n'en venir plus là ; car je Fay veu à la cour le 
publier plus de cent fois; et bien souvant, 
quand aucuns y contrevenoient, il estoit si bon 
qu'il ne les vouloit faire punir à la rigueur, car 
il aymoit sa noblesse, comme j'espère en allé- 
guer des exemples en sa vie ', par lesquels il a 
faict démonstration combien il l'aymoit. Au 
reste, jamais querelle n'est entrevenue en sa 
cour, qu'estant venue en sa notice, qu'il ne la 
fist aussitost accorder, fust ou par luy, ou par 
les officiers de la couronne. Il est vray qu^on 
m'en pourroit alléguer aucunes, qui sont trois 
ou quatre, qui sont en cela contre moy ; je le 
croy bien, il le falloit ainsin : je ne nommeray 
rien ; ceux qui me liront m'entendront bien ^. 

Mais, se disent ces bons chrestiens, tous ces 
combats ne sont nullement saincts ny chres- 
tiens, et defFendus de Dieu. En cela pour 
n'estre bon théologien, je ne prends point 
la paroUe, mais pourtant David et Golliat 
combattirent ensemble, et Dieu en approuva 
le combat; nos duellistes italiens disent que 
ces combats sont justes, et ce qui est juste n'est 
point desaprouvé de Dieu. Les grands séna- 
teurs de nos roys les ont bien ordonnez d'au- 

1 . Ce manuscrit n*a pas été retrouvé. 

2. Je suppose que Branthôme fait allusion aux excitations 
données aux mignons de Henri III, et aux duels où ils s'en- 
gagèrent pour plaire au Roi. 

tresfois, tesmoingt celuy de Carouge, que j'ay 
dict, et force autres. 

Force combats se sont faicts d'autresfois aux 
terres de Tesglise, comme je l'ay veu la pre- 
mière fois que je fus jamais en Italie, le pape 
les sçachant, voyre leur accordant ; et les seu- 
retez y estoient plus grandes qu'aux autres 
terres. Cela y a esté commun, mesmes qu'ils 
en ont ordonné plusieurs combats parmy des 
grands, comme celluy du roy Charles d'Anjou 
et d'Alphonce, roy d'Aragon, si bien que le 
pape en excommunia le roy d'Aragon. Je ne 
sçay si c'est pour faute de ne s'estre trouvé au 
lieu assigné, ou pour autre sujet. Tant y a 
que cela se trouve escrit aux histoires de 
Naples. Je sçay bien qu'un prescheur du roy* 
prescha publiquement, amprès le combat de 
Antraguet et Quielus, que ceux qui estoient 
morts là estoient damnez, et les vivans pas 
guieres mieux, s'ils ne s'admandoient. Voilà 
un grand jugement donné d'un humain, comme 
s'il en eust receu belles lettres, et aussy que 
Dieu ne veut que l'on condamne, afin qu on 
ne soit condamné. Je m'en raporte de tout 
cela aux gens plus saincts religieux, et plus 
théologiens que moy. Mais tant y a, si tels 
combats ne sont si chrestiens que l'on diroit 
bien, pour le moins sont ils très pollitiques et 
justes, et veux dire estre très nécessaires, et 
que, puisque de deux maux il faut choisir le 
moindre, j'arguë qu'en tels combats, il n'y a 
que deux ou trois au plus qui meurent, au 

I . Maurice Poncet, curé de Saint-Pierre des Arcis. Voy. 
TEstoile, IJ78, 27 avril. 

lieu que j'en ay veu en nostre cour, advant 
nos apels, si un avoit une querelle contre un 
autre, falloit que tous deux fissent plus de 
quadrilles * et amas de gens de leurs amys, de 
soldats, d'enfans de la mathe', d'espadassins 
et d'autres, si bien que, se rencontrant ou 
dans une rue de Paris ou d'autre ville, quel- 
ûuesfois à la cour, mais cela peu souvant, car 
1 on craignoit la Majesté et son prevost de 
l'hostel, quelquesfois aux champs et là se ren- 
contrans se tuoient ou s'extroppioient les uns 
les autres comme mouches et bestes. 

Cela ay je veu souvant à Paris; mais sur- 
tout je l'ay veu à Milan, où la dernière fois 
j'y fus, tournant du secours de Malthe, j'y 
demeuray un mois, tant pour veoyr la ville 
(qui est des plaisantes d'Italie) que pour 
apprendre à tirer des armes, du grand Tappe, 
très bon tireur d'armes alors; mais je jure que 
tant que j'y fus, il ne se passa jour que je ne 
visse une vingtaine de quadrilles de ceux qui 
avoient querelles, se promener ainsin par la 
ville, et se rencontrans se battoient, se tuoient, 
si bien qu'on en voyoit sur le pavé estendus 
en place une infinité, encore qu'ils fussent 
armez de giachi, maniche, guanti di presa e segreta 
in testa^. Et voyoit on plus de gens sortir des bou- 
tiques avec armes d'ast *, pour les séparer, qui 

1. Cuadrilla, bande de gens armés. 

2. Filous. 

3 . De jaques et de manches de mailles, de gantelets, et de 
secrettes sur leurs têtes. 

4. Hast. Armes à long manche comme les hallebardes, les 
piques, etc. 

Branthôme, VIII, 12 

bien souvant y perdoient leurs escrimes, voyre 
la justice. Je ne conte point la grand' despence 
qu'il faut faire pour entretenir ces espadassins 
et leur donner de bons pasts » ; mesmes qu'on 
a veu qu'ils se louoient comme vallets et ser- 
viteurs de bouticque, ou autres, et s'alloient 
présenter à ceux qu'ils sentoient avoir que- 
relle, et vivoient de cela comme locataires à 
ce mestier et vrays enfans de la mathe. Com- 
bien en ay je veu de tels gens et de tels desor* 
dres et à Paris et à Milan, et aucunes villes de 
France, d'Espaigne et d'Italie.'* Et voilà pour- 
quoy en tels combats on n'y voit point arriver 
tant d'abus, de desordres, supercheries, et 
tant d'inconveniens, comme en ces rencontres 
et bandes contre bandes, et de gens contre gens 
ramassez d'une part et d'autre; au lieu au'en 
nos apels, aussitost on a diffiny • par une telle 
gloire son différend, ou bien l'on y meurt en 
belle réputation, pour avoir eu le courage et 
resolution d'estre entré en estaquade; et si la 
fortune de l'espée ne leur a ry, encore d'avoir 
attenté c'est beaucoup, comme dict le latin : 
In rébus ardais îentare satis est. Par ainsin, bien 
est il meilleur aussy qu'un homme ou deux 
meurent que plusieurs, et qu'en pensant 
estaindre une querelle, plusieurs s'en renais- 
sent, et en arrivent une infinité d'escandales, 
comme cela s'est veu, et moy mesme. 

Sur quoy se reigla en Pied mont ce sage capi- 
taine M. le prince de Melfe, où estant arrivé, 
voyant les querelles ordinaires des soldats qu'ils 

I . Pâture, repas, 
i. Terminé. 

faisoient tous les jours, et les abus, insollences 
et escandales, meurtres, esclandres, superche- 
ries, strectes* et altercats' qui s'y commet- 
toient, de sorte qu'on tenoit en proverbe, 
« Gardez vous d'un holà de Piedmont », qu'ils 
croioient en demeslant leurs querelles, et sur 
cest holà, la supercherie s'y en alloit aussi- 
tost, ou de meurtre, ou de quelque blessure, 
ou orion sur la teste. Il s'advisa de faire la 
dessus de belles ordonnances, qui du com- 
mencement furent un peu rudes à tenir, et 
mesmes parmy gens desraiglez ; mais, amprès 
en avoir faict pendre une douzaine, un chas- 
cun eut crainte, et fut sage; et falut se former 
à l'estatut de mondict sieur prince, et à vuy- 
der sa querelle par apels, et la demesler sur le 
pont du Pau, lieu qu'il leur avoit destiné 
exprès pour cela, où ils alloient d'eux mesmes 
par leurs apels, ou luy mesmes les y envoyoit 
amprès qu'il s'estoit failli à les accorder ; et 
là falloit avoir bon pied bon œil, autrement 
tumber du haut du pont en bas, comm' il 
arriva à Rodomont et à Rolland, dans l'A- 
rioste». 

M. le mareschal de Brissac, qui vint amprès 
luy en ceste charge, en fist de mesmes, et l'i- 
mita du tout, où de son temps furent faicts de 
beaux combats. Voylà comment en usoient ces 
deux grands capitaines; aussy disoit on de 
Piedmont alors une escole de la guerre en 
f 

1 . De l'italien stretta, aventure périlleuse, mauvaise ren- 
contre. 

2. Altercation. 

3. Arioste, chant XXIX. 

toutes façons, et par ainsin, vinrent à bout 
des cerveaux chauds de nos François, lesquels 
s'attiédirent de ceste façon. Sur quoy je con- 
cluray, avec de grands capitaines, que mieux 
vaut un petit escandale qu'un grand, et les 
combats de deux ou trois sont plus pollitiques 
que de plusieurs gens ramassez, qui de çà qui 
delà, comme de bandoliers. 

Sainct Louys, Philippes le Bel, le roi 
Louys IX« et autres roys, défendirent le com- 
bat à outrance, et Tedict y est formel en deux 
lignes en forme : Nous deffendons battaille partout 
en nostre domaine, en toutes querelles. Gela ne s' es- 
toit point publié du temps de Gharlemaigne 
et autres roys de France. Advant conclure, je 
diray que beaucoup de bons docteurs duel- 
listes n'ont nullement approuvé les combats 
à la mazza, comme les combats sollemnels, 
pour force raisons, et pour ceste cy, d'autant 
que les combats solemnels se faisoient public- 
quement en bel spectacle de tout un petit 
monde, lequel estoit vray tesmoingt amprès 
de la vertu et vaillance des combattans. Mais 
les combats faicts dans des déserts, dans des 
bois et parmy des buissons aux champs esga- 
rez, ne sont nullement honnorables. Les vertus 
et valeurs ne s'y font guieres bien paroistre, 
et demeurent cachées et obscures comme les 
umbra^es des bois et forests, soubs lesquels ils 
combattent. Ce que très bien sceut remonstrer 
cest honnorable prélat d'Escosse à ce vaillant 
Renaud de Montauban, lorsqu'il luy alloit 
demandant s'il ne se presentoit point, à quel- 
ques heures du jour, quelques belles advan- 

tures pour un gentil chevallier dans ceste belle 
et grande forest de Callidoyne, tant renommée 
de tout temps par belles advantures honno- 
rables et hazardeuses rencontres pour les 
chevalliers errans. Le bon prélat luy respondit 
ainsin, par une petite forme de remonstrance, 
que errant en ces bois, il pourroit trouver 
plusieurs estranges advantures, mais que les 
effets en estoient obscurs comme le lieu, car 
le plus souvant, on n'en a point de notice ny 
de cognoissance ; « par quoy, cherche (luy 
« dict il) d'aller où tu cognois que les œuvres 
« ne soient ensepvellies, afin qu'amprès le 
« péril et le- travail, la renommée s'en ensuive 
« et en die la vérité. » Et, amprès cela dict, 
luy desduit l'entreprise qui se preparoit pour 
la belle Genevre, et luy en conta l'histoire, 
laquelle Renaud ouyt voluntiers ; et croyant 
ce bon prélat, s'en alla parfaire ceste entre- 
prise si charitable qui s'ensuivit; et puisque 
nous sommes sur les alleguations fabulleuses, 
qui sont certes encore plaisantes, et approchent 
un peu de la vérité, je diray ceste cy : 

Nous trouvons dans l'histoire de Rolland 
l'amoureux ' qu'un jour luy et Renaud vindrent 
à une très grande contention d'armes et de 
propos très injurieux et, dict le conte, qu'am- 
près que le jour fut failly ils deslaissarent, par 
honte, de se combattre et fraper, pour autant 
que de se battre en ténèbres n'estoit faict d'un 
chevallier asseuré, mais plustost d'un brigand ; 
si bien que Rolland dict à Renaud : « Tu dois 

I . Orlando innamorato, livre I, chapitre xxvii. 

rendre grâce au jour, lequel s'est desparty de 
nous pour te donner espace d'obvier à la mort 
pour un peu, qui me cause un grand deuil. » 
Auquel Renaud respondit : «Je veux qu'ainsin 
soit, comme celluy lequel veut estre en paroles 
vaincu de toy, mais au faict tu n'as aucun 
advantage sur moy, ny n'auras jamais, et suis 
content que tu n^ayes aucun respect au jour 
failly ; car je ne faicts d'estime de toy non plus 
le jour que lanuict. » Auquel le comte Rolland 
replicqua que c'estoit un vray larron, et qu'il 
monstroit bien son naturel, qu'estoit de faire 
cuerre en lieu ténébreux et obscur, parmy des 
bois comme un brigand; mais Renaud, ne 
voulant endurer telle injure, luy paracheva de 
parler et dire qu'il sçavoit combattre estant 
caché parmy les bois, et semblablement sur la 
sumité des montaignes, et au milieu des cam- 
paignes et pleines razes, et sçavoit faire bataille 
en plein jour, matin et soir, et minuict; mais 
qu'il estoit le seul glorieux au monde qui fai- 
soit de son honneur tant grand' estime et 
compte, et tant avoit presumption de soy, que 
pour estre veu, ne vouloit combattre, sinon en 
plein jour, croyant le rendre estonné par sa 
braveté. Telle estoit donc l'humeur du comte 
Rolland, ainsin qu'il se monstra encor à l'en- 
droit d'Agrican, lesquels s'estans entrebattus 
tout le long d'un jour, la nuict survint; dont 
Rolland pria Agrican de cesser le combat, et 
le remettre au lendemain, disant que la nuict 
estoit ennemye des chevaliers généreux; à 
quoy Agilcan condescendit; et passèrent la 
nuict, moytié en devisant, moytié en dormant. 

et le lendemain, le jour venu, recommencèrent 
leur combat. - 

Je croy que feu M. de Bussy voulut en cela 
un jour imiter Rolland, comme il l'imitoit en 
sa vaillance. M. de Bussy donc, estant un soir 
au bal au Louvre *, prit question contre feu 
M. de Grantmont, brave certes et vaillant jeune 
homme, et qui ne degeneroit nullement à ses 
généreux prédécesseurs, de ceste noble race de 
Grantmont, et qui promettoit beaucoup, s'il ne 
fust esté tué à La Fere d'une carionade, dont 
ce fut très grand dommage*. Voylà pourquoy 
M. de Bussy s'attaqua à luy, car il en vouloit 
à ceux là, et ce fut parce que M. de Bussy se 
mit au devant de M. de Grantmont, tenant sa 
dame à la main, et l'autre ayant desjà pris sa 
place, et marchant en son rang au grand bal, 
ce qui n'estoit pas bien faict à M. de Bussy; 
mais quoy.f* Un homme chatouilleux faut qu il 
se chatouille, si un autre ne le chatouille. Le 
bal estant finy, et le roy couché, ainsin que 
M. de Bussy se vouloit retirer, voicy venir 
M. de Mauleon', jeune gentilhomme, et de 
valeur aussy, qui vint de la part de M. de 
Grantmont, son cousin, apeller M. de Bussy, 
et luy dire que son cousin l'attendoit sur le gué *, 

1. Voy. l'Estoile, IJ78, 10 janvier. 

2. Philibert de Gramont, le mari de la belle Corisande 
(Diane d'Andoins, qui fut depuis la maîtresse de Henri IV), 
eut le bras fracasse d'un coup de mousquet au siège de 
la Fère, au mois d'août ij8o. Il mourut des suites de cette 
blessure. 

3. Giraud de Mauléon, qui fut gouverneur de Calais et 
mourut en i$93. 

4. Le gué, le quai. 

qui iuy vouloit dire un mot. M. de Bussy, qui 
estoit haut à la main et le plus desdaigneux 
homme du monde, Iuy dict : « Jeune homme, 
Bussy ne se bat jamais la nuict, et n'a jamais 
apris de monstrer sa valeur aux estoiles ny à 
la lune, qui n'est assez digne pour la con- 
templer ny la comprendre si non au soleil, 
lequel, comm' il est clair, la faict paroistre et 
esclairer comme elle est. Ceux qui ont leurs 
faicts obscurs et ténébreux, qu'ils les exposent 
aux ténèbres s'ils veuUent, car la nuict n'a 
point de honte; mais demain au matin, aus- 
sitost que le soleil sera levé, je ne faudray à 
me trouver au lieu que vous dites, ou ailleurs, 
s'il s'en ravise, et venez avec Iuy, et amenez 
deux pionniers hardiment avec vous; car 
advant que partir de la place du combat, je 
vous veux faire enterrer tous deux, pour l'hon- 
neur que nous devons aux trespassez. » 

Il y eut force grands capitaines qui approu- 
voient l'humeur de Bussy en cela; toutesfois, 
si ce fust esté un autre que Bussy, l'on y eust 
pensé quelque manque d hardiesse ; mais celuy 
là en avoit à vendre. Il pouvoit avoir apris 
ceste générosité de son cœur brave, ou du 
trait que fist Alexandre *, lequel, en la seconde 
battaille qu'il donna à Darius, comme il fust 
conseillé par aucuns de ses grands capitaines 
qu'il le surprist de nuit, et qu'il avoit la vic- 
toire, à quoy respondist Alexandre : « Ah ! je 
ne veux point desrober la victoire. » Comme 
voulant dire qu'il ne vouloit faire cest hon- 

I . Voy. la vie d'Alexandre, dans Plutarque. 

neur à la nuict de la luy donner, pour Foster 
au beau jour et au beau soleil, qui se desoleroit. 
Aucuns disoient que M. de Bussy avoit faict 
en sage homme et entendu en combats; car les 
combats de nuict sont fort dangereux et sub- 
jects à de mauvaises charitez, ainsin qu'il en 
arriva au baron d'Ingrande, que j'ay dict 
cy devant, son combat ayant esté faict de nuict, 
le roy couché, et * tué, non sans quelque 
soupçon de supercherie. 

Enfin il n'y a rien plus odieux que les ténè- 
bres, si ce n'est que ledict Bussy eust faict de 
mesmes que fist en nos dernières guerres de 
Toscane, du temps du roy Henry 11% le capi- 
taine La Hyre, brave et vaillant capitaine gas- 
con, lequel combatit son ennemy dans une 
salle que dom Francisque d'Est avoit faict 
apprester, avec force flambeaux et torches, si 
bien qu'il y faisoit aussy clair comme beau 
jour, et le vainquit en présence de M. le car- 
dinal de Ferrare, et dudict Francisque d'Est, 
son frère, lieutenant du roy en ces pays, et 
plusieurs autres capitaines : dont ledict La 
Hyre en acquit grande gloire ; lequel despuis 
se signalla en tous les bons lieux de guerre où 
il se trouva, et mesmes aux guerres civilles, 
M. le prince de Condé l'ayant gaigné et 
appoincté. C'estoit certes un gentil soldat et 
bon capitaine : il mourut à Orléans. Il estoit 
grand compaignon du capitaine La Trappe, 
aussi Gascon, que j'ay veu despuis gouverneur 
de M. de Clermont d'Amboyse, et guidon de 

I . Il faut suppléer : le baron. 

M. de Longueviile, et puis enseigne du prince 
de Condé : il estoit un brave et vaillant homme, 
et qui, un peu advant le combat de la Hyre, 
avôit aussy combattu en estaquade et vaincu 
son ennemy; tous deux m'en ont faict leur 
conte. 

Mais pour tourner encore de dire que le 
soleil est bien plus propre et plus amy des 
armes que la lune, nous lisons que ces vaillans 
et indomptables Parthes, qui ont faict si bien 
la barbe à ces superbes Romains, dompteurs 
du monde, ne combattoient jamais de nuict, ny 
ne faisoient nulle faction de guerre, mais, tout 
ainsin que finissoit le jour, leur journée de 
guerre finissoit aussy; si bien que Crassus, 
lorsqu'ils le desfirent et le chassarent hors*de 
leur pays, par la totale ruyne et grande honte 
et de luy et de ses armes, le premier 
Jour l'ayant battu, rebattu, et desfaict la plus 
grand part de ses gens, ils les pouvoient 
achever s'il les eussent poursuivis la nuict; 
mais estans sur le poinct de leur victoire, 
les ténèbres intervenues, cessèrent : et tenans 
ladicte victoire entre les mains, la lais- 
sèrent et la remirent au lendemain que le 
soleil eust ramené ses chevaux boire de la 
mer, comme disent les poètes; et lors ils para- 
chevèrent d'accabler, mais non sans peine, 
car il leur fallut faire une grande cavalcade 
pour le suivre, ayant gaigné de longue par la 
faveur de la nuict \ Voylà la superstition de 
ces Parthes, laquelle est pourtant recomman- 

I . Voy. la vie de Marcus Crassus, dans Plutarque. 

dable et admirable pour beaucoup de raisons 
que je deduirois, et sur lesauelles M. de Bussy 
se fondoit, et pour lesquelles observer en fut 
fort estimé, mais non tant de la presumption 
qu'il eust de deffier luy seul Grantmont et 
Mauleon, car ils estoient très vaillans gentils- 
hommes. M. de Grantmont le monstra à sa 
mort; mais jamais Herculle n'en combattit 
deux, comme dict le proverbe *, qui pourtant 
est pedentesque. 

Sur quoy il me souvient d'un conte du feu 
seigneur de Genzac, gentilhomme gascon, 
brave et vaillant, et qui estoit escuyer du feu 
roy Henry 11% François second et Charles .IX% 
en la grand' escuyerie, et fort bon homme de 
cheval et de pied, et mourut au siège de 
Bourge, aux premières guerres, d'une harque- 
busade, ayant une compaignie de gens de 
pied. Il estoit fort bravasche et haut à la main 
selon son pais, et outre, avoit pratiqué l'Es- 
paigne et en parloit fort bien la langue. Un 
jour, ayant pris querelle contre le sieur d' Ava- 
ret, brave gentilhomme aussy, et l'un des 
braves et gallans de la cour, guidon de M. de 
Genlis, du temps des guerres espaignolles, et 
mourut à Orléans huguenot, et de peste, mort 
non digne de luy ; luy donc prest de mettre la 
main à l'espée, survint par cas fortuit un 
gentilhomme que je ne nomme poinct, et qui 
est aujourd'huy un très bon capitaine et çrand 
seigneur, lequel dict : « Tout beau, tout beau, 
« Gensac ; je ne souffriray pas que mon com- 

I . Nec Hercules adversus duos. 

« paignon se batte que je ne m'en mesle : par 
^ quoy arrestez vous. » A quoy prompte- 
ment, sans s'estonner, respondit Genzac : « Et 
« comment; n'a t on jamais veu un homme 
« seul se battre contre deux ? Et mort Dieu les 
« histoires en sont toutes pleines. Et pourquoy 
« n'en ferois je tout autant.? Çà, çà, venez 
« donc vous deux. » Mais, ainsin qu'ils 
estoient à en venir là, ils furent séparez. En 
quoy on loue la rodomontade dudict Gensac, 
aller faire telle allégation d'histoires, comme 
s'il eust discouru avec quelqu'un de sang 
froid, ou qu'il eust beu ou laict carous * à tous 
deux, et quand on lui demanda ce qu'il pensoit 
faire, amprès estre séparez et sur l'accord, il 
respondit, naifvement : « Et mort Dieu, je me 
« voulois faire mettre dans les chroniques. » 
Sa partie pourtant ne fust pas esté bien faicte, 
car il avoit affaire à deux mauvais garçons et 
rudes joueurs. 

Je me suis, possible, un peu extravagué en 
ceste disgression, mais elle n'est entrevenue 
non, possible, mal à poinct; et pour retourner 
et abréger je dis que les Turcs se moquent fort 
de nos querelles, combats et tueries. Au com- 
bat de feu mon oncle de La Chastaigneraye, 
parmy la grande et superbe assemblée qu'il y 
avoit, s'y trouva grande quantité d'ambassa- 
deurs honorables, voyre de toutes parts, et 
entre autres celluy du grand sultan SoUiman, 
lequel s'estonna fort, et trouva fort estrange 

I. Faire carous ou carrousse, c'est faire bonne chère, 
surtout boire beaucoup. Ménage dérive ce mot de l'allemand 
gar ans, tout à fait vide. Il s'agit des verres. 

ce combat de gentilhomme françois à françois, 
et surtout d'un favory de roy à un autre, les 
allant le roy mettre ainsin et exposer en un 
tel carnage et massacre. Eux ne font pas cela, 
et tout leur poinct d'honneur le mettent à bien 
servir leur prince, et soustenir et prendre sa 
querelle en guerre. Nous autres chrestiens 
nous sommes plus qu'eux; car nous nous 
sçavons battre en combats singuliers et géné- 
raux, et sçavons très bien faire et l'un et 
l'autre; en quoy sommes doublement à louer 
et à n'endurer ny parolles injurieuses ny des- 
mentys, car qui les endure n'est nullement 
courageux, ny ne peut estre vray noble, comme 
disoit le roy François premier. Les Grecs 
anciens disoient que ces combats apparte- 
noient aux barbares. 

Les anciens braves Romains ont esté de la 
mesme opinion que les Grecs et les Turcs, et 
n'ont nullement approuvé tous ces duels et 
combats, ny ne se sont enfoncez en nos poincts 
d'honneur de nous autres chrestiens, ainsin 
que j'en ay veu discourir à des gens sçavans 
et grands capitaines, qui ont mis le nez dans, 
les lettres et recherches de ces combats. Nous 
lisons le combat furieux des Horaces et Guy- 
races. Nous lisons bien dans la vie de Mar- 
cellus, de Plutarque, au'il avoit plusieurs fois 
combattu en camp clos, et tousjours sorty 
vainqueur et force autres de mesmes qui ont 
combattu. Nous lisons d'un Statylius, qui 
avoit combattu vingt deux fois en duel, et 
toujours vainqueur, mais c'estoit d'ennemy à 
' ennemy/d'estranger à estranger, comme Tor- 

quatus et Gorvinus. Scipion ' aussy tua en 
Espaigne un grand et fort barbare qui Tavoit 
provoqué. 

Nous lisons bien dans Tite Live' que ce 
mesme brave Scipion ^ fist exhiber des jeux en 
Espaigne très beaux, pour les honnorables 
obsèques de ses feus père et oncle, et pour les 
rendre plus cellebres, s'y firent plusieurs com- 
bats et battailles singulières ; et entre autres, 
estant sorty différend entre deux cousins, 
Ortua* et Corbis, pour certaine jurisdiction, 
ils se rapportèrent à ce qu'en decideroit Pespée 
par devant Scipion. Nous lisons aussy dans le 
mesme Tite Live *, d'un combat qui se fist 
devant Capoue, d'un Jubellius, Gapouan, et 
d'un Asellus, Romain, à la veue des deux 
camps, et se desfierent par le congé de leurs 
généraux. Là mesmes se lit aussy** un beau 
deffy et combat d'un autre Gapouan, nommé 
Badius, contre un Romain, nommé Quintius 
Grispinus, et fust plustost de gayetté de cœur 
que pour autre subject; car ils avoient estez^ 
paradvant fort granas amis, et le Romain alla 
au combat mal voUuntiers pour cela, disant 
et s'excusant qu'ils avoient et l'un et l'autre 
assez d'ennemis dans leurs- camps pour s'en- 
trebattre et s' entretuer, sans qu'il fallust qu'eux 



1. Scipion-Émilien. Voy. Appien, De rébus Hispanien- 
sibus, 

2. Livre XXVIII, chap. xxi. 

3. Mesme est de trop : il s*agit ici de Scipion l'Africain. 

4. Ortudy lisez Orsua. 

5 . Livre XXIII, chap. xlvi et XLvn. 

6. Livre XX V, chap. xviii. 

deux vinssent là. Le Capouan le bravant fort 
en l'outrageant, et l'appellant poltron et sans 
cœur, enfin le Romain, poussé des siens, qui 
luy remonstrarent Tinfamie qu'il encouroit, 
ayant demandé congé à son gênerai, luy bailla 
un coup de lance à l'espaulle, qu'il luy perça 
de part en part, et le voulant achever et met- 
tant pied en terre, l'autre le prévint et se 
sauva à la fuite tout à pied. Mais de combat 
de Romain à Romain, on n'en trouve guiereSj 
ou point. Vous trouvez bien dans la vie de 
Sertorius, en Plutarque, comment il deffia 
Metellus en Espaigne, dé sa personne à la 
sienne, et que leurs soldats, tant d'une part 
que d'autre, le trouvarent fort bon de capi- 
taine à capitaine, et de Romain à Romain ; 
possible ce que Metellus refusa, tant pour ce 
qu'il estoit fort vieux et cassé, et Sertorius en 
la fleur et verdeur de son aage, et aussy qu'il 
falloit qu'un capitaine (disoit Theofrastus) 
moufust en capitaine, non pas en simple 
soldat. Les soldats pourtant s'en mocquerent 
bien fort, et luy n'en fit que rire. Tout cela 
estoit bon, mais pourtant faut noter que bien 

3ue ce fust Romain contre Romain, ils tenoient 
ivers partis et l'un n'estoit censé plus Romain, 
mais ennemy des Romains. Tant y a qu'en quel- 
que façon que ce fust, Metellus ne voulut point 
combattre ainsin. De Romain, peu s'en trouve 
t'il de ces combats. Et en cas qu'il ne soit 
vray, nous en avons un très beau exemple, 
qui nous le monstre dans les Commentaires de 
Caesar, d'un Pulfio et Varennus, lesquels 
estoient en picque perpétuelle sur le poinct de 

l'honneur (cela s'appelle, à qui mieux fairoit, 
et à qui precederoit son compaignon à la 
guerre), ne failloient tous les ans d'avoir de 
grosses disputes et grosses querelles touchant 
cela. Sur quoy un jour l'occasion s'appresta 
très belle pour eux, en un combat que firent 
les Romains contre les François, qui les 
tenoient assiégez soubs la charge du jeune 
Ciceron », plus vaillant certes que le père; et 
l'un de ceux ci qui estoit Pulfio, cependant 
qu'on estoit au plus fort du combat sur le 
haut du rempart, dit à Varennus : « A quoy 
« songes tu, Varennus? Quelle plus belle 
« occasion attends tu de faire preuve de ta 
« vertu? Ce jour icy décidera de nos diffe- 
« rens. » Ce disant se jette hors de la tran- 
chée, et là où estoit la plus grosse foulle d'en- 
nemys se va jetter dedans à corps perdu. 
Varennus ne faict non plus que luy du restif, 
mais le suivit aussitost, craignant l'estime 
qu'on en auroit : ils se meslarent, et firent si 
vaillamment, et se secoururent l'un et l'autre 
si bien, que nonobstant qu'ils ne s'aymassent 
guieres tous deux, amprès avoir mis plusieurs 
par terre, se retirarent sains et sauves dans les 
remparts avec une très grande louange. Ainsin 
la fortune, en tel estrif et contantion, les 
tourna et vira l'un et l'autre, en sorte qu'un 
chacun d'eux secourut et délivra son adver- 
saire, sans qu'on peust discerner lequel de 
prouesse et vaillance debvoit estre l'un à 

I . Qi Cicéron, qui commanda en qualité de lieutenant de 
César une légion cantonnée chez les Nerviens, n'était pas le 
fils, mais bien le frère du grand orateur. 

Tautre prefferé. Voylà les mesmes parolles de 
Caesar ; en quoy me semble qu'il demeure un 
peu court, pour n'avoir escrit s'ils conti- 
nuarent doresnavant plus leurs haynes et con- 
tantions, ou s'ils demeurarent amys*. 

Il arriva un pareil traict entre deux jeunes 
seigneurs, l'un seigneur de Candalle ', et 
l'autre seigneur de La Chastaigneraye l'aisné, 
mon oncle, au voyage de M. de Lautrec vers 
le royaume de Naples. Ils vinrent avoir que- 
relle ensemble, et leur gênerai ne les peut 
pour le coup accorder. Advint que l'assaut de 
Pavie ' se doiine, où tous deux y allarent bra- 
vement, car ils estoient très braves et vaillans, 
le seigneur de Candalle avec sa picque et son 
espée au costé, le seigneur de La Chastai- 
gneraye avec une rondelle et son espée en la 
main. La fortune voulut qu'en combattant 
vaillamment l'espée de mon oncle se rompit, 
et demeure désespéré, ne pouvant nuire à son 
ennemy . Quoy voyant le seigneur de Candalle, 
qui combattoit près de luy, tire son espée 
aussitost du fourreau, et la présente au sei- 
gneur de La Chastaigneraye, et luy dict : 
« Vous estes trop braVe et vaillant, monsieur 
« de La Chastaigneraye, pour chaumer à 
« faute d'armes; tenez, voylà mon espée que 
« je vous preste, car j'ay ma pijcque encore 

1. Branthôme n*a pas compris le passage des Commen- 
taires sur lequel il glose. Les deux centurions étalent rivaux 
de gloire, mais non ennemis. Ils prétendaient Tun et Tautre 
au grade de principile, c'est-à-dire colonel. 

2. N. de Foix, comte de Caudale. 

3. En i$28. 

Branthôme, VIII. 15 

a entière. Donnons, mais que tous facent 
« aussy bien que vous et moy , nous sommes 
« dedans. » Mon oncle ne refusa poinct l'es- 
pée, mais la prist à grand joie, avec un bon 
• remerciement d'ennemy pourtant à ennemy. 
Ainsin le voulut ceste honneste courtoisie et 
nécessité de guerre; et puis combattirent si 
bien avec d'autres vaillans leurs pareils, que 
la place en fut forcée et emportée. M. de Lau- 
trec fut aussitost amprès informé de ce beau 
trait, qu'il ne peut assez louer avec ses autres 
vieux capitaines, et les rendit par ce moyen 
fort facilement amis, ce qu'il n'avoit peu 
auparavant, car ils estoient tous deux envieux 
l'un de l'autre, tous deux de haute maison et 
grand' part; car si la maison de Grilli et Can- 
dalle appartenoit à des plus grands de la 
France, celle de Bretaigne, de Vivonne et de 
La Chastaigneraye, ne leur cède en rien : 
cela est aysé à prouver et à comparer en- 
semble. Tous deux estoient braves et vaillans, 
et tous deux hauts à la maiUj qui ne vouloient 
céder d'un poinct l'un à l'autre, tous deux 
poinctilleux, harnieux et scallabreux. Enfin, 
tous deux se rendirent fort grands amis et 
grands compaignons de guerre, vivans am- 
près en fort grand'amitié et privante. Aussy 
tous deux moururent en mesme çuerre et en 
mesme siège de Naples, comme j'ay ouy ra- 
conter aux miens oui estoient de ce temps. 
Voylà pourquoy je dis aiie Caesar a demeuré 
un peu manque ' en la aescription de ces deux 

I. Pour court. 

soldats romains, jaloux envieux l'un de l'au- 
tre, car ou du tout il les debvoit avoir rendu 
amis, ou d'eux mesmes se debvoient estre 
reconciliez ou s'estre entretuez ; et par ce, si 
Caesar l'eust mis par escrit, l'histoire en fust 
estée plus gentille. 

Par cest exemple donc de Caesar, il est bien 
aysé à conjecturer, comme les combats et les 
duels n'estoient guiere permis ny usitez parmy 
les Romains, car, s'ils le fussent estez, les 
deux soldats tant ennemys eussent bientost 
vuidé leur différent en deux ou trois coups 
d'espée, et en un tournemain sans y retourner 
si souvant. Aussy croy je que leurs consuls, 
empereurs et capitaines en faisoieut des ordon- 
nances et statuts et deffenses de ne venir là, 
affin qu'ils ne s'y' amusassent, et tournassent 
toutes leurs animositez, poincts d'honneur et 
vaillances à bien servir leur republique, et 
aussy qu'en tels combats bien souvant se tue il 
tel soldat, ou tel capitaine qui, possible, seroit 
assez bastant pour gaigner une bataille, ou 
sauver un royaume, dont j'en alleguerois bien 
des exemples si je n'avois affaire ailleurs. 
Mais quant à moy, il me semble que les deux 
soldats romains, sans couver si longuement' 
une hayne, eussent mieux faict, toute deffence 
et service public mis à part, d'entrer au 
combat, et en eussent estez à jamais plus 
estimez, comme firent ces Horaces et Cuyraces, 
desquels la mémoire demeura immortelle, tant 
ils desmeslarent si vaillamment leur combat 
et si furieusement, que (comme disent aucuns 
qui en ont escrit), ainsin qu'ils alloient au com- 

bat, et comme ils revinrent à approcher de 
trente pas, ils y eurent des uns ausqueis le 
cœur attendrist, et les larmes vindrent aux 
yeux, d'une telle horreur de s'entretuer les 
uns et les autres, estant ainsin si proches 
parens ; mais ressongeans amprès qu'il y alloit 
du sallut et service public, par paction faicte, 
obstant toute considération, d'une rage cruelle 
s'entrecoururent les uns contre les autres et 
se combattirent, que le massacre s'en ensuivit 
tel, que nous lisons dans Tite Live. J'ay veu 
ce combat le mieux représenté que )e vis 
jamais chose, en la maison de ville ' de Luc- 
ques, là où vous verrez une furye de com- 
battans paincte dans le visage, qu il ny reste * 
rien que la paroUe, et en tous six, toutes 
diverses sortes de postures et de gardes ; si bien 
qu'il n'y reste aussi que le seul mouvement, et 
croy que nos tireurs d'armes nouveaux d'Italie 
en ont tiré patron en plusieurs de leurs jeux 
d'armes qu'ils nous ont appris. 

Nous lisons de Marc Anthoine^ comme il 
deffia Octave Caesar au combat de sa personne 
à la sienne, encore qu'il fust plus vieux que 
luy, mais Octave le reffusa, disant qu'il avoit 
assez de diverses sortes et manières cie mourir, 
sans mourir de celle là. La response certes est 
vile, et peu digne d'un tel Caesar, et d'un tel 
monarque. Je m'asseure que Jules Caesar, son 
oncle et son brave prédécesseur, n'eust pas 

1. Probablement PHÔtel de ville. Il s*agit sans doute 
d*une fresque ou d'une tapisserie. 

2. Reste pour manque, -- 

3. Voy. Plutarque, vie d'Antoine. 

ainsin respondu, mais Feust bien pris aussitost 
au mot. Pour en parier aussy franchement, 
Octave, encore que la fortune luy dist estre le 
monarque de tout le monde, n'estoit pas vail- 
lant de sa personne, ainsin qu'il le monstra en 
la bataille de Philippes, comme très bien 
Marc Anthoine le lui sçavoit * reprocher. Or 
bien je pardonne à Octave, puisqu'il n'estoit 
si vaillant, ny le cœur luy bastoit * pour venir 
jusques là, ou bien que Tusance n'en estoit 
telle parmy les grands à Rome, puisqu'elle 
n'estoit parmy les petits, ou bien qu'il estoit 
mieux asseuré de son faict, et qu'il 'auroit 
bien raison de son homme autrement que 
sans venir là, et hazarder sa vie à la fortune 
d'une espée variable et inconstante, ainsin 
qu'il luy arriva. 

Mais s'il faut pardonner à Octave, il ne 
faut pardonner au dauphin de Viennois ■ Hum- 
bert, lequel ayant faict paix avec le comte 
Aymé de Savoye, et puis voyant son bon, la 
vint rompre, sans que le comte y pensast. 
Dont ledict comte fasché, soudain luy despescha 
un roy d'armes, dict Savoye, par lequel il luy 
envoya un cartel, contenant en somme qu'il 
estoit un vray infracteur de paix, et que las- 
chement il avoit en son absence envahy ses 
terres contre son serment, et à ceste occasion 
qu'il le deffioit corps à corps, ou puissance 
contre puissance, et qu'il l'estimoit si grand 
prince qu'il sortiroit au combat en camp clos 
pour soustenir son honneur ; autrement il le 

1 . Suffisait ; il n'avait pas assez de cœur pour, etc. 

2. Humbert l« et Amé ou Amédée v. 

reputoit lasche et meschant. Le dauphin ne 
fist autre response à ce cartel, sinon qu'il dict 
de bouche au héraut : « Mon amy, ciis à ton 
« maistre, que la force et la vertu d'un prince, 
« ne consiste point en force corporelle ; et que 
« s'il se veut tant vanter d'estre fort, nerveux 
« et robuste, je luy respons que je n'ay tor- 
« reau qui ne soit plus fort et roide que luy; 
« par quoy quand il s'y voudra esprouver, je 
« luy en envoveray. Et quant à l'armée, dis 
« luy que s'il est bien pourveu et fourny 
« ast'eure de gens, que je le seray un'autre 
« fois ^ mon tour, et puis je l'yray trouver là 
« par où il sera »; ce qu'il nst au bout de 
quelque temps, et luy donna la venue et luy 
deffit toute son arrière garde, chargé© de 
butin, oui se retiroit. Geste histoire on la 
trouve dans la Chronique de Savoye. Voylà 
comment le gallant se deffit du cartel à luy 
envoyé, auquel pourtant debvoit respondre 
par laict d'armes, puisque le comte le louoit 
et le tenoit si homme de bien qu'il n'y fau- 
droit. Toutesfois, s'il fut un peu ofFancé par le 
refus, il le rabilla un peu par la defFaicte 
qu'il fist en la victoire qu'il eust; car enfin, 
les grands en quelque sorte qu'ils obtiennent 
victoire ils acquièrent honneur et louange; 
mais pourtant le camp accepté l'eust honnoré 
davantage parmy les gallans cavalliers, et me 
semble qu'il fist une quasy semblable response 
que fist Corbane à ces braves seigneurs Fran- 
çois croisez de jadis en la Terre Saincte, lesquels 
tenans Antioche assiégée, où eux estans plus- 
tost assiégez qu'assiegeans, à cause de la 

misère du long siège, de la famine, de la 
fatigue, et incommodité de toutes choses qu'ils 
avoient paty là devant, et menacez aussy du 
grand secours qui leur venoit à dos, ils en- 
voyarent Pierre l'Hermite vers ledict Corbane, 

f)our luy remonstfer et faire trouver bon de 
a part de tous les princes chrestiens qui 
estoient là, que s'il vouloit mettre quelqu'un 
de ses capitaines en camp clos, ils en met- 
troient un autre, pour là débattre et vuyder 
leur différent. S'ils en vouloient mettre davan- 
tage ils en mettroient davantage, sinon, armée 
contre armée, et en lieu pareil. Mais Corbane, 
rusé, respondit que c'estoit au vainqueur de 
donner les conditions et faire les loix, que 
puisque les chrestiens ne cognoissoient pas 
encore leur malheur, ou faignoient ne le 
cognoistre, ils n'auroient jà de luy ceste 
faveur de choisir la mort dont ils voudroient 
mourir. (Beau mot certes.) Quant aux princes, 
il les envoyeroit à l'empereur des Perses tous 
prisonniers ; quant aux simples soldats, il les 
lairoit esclaves, ou les tailleroit en pièces, 
ainsin qu'il verroit, comme un arbre mal- 
heureux qui ne porte point de fruict. Quelle 
sentence si elle eust sorty à efîect ! Mais les 
chrestiens, par la grâce de Dieu, empor- 
tarent la ville. Paulo iîlmille raconte ceste 
histoire*. 

Meshuy' il est temps de faire une fin; mais 
pourtant qui voudroit rendre ce discours par- 
faict il faudroit dire et discourir à sçavoir 

1. Livre IV. 

2. Meshui, désormais, tout à Theure. 

mon si toutes gens doibverit estre receus aux 
combats et estaquades, et mesmes les vassaux 
et subjects contre leurs seigneurs? A quoy les 
docteurs duellistes qui en ont escrit disent 
que, si le seigneur offance mal le vassal pre- 
mier, le vassal le peut défier et se deffandre 
par les armes, car le droict des armes est 
aussy bien deu à Toffancé comme celuy des 
loix; mais si le vassal offance le premier, il 
n'est poinct receu en aucun deffy, d'autant 
qu'il est rebelle à son seigneur, et par conse- 
auent perd son droict des armes à l'endroict 
de son seigneur, et celluy de vasselage. Fau- 
droit discourir aussy, et sçavoir si un soldat 
peut combattre un capitaine, ou le sien 
mesme? J'en vis ceste dispute débattre à 
Malthe par M. le grand maistre, le marquis 
de Pescayre, et autres capitaines, et voulut 
M. le grand maistre que M. de Bellegarde y 
fust appelle, d'autant qu'il s'entendoit fort 
bien en ces disputes de querelles. Le tout se 
desbattoit sur ce subject, à cause d'un soldat 
jui avoit appelle son capitaine au combat. Il 
ut arresté que tout soldat qui a porté les 
armes deux ans durant sans intervalle, et 
qu'en ce temps il en aye faict digne proffession 
et belle preuve, en se trouvant à toutes les 
belles factions et hasardeuses, et le prouvant, 
il peut combattre tout capitaine duquel il 
aura receu injure, voire le sien propre, en 
s'ostant de sa compaignie^ 

I . On peut juger par ce trait de ce qu'était la discipline 
de nos armées au seizième siècle. Il faut remarquer cepen- 
dant que les soldats étaient tous des volontaires, et qu'en 

Je vis quasy pareille dispute entre le capi- 
taine Busq, qui mourut à la Terciere, et le 
capitaine Brevet 3on lieutenant, tous deux 
Provançaux, et braves et vaillans capitaines. 
L'on trouvoit estrange que le capitaine Brevet 
deffioit ainsin son capitaine, mais pourtant 
M. d'Estrosse leur couronnel et autres capi- 
taines iuy dirent que ledict Brevet le pouvoit 
faire en le quictant : il est bien vray qu'il y a 
différence entre un lieutenant et un soldat, 
car le lieutenant est capitaine *. 

J'estois présent à ceste dispute, où M. d'Es- 
trosse m'avoit faict appeller, et prié d'y assister 
pour en dire mon advis, où j'y vis alléguer 
force raisons, etpro et contra, entre autres ceste 
maxime que j'ay dict cy devant, touchant le 
soldat qui a porté deux ans les armes en 
. belles factions, pouvoit combattre un capi- 
taine, et a eu lieu parmy les Italiens, mais 
peu parmy les Espaignok, et encore parmy 
nos François de jadis; d'autant que ce mot de 
capitaine estoit et est si sacré, que le soldat 
qui ofîançoit seulement si peu un capitaine, 
estoit griefvement puny , car n'estoit appelé à 
cest estât qui n'en fust grandement digne. Si 
que j'ay veu tels capitaines, voyre plus de 
cinquante en ma vie, parmy nos bandes, qui 
meriteroient d'estre aujourd'huy couronneis, 
et tel soldat qui meriteroit d^estre aujour- 
d'huy maistre de camp. Mais aujourd'huy que 
nostre infanterie est si corrompue, despravée et 

s'engageant sous un capitaine ils stipulaient qu'ils auraient 
le droit de le (quitter (^uand bon leur semblerait. 
I . C'est-à-dire offiaer. 

desreiglée, que les maistres de camp (la plus- 
part) et capitaines se font par douzaines, 
ainsin que la nécessité le porte, et faute de 
paye, et si pourtant s'estiment autant que les 
plus braves et famez. En quoy il y a diffé- 
rence; car tel capitaine y a il qu'un gentil- 
homme de marque se fairoit tort de le com- 
battre, encore qu'il alleguast qu'il y a tant de 
temps qu'il porte les- armes; mais comment 
les portent ils ? en les traisnant et en tenant 
les champs, cherchant les parroisses, en vivant 
et rançonnant le bonhomme * et se trouvant 

Eeu aux belles factions. Quand ce vient à une 
onne affaire, ils ont autant de cœur que 
putains; je parle d'aucuns, mais non de tous. 
Comme nous disons du capitaine, de mesmes 
en faut dire du soldat, lequel se vantera avoir 
porté les armes tant de temps; mais quoy! 
C'est en faisant la vie de ripaille', comme j'ay 
dict du capitaine; et quil faille recepvoir 
telles gens en combats, ce sont abus ; ouy bien 
les braves capitaines et bons soldats signaliez, 
desquels la vaillance est très esprouvée, dont 
nous en avons encore force parmy nos bandes, 
car je serois bien marry de parier de tous en 

§eneral, ainsin que je les loue en mon livre 
es Couronnels. 
Voilà ce que j'en ay ouy discourir à de bra- 



1 . Le paysan. 

2. Ripaille est un château de Savoie, où le duc Amédée VIII 
établit une commanderie célèbre de l'ordre de Saint-Maurice 
qu'il avait fondé. La vie des nouveaux chevaliers était des 
plus agréables, et a donné naissance à l'expression faire 
ripailk. 



dby Google 



Discours sur les Duels. 20} 

ves capitaines en ceste dispute que je viens de 
dire, et entre autres beaux examples, aliegua- 
rent M. de Maisonfleur, gentil et brave capi- 
taine de sOn temps, lequel estant à la guerre 
de Flandres, pour contanter un soldat qui se 
doulloit » de luy, s'offrit de le combattre. Le 
soldat le prit au mot, et se battirent si bien 
qu'ils se tuarent ; brave et vaillant acte, certes ! 
Aucuns louèrent la vaillance et la générosité 
dudict Maisonfleur; autres le blasmerent d'a- 
voir desrogé à l'authorité de capitaine, et 
l'avoir trop abbaissée, et qu'en tel cas il la 
falloit maintenir jusques au bout, et ne la 
mettre en ballance sans l'advis des plus grands 
capitaines, ou ordonnances des généraux; mais 
de gayeté de cœur s'aller battre comme il fist, 
force gens luy donnoient blasme; car enfin il 
faut honnorer son estât et ne le mettre à si bon 
marché. 

Le capitaine Bourdeilles, mon frère, brave 
et vaillant certes (je ne pense point faillir si je 
le dis, car il estoit tel estimé de son temps),, 
estant en Piedmont, commandant à des gens 
de pied, il avoit avec luy un fort brave soldat 
qu'on nommoit le capitaine Tripaudiere, Gas- 
con, qu'il avoit eslevé, dressé, entretenu avec 
luy l'espace de six ans, et faict veoir son monde 
aux guerres de Piedmont, d'Hongrie et de 
Parme, le menant tousjours quant et luy, 
l'aymant fort, et luy ayant apris à tirer bien 
des armes, car mondict frère les avoit très 
belles en la main. Par cas, ce Tripaudiere fut 

I . Se plaignait. 

suborné et gaigné par M. de Bonnivet, pour 
lors couronne! en Piedmont, pour estre avec 
luy l'un de ses capitaines entretenus, dont il 
laissa mondict frère qui en estant despit ', le 
fit appeiier sur le pont du Pau, qui ne faillist 
d'y aller, tant il s^estoit faict presumptueux; 
mais en y allant il fut rencontré par aucuns 
capitaines et retourné en la ville, et mené à 
M. de Brissac pour empescher le combat, qui 
envoya quérir mondict frère- pour les accorder. 
La chose fut fort disputée, et mesmes des vieux 
capitaines de là, qui dirent n'y avoir aucune 
raison qu'un petit capitaineau entretenu des- 
puis trois jours se battist contre le capitaine 
Bourdeilles (oui ne vouloit que se battre, et 
point s'accoraej), ayant commandé il y avoit 
longtemps; de plus, qu'il estoit gentilhomme 
de fort bonne part et bon lieu, appartenant à 
des plus grands de la France. Force capitaines 
remonstrareht au capitaine Bourdeilles, veu 
ses qualitez, qu'il se faisoit grand tort, et à 
tous eux de s'abbaisser par trop que de vou- 
loir se battre contre un qui n'avoit pas trois 
jours qu'il n'estoit que son simple soldat, sa 
créature, et faict capitaine nouveau, encore de 
gayeté de cœur et sans subject. A quoy ne 
vouloit entandre le capitaine Bourdeilles; car 
il estoit un jeune homme escabroux, vieux 
capitaine pourtant. Mais enfin il fut tant per- 
suadé des grands et vieux capitaines de par 
delà, et de ses compaignons, de se contenter 
que ledict capitaine Tripaudiere luy fist une 

I. Pour dépité. 

fort grande soubmission, et luy requérant fort 
ses bonnes grâces et amitié, à quoy il s'ac- 
corda; mais jamais il ne l'ayma plus; et en 
fit peu de compte, car il estoit ennemy d'un 
ingrat. 

Un peu advant ce différend, il en estoit arrivé 
un entre le. capitaine La Chasse, provençal, 
vieux capitaine et gentilhomme de bonne part, 
et le capitaine Riolas, vieux capitaine aussy, 
que j'ay veu suivre feu M. de Guise le grand, 
et mouKit à l'assaut du siège de Rouan près 
de luy. Quand ce fut pour les accorder, il y 
eut grande dispute, bien qu'ils fussent tous 
deux esgaux capitaines en valleur et honneur 
et expérience, mais le capitaine La Chasse se 
disoit gentilhomme, et avoir ce poinct par 
dessus Riolas, à quoy M. le mareschal et 
autres grands capitaines eurent de l'esgard. 

J'espère en mon second livre * parler de plu- 
sieurs accords de auerelles que j'ay veu faire 
et ouy dire, ensemole des parolles et satisfac- 
tions qui s'y sont dictes et practiquées, en quoy 
du tout je m'en rapporteray aux grands capi- 
taines, et mesmes sur le subject, si les gentils- 
hommes bien qualifiez et capitaines encore 
bien signaliez, n'ont pas quelque poinct sur 
les autres que du commun, puisque deux ver- 
tus sont plus puissantes qu'une. En voicy un 
autre conte, et puis plus, mais bien divers aux 
ddux precedens. 

Un soldat de la colonnelle de M. de Bon- 
nivet, en Piedmont, vint à offenser un tambour 

I . Non retrouvé jusqu'à ce jour. 

du capitaine Sainct André K Le tambour, qui 
estoit brave et courageux (comme j'en ay veu 
aucuns parmy nos bandes qui scavoient faire 
autre chose que toucher la caisse), demande à 
se battre contre le soldat, et le fait appeler. 
Le soldat le reffuse tout à plat, disant que ce 
seroit un grand reprosche à luy, vieux et 
signalé qu'il estoit, de se battre contre un tam- 
bour, et plusieurs capitaines tenoient ceste 
opinion pour luy ; par quoy Sainct André, que 
j'ay veu très brave capitaine et goifverneur 
d'Aiguës Mortes despuis, se radvise d'oster la 
caisse à son tambour, et luy donne en recom- 
pense l'harquebuse à porter, avec remons- 
trance qu'il luy faict de la foire bien valloir 
en toutes belles entreprises et rencontres, si 
u'il se rende capable soldat pour avoir raison 
e son çnnemy. A quoy il ne fault, car dans 
trois mois il se fit fort recognoistre», au bout 
desquels il faict appeller sondict ennemy, qui 
sans aucune excuse y va, et se battirent : et se 
blessarent fort bien tous deux. Nos capitaines 
. de gens de pied en peuvent là dessus dire leur 
ad vis. 

Il faut maintenant dire un mot d'une dis- 
pute que j'ay veu faire et lajlesbattre, à sçavoir 
si en ces combats d'apels l'eslection d'armes 
s'y faict et s'y doit faire comme en camp clos 
solemnels dont nous venons parler cy devant. 
Aucuns disent que si, autres que non; comme 

j. Edouard d'Albert, seigneur de Saint-André, gouver- 
neur de Nîmes, mort en défendant cette ville Ion de Tattaque 
des huguenots, lé 15 novembre 1569. 

2. Pour se fit remarquer. 

par exemple, un qui est offancé faict appeller 
celuy qui l'a offancé, et luy mande qu'il l'at- 
tend en tel lieu avec telles armes, ou en pour- 
poinct, ou en chemise*, avec î'espée et la 
dague, ou I'espée et la cappe, à pied ou sur un 
bon cheval, et une lance ou pistole, armé ou 
'desarmé; ou que ce soit avec autres armes 
accoustumées ou non accoustumées. Il y en a 
d'autres oui disent que, s'il plaist à celluy qui 
est appelle il l'ira combattre, et s'il ne luy 
plaist il n'ira point, sinon armé comme il luy 
plaira, d'autant qu'il n'y a point de confidans, 
parrains et juges pour ordonner, disent ils, et 
décider des eslections d'armes, ny les desbat- 
tre, comme aux camps solemnels, et faut 
Qu'elles se concertent et s'accordent entre les 
aeux parties, ou par les deux seconds ou autres, 
et mesmes faut que l'offancé s'accorde à tout 

[)our avoir raison de son offancé; autrement 
'offançant luy trouvera une infinité de poinc- 
tilles, subterfuges et cavillations *, pour faire, 
s'il veut, de grandes remises à se battre. Bien 
est il vray que pour son honneur, il n'en doibt 
user; car, qui offancé il est tenu d'en faire 
réparation par les artnes ou paroles : mais 
pourtant tel offancé, s'il estoit estropié d'un 
Dras ou d'une jambe, il se peut accommoder 
de telles armes à son advantage sur son enne- 
my, qu'il luy plaira, et la raison le veut ain- 
sin, et qu'en nos cours et ailleurs de nostre 

1 . En chemise j c'est-à-dire sans pourpoint. 

2. Cavillations. Branthôme emploie ce mot dans Taccep- 
tion qu'on lui donne en espagnol, c'est-à-dire de chicane, 
mauvaises excuses pour refuser de faire quelque chose. 

France, nous en avons veu force exemples, 
jusques à aucuns se vouloir proposer une coupe 
pleine de poison, et que toutes les deux parties 
adverses en beussent chacune la moitié ; d'au- 
tres s'offrir marcher tous deux en une chambre 
pavée de rasoirs, pour se deffaire par ces deux 
moyens (pas beaux pourtant) aussitost l'un de 
l'autre. Tant d'autres inventions bizarres et 
sottes a t on voulu trouver pour se deffaire les 
uns des autres par des eschapatoires ou autre- 
ment, dont je me passeray bien les contes. 

Mais bien ay je veu tenir en nostre cour à 
des plus braves et vaillans gentilshommes qui 
y fussent, et qui avoient acquis en leur temps 
grande gloire d'armés, que si quelque mignon 
nouvellement venu d'Italie et fraischement 
esmollu à l'espée par le Patenostrier, ou Hie- 
ronime, ou Francisque, ou Le Tappe, ou Le 
Flaman, ou le sieur d'Aymard, enfant de 
Bourdeaux, gallant homme certes, quand ils 
vivoient, et que venant à la cour affamé de 
gloire et d'honneur, et pour en avoir on les 
vinst à quereller et apeller avec l'espée seule, 
ou l'espée et la dague, qu'ils ne s'y battroient 
point, et le combattroient plustost par autres 
armes qu'ils trouveroient advantageuses pour 
eux, et luy donneroient à songer, et ou mon- 
teroient sur un bon cheval et une bonne pis- 
tole et une espée ou lance, ou autrement^ pour 
faire passer leur escrime K D'autres ay je veu 

I . Il me semble que le sens de la phrase est quils pren- 
draient des armes telles que leur adversaire ne pût profiter 
de sa supériorité dans l'escrime. A mon avis, il faudrait son 
escrime au lieu de leur. 

aussy tenir ce poinct que quand on est offancé 
par supercherie, on peut combattre son ennemy 
comme Ton veut, mesmes de le tuer d'un 
canon, si l'on peut. Mais pourtant, s'il veut 
estre si gallant que n'user de telle revanche, 
mais, en cavallier tout gentil et tout noble que 
d'appeller l'offançant avec armes nobles, com- 
munes et esgales, il ne faut que l'offançant. en 
reffuse le combat, autrement, il luy iroit gran- 
dement et doublement de son honneur pour 
avoir offancé à l'advantage et en supercherie, 
et refuser un honneste et fort chevalleresque 
combat que l'autre presante en brave et géné- 
reux cœur. Il s'en est veu beaucoup d'exemples 
de ceux qui en ont usé de semblables traicts. 

Un autre exemple ay je veu n'y a pas long- 
temps d'un gentilhomme qui, ayant une 
paroUe à demander à un autre, le vint ren- 
contrer et accoster en un chemin et luy 
demander quelque parolle, et le brava fort de 

[)arolles bravasches et outrageuses, si bien que 
'autre s'en alla avec cela, pliant les espaules 
sans revanche, et dict f)our ses raisons, que 
l'autre estoit monté à son advantage sur un 
bon cheval adroict et bien maniant, et luy 
estoit sur un jeune, poulain qui ne sçavoit 
tourner seulement à pas une main. Au bout 
de quelque temps il songe à en avoir raison, 
et le faict appeller pour se battre contre luy 
avec une espée et une dague, et en chemise. 
L'autre fit dire par son second qu'il l'attendoit 
avec un bon cheval et une bonne espée, disant 
par ses raisons, que puisqu'il se plaignoit tant 
auparadvant de quoy il avoit este bravé de son 

Branthônu, VIII, 14 

ennemy monté sur un bon cheval, et luy sur 
un meschant, qu'il estoit à présumer que, 
monté de mesmes sur un bon cheval, qu'il 
fairoit rage, et qu'il ne luy faisoit point de 
tort de luy présenter le combat à cheval, et 
qu'aussy en tel poinct ils s'estoient entreque- 
rellez. Celuy qui estoit ofFancé refusa ce com- 
bat à cheval, ce qu'il ne debvoit faire selon 
l'advis de plusieurs ; car qui est offancé, il faut 
qu'en toutes formes et toutes armes raisonna- 
bles, il tasche à avoir raison de son offance. 
Toutesfois luy et son second, amprès s'estre 
advisez un peu, dirent qu'ils se battroient à 
cheval, mais qu'il n'en avoit pas sur l'heure, 
et pour ainsin Je second requiert ou'il luy en 
fournisse et en fasse venir deux tons, et en 
choisira celluy qu'il luy plaira. A quoy res- 
pondit l'autre, qu'il n'est vraysemblable que 
son combattant prétendu n'aye un bon cheval, 
puisqu'il est riche seigneur et que ordinaire- 
ment il en a chez luy de fort bons, et en mené 
avec luy quelqu'un tousjours, et aussy que son 
second en avoit sur le lieu trois ou quatre, qui 
estant requis de luy en pr ester un, le refusa 
disant qu'il n'en fairoit rien. Pour quant à luy 
fournir chevaux et en mettre sur les rangs un 
couple, et l'autre second les venir visiter et en 
choisir l'un, c'est un abus; cela ne s'est jamais 
veu, sinon en combats solemnels, ainsin que 
j'ay dict par cy devant, et l'appelle ou l'appel- 
lant ne sont nullement tenus de produire ny 
chevaux, ny armes, si ce n'estoit quelques 
armes extraordinaires aue l'un et l'autre pro- 
posassent et qu'ils ne les eussent sur le lieu, 

et pour ce les demandassent, ou accordassent 
terme d'en pouvoir recouvrer, monstrans en 
cela leurs braves courages pour ne refuser le 
combat. Voylà comment il faut qu'ils s'entre- 
donnent chevaux et armes par concert faict 
entre eux mesmes ou leurs seconds en camps 
solemnels ; il faut passer autrement selon leurs 
loix ; je Tay ouy ainsin tenir aux grands duel- 
listes. 

Un autre example ay je veu d'un, qui appella 
l'autre en chemise avec une espée et un poi- 
gnard ; l'autre fit responce qu'il ne veut point 
combattre en chemise ainsin nud, car c'estQit 
en hyver, et qu'il mourroit de froid, et qu'il 
se tnorfondroit, et engendreroit un bon rume, 
un càtherre, ou un bon purigi * qui lui cause- 
roit la mort ; et quant à luy, qu'il n'alloit point 
là pour y mourir, mais pour y vivre par 
amprès, craignant cela plus q^e son espée. A 
tout cela il est très bien receu, et peut fort 
bien garder son pourpoinct pour son combat ; 
aussy est ce un abus que de se battre en che- 
mise blanche, mais il faut aussy visiter les 
pourpoincts, s'ils ne sont point plus advanta- 
geux les uns que les autres, et s^l n'y a point 
de fer, ou maille, ou papier collé, et cela peu- 
vent faire les seconds, dont pourtant en est 
arrivé des inconveniens par telles visites. Autre- 
ment se faict il en camps solemnels, car si cel- 
luy qui a les armes * propose à l'autre de se 
battre en chemise, il faut que cela soit et qu'il 
passe par là. 

1. Pleurésie. 

2. Le choix des armes. 

Deux autres exemples ay je veu de deux 
dont l'un estoit malade d'une fiebvre et l'autre 
qui s'estoit desnoué un pied. Ils furent appel- 
iez par leurs ennemis, avec une espée et une 
dague, et à pied. Eux courageux, se faschans 
de s'excuser à faute de se battre, mandent 
qu'ils se veulent battre à cheval et une bonne 
espée. Us* y doivent estre receus, ny rebuttez 
de leurs excuses. Autrement est il aux camps 
solemnels, tesmoing celuy de M. de Bayard 
au conte que j'ay dict cy devant de luy. Tant 
d'autres exemples alleguerois je sur ceste eslec- 
tion d'armes en ces appels que aucuns veulent 
faire ressembler aux camps solemnels, qui est 
un abus ; car il n'y a nulle conjonction ny 
ressemblance en cela. Et voylà pourquoy ces 
camps solemnels sont plus à estimer aue les 
autres d'appel, comme ont dict les granas doc- 
teurs duellistes, d'autant qu'ils se font par loix, 
statuts, ordonnances, reiglemens, anciennes 
coustumes, tant par les juges, mareschaux de 
camp, parrains et confiaaiis, et autres grands 
personnages de guerre et anciens docteurs, qui 
les ont ordonnez, reformez et policez. Encore 
que je ne me veuille destourner de mon dire, 
qu'il y a abus aussy bien aux unsqu'aux autres, 
mais en l'un plus qu'en l'autre, pourtant il 
faut tout remettre à la raison, selon laquelle 
on se doit régler, et par ce on ne faillira point. 

J'eusse faict ce discours bien plus long sur 
ceste dispute d'eslection d'armes, et en eusse 
allégué lorce autres raisons et exemples; mais 
je n'aurois jamais faict. Il faut donner la plume 
à ceux qui peuvent mieux escrire que moy 

et tout ainsin que je parle de Teslection des 
armes, il faut aussy entendre de mesmes de 
l'eslection des lieux pour se battre, car il y en 
a de suspects ausquels faut bien adviser pour 
les eslire. 

Or faisons fin, encore que j'aye un champ très 
ample pour le semerde plusieurs belles disputes, 
raisons, questions, exemples, contes, histoires, 
mais c'est pour ceux qui sont en cela mieux 
entendus que moy. Je fais doncques fin, priant 
tous cavalliers, capitaines, soldats, de m'ex- 
cuser si je n'ay mieux dict, protestant pour- 
tant que mon advis ne procède point tant de 
mon débile cerveau, comme dé plus grands et 
plus experts en cela que moy, desquels j'ay 
appris, et suis prest d'en apprendre d'autres 
fort librement, et de ceux qui me voudront 
enseigner. 

Je croy bien que si un feu M. l'admirai, un 
M. d'Andellot, un M. de Guyse le grand, oui 
s'entendoit en cela mieux qu'homme du monae, 
et qui en discouroit des mieux, comme je l'ay 
veu; un M. de Montluc, un mareschal de 
Bellegarde, un mareschal de Biron, un M. de 
Biron son fils, qui est aujourd'huy un des 
grands capitaines de France, et tant d'autres 
capitaines, tant de gens d'armes que d'infan- 
terie, qui ont veu tant de combats, eussent 
entrepris ce discours, je croy que ce fust esté 
la plus belle chose qu'on vit jamais. 

Je ne me desparts pourtant encore de mes 
discours, pour y enfiller un autre, sur une 
dispute que j'ay veu faire souvant parmy les 
grands capitaines et gens de guerre, à sçavoir * 

si un gênerai d'armée ou autre, ayant un grand 
commandement, estant en sa charge, doibt 
refîuser le combat qu'un autre son pareil luy 
présente, et auquel il le deffie. Sur laquelle 
dispute j'allegueray cest exemple qui est fort 
beau, de M. le marquis de Pescayre, ce grand 
capitaine, lequel, lorsque les François furent 
chassez de l'estat de Milan (dont il en fut le 
principal chasseur)', il vint assiéger dans la 
ville de Come M. de Vandenesse, frère puisné 
de M. de La Palisse, lequel, encore qu il fust 
fort petit d'estatureet détaille, et n'eust Pap- 
parence ny la grâce de son frère M. de La 
Palisse,, si ne lui cedoit il en rien de valeur et 
d'audace ; car parmy les siens, il estoit appelle 
le petit lion des François, mesmes les Espai- 
gnols luy donnarent ce nom ; j'en parle ailleurs. 
Estant donc assiégé dans ceste place, elle luy 
fut tellement battue et assaillie, qu'il fust con- 
trainct la randre par composition de vies et 
bagues sauves, laquelle, luy voulant sortir, ne 
luy fut nullement observée, car elle fut du tout 
pillée et sacagée par les Espaignols et lans- 
quenets à la veue dudict M. de Vandenesse, 
qui rongeant son despit, au partir de là ne 
faillist d'envoyer tout aussitost un trompette 
audict marquis et luy envoyer un cartel de 
deffy, l'appellant en duel. Mais les Espaignols, 
desquels il* estoit le père et le plus aymé 
gênerai qu'ils avoient jamais eu, ny eurent 
onc, ne voulurent jamais qu'il respondist à ce 
cartel, ne qu'il entendist au combat, encore 

1. En i$2i. 

2. //se rapporte au marquis de Pescayre. 



dby Google 



Discours sur les Duels. 215 

aue ledict marquis ne desirast autre chose (ce 
isoit il, et le faisoit par beau semblant pares- 
tre), eux allegans que d'autant qu'il estoit 
personne publicgue et gagé au service de l'em- 
pereur et du public, il n estoit obligé qu'il se 
perdist pour chose particulière, au moins qu'il 
s'y hasardast, dont le retindrent en despit de 
luy ; de quoy la partie fut remise à une autre 
fois, qui s'entretint tousjours soubs un ardent 
désir de vangeance et de combat, tant d'un 
costé que d'autre, car certes, ils estoient tous 
deux esgaux en prouesse; mais le malheur 
fut tel pour M. de Vandenesse, qu'au bout de 
Quelque temps l'admirai Bonnivet, se retirant 
de Lombardie, mal mené, et en desordre et 
confusion, pour estre suivy de près de l'armée 
espaignolle, où commandoit ledict sieur mar- 
quis, fut chargé fort rudement à Romagnano, 
où la routte de nos gens fut telle, qu'il en fut 
tué beaucoup, entre autres M. de Vandenesse 
estant sur la queue et faisant la retraicte, d'une 
grand' harquebusade qu'il eustdans l'espaule; 
dont ledict marquis en fust si desollé et fas- 
ché, ainsin que dict un roman espaignol qui 
descrit sa vie, aue maugréant le ciel, il disoit 
souvent en sa langue espaignolle : Porque la 
parescia que este homhreqm era a elparticular ene- 
migo havia sido quitado del cielo y de la Fortuna a 
su triumphoy y a su gloria esperanda, porque siendo 
y a antes desafiado desseava estremamente verse con 
el en pelea partkular por dar fin a su querella por 
su gran honraK Qui est en françois : « Que 

I. Voy. Vallès. 

la fortune et le ciel avoient faict grand tort 
de luy avoir osté cest homme, Ieqi*el estant 
son particulier ennemy, avoit esté destiné pour 
son triomphe et sa gloire espérée, d'autant 
que paradvant ayant esté deffié de luy, il desi- 
roit fort entrer en camp avec luy pour ter- 
miner sa querelle avec son honneur. » Pesez 
tous ces mots, et voyez quelle superbeté et 
rodomontade espaignolle. 

Il me semble que j'oys encor Octave Caesar 
sur la mort de Cleopatre * pour ne pas l'avoir 
sceu mener en triumphe à Rome, ou oien (pour 
venir du plus grand au plus petit) d'un sol- 
dat espaignol, lequel ayant eu une querelle 
contre un autre, pensant le combattre, sur ces 
entrefaictes' vint à estre blessé bien fort en 
une escarmouche de siège, il ne fit que prier 
Dieu, et faire dire force messes pour luy et 
pour sa guerison, et quand on luy demandoit 
pourquoy il le faisoit, veu que c'estoit son 
ennemy, et autant de desfaicte pour luy s'il 
mouroit, il respondict : « Parce qu'il me fas- 
« cheroit fort qu'il mourust autrement que de 
« ma main, et taut qu'il en meure, ou plustost 
« je me tuerois moy mesme de despit. » Voilà 
une plaisante gloire ! 

Mais pour tourner encore à nostre première 
histoire du marquis, j'en allègue une autre 
semblable de René d'Anjou*. Lorsqu'il vint 
au royaume de Naples^, il envoya un héraut 

1 . Voy. dans Plutarque la vie d'Auguste. 

2. Suppléez son adversaire. 

3. Dans CoUenuccio, Historia del regno deNapolij livre VI. 

4. En 1438. Lorsqu'il s'empara du royaume ae Naples 

devant Alphonce d'Aragon, se disant roy de 
Naples, et luy porta un gantellet tout ensan- 
glanté, ainsin qu'estoit la coustume d'aucuns 
deffis de ce temps, comme j'ay dict cy dessus, 
l'appellant au combat de la part de son mais- 
tre. Alphonce accepta le gant, et puis demanda 
si René vouloit combattre corps à corps, ou 
bien avec toute l'armée. L'autre respondict 
en armée; il fust esté plus beau de dire corps 
à corps. Alphonce luy répliqua qu'U acceptoit 
la bataille, et qu'à luy appartenant, par le 
droict des armes, comme à provoqué et ap- 
pelle d'eslire le jour et lieu ae la bataille, il 
eslisoit ceste plaine qui estoit entre Nola et 
Lucera, et que dans huict jours de là, il l'iroit 
attendre avec son armée : ce qu'il fist au jour 
terminé; mais René n'y alla pas et ne cher- 
cha point la battaille ; toutesfois, il se vint 
bien camper au camp d'où Alphonce s'estoit 
party, puis adjouste le conte que quelque 
jurisconsulte de ce temps là avoit escrit, 
qu'Alphonce comparut dans le champ de bat- 
taille; mais non pas René, d'autant que ses 
barons l'en empescharent , luy allegant qu'il 
n'avoit peu en ceste sorte deffier Alphonce, se 
voulant mettre sa personne et son royaume 
en danger sans le conseil et consentement 
d'eux et des principaux du royaume, du péril 
et interest desquels il estoit question. De l'autre 
costé, Alphonce, lorsqu'il fut appelle au com- 
bat, demeura quelque temps songeant là des- 

comme héritier de Louis III et de la reine Jeanne. On sait 
qu'après quelques succès brillants il fut forcé d'abandonner 
Naples au roi Alphonse, son rival. 

sus, d'autant qu'aucuns luy disoient que 
René, qui n'estoit que duc, ne pouvoit pour 
raison appeller Alphonce qui estoit roy. Mais 
enfin luy semblant telle excuse d'homme 
lasche et couard, il retint et accepta le combat 
comme de vray il n'avoit garde de le refuser, 
estant si brave et vaillant roy, comme Ton Ta 
desçrit, et ses actes Pont monstre. 

Le roy d'Angleterre > ayant esté deffié par 
le duc d'Orléans* de tirer quelques coups de 
lance avec luy seul, ou dix à dix,' ou en foulle 
de cent à cent chevalliers, pour l'amour des 
dames, ou autrement, le roy luy fist lesponce 
qu'il n'y avoit nulle raison qu il egallast sa 
royale majesté avec son excellence et seigneu- 
rie. Toutesfois, pour l'honneur et gentillesse, 
vouluntiers^ de gayetté de cœur, abaisseroit 
sa majesté ]usques là que de venir aux mains 
avec luy. Un fils descendu de la noble maison 
de France luy faisoit pourtant beaucoup 
d'honneur de se battre à luy, comme luy tout 
roy à ce fils de France. 

Un autre exemple de nostre temps, lorsque 
la première fois M. d'Alançon, frère à nostre 
roy, alla en Flandres », il y eut un gentilhomme 
provençal, nommé le chevallier d'Oraison, 
qui avoit une auerelle contre M. de Bussy. 
Parquoy pour la desmesler, et pour plus 
grande obstentation et bravade, part de la 
cour et de Paris, et emmeine avec luy le sei- 
gneur de Goville, pour lors le plus renommé 



I. Henri IV 
1402. 

IJ78. 



OCUI I 1 V • 

2, En 1402, Voy, Monstrelet, livre I, chap. ix. 
En 1578, 

tireur d'armes qui fiist en la France, pour se 
battre avec M. de Fervaques *, brave et vaillant 
gentilhomme, contre qui pareillement avoit 
Querelle, et s'en vont randre dans le camp de 
aom Joan d'Austrie , estant lors la saison et 
permission telle aux François d'aller pour les 
Espaignols aussy bien que contre eux'. Y 
estant donc, allèrent faire la révérence à Son 
Altesse et luy faire entendre qu'ils estoient 
venus là pour le servir, et aussy pour appel - 
1er en estaquade deux gentilhommes françois, 
qui estoient au camp de Monsieur, party 
contraire : qu' estoient messieurs de Bussy et 
Fervaques; supliant Son Altesse leur per- 
mettre le camp, et leur donner licence d'y en- 
voyer un trompette pour les y appeller. Dom 
'Joan leur permit librement, et avec grand 
ayse, pour avoir par là quelaue petit subject 
de quelque aflFront à M. d'Aiançon, ou à ses 
gentilshommes, et mesmes estant fort ses fa- 
voris. Estant venu le trompette, et ayant faict 
sa charge, soudain il fut pris au mot, ce 
Qu'estant venu à la cognoissance de Monsieur, 
aespesche le trompette, et mande par luy à 
dom Joan que la partie estoit par trop belle, 
pour permettre qu'elle se fist sans luy, et 
qu'il en vouloit estre, et que si dom Joan y 
vouloit venir, qu'il feroit le tiers, et qu'ifs 

1 . Guillaume de Hautemer, seigneur de Fervaques, plus 
tard maréchal de France. 

2. Le duc d'Alençon allait porter secours aux Flamands 
révoltés. Beaucoup de protestants s'étaient joints à son 
armée, et par contre quelques catholiques s'enrôlèrent sous 
les drapeaux espagnols. Les uns et les autres étaient désa- 
voués par le Roi. 

advisassent le lieu, le jour et l'heure, et qu'il 
seroit toujours prest, si que possible, par là 
pourroient desmesler et déterminer, non pas 
une simple querellé ny petits difîerens, mais 
oster toute occasion d'estaindre une grand'- 
guerre qui s'alloit enflammer. Dom Joan, qui 
ne s'estoit attendu nullement, ny proposé, ny 
advisé qu'on en vinst là, fust un peu esbahy 
pour le commancement, voyant une telle con- 
séquence advenir. Toutesfois comme brave, 
vaillant et généreux, et comme fils de père, 
accepte le defîy, et se resoult de se trouver à 
l'assignation. Mais ces grands capitaines qui 
estoient près de luy, compassans très bien 
toutes choses, comme ils en sont maistres, 
mesmes les soldats espaignols qui en commen- 
çoient faire rumeur et à se mutiner, ne vou- 
lurent, jamais . permettre que leur gênerai, 
pour un certain petit et léger poinct d'hon- 
neur, s'allast ainsin perdre, et tout un estât ; 
car, si cela avoit lieu, il n'y a gênerai qui ne 
fust ainsin souvent deffié, et auroit plus de 

Î)eine à respondre à ces cartels de gens que 
'on supposeroit exprès, que non pas à faire 
le deub ae leur charge. Parquoy il fut arresté 
et retenu par les siens, quelque instance qu'il 
fist de sortir. Par ainsin telle entreprise fut 
rompue. En quoy les Espaignols furent fort 
mal contens de ces deux gentilshommes def- 
fians qui estoient là venus dans leur camp 
par leurs deffis brt)uiller leur belles ordon- 
nances et pollices de guerre. 

Nous avons un frais example, en ces der- 
nières guerres, de M. d'Espernon et du sieur 

d'Aubeterre' reprenant les erres du capitaine 
Maumon* qui, simple capitaine qu'il estoit, 
avoit deffié mondict sieur d'Espernon, ce qui 
estoit une grande desrision, mais aussy la 
paya il bien comm' il la meritoit, et bien 
employé. Un simple capitaine piéton, aller 
denier un couronnel, tout le monde luy deb- 
voit courir assus. M. d'Espernon estant au 
service du roy son maistre en France, lors- 
qu'il' mourut à Sainct Clou, le sieur d'Au- 
beterre, ayant quitté le party du roy, qui luy 
avoit faict tant dé biens, et pris ceiluy de la 
Lieue, ne pouvant prendre le gros gibier des 
villes d'Angoullesme, Cognac et Xainctes, y 
ayant faict souvant entreprises, s'alla jetter 
sur le menu, et fist surprendre par son frère 
le baron ^ le chasteau de Villebois, qui estoit 
à madame la marquise de Mezieres sa tante, 
qui l'avoit veu trois jours auparadvant avec 
plusieurs offres de services, et faict son frère 
le baron gardien de ceste place; par le moyen 
de laquelle il faict la guerre au gouvernement 
de M. d'Espernon, d'Angoulmois et Xaintonge, 
et les ravage fort. M. d'Espernon absent, 
•tourné amprès la mort du roy, il voulut net- 

1 . David Bouchard, vicomte d'Aubeterre, marié à la nièce 
de BrantMme, Renée de Bourdeilles. 

2. Le capitaine Maumont fut assassiné après avoir été 
attiré hors du château de Villebois par les gens du duc 
d'Épernon. Selon d'Aubigné, il aurait été un de ceux qui 
faillirent surprendre le duc d'Épemon à Angoulême en i$68. 
(V. article du duc d'Épemon.) Sur le défi que Maumont 
aurait envoyé au duc, je n*ai pu trouver de renseignements. 

3. Le roi Henri m. 

4. Jean Bouchard, baron d'AUbeterre. 

toyer son gouvernement de tels ravageurs et 
ravoir sa place, et tente les moyens ordi- 
naires et premiers, par sommation de trom- 
pette; mais n'y voulurent entendre. Parquoy 
les va assiéger avec un fort beau appareil et 
attirail d'artillerie, et non point de petit com- 
paignon, mais digne d'un grand seigneur 
comme luy. Sur ces entrefaictes ledict Aube- 
terre envoyé un cartel à M. d'Espernon pour 
l'appeller au combat. Mais M. d'Espernon en 
peu de mots luy respond ainsin : « Je m'en vais 
« pour le service du roy où ma charge m'ap- 
« pelle : ayant faict là, je parlerai à vous. 
« Cependant je suis fort homme de bien et 
« d'honneur, et quiconque voudra dire du 
« contraire en aura menty. » Et sur ce poinct 
part avec ses troupes et va faire son siège de 
Villebois, le prand en moins de huict jours, 
contre toute resperance de tout le monde, qui 
croyoit que d'un mois ne le prendroit, et ce 
à la barbe dudict sieur d'Aubeterre, qui estoit 
dans son chasteau d'Aubeterre, retiré avec ses 
gens sans donner une seule allarme au camp 
de M. d'Espernon, qui n'estoit pas si grand, 
ny si bien eàrdé, qu'il ne deubst estre un peu 
esveillé et fatigué, et ne secourut nullement 
son frère ny ses compaignons , auxquels il 
avoit donné de belles parolles ; et furent la 
pluspart tous pendus et tuez. Amprès cela, 
M. d'Espernon part et s'en va en Perigord luy 
prendre le chasteau et ville de Nontron, sans 
qu'il luy en fist empeschement le moins du 
monde, encore qu'il eust faict une belle 
assemblée d'honnestes gens que je sçay et 

cognois, ausquels ne tint nullement qu'ils ne 
vinssent aux mains, ce disoient ils. 

Là dessus j'ay veu discourir à beaucoup de 
bons capitaines, n'eust il pas mieux valu 
audict sieur d'Aubeterre de combattre en 
fouUe M. d'Espernon, puisqu'il alloii de la 
cause du gênerai, que de s'aller amuser à 
composer son cartel et altérer sa plume; du- 
quel cartel seul ne se contenta, mais en alla 
encore faire je ne sçay combien d'autres si 
grands et si amples et longs, que l'on disoit 
qu'ils sembloierit mieux ses leçons qu'il avoît 
apris à Genève, où il avoit esté né, eslevé et 
endoctriné, que cartels de cavalliers, qui 
doibvent estre les plus brefs que l'on peut. 
Nonobstant, M. d'Espernon, amprès avoir mis 
wdre aux affaires du public, ne laisse à vou- 
loir entrer, ce disoit on (d'autres disent non), 
en estaquade et s'offrir d'aller dans Blaye sur 
la parolle de M. de Lussan, encore qu'il fust 
plus amy dudict Aubeterre que de luy, 'et 
s'offre encore d'aller dans la basse cour ' de 
M. le marquis de Trans, mais il s'y trouva 
des difficultez. Ceux du party de M. d'Es- 
pernon disent cela, les autres le nyent; c'est 
le moindre des soucys. Cependant M. d'Es- 
pernon ne chauma point et luy faict la guerre 
à telle outrance qu'il le contrainct à quitter le* 
party de la Ligue, et pour sa seureté et de son 
chasteau, de prendre celluy 'du roy, et de 
l'aller trouver en France, et luy demander 
pardon. Estant là, il se remet encore sur la 

I . On appelait ainâ la cour intérieure d*une forteresse. 

plume et ses cartels, et en faict un, non de sa 
teste à ce qu'on dict, mais forgé où je dirois 
bien, et luy faict tenir par un tambour, qui 
lui presanta à Xainctes, sans ien sçavoir rien, 
dont pour ce il meritoit d'estre pendu, pour 
abuser de sa charge à Tendroict de son cou- 
ronnel ; mais M. d'Espernon luy usa de misé- 
ricorde, d'autres disent qu'il le fist fouetter à 
sa cuisine jusqu'à mourir, dont il fust très 
loué; et lui fit response qu'il n'avoit point 
respondu aux desmentys qu'il luy avoit don- 
nez, et que, lorsqu'il y auroit satisfaict, alors 
il parleroit à luy, et qu'amprès qu'il auroit 
faict le service du roy, en Guyenne, qu'il 
iroit en France où l'appelloit, et à l'armée du 
roy pour le combattre. A quoy M. d'Espernon 
ne faillit, car ayant mis ordre à quelques 
affaires particulières qu'il avoit en Gascongne^, 
et y avoir amassé quelques forces pour mener 
au roy, et mis ordre à son gouvernement, il 
alla trouver le roy en France, avec deux mille 
hommes de pied et deux cens bons chevaux, 
qui fust un secours bon et à propos; dont 
aucuns disent que ledict sieur d' Aubeterre, le 
sentant venir (ce que l'on ne présume), partit 
d'avec le roy, et s'en vint en sa maison. 

J'ay entendu dire que beaucoup de grands 
capitaines, et entre autres M. le mareschal de 
Biron, qui sçait bien peser les choses, ne trou- 
varent jamais bons ces deffis dudict Aubeterre, 
et qu'il n'estoit raison que luy, simple gentil- 
homme, seneschal d'une petite province, voyre 
des moindres de la France, qu est Perigort, et 
qui n'avoit faict de grandes preuves de sa per- 

sonne encore au prix de l'autre, allast ainsin 
deffier un duc et pair de France, et couronnel 
de l'infanterie, et qui avoit gouverné paisible- 
ment son roy*, et manié Tespace de dix ans 
tous les affaires de TEstat. Néanmoins il n'a 
jamais tenu audict M. d'Espernon (ce disoit on) 
qu'il n'ayt combattu; et s'il eust trouvé ledict 
Aubeterre au camp, infailliblement se fussent 
battus, encore qu^il en fust fort dissuadé de 
plusieurs raisons et de plusieurs amys et ser- 
viteurs. Le roy l'en sollicitant d'accord, il 
dict qu'il ne s'accorderoit que premier il n'en 
fust esté disputé et dict par les officiers de la 
couronne, aisant que cela leur touchoit à 
tous. Enfin pourtant un gentilhomme, que 
l'on cognoit sans le nommer*, les accorda sans 
autre cerimonie, et les fit embrasser au bout 
d'un an, amprès s'estre bien envoyé des des- 
mentys, des cartels et des injures, au grand 
estonnement de tout le monde (mais il » vou- 
loit passer en Provance, et ne vouloit laisser 
un tel ennemy derrière soy), d'autant que 
ledict sieur d'Espernon avoit juré cent fois de 
ne s'accorder jamais, et qu'il tueroit Aube- 
terre, et fairoit porter l'attiffaict* à sa femme, 

1 . Il avait été un des mignons de Henri III, qui lui donna 
son duché-pairie, avec rang immédiatement après les princes 
du sang. 

2. Probablement Branthôme lui-même. 

3. //, c'est-à-dire le duc d'Épemon. 

4 . Vattifaicty probablement pour attiftty parure de femme, 
surtout ornement de tête. L'auteur veut dire, je peîise, 4a 
coiffure particulière aux veuves, ou aux personnes en deuil. 
Madame d'Aubeterre s'habillait ainsi, dans la situation critique 
où cette dangereuse inimitié l'avait réduite. 

Branthôme, VlII. IS 

qui estoit ma niepce, l'une des belles et hon- 
nestes femmes du monde. Mais pourtant Tac- 
cort fut tel, et si advantageux pour M. d'Es- 
pernon, que ledict Aubeterre le vint trouver à 
Angouliesme, là où ils se reconcilliarent encore 
mieux. Ainsin faut il qu'on recherche les 
grands, mais bien à propos. 

Il en arriva de mesmes à M. de La Chastre^ 
grand capitaine certes. Il vint à estre querellé 
sur certain léger subject et de gayetté de cœur 
par M. de Drou*, brave gentilhomme, capi- 
taine des gardes suisses de M. d'Alançon; et 
l'envoya appeller un jour estant à la cour de 
Monsieur. M. de La Chastre qui avoit faict de 
longtemps toute profession d'honneur et de 
vaillance, ne reffusa point d'y aller. Mais, par 
le commandement de Monsieur, il fut arresté; 
ayant esté remonstré à Monsieur, par plusieurs 
honnestes gens et bons capitaines qu'il avoit 
avec luy, qu'il n' estoit pas raison qu'un jeune 
gentilhomme, encore qu'il fust de ton lieu et 
d'honneur, si aisément s'allast esprouver et 
battre contre un tel et grand capitaine, vieux 
et expérimenté, et qui avoit tant faict de 
preuves et donné tant de tesmoignages de sa 
valeur, et qui pouvoit sauver tout un public 
en une heure. 

Il arriva de mesmes à M. de Sainct Luc, 
brave et vaillant seigneur certes, ayant esté 
deffié et appelle par M. de Gauville, dont j'ay 
parlé cy devant, estans tous deux à Anvers au 
service de Monsieur, ainsin qu'il alloit résolu 

I. Pierre de Chamborant, seigneur de Droux. 

au combat et qu'il vouloit sortir hors de la 
ville, fut arresté par La Vergne, capitaine de 
la garde françoise de Monsieur. Quand ces 
nouvelles en vinrent à la cour, je vis aucuns 
discourir qu'en cest appel l'on y debvoit avoir 
heu quelque esgard et considération, d'autant 
que M. de Saint Luc estoit quallififié, avoit esté 
maistre de camp des bandes de Piedmont, 
des affaires et cabinet du roy, capitaine de 

§ens d'armes, chevallier de l'ordre, lieutenant 
e roy en Brouage et isles de Xainctonge, et 
autres charges. Autres disoient que M. de 
Gauville estoit gentilhomme et fort noble par 
les belles armes qu'il avoit en [main, mieux 
que gentilhomme de France, et que ce fust 
esté une belle gloire à M. de Sainct Luc de se 
battre contre luy, comm' il monstra bien qu'il 
n'en fist point de reffus, et une encore plus 
belle s'il en fiist reschappé, ainsin que son 
brave et généreux courage l'y poussoit. 

J'alleguerois icy vouluntiers un exemple, 
sur un différent qui arriva un de ces ans 
entre M. de Sainct Gouard, tournant nouvel- 
lement ambassadeur d'Espaigne, et un gentil- 
homme de Xainctonge, duquel j'ay oublié 
le nom; je n'en sçay pas bien le conte au 
vray, car pour lors je n'estois pas en France, 
et aussy que les uns me l'ont dict d'une 
façon, et les autres de l'autre. Voylà pourquoy 
je m'en tays. Tant y a qu'amprès quelques 

|)etites çallanteries et bravades passées entre 
'un et Pautre, le roy fust informé du tout et 
trouva fort mauvais les formes de procéder du 
gentilhomme à Tendroict de M. de Sainct 

Couard, d'autant qu'il estoit gentilhomme 
fort quallififié, chevallier de son ordre, et son 
ambassadeur d'Espaigne : et pour ce le roy 
luy envoyé un de ses hérauts d'armes pour 
luy remonstrer sa faute, et luy signifier qu'il 
ayt à comparestre devant Sa Majesté, et offi- 
ciers de sa couronne, et de ne passer plus 
outre. Le gentilhomme s'excuse, et dict 
cognoistre ledict M. de Sainct Couard pour 
estre voysins ^et estre gentilhomme comme 
luy; ne sçavoir qu'il fust chevallier de l'ordre, 
mais qu'ayant premier commancé à offancer, 
il ne pouvoit moins faire que d'en avoir raison 
sans aucun respect, et que luy, estant ainsin 
marqué de telles qualitez, debvoit premier 
monstrer le chemin de la discrétion. Quant à 
le recognoistre pour ambassadeur, iî ne le 
cognoissoit nullement, ayant quitté l'Espaigne 
et par ce moyen sa charge expirée, et qu'en Es- 

f)aigne tenant lieu et la place de Sa Majesté, il 
'eust recognu comme tel, et comm' il eust deu, 
mais non pasen Xainctonge. Force autreschoses 
et raisons allégua il pour responseaudict héraut, 
lequel, avec quelqu'un de ses amys, la fist 
aussy entendre au roy, sans vouloir aller vers 
luy, craignant son indignation. 

Je ne mettray icy par escrit ce qui fust dis- 
puté et arresté là dessus au Conseil du roy, 
car je ne le sçay pas bien, ny ce qui s'y passa 
despuis, et aussy qu'il y a encore aujourd'huy 
force gens du Conseil et capitaines viyans qui 
le sçauroient mieux dire que moy. Je ne diray 
seulement que sur cela j'ouys dire à un très 
grand seigneur que le roy pensant faire beau- 

coup pour M. de Sainct Couard et peu pour 
le gentilhomme, à le vouloir ravaller, fist 
beaucoup pour ledict gentilhomme de luy 
avoir envoyé un de ses hérauts comme si ce 
fust esté à un prince estranger son pareil, ou 
autre grand seigneur de son royaume, au lieu 
de luy envoyer ou quelque trompette, ou un 
archer de ses gardes, ou un huissier de son 
conseil, ou de la cour, voyre un simple ser- 
gent de masse ; en quoy le roy l'honnora de 
beaucoup. Je m'en raporte à la vérité du tout, 
et au dire des grands capitaines là dessus. 

Nous avons veu ces jours passez une grande 
querelle entre M. le mareschal d'Ornano et 
M. de Montespent', tous deux braves et vail- 
lans seigneurs, mais differens de qualitez et 
de charges, Pun mareschal de France et Fautre 
lieutenant de roy en Guyenne. Ils furent prests 
à venir aux mains sans beaucoup d'obstacles, 
et mesmes les defFences du roy. On en parle 
fort diversement : mais c'est un grand cas de 
se battre contre son lieutenant gênerai, en 
quoy on doibt bien admirer nos roys et autres 
gramds princes souverains qui ont empesché 
ces abus dont il en arrivoit beaucoup de maux. 

Or, sur ces comparaisons de noolesses, de 
grades, de quallitez, d'honneurs, de valleurs 
et autres subjects semblables, j'ai veu sourdre 
parmy seigneurs, gentilshommes, capitaines 
et autres, force querelles et grandes disputes, 
dont j'en alleguerois plusieurs exemples si je 
voulois; mais pour fuyr une prollixité pos- 

I . Antoine-Armand de Pardailhan de Gondrin, seigneur 
de Montespan. 

sible trop fascheuse, je me contenteray d'al- 
léguer cestuy cy seulement. 

Lorsque rentrevue de la royne d'Espaigne 
se fist à Rayonne*, nostre roy.et la royne sa 
mère s'advisarent, pour plus honnorer la feste, 
d'envoyer Monsieur, frère du roy (despuis 
nostre roy), jusques en Biscaye, au devant de 
ladicte royne, avec cent ou six vingts chevaux 
de poste, l'accompaignant plusieurs princes, 
seigneurs, chevalliers de l'ordre, capitaines de 
gens d'armes, gentilshommes de la chambre, 
tant du roy que de Monsieur, et gentilshommes 
servans, vestus de leurs habillemens de poste, 
fort riches et pompeux qui estoient de velours 
cramoisy ou incarnadin d'Espaigne, avec force 
passemens d'argent; mais les uns estoient 
plus couverts et enrichis que les autres; c'est 
à sçavoir, ceux des princes, ducs, marquis, 
comtes, chevalliers de l'ordre et capitaines de 
gens d'armes, estoient ainsin quasy tous pa- 
reils. Ceux des-gentilshommes de la chamore 
du roy et de Monsieur estoient moindres ; et 
ceux des gentilshommes servans encore moin- 
dres. Il y eust, parmy ceste belle troupe, le 
seigneur de LigneroUes', l'un des gallans de 
la cour, et fort accomply tant pour les armes 
que pour la parolle, car il estoit tout plein de 
sçavoir, et qui avoit le cœur grand et glorieux. 
Il n'estoit encore que gentilhomme de la 

1. En i$66. Lorsque la reine d'Espagne Elisabeth de 
France, femme de Philippe II, vint à Bayonne voir sa mère 
Catherine de Médicis, alors régente pour son fils Charles IX. 

2. Philibert de Ligneroiles, assassmé à Bourgueuil en i $7 1 
par Georges de Villequier. 

chambre du roy et de Monsieur, qui n'estait 
pas petit honneur et tiltre de ce temps là, et 

3ui ne se sentoit moindre qu'aucuns chevalliers 
e Tordre et capitaines de gens d'armes, comme 
vous entendrez. Quand ce vint au despar- 
tement desdicts habillemens, et que l'on ne 
luy en donna que de ceux des gentilshommes 
de la chambre, il le reffusa tout à plat, et le 
renvoya bien loing sans en vouloir nullement 
prendre, disant qu'il en meritoit aussy bien 
un des beaux et riches, qu'aucuns qui en 
avoient eu; entre autres nomma le seigneur 
de Montsalès* et d'Autefort, lesquels estoient de 
ladicte compaignie des qualifiez et habillez de 
la grande sorte, et qu'il -se sentoit autant 
qu'eux ; et pour ce il ne suivit point Monsieur 
son maistre. Au retour Montsalès sceut cecy, 
qui estoit haut à la main et bravasche, et 
ayant un matin rencontré dans la place de 
Bayonne, Lignerolles, ainsin qu'il alloit au 
lever de son maistre, l'acoste, et d'abord luy 
demande : « Lignerolles, avez vous dict telle 
« parolle? » (qu'est ce que j'ay dict cy 
devant). — « Ouy », respondict Lignerolles, 
« ce que j'ay dict,- jamais je ne le desavoue. » 
— « Ah! mortdieu », dict Montsalès, «ne 
« faites jamais comparaison de moy. » Ligne- 
rolles replicque : « Quand j'enfairày, je pense- 
« ray vous faire autant d'honneur comme pos- 
« sible à môy de tort. » — « Ah I mortdieu », 
replicque Montsalès, « vous avez suivy Bueil. » 
(Ce Bueil estoit ce brave bastard de.Sancerre, 

I . Jacques de Balaguier, seigneur de Montsalès. 

dont j'ay parié cy devant.) — « C'en est Tune 
« de mes gloires », respondict Lignerolles, 
« car j'ay suivy un brave et très vaillant capi- 
« taine en de belles advantures de guerre où 
« j'ay bien servy mon roy, et appris beau- 
ce coup de luy. J'en ay, avant luy, suivy 
« d'autres en Piedmont, de moindre qualité 
« que luy, mais pourtant braves et bons capi- 
« taines, portant l'harquebuse et la picque 
« soubs leur charge, dont je m'en sens très 
« honoré : je ne sçay qui vous avez suivy en 
« vos jeunes guerres. » — « Ah! mortdieu », 
dict encore Montsalès, « j'ay des qualitez que 
a vous n'avez pas. » (Car il avoit l'ordre et la 
compaignie de gens d'armes de M. d'Anebaut, 
qui mourut à la bataille de Dreux.) — « Si 
« vous les avez » , respondict Lignerolles, « gar- 
ce dez les bien ; elles vous font bien besoing. 
« Quant à moy, je n'en perds que l'attente 
« d'en avoir autant, car je les mérite fort 
« bien. Il n'y a qu'un an ou deux que vous 
« estiez guidon de M. le mareschal de Sainct 
a André, et moy de M. de Nemours, et le 
« suis encore, dont je m'en sens autant 
« honoré que vous pensez estre de vos gra- 
« des; et si la faveur vous a gaigné le temps, 
« il ne me peut guieres tarder », comme de 
vray, cela luy arriva, car il eust toutes ces 
charges. Force autres choses se dirent ils, 
mais voylà les principales; si que je croy 
qu'ils se fussent battus (sans que nous arri- 
vasmes, le baron de Vantenat et moy, qui 
allions au lever du roj, et les en <gardasmes), 
bien qu'il fiist esté faict un bandon gênerai et 

rigoureux sur la vie de ne mettre la main à 
Fespée, à cause de l'honorable assemblée. Le 
roy sceut le tout, qui commanda à M. le con- 
nestable de les accorder, lequel trouva, à ce 
qu'ouys dire, que Lignerolles avoit fort bien 
desmeslé ses comparaisons, et en homme qui 
sçavoit dire et faire. 

Il y eust puis amprès le sieur d'Autefort 
l'aisné*, qui voulut avoir aussy sa revanche à 
son tour, lequel avoit esté faict chevallier 
de Tordre, de frais, à Toulouse. Par quoy 
il envoya appeller Lignerolles hors de la ville 
par M. de La Gastine, très brave gentil- 
homme, lieutenant de M. de Longueville; à 
quoy ne faillit Lignerolles, ayant pour son 
second Nanzay, despuis capitaine des gardes*. 
S'estans accostez, ils se retirarent à part, et 
les seconds à part aussy : on ne sçait qu'ils 
dirent, sinon qu'on les vit despartir sans se 
battre, et quasy comme amys, dont plusieurs 
en murmurarent ; car ces appels ne se doibvent 
jamais despartir sans en venir aux mains, et 
falloit, comme j'ay dict, vaincre ou mourir, 
ainsin que la coustume à Naples y estoit for- 
melle, et s'est ainsin fort praticquée. 

Du règne de nostre dernier roy Henry 111% 
fut faict un combat à Paris, en 1 isle de Lou- 
viers, entre M. de Sourdiac, dict le jeune 
Chasteauneuf», de la maison deRieuxen Bre- 

1. Gilbert de Hautefort, lieutenant de la compagnie de 
Des Cars, gentilhomme de la chambre du Roi (Charles IX). 
8 août i$62. 

2. Gaspard de la Chastre, seigneur de Nançay. 

3. Il avait vingt-cinq ans. 

taigne, et M. de La Chesnaye-Lailler * du 
pays d'Anjou, oncle de la femme* dudict sieur 
de Sourdiac, de la maison de Bourg TEvesque, 
que ledict sieur de Sourdiac avoit nouvel- 
lement espousée. Se doulant de quelques 
propos que je ne diray point, que pretendoit 
ledict sieur de Sourdiac de La Chesnaye avoir 
dict, et pour ce l'e^nvoya appeller en ladicte 
isle», où estant, ledict sieur de Sourdiac luy 
demanda s'il avoit dict tels propos. L'autre 
lui respondit aue sur la foy de gentilhomme 
et d'homme de bien, il ne les avoit jamais 
dicts. « Je suis donc content », replicqua le 
sieur de Sourdiac. — « Non pas moy », re- 
plicqua l'autre, « car -puisque vous m'avez 
« donné la peine de venir icy, je me veux 
.« battre; et que diront de nous tant de gens 
« assemblez d'un costé et d'autre deçà et 
« delà l'eau, d'estre icy venus pour parler, 
« et non pour se battre? Il y iroit trop 
« de nostre honneur : çà battons nous. » Eux 
s'estans donc mis en présence avec l'espée 
et la dague, se tirarent force coups advant se 
blesser; aucuns disoient que ledict sieur de 



1 . Voy. Confession de Sancy, remarques sur le livre II, 
chap. I". Dans ce livre, le nom de l'adversaire de Chateauneuf 
est La ChesnzyeLalier. L'Estoile orthographie La Chesnaye 
Lailtr; on lit Nailler dans le premier texte imprimé du 
Discours sur les duels y et Lailléty puis Laillier, dans le Diction^ 
naire historique, etc., de Maine-et-Loire, par C. Port, au mot 
Chênaie (La). 

2. Suzanne de Saint-Melaine, dame de Bourg-rEvêque, 
fille de Jean, seigneur de Bourg-rEvêque, et de Renée d*An- 
digné. 

3. Ce duel eut lieu le 31 mars i $79. L*Estoile, peut-être 

Sourdiac estoit armé, et mesmes qu'aucuns 
ouyrent ledict La Chesnaye crier haut : « Ah ! 
« paillard, tu es armé » , ainsin qu'il Tavoit 
tasté d'un grand coup qu'il luy avoit tiré au 
corps; « ah! je t'auray bien autrement », et 
se mit à luy tirer à la teste et à la gorge à 
laauelle il luy donna un grand coup à costé, 
qu il ne faillist rien qu'il ne luy coupast le 
sifflet; dont ledict Sourdiac ne s^estonna nul- 
lement ains redoublant son courage, luy tira une 
grande estocade au corps et le tua. De dire 
Qu'il fust armé, je ne le puis croire; car je 
1 ay tousjours cogneu brave et vaillant, les 
armes bien en la main, et l'honneur en recom- 
mandation pour faire telle supercherie, et 
bien luy servit de bien faire et bien parer les 
coups; car ledict sieur de Sourdiac, qui estoit 
mon grand amy, me le conta quelque temps 
amprès ce combat, me jurant n'avoir jamais 
veu un si brave, et vaillant, et rude homme 
que celluy là, comme de vray il l'avoit bien 
monstre en plusieurs guerres de Piedmont et 
de France, et estimé fort mauvais garçon. 
Encore le monstra il en ce combat, car il 
avoit quatre vingts ans lorsqu'il y vint, et 
mourut. Ainsin à belle vie belle mort, qu'il 
faut fort estimer, et surtout aussy son brave 
cœur et son ambition de n^estre voulu partir 
de*la place assignée sans se battre et ne 
s'amuser trop à parler comme de vray c'est 
une grande honte, quand on vient là, de s'en 

à tort, dit qu'il fut motivé par un procès que le jeune Chas- 
teauneuf faisait à La Chesnaye, son tuteur. Voy. le Traité 
des duels. 

retourner sans venir aux mains, et de se con- 
tenter en satisfaction de parolles. 

Certes, quand on est en un logis du roy, 
ou une campaigne, qu'une armée, une cour 
marche, ou en d'autres lieux, l'on se peut 
esclaircir du differand par parolles comme 
l'on veut ; mais quand on est une fois entré 
dans le camp où vous estes appelle, c'est une 
chose peu noble que de venir aux parolles, et 
laisser les armes à part. Je m'en rapporte aux 
grands capitaines. Et pour tourner encore 
au discours de messieurs de Montsalès et Li- 
gnerolles, ils furent en leur temps braves 
gentilshommes ; l'un fut tué à la battaille de 
Jarnac, et l'autre fut assassiné à Bourgueil 
en Anjou, la cour y estant, par sept ou huict 
braves et vaillans gentilshommes, qui furent 
le jeune Villeclair * dict La Guerche, princi- 
pal querellant, accom.paigné du comte Monta- 
fier ', du comte Charles de Mansfeld, de 
Sainct Jehan de L'Orge, et autres *, lesquels 
tous quasy finirent de mesmes façon (que je 
dirois bien, mais cela seroit trop long) et tous 
tuez, jusques au grand qui en fust autheur 
et fauteur*. 



1 . Georges de Villequier, vicomte de la Guierche. 

2. Louis, comte de Montafié. 

• 3. Desquels était, au rapport de de Thou (livrç L), Henri 
d'Angoulême, le fils bâtard de Henri II. 

4. « Henri III, n'étant encore que duc d'Anjou, avait fait 
confidence à LigneroUes du dessein qu'avait la cour de se 
défaire des chefs huguenots par certaine voie qui ne fut pas 
suivie. Celui-ci ayant fait connaître à Charles IX qu'il savait 
la chose, ce prince détermina le duc son frère à faire tuer 
LigneroUes pïus tôt que plus tard, de peur que par son babil 

En quoy doibton bien prendre garde quand 
on tue un homme mal à propos, en super- 
cherie et advantage, car guieres n'a on veu 
de tels meurtres et de telle sorte, qu'ils 
n'ayent estez vengez de bille pareille *, par la 
permission de Dieu, lequel nous a donné une 
espée au costé pour en user et non pour en 
abuser. Il est donc meilleur et plus juste de 
desmesler ses querelles par beaux appels et 
honorables combats, que par ces assassinats ; 
et qui sera l'homme tant religieux et cérémo- 
nieux soit il, qui voudra peser l'un et l'autre, 
ne trouve qu'un meffaict n'est si grand que 
l'autre ? Je desbattis un jour ceste dispute à 
un grand personnage théologien , qui certai- 
nement m advoua que Dieu estoit grande- 
ment offansé en tous les deux meffaicts ; mais 
un assassinat, un guet à pand, est irrémis- 
sible, mesmes envers nos grands juges et 
sénateurs de nos cours, comme nous en 
voyons tous les jours de très rigoureuses pu- 
nitions. Je me suis un peu trop perdu en 

les huguenots ne fussent advertis de ce qui se tramait contre 
eux. > (Le Duch^tJ L'explication de Le Duchat est des plus 
invraisemblables. Les Mémoires de Tavannes font connaître 
la vraie cause de sa mort : — < La petite faveur de Lignerolles 
chassée par la plus grande de Villequier de chez M. d'Anjou, 
il se donne au roy Charles imprudemment, discourt aux 
dépens de la Royne mère, luy propose de sortir de tutelle. 
Sa Majesté, non capable de ce grand dessein, le redit à sa 
mère, laquelle, d'accord avec ses enfants, le fit tuer. » Le 
grand désigné par Branthdme comme auteur et fauteur du 
meurtre de Lignerolles, est Henri III, qui n'était encore que 
duc d'Anjou. 

I. De même manière; comme on dit aujourd'hui payer de 
même monnaie. 

ceste disgression, pour avoir esté un peu 
longue; mais pourtant n'aura estée mauvaise, 
et possible aura pieu à aucuns. 

Et pour reprendre nostre chance première 
du discours sur les combats des grands, je 
fairay ce conte que j'ay leu en partie dans le 
roman de Bavard ' et l'autre dans un livre 
espaignol ; qu est que le matin du jour de la 
battaille de Ravanne, ainsin que toute l'armée 
passoit au delà du canal, M. de Bayard dict 
à M. de Nemours son gênerai : « Monsieur, 
« allez vous un peu esbattre le long de ce 
« canal, qui est beau et plaisant, en atten- 
« dant que tout ayt passé. » A quoy M. de 
Nemours s'accorda, et prit en sa compaignie une 
demi douzaine de ses grands capitaines qu'il 
avoit avec luy, comme messieurs de La Pa- 
lice, de Bayard, d'Allègre, de Lautrec et 
autres; et en se pourmenant, il dict à M. de 
Bayard : « Monsieur de Bayard, nous sommes 
(( icy en belle butte pour les harquebusiers 
« s'il y en avoit de cachez derrière ces 
« hayes » , et sur ces propos vont adviser une 
troupe de vingt à trente chevaux qui venoient 
pour recognoistre l'armée, entre lesquels 
estoit dom Pedro de Pas, capitaine de tous les 
genetaires *. Si s'advança M. de Bayard de la 
troupe, de vingt ou trente pas, et les saluant, 
leur dict : « Messieurs, vous vous esbattez 
« comme nous en attandant que le grand jeu 
« commence; je vous prie qu'on ne tire point 
« de vostre costé et nous ne tirerons point du 

1 . Le Loyal Serviteur, chap. liv. 

2. Genetaires, chevau-légers. 

« nostre » , ce oui fust accordé. Sur ce dom Pe- 
dro luydemanaa qui îlestoit,et il se nomma par 
son nom ; quand il entendit que c'estoit le ca- 
pitaine Bayard qui avoit laissé tant de nom 
au royaume de Naples, fust fort joyeux de le 
veoyr, et luydict : «Ha! monsieur dfe Bayard, 
« je ne vous pensois pas là ; toutesfois encore 
« que je trouve vostre camp renforcé de deux 
« mille hommes de vostre venue et présence, 
« si est ce que je me resjouys grandement de 
« vous voir sain et sauf; car on *nous avoit 
« dict que vous estiez mort, à la reprise de 
« Bresse *, d'une grande bless^ure que vous y 
« receustes (comme il estoit vrai) ; mais Dieu 
« soit loué qu'il n'en est rien. Que pleust à 
« Dieu y eust il une bonne paix entre nos 
« roys, afin que nous puissions nous pratic- 
« quer et deviser ensemble comme bons amys 
« et compaignons d'armes, vous portant certes 
« plus a'affection qu'à tous les François, 
« pour vos grandes vaillantises qui raisonnent 
« encore au royaume de Naples. » M. de 
Bayard, qui estoit fort courtois, luy rendit 
fcn cela son change au double, avec un fort 
honneste remerciement. Si regardoit dom 
Pedro qu'un chascun portoit un grand honneur 
à M. de Nemours, et demanda à M. de Bayard 
qui estoit celuy là si superbement vestu, à 
qui tous eux portoient si grand honneur et 
révérence; car il estoit armé ricliement de 
toutes ses armes, fors l'habillement de teste, 
et par dessus ses armes tant dorées que rien 

I . Brescia. 

plus, une cotte d'armes de drap d'or frisé, 
et les armes de Foix eslevées en broderie 
toute d'or ; ce qui le rendoit bien remarquable 
avec son beau visage et son agréable jeunesse 
qui montoit à vingt cinq ans. M. de Bayard 
lui respondit alors : « G est M. de Nemours 
« nostre gênerai, nepveu à nostre roy, et 
« frereà vostre royne'. » Il n'eust pas plustost 
achevé le mot, que soudain mettant tous pied 
à terre, dom Pedro s'adressant, la teste nue, 
à M- de Nemours, luy dict : Monseignor, salva 
rhonra d'Espagna y de nuestro Rey^ todos quantos 
qu'aqui stamos, spmos servidores y cridos de vues- 
tra Alteza, « Monseigneur, sauf l'honneur 
« d'Espaigne et de nostre roy, tant que nous 
« sommes icy, nous sommes serviteurs de 
« vostre Altesse. » M. de Nemours, qui estoit 
la mesme courtoisie, les remercia avec toutes 
lés honnestetez du monde, et puis leur dict : 
«Messieurs, je vois bien que dans aujour- 
« d'huy nous sçaurons à qui demeurera le 
« champ, à vous ou à nous, mais à grand 
« peine se desmeslera ceste affaire sans grande 
« effusion de sang, et pour éviter cela, si 
« vostre vice roy vouloit vuyder ce différend 
c( de sa personne à la mienne, je fairois bien 
« que tous mes compaignons et amys qui sont 
« icy avec moy y consentiront; et si je suis 
« vaincu, s'en retourneront en la duché de 
.(( Milan vous laissant paisible de deçà; aussy 
« s'il est vaincu, vous en retournerez tous 
« vous autres vers Naples. » Quand il eust 

I . Germaine de Foix, sœur de Gaston de Foix, duc de 
Nemours, avait épousé Ferdinand le Catholique en 1506. 

achevé son dire, luy fùst incontinent respondu 
par le marquis de La Padulie, grand seigneur 
napolitain : « Monsieur, je croy fermement que 
« vostre généreux cœur vous fairoit voulun- 
« tiers entreprendre ce que vous proposez, et 
« possible en viendriez à bout ; mais selon 
« mon opinion, je croy que nostre vice roy 
« ne se fie point tant en sa personne qu'il y 
« condescende, pour beaucoup de raisons, et 
« aussy que les principaux de son armée l'en 
« garderont. — A Dieu donc, messieurs», dict 
M. de Nemours, « je m'en vays passer l'eau,. 
« et promets de ne la repasser de ma vie, 
a que le champ ne soit vostre ou nostre. » 
Ainsin se despartirent. 

Or sur ceste proposition que faisoit M. de 
Nemours, pour se battre contre le visce roy, 
il se dict, qu'entre [autres choses] ses grands 
capitaines que j'ay nommez qui estoient près de 
sa personne lui dirent : « Monsieur, vous avez 
a proposé une chose, qu'encore que vous soyez 
« nostre gênerai, auquel nous vous debvons 
« obeyr comme à nostre roy, puisque vous le 
« représentez, et nous estes donné de luy pour 
(( tel, nous n'oserions ny ne sçaurions vous 
« permettre ce que vous avez offert, si vous 
« estes pris au mot; et en serions repris gran- 
« dément et menacez du roy, pour vouloir 
« hasarder ainsin en un coup son estât de 
« Milan, comme qui le joueroit aux dez sur 
« une seule teste, encore que nous vous tenons 
a si courageux, vaillant et adroict que ce 
« seroit bientost faict du visce roy. Mais aussy 
« songez quelle honte ce vous seroit à vous 

Branthôme, VIIï. i6 

« qui estes si grand prince, et d'une si grande 
« et illustre race, issu que vous estes nepveu 
« du plus grand roy du monde, d'aller com- 
« battre un inférieur à vous, encore qu'il tienne 
« le lieu qu'il tient et soit gênerai de son 
« party, comme vous estes du vostre ; mais 
« pourtant il y a bien de la différence de vous 
« à luy ; qui pis est, il est vassal de la royne 
c( d'Espaigne, vostre sœur, la plus glorieuse et 
« hautaine femme du monde, laquelle, pour 
« ce seul traict, vous desadvoueroit pour frère, 
« et le roy vous en voudroit mal à jamais. » 
Là dessus on doict considérer les difficultez 
qui se font en telles choses et combats, aux- 
quels on requiert l'esgalité des personnes, 
comme du bien grand à grand, cela est juste 
et faisable. 

Nous lisons que du règne de Philippes le 
Bel, sortirent de grandes querelles entre le 
comte de Foix et le comte d Armaignac, tous 
deux beaux frères : de sorte qu'ils se defiarent 
. au combat, et en prirent jour de duel, et fut 
assigné le lieu d'iceluy à Gisors, par la per- 
mission dudict roy Philippes le Bel. Il se lit 
qu'amprès la bataille d'Agyncourt, le roy 
Charles VI' envoya offrir l'espée et Testât de 
connestable au comte d' Armaignac (lequel 
s'estoit retiré en son païs et maison), comme 
le méritant par sa grand' valeur, lequel accepta 
la charge, plus pour obeyr au roy que pour 
envie et ambition ; mais advant partir, ayant 
grosse querelle avec le comte de Foix, et ne 
voulant laisser son pais en proye à son ennemy, 
il tascha d'en veoir la fin par une guerre. Mais 

ledict comte de Foix ne voulant l'effusion du 
sang de leurs subjects, s'advisa l'envoyer 
deffier de sa personne à la sienne corps à corps, 
ou accompaigné de dix gentilshommes, ou 
moins, ou en plus grand nombre. Le connes- - 
table accepta aussitost le combat, et se trou- 
varent tous deux au jour et au lieu assigné. 
Mais les comtes de Commenges et d'Estrac *, 
les vicomtes de Narbonne* et de Carmain, 
avec les capitaines Barbasan et Saincte Trail- 
les % s'y trouvarent, et comme bons moyen- 
neurs de paix, les engardarent de se battre 
et les rendirent bons amis, et les firent accol- 
1er de bon cœur, bien qu'ils avoient estez 
ennemis mortels *. Le comte de Foix se retira 
à Pau, et de là à Sainct Jacques* où il avoit 
vœu, et le comte d'Armaignac vers Paris, où il 
fisttrès bien sa charge et très valleureusement 
ainsin que nos histoires le nous manifestent. 
De mesmes aussy il arriva au commance- 
ment de ceste guerre de la Ligue, que le roy 
de Navarre • fit quelque certaine déclaration^ 
en laquelle il desiroit, luy et le prince de 
Condé son cousin, se battre contre M. de 
Guy se et M. du May ne, frères. Le roy ne le 
voulut ; mais ne faut doubter que les uns ny 

1 . Jean III, comte d*Astarac. 

2. Guillaume II, vicomte de Narbonne. 
5. Poton de Xaintrailles. 

4. Ce traité de paix fut signé au château de Mazères, le 
6 décembre 141$. 

5 . Saint-Jacques de Compostell^. 

6. Henri de Navarre. 

7. Déclaration du roy de Navarre contre les calomnies 
publiées contre luy, 1^8$, in-8». 

les autres n'eussent nullement refusé le com- 
bat, auquel, s'ils fussent venus, se fussent 
bien battus, car ils estoient quatre braves 
princes, et vaillans combattans. 

Il fust un bruit sourd à la cour, du règne 
du roy François second, que le roy de Na- 
varre * mal content de quoy il ne tenoit le 
rang près la personne du roy, comme luy ap- 
partenoit, vouloit en faire de mesme et pré- 
senter le combat à M. de Guyse', et prenoit 
pour son second M. le prince de Condé, qui 
dès la journée d'Amboise, en vouloit à M. de 
Guyse : nos histoires en disent le subject. 
M. de Guyse estoit tout prest de l'accepter, 
je sçay bien ce que j'en ouys dire à un grand, 
et avoit pris pour son second M. le grand prieur 
de France ' son jeune frère, très brave et vail- 
lant prince, dont j'en parle ailleurs ; le choix 
n'en estoit poinct mauvais parmy ses autres 
frères. Il faut présumer que ces quatre vail- 
lans champions, entrans dans le camp, eussent 
rendu un combat très furieux. Les choses 
n'allarent point plus advant, pour les raisons 
que je dirois bien. 

Sur quoy je feray encore cette petite digres-' 
sion : que lors dudict règne du roy François 
second, vinrent à la cour, à Sainct Ger- 
main, la plus grand' part de ses grands capi- 
taines et chevalliers de son royaume par son 

1. Antoine de Bourbon. Il est inutile de faire observer qu'il 
n'y a rien de moins probable que ce projet de duel entre si 
grands personnages. 

2. Françob de Guise. 

3 . François de Lorraine. 

mandement, pour adviser aux affaires de son 
royaume, qui commançoit à se troubler. 
Parmy eux se trouva M. de Montluc, lequel 
un jour entretenant à sa façon bravasche et 
libre M. de Guyse, vint à tumber sur le roy 
de Navarre, et luy dire comm' il Tavoit veu à 
Nerac; et l'ayant trouvé fort mal content de 
luy de Quoy il tenoit le rang près Sa Majesté 

au'il deovoit tenir, il luy avoit dict qu'il luy 
ebvoit faire entendre son mescontentement, 
et le faire plustost appeller sur ce différent et 
le vuyder de sa personne à la sienne, et qu'il 
n'y avoit meilleur expédient que celluy là, et 
qu'il s'asseuroit tant de la valeur de M. de 
Guyse, qu'il ne reffuseroit ce party. A quoy 
M. de Guyse tout froidement respondict : 
<c Montluc, les parolles que vous me dites, 
« me les dites vous de la part du roy de Na- 
« varre, qu'il vous en ait donné charge, ou de 
« vous mesmes qu'ayez entrepris de les dire ?» 
M. de Montluc lui respondict : « Monsieur, je 
« ne les dicts que de moy mesme, parce que 
« je voy que le royaume s'en va brouillé fort 
« par vos particullieres divisions, et que je 
« m'asseure tant de vostre valleur que ledict 
« roy, vous offrant ce beau party. vous ne le 
« reffuserez point, et par ainsin le royaume 
« demeurera en paix par la mort de 1 un ou 
« de l'autre, ou de tous deux. — Vrayement 
a Montluc, à ce que je voys (respondict M. de 
« Guyse, tout en collere froide), vous estes 
« devenu fort politique depuis que ne vous ay 
« veu; je suis d'advis que le roy vous fasse 
« son chancelier, et si vous estes un beau 

« faiseur de combats. Il vous semble que 
« vous estes encore en vostre Piedmont , 
« parmy vos gens de pied, où vous les faisiez 
« battre comm' il vous plaisoit, et comme la 
« quinte vous en prenoit. Le roy de Navarre 
« et moy, nous ne sommes point de vostre 
« gibier, cherchez en d'autre ailleurs. Le roy 
a de Navarre et moy nous nous cognoissons 
« il y a longtemps ; je le tiens pour un des 
« braves et vaillans princes du monde. Il sçait 
« bien aussy ce que je sçay faire. Lorsqu'il 
« me fera entendre de ses nouvelles, je luy 
« fairay aussitost sçavoir des miennes. Allez, 
« souciez vous de vos affaires, et non des 
« nostres. » Qui fust fort estonné î ce fust 
M. de Montluc, et à belles excuses, qui au 
bout de quelque tems furent receues, car M. de 
Guyse l'aymoit fort, comm' il luy monstra 
despuis en plusieurs endroicts que je dis en 
sa vie. J'appris ce conte de bon lieu, le lende- 
main que l'on voyoit M. de Montluc fort es- 
tonné, et point braver comme auparavant; 
car M. de Guyse, outre qu'il gouvernoit tout 
lors et estoit en très grande faveur, il avoit 
de quoy par sa valeur pour estonner un 
homme. Voilà comme il ne se faut pas mesler 
légèrement des querelles et discordes des 
grands. Nous tinsmes aussy à la cour, qu'am- 
près la prison de mondict sieur le prince de 
Condé à Orléans, et sur son innocence, il vou- 
lut quereller mondict sieur de Guyse et l'appe- 
ler, mais cela fust accordé * par la sagesse de 

I. 24 août 1561. 

la royne mère, qui fist là un grand coup, car 
il y eust eu là de grandes brouilleries; j'en 
parle ailleurs. 

Nous lisons dans V Histoire de Naples ' et ail- 
leurs, comment ce brave Charles F, roy de 
Naples et de Sicille', et Alphonce% roy d'Ar- 
ragon, eurent entr'eux grande querelle pour 
le royaume de Sicille et pour ce s'assignarent 
le combat par le consentement des deux par- 
ties et ordonnance du pape devant Bourdeaux, 
estant pour lors au roy d'Angleterre, duquel 
il voulut estre juge, et leur permit. Charles, 
courageux François, ne faillit dans le temps 
assigné, ayant traversé toute l'Italie et la 
France, avec toutes les condictions et trouppes 
de gens .ordonnez par le juge, de se trouver 
de bon matin au jour qu'il falloit, et là at- 
tendre son ennemy le matin jusqu'au soir; et 
voyant qu'il ne venoit point, et se faisoil 
tard, ny sçachant nouvelles autres de son en- 
nemy, ayant envoyé de toutes parts, il s'en 
alla et reprint son chemin par où il estoit 
venu. Mais Alphonce, qui estoit un fin et caut 
Espaignol, avoit faict dresser des postes et 
mettre des chevaux de relais et frais, si se- 
crettement que nul n'en sceut rien, ny s'en 
apperceut, prit la poste, fist si grand' dili- 

1. Voy; Collenuccio, livre V. 

2. Charles d'Anjou, frère de saint Louis. 

5. Pierre III d'Aragon, et non pas Alphonse. Les historiens 
espagnols prétendent que Pierre III fut averti que le roi de 
France faisait avancer des troupes pour s'emparer de sa per- 
sonne. Il paraît certain qu'il ne vint à Bordeaux que déguisé 
et pour déposer une espèce de protestation contre son adver- 
saire. 



dby Google 



248 Livre II, Chapitre II. 

gence et si à propos qu'il arrive précisément 
un' heure devant solleil couché (estant lors 
aux plus grands d'esté), et entre dans le 
camp; et nj trouvant point son ennemy, y 
brave et piaffe dedans à la mode espaignolle, 

Î)rend acte de sa diligence et son debvoir, 
aisse coucher le soleil, et puis s'en retourne 
comme il estoit venu; ce qui ne fust txouvé 
guieres beau pourtant d'aucuns, et d'autres 
disent qu'il avoit observé les lois du duel et 
avoit comparu à propos, et sans avoir laissé 
couller et perdre le temps, ny coucher le so- 
leil, ny venir la nuict; àquoy les duellistes le 
temps passé prenoient fort esgard, et y poinc- 
tilloient fort. Il fut esté bien trompé si Charles 
n'eust bougé de la place comm' il debvoit. 

Il se lit aussy dans VHistoire de Napks, que 
Robert, petit fils de ce roy Charles !•% estant 
assiégé dans Gennes ^ par Frédéric Marye, vis- 
conte de Milan *, ce Marye appella Rooert au 
combat de seul à seul ; mais Robert, encore 
qu'il fust très vaillant, le refîusa, parce que 
leurs dignitez n'estoient pareilles; car Robert 
estoit roy de Naples; dont sur ce il y a de 
belles disputtes, que possible ailleurs nous 
déduirons, ne sefvans rien à nostre propos 
pour ce coup, sinon pour monstrer le combat 
de grand à grand. 

I . Gênes, qui s'était donnée à Robert en 1 3 18, fut assiégée 
par les seigneurs gibelins de la Lombardie, dont le principal 
était Mathieu ^et non Frédéric-Marie) Visconti. Ils furent 
forcés de lever le siège. 

^2. Le ms. original portait sans doute : Frédéric-Marie 
Visconti, dé Milan. 

Ce mesme roy Robert fust aussy une autre 
fois appelle et deffié par Frédéric, roy de Si- 
cille, lequel Teust aussitost pris au mot, puis- 
qu'il estoit son pareil et roy comme luy, sans 
que le pape Jehan * indigné de ce deny, ex- 
communia ledict Frédéric, et pour ce ledict 
Robert en eust les mains liées ; car à ce que 
disent les docteurs ecclésiastiques, il y va de 
Famé de se battre, voyre de parler et conférer 
avec un excommunié; en quoy certes ledict 
pape trouva cest expédient meilleur pour ne 
venir là dans le camp, que ne fust celluy du 
combat permis entre le roy Charles I", roy de 
Naples, et le roy d'Aragon, devant Bourdeaux, 
comme j'ay dict. Faut noter en cestuy cy que 
si le pape Jehan fist contre Pâme dudict Fré- 
déric, pour ravoir excommunié, il fist bien 
autant pour sa vie, car ledict roy Robert estoit 
très brave et vaillant comm' il Pavoit monstre 
en plusieurs beaux exploicts, et que de frais 
il ne faisoit que de venir soustenir le siège de 
Gennes, où respace de sept ou huict mois du- 
rant, y estant enfermé, tous les jours se ren- 
doit sur les murailles en personne, Tespée au 

f)oing, et là combattoit ordinairement, vail- 
amment à repousser les ennemys ; dont des- 
puis estant sorty, prit terre à Savonne, et les 
deffit. Tant y a qu'il eust pu faire belle peur à 
ce Frédéric s'ils se fussent affrontez, outre qu'il 
estoit un très homme de bien et de dévotion, 
et que Dieu fust esté pour luy. De plus il es- 
toit du noble sang de France, qui ne mentit 

I. Jean XXll. 

jamais en telles bonnes occasions. C'est ce 
brave Robert, qui fust grand père de ceste 
brave et belle royne Jehanne I", la merveille 
de son temps, en toutes choses : j'en parle en 
son discours que j'ay faict d'elle. 

Voylà aucuns dems qui se sont veus et pré- 
sentez de grand à grand, le temps jadis, et 
ainsin aussy que nous en avons un assez frais, 
au temps de nos pères, du grand roy François 
et de l'empereur Charles, lesquels, amprès 
s'estre longuement outragez de paroUes et 
desmentys par hérauts et cartels, se desffia- 
rent au combat; mais ils n'y peurent jamais 
parvenir pour la difficulté et controverse qu'ils 
eurent clu lieu et des armes. L'empereur 
Charles (disent nos histoires et nos pères) 
disoit à soy appartenir l'eslection du lieu, 
comme se disant provocquant et assaillant; 
et pour ce en pleine assemblée du pape, de 
son sainct collège, et de force ambassadeurs, 
mesmes de ceux du roy^ en voyant une grande 
difficulté du lieu, dict qu'il n'y avoit rien de 
meilleur que se battre en un' isle, ou dans 
un bateau de grande rivière, ou sur un pont, 
avec un' espée et dague, ou la cappe. Par ces 
mots il monstroit tout à coup avoir eslection 
de lieu et d'armes. Enfin c'estoit un maistre 
homme. Le roy voulant garder son advantage 
en l'eslection d'armes, qui les devoit fournir 
comme provocqué et deffendeur, vouloit com- 
battre à cheval, (armé en grand roy et prince) 
de toutes pièces, avec une bonne lance et^ 
bonne espée, bien qu'il ne fust jamais bien* 
arresté du lieu du camp. Voilà, pourquoy il 

ne voulut jamais recepvoir ny ouyr Theraut 
de Tempereur, qu'il ne lui eust apporté le lieu 
et la seureté du camp pour se battre, ce qu'il 
ne fist. Ne fust aussy non plus accordé des 
armes aue l'empereur avoit dict avec l'espée 
et en aague; disant le roy que c'estoient 
armes trop communes et peu usitées parmy 
les grands roys, qui vont à leurs combats, 
rencontres et batailles, tousjours sur un bon 
cheval, et bien armez, non point en petits 
piétons soldats espadassins, tous desarmez, 
desquels l'acte estoit combattre en telles 
armes et façons. En cela, il parloit selon l'u- 
sance des anciens duellistes, comme j'ay dict 
cy devant, qui vouloient que le corps fust 
couvert ; autrement c'estoit se battre en bestes 
bruttes. L'empereur replicquoit qu'ils ne se 
pouvoient combattre de plus belles et nobles 
armes que de l'espée qu'ordinairement on 
portoit au costé, pour une marque très insigne 
de noblesse et valleur, et comme pour une 
fidelle et ordinaire compaigne en paix et en 
guerre, qui de temps immémorial avoit esté 
inventée, portée, usitée et employée de tant 
de grands empereurs, roys, princes, capi- 
taines et vaillans hommes, par laquelle ils 
avoient faict de si beaux exploicts. Enfin sur 
ces discordances leur combat ne se fist point. 
Le plus beau et le meilleur fust esté sans tant 
controverser , comme dict une fois en Sicile 
un vieux capitaine espaignol sur ces discours, 
qu'ils se fussent battus au beau mitan de leurs 
armées assemblées pour donner battaille gé- 
nérale, et sur ce poinct leur commander faire 

alte et ne bouger sur la vie, et tous deux se 
desffier à la teste de leurs dictes armées, 
comme firent ^Eneas et Turnus, y compa- 
restre armez des mesmes armes desquelles ils 
debvoient combattre en gênerai, et là déci- 
der leur différent ensemble, avec condictions 
pourtant que qui seroit vainqueur ou vaincu 
n'en seroit autre chose, et les deux armées se 
retireroient avec cela sans s'entredemander 
rien ny venir plus advant, et que jamais ( me 
dict cest Espaignol:) riy fist si beau, ny se 
présenta plus belle occasion qu'au voyage de 
Provence ' ; qu'il, n'y avoit pas deux ou trois 
mois que l'empereur avoit tant bravé à Rome, 
et ne demandoit que se battre comme j'ay 
dict; mais tant s'en faut qu'ils vinssent là, 
que le roy ne voulut conduire son armée, et 
la donna à conduire et à y commander à 
M. le grand maistre» en Avignon, et luy se 
tint à Valence cependant. A quoy je repli- 
quay que le roy tout aussitost qu'il sceut 
le bandon gênerai que l'empereur avoit faict 
d'amasser vivres à'chascun pour huict jours, 
cuydant que ce fust pour venir assaillir son 
camp, aussitost s'y vint rendre poyr donner 
bataille, et possible pour se battre main à 
main contre luy, si que l'empereur ne s'en 
fiist pas mieux trouvé; car le roy avoit faict 
d'autres expertises d'armes sans s'espargner 
ny estre espargné nullement, aux batailles de 
Marignan et de Pavie, tant signallées, ce que 
n'avoit faict l'empereur encore, ce qu'il m'ad- 

1. En 1536. 

2. Anne de Montmorency, depuis connétable. 

voua ; et pour conclusion, il ne me sceut que 
respondre que son maistre estoit encore jeune, 
et qu'avec le temps il pourroit faire d'aussy 
beaux miracles ae sa main, que le roy qui 
estoit beaucoup plus vieux que luy*. 

Il fust esté bien aussi bon sans venir au 
sang, que ces deux grands princes eussent 
faict comme firent jadis nostre grand roy 
Philippes Auguste, et Richard, roy d'Angle- 
terre, qu'on nommoit Cœur de Lion, grands 
ennemis l'un de l'autre, qui traictarent la 
paix au Guet d'Amours (gentil nom certes), 
où s'estoient assignez journée et battaille, 
entre Bourdedieu' et Chasteauroux qui ad- 
vint fort miraculeusement; car comm' ils 
estoient prests pour affronter leurs batailles 
d'une part et d'autre, les deux roys par le 
moyen d'un cardinal firent faire alte à leurs 
armées, loing d'un trait d'arc ou plus, par 
convantion faicte ; parlarent ensemble en ce 
dict guet, où il y avoit un grand oumeau 
entre lesdicts deux roys, et comm' ils s'entre- 
parloient sortit dudit oumeau un grand et 
gros serpent, horrible, et levant la teste, et 
sifflant contre ces deux roys ; lesquels pour le 
tuer tirarent aussitost leurs espées ; mais il les 
esvada, et ne sceurent ce qu'il devint. Aucuns 
crurent que c'estoit un diable ainsin trans- 

1 . Le narrateur espagnol se reporte à l'époque où se pas- 
saient les événements dont il rend compte, alors qu'on igno- 
rait l'avenir r&ervé aux deux princes. Branthôme, en écrivant 
ce passage, aurait-il oublié qu'en 1566, l'Empereur et le Roi 
étaient morts depuis longtemps? 

2. Bourg-Déole ou Bourg-Dieu, à i kil.de Châteauroux 
(Indre). 

formé; c'est un abus^ Les deux armées, 
voyant ces deux roys ainsin tirer leurs espées 
nues, pensans qu'ils se deussent battre, com- 
mencèrent à s'esbransler et marcher l'une 
contre l'autre, mais aussitost allarent au de- 
vant pour leur commander de ne bouger et 
reculer, ce qu'elles firent ; et puis eux s'estans 
retournez en leur lieu, achevarent leur parle- 
ment si bien et beau qu'ils s'arrestarent une 
bonne paix, et s'en retournarent bons amis 
audict lieu de Bourdedieu, rendre grâces 
à Dieu et à Nostre Dame, en l'abbaye dudict 
lieu. Voylà une gentille advanture, et très 
heureuse rencontre, et bonne issue. Si nostre 
roy et l'empereur en eussent pu faire de 
mesme,ce fiist esté un grand miracle de Dieu, 
et qui eust apporté plus d'heur que s'ils fus- 
sent venus aux mains et se fussent entretuez. 
Nous avons, pour laisser les grands princes 
et roys, mais pour venir à de grands capitaines, 
le deffy que feu M. deLangeay, lieutenant géné- 
ral du roy en Piedmont, envoya à M. le mar- 
auis del Gouast, lieutenant aussy gênerai de 
l'empereur en sa duché de Milan, et ce sur la 
négative que faisoit ledict marquis de la mort 
et massacre de Caesar Fregouse et Rincori', 
sur Tesin, dont l'accusoit fort et ferme M. de 



1. Voy. J. Bouchet, Annales d'Aquitaine, partie III«, 
année 1196. 

2. César Fregose et Rincon étaient envoyés par Fran- 
çois I"" à Venise et à Constantinople pour négocier un traité 
d'alliance contre l'Empereur. Ils furent assassinés à la fron- 
tière du Milanais et de la république de Venise par ordre du 
marquis del Vasto, selon l'opinion la plus acaéditée, afin de 

Langeay, et lui vouloit prouver par les armes, 
et vouloit entrer en camp sur ceste querelle. 
Et d'autant que ledict marquis y faisoit quel- 
que difficulté, ledict M. de Langeay le voulut 
faire appeller devant la chambre imperialle 
ainsin qu'ils envoyarent leurs manifestes, qui 
se voyent en aucunes de nos histoires fran- 
çoises, italiennes et espaignolles, et là deman- 
der le combat, ou bien en cas de reffus deman- 
der luy estre faict raison sur un acte aussy 
villain, d'autant qu'il touchoit à toute une 
chrestienté d'avoir ainsin viollé le droict des 
ambassadeurs; laquelle façon de procéder le 
grand roy François approuva très belle, et en 
fust fort content, ainsin que j'ay ouy dire à 
feu M. le cardinal du Bellay son frère, qui en 
parle mieux que les livres ; mais mondict sieur 
de Langeay mourut sur ceste opinion et entref- 
faicte, dont n'en fust pas marry le marquis, 
car il estoit fort coulpable, voyre autheur, 
ainsin que le croyoit tout le monde. J'en parle 
ailleurs '. Ce combat estoit de grand à grand, 
et de eeneral à gênerai. 

Ce brave M: de Montmorency, non encore 
connestable, mais grand maistre de France, 
en fist de mesmes à l'endroict du connestable 
de Castille, devant Fontarabie, lors de la del- 
livrance de messieurs les enfans de France', 

s'emparer des dépêches dont il les croyait porteurs. Ce 
meurtre eut lieu pendant une trêve entre l'Empereur et la 
France, en 1541. 

1. Voy. vol. I, p. 252 et suiv. 

2. Retenus en Espace comme otages pour l'exécution du 
traité de Madrid, janvier 1 5 26, en vertu duquel François !«»•, 

lequel faisant du mussart *, ou plustost vou- 
lant se desdire sur ladicte deilivrance, et fai- 
sant aussy du renard, pour amuser tousjours 
mondict sieur de Montmorency, sans palier 
autrement, luy envoya incontinent M. de La 
Guyche, gentilhomme de la chambre du roy, 
luy dire qu'il advisast à luy tenir sa paroUe 
sans l'amuser davantage, autrement qu'il le 
deffioit de sa personne à la sienne, pour luy 
faire tenir ce qu'il luy avoit promis sur ladicte 
deilivrance, et qu'il rattendoit avec une bonne 
espée. Ledict connestable n'eust pas plustost 
ouy ces mots, bien qu'il fiist brave et vaillant, 
qu en un tournemain exécuta aussitost ce qu'il 
avoit tant délayé. 

Je conterois force autres deffis de grands, 
et appels, mais jen'aurois jamais faict : comme 
celluy qui se îist du règne du roy Charles, 
entre M. le mareschal d'Amville, aujourd'huy 
connestable, et M. de Longueville ', qui §e 
deffiarent tous deux au Pré aux Clercs à Paris, 
ayant chascun son second. M. le mareschal 
avoit le chevallier de Batresse', son lieutenant 
de gens d'armes, et M. de Longueville La 
Gastine, son lieutenant aussy. De dire le sub- 
ject de leur appel et à quoy il tint qu'ils ne se 
battirent, cela seroit trop long. 

prisonnier des Espagnols, recouvra sa liberté. Les enfants de 
France ne furent rendus qu'en 1530. 

1. Musard. 

2. Léonor d'Orléans, duc de Longueville. Voy. ci-dessus 
la vie du maréchal d'Amville. / 

3. Louis de Neuchèze, chevalier de Batresse, officier dont 
la Reine mère appréciait les services. Voir Lettres de Cathe- 
rine de Médias, II, 105, et 111/ 120. 

M. de Montpensier et M. de Nevers, du règne 
du roy Henry 111% se cuidarent aussy battre 
pour quelques propos fort picquans; mais le 
roy leur en fist deffense, et les accordai 

Nous avons de frais aussy les appels de 
M. d'Espernon et de M. le mareschal d'Or- 
nano *; de M. de Guyse et de M. d'Espernon; 
de M. de Genville et de M. le Grand '/ A quoy 
nostre roy très advisé sceut très bien pour- 
voir et empescher de venir plus advant. Il 
n'est pas besoing que le sang de ces grands 
soit à si bon marché pour querelles particul- 
lieres, comme de nous autres petits compai- 
gnons ; il y va grandement de Tlnterest public, 
car les grands y sont fort nécessaires. 

Or il y a un poinct, en nostre France observé 

1. Lorsque le duc d'Anjou s'échappa de la Cour en 1575, 
le duc de Montpensier et le duc de Nevers furent chargés de 
le poursuivre. Ils .s'acquittèrent assez mal de leur tâche, et 
le duc d'Anjou, de retour à la Cour, ne cacha pas qu'il leur 
savait gré de n'avoir pas exécuté les ordres rigoureux qu'on 
leur avait donnés. Sur quoi le duc de Montpensier prétendit 
qu'il avait tout pris sur lui, et que s'il eût écouté le duc de 
Nevers, il aurait arrêté le prince. Le duc de Nevers se plai- 
gnit d'avoir été calomnié. De là démentis, cartels, et enfin 
un accommodement entre les deux adversaires par les soins de 
la Reine mère. Voy. ^occasion du desmenty que M. le duc 
de Nevers, pair de France, fît donner ce mois de mars der- 
nier, ij8o. signé, Lodovico Gonzaga. S* ensuit la teneur de 
Vescrit divulgué soubs le nom de Monsieur de Montpensier. 
signé, Louis de Bourbon. Bibl. nat. Ms. Dupuy, $ lo. 

2. Voy. Lettres de Vaffaire de d*Espernon avec d*Ornano. 
Bibl. nat. Dupuy, $io. 

3. Le marech'al de Bellegarde, qui était grand écuyer, fut 
bl^ délojralementpar le prince de Joinville, le 1 1 août 1 599, 
dans le logis de Zamet, pendant que Henri IV s'y « esbattoit • 
avec une nlle nommée la Claude. Voy. le Recueil des ûîtres 
de Henri IV, vol. V. 

Branthôme, VI 11. 17 

jadis estroictement, que parmy les chapitres 
de Tordre du roy, les chevalliers dudict ordre 
ne peuvent envoyer ny accepter cartel, ny 
combat de Fun contre l'autre, sans congé de 
leur supérieur qui est le roy, ainsin que le 
sceut bien remonstrer feu M. de Langeay à 
Caesar Fregouse, sur un deffy qu'il avoit envoyé 
à Cagnin de Gonzague pour se battre contre 
luyj, tous deux chevalliers de l'ordre ; mais 
Caesar s'excusa, disant n'avoir veu jamais les- 
dicts chapitres de l'ordre. Ledict Cagnin s'ex- 
cusoit de son costé aussy, que puisaue Caesar 
luy avoit envoyé le cartel de combat, il jie 
pouvoit moins faire que de l'accepter comm' il 
avoit faict*. 

Les chevalliers de l'ordre avoient aussy ce 
privilège, qu'ils estoient exempts de se battre 
contre un qui ne l'estoit point; et c'est ce 
qu'allégua le seigneur Ludovic de Birague, 
brave et vaillant capitaine, et qui a bien servy 
la France, contre Scipion Vimerquat, fils 
de Francisque Bernardin Vimerquat, tant 
renommé en nos guerres de Piedmont, comme 
le fils l'a esté aussy, et en celles de France, 
pour estre gentil chevau léger, sur un deffy 
que ledict Scipion luy envoya pour quelques 
paroUes fascheuses et outrageuses entr' eux 
passées, parmy lesquelles estoit compris 
M. d'Amvilie, et ce du temps du roy François 
second, et le roy Charles dernier venant à sa 
couronne, mettant en advant qu'il estoit che- 
vallier de l'ordre, et qu'il luy estoit deffendu 

I. 'Juillet I J39. Voy. Martin du Bellay, Mémoires. 

de se combattre par les loix de son ordre, et 

Eour d'autres raisons aussy ; ce que sceut très 
ien débattre ledict Scipion, par un petit 
traicté et manifeste qu'il fist, que j'ay veu, 
aussy bien faict et composé qu'il est possible 
pour un homme de guerre ^ 

Or pour contresquarre à ces chevalliers ceri- 
.monieux et si grands observateurs de leurs 
privilleges et loîx, qui certes sont abstraincts 
par elles aux combats contre autres qui ne le 
sont point, il leur faut proposer force exemple 
de plusieurs qui ont voulu arracher l'ordre du 
col, et l'ont suspandu, et se sont demis de leurs 
grades et dignitez jusques au temps qu'ils 
eussent combattu. Nous en avons veu un 
exemple très beau de feu M. de Guyse, Claude 
de Lorraine, lequel se voulut desmettre de 
toutes ses grades, dignitez et nobles qualitez 
de prince, pour combattre M. le comte de San- 
cerre*, qui disoit que s'il luy faisoit cest hon- 
neur, qu ilavoit deux fort bonnes espées, l'une 
pour le service du roy, et l'autre pour se battre 
à luy. Mais sur ces disputes toute la vérité se 
descouvrit, d'autant que le seigneur de Gran- 
velle » avoit faict surprandre un paquet dans 
lequel fust trouvé l'alphabet du chiffre que 

1. Voy. Dtfi de Scipion Vimercato à Louis de Birague, 
sur les plaintes que ce dernier faisoit de DampvilU, 6 juin i j 6 1 , 
et Déclaration du roy sur le différend d'aucuns escripts cy 
devant publiés sous les noms de M. de Dampville» et du sieur 
Caries de Birague.imn IJ63, iii-8»(impr.). BiW. nat. CoU. 
Béthune, 8687, f» 74. 

2. Louis de Bueil (i$44). 

3. Nicolas Perrenot, seigneur de Granvelle, père du car- 
dinal. 

ledict seigneur de Guyse avoit avec le comte 
de Sancerre, sur ieauei il avoit contrefaict 
ladicte lettre au nom dudict seigneur de Guyse, 
et luy escrivoit que le roy ayant sceu Textre- 
mité de vivres et de poudres en laquelle estoit 
Sainct Disier, qu'il advisast de trouver moyen 
de faire une composition si honnorable que les 
hommes fussent sauvez, car le roy ne le pou- 
voit secourir. Sa lettre fust faicte en chiffres 
et donnée en secret à un tambour françois, 
estant allé au camp impérial pour quelques 
prisonniers, par^un homme interposé et à luy 
incognu, qui disoit avoir charge de M. de 
Guyse de la faire tenir secrettement audict 
comte (brave astuce certes!) ; lequel, n'ayant 
peu cognoi^tre la fausseté de la lettre, et la 
pensant vraye, s'estoit rendu sur la parolle 
de M. de Guyse, qui en vindrent là à se com- 
battre ; mais amprès toute la vérité fiit co- 
gneue; et voylà en quoy il faut louer M. de 
Guyse et sa générosité, de n'avoir voulu faire 
rempart de sa grandeur, pour ne venir point 
au combat. 

M. le baron de La Garde ayant une querelle 
entre M. de La Mole l'aisné, au commence- 
ment du règne du roy Charles neufviesme, se 
voulut ainsin desmettre de son ordre pour le 
combattre à Paris ; je les vis. Sur quoy j'ay 
entendu dire qu'ayant esté demandé une fois 
à dom Ferrant de Gonzague, si un chevallier 
d'ordre pouvoit et debvoit reffuser au combat 
un chevallier qui n'estoit de l'ordre, pour ne 
faire de préjudice à l'ordre, il respondict 
publicquement, qu'encore qu'il fust prince et 

duc, chevallier de Pordre de la Toison, gou- 
verneur de Pestât de Milan et lieutenant gêne- 
rai pour l'empereur en Italie, que quand il 
auroit querelle d'honneur contre le seigneur 
Pierre Estrozzy, qui estoit lors dans Parme, 
et Ferdinant devant, il ne reffuseroit jamais 
un tel chevallier, encore qu'alors il n'eust 
l'ordre ny les grades qu'il a eu despuis par 
ses œuvres vertueuses et vaillantises; mais 
cestuy là estoit un chevallier sans l'ordre, qui 
en valloit bien une douzaine d'autres avec 
l'ordre. 

Car enfin encore que l'ordre soit institué 
par les ducs de Savoye, de Bourgoigne, et 
roys d'Angleterre et de France, pour une recom- 
pense, loyer et marque de grand honneur 
(ainsin que porte celluy de Bourgoigne : pre- 
tium non vile kboruniy « c'est un prix point 
« petit de ses labeurs »), et que d'autres fois 
cesdicts ordres ayans estez très bien entretenus 
et superstitieusement » donnez à ceux qui le 
meritoient, despuis (et mesmes en nostre 
France) il s'est tant ravallé, et en a on tant 
abusé que, pour l'injure de nos guerres civilles, 
et pour gaigner et entretenir des hommes, il 
s'en est tant donné indifféremment et aux uns 
et aux autres, qu'on ne voyoit que de toutes 
parts chevalliers de l'ordre de Sainct Michel ; 
ce qu'abhorrant le roy Henry 111% dernier 
mort, institua celluy du Sainct Esprit, auquel 
on y trouva puis amprès de l'abus autant qu'à 

I . Probablement l'auteur veut dire avec un soin extrême, 
avec scrupule. Je doute qu'il comprît bien le sens de l'ad- 
verbe qu'il emploie. 

l'autre ; car il se fist autant commun que 
l'autre, voyre pis, comme j'ay dia ailleurs *, et 
se donna à force gens que je sçay bien, plus par 
compère et par commère (comme l'on dict), et 
par faveur, que par la valleur et mérite ; des- 
quels j'en sçay un, qu'un secrétaire des com- 
raendemens fist pour l'avoir receu en sa maison, 
et luy avoir donné un disner en passant; et 
pour luy rendre la pareille, le fist chevallier 
tout jeune enfant qu'il estoit,et n'avoit jamais 
veu armée royale, ny veu croix rouge ny 
blanche non plus, sinon sur le dos du prestre 
quand il disoit la messe, ny rien faict de son 
corps. Si bien qu'on l'appelloit à la cour le 
chevallier d'un tel secrétaire. 

Là dessus, je laisse à discourir au monde, 
à sçavoir si un tel petit seigneur et chevallier 
doict estre exempt de se battre contre un 
autre qui ne l'est pas, mais en est plus digne 
Que luy. Voilà pourquoy il se faut mocquer 
de ces abus, et mespriser ces chevalliers qui 
se fondent si fort sur leurs prérogatives, vou- 
lans faire des gallans et des raminagrobis', 
qu'il leur semble qu'on les doive respecter et 
craindre avec leur Sainct Michel ou Sainct 
Esprit. 

Sur (luoy j'ai ouy faire un conte d'un che- 
vallier de l'ordre, que, venant de la cour, de 
prendre l'ordre, et allant en sa maison en 
poste, il fust rancontré de quelqu'un qui luy 

1. Voy. vol. VI, p. 98 et suiv. 

2. Mot tiré peut-être de Rabelais, qui appelle ainsi un 
chanoine fourré de son hermine ; on a dit peut-être avant 
lui, faire dugrohis, pour faire l'important. 

vouloit demander une parolle et le quereller. 
Il fut si estonné qu'il ne sceut que respondre, 
sinon de tirer et monstrer son ordre qu'il 
avoit caché, et dire : « Que voulez vous faire? 
« Voylà qui vous garde de vous attaquer à 
(c moy, ne le respectez vous point? » Mais 
l'autre n'y portant respect ny demy, s'en 
mocqua, et le dauba très bien ; et pour toute 
revanche il dict qu'il s'jen plaindroit au roy et 
au chapitre la première, |ois qu'il se tiendroit, 
pour avoir ainsin ofFancé l'ordre. J'ay cognu 
celuy qui fist le coup et celuy qui 1 endura. 
Tels et semblables gens et cnevalliers ne 
fairoient à grand peine ce que fist M. de Guyse 
le dernier mort et tué à Bloys, l'année que le 
roy Henry Iir tourna de Pouloigne, lequel 
estant allé à la chasse un jour au bois de 
Madric», avec toute sa cour (j'y estois), M. de 
Guyse avoit quelque ^ chose à demander à 
M. de Bussy, oui venoit lors du siège de 
Lusignan *, où il avoit esté fort blessé en très 
vaillamment combattant selon sa coustume. 
Ainsin que la chasse se faisoit, M. de Guyse 
prand M. de Bussy à part, sans faire rumeur 
ny semblant d'aucune querellé, ayant com- 
mandé à son escuyef de se retirer à part, et 
ne le suivre sur la vie, et estant bien escarté 

1 . Le bois de Boulogne actueL Henri III aimait cette 
solitude," qu'il se proposait de modifier en perçant des 
allées aux carrefours desquelles il aurait fait élever à ses mi- 
gnons de magnifiques tombeaux. Il aurait réservé l'un d'eux 
pour lui-même et projetait d'inviter la noblesse à l'imiter, 
pour constituer dans ce lieu, avec le temps, un cimetière 
unique au monde par sa richesse et son étendue. 

2. En 1574. 

dans le bois, comme je vis, ny pensant nul 
mal, il luy demanda (tous deux tous seuls de 
sa personne à la sienne) la parolle qu'il luy 
vouloit demander, et pour laquelle il Tavoit 
appelle; mais M. de Bussy len satisfist si 
honnestement, que M. de Guyse eust occasion 
de s'en contenter, et luy dire : « Monsieur de 
« Bussy, je me contente, vous jurant que si 
« vous ne l'eussiez faict, nous nous fussions 
«bien battus en césie^^place où vous voyez 
« comme je vous y ày amené en gallant 
« homme, m'estant despouillé de ma princi- 
« pauté et des grades que j'ay sur vous, pour 
« me battre contre vous sans aucune super- 
ce chérie comme vous voyez, m'estant fort 
« aysé de vous en faire quand je l'eusse 
« voulu ^, mais puisque je suis content je 
« vous asseure que je vous suis amy autant 
« que jamais.' » A quoy M. de Bussy, qui 
n'avoit point faute jamais de responces, et 
surtout en ces choses de combats, luy respon- 
dict : « Monsieur, je suis fort ayse que vous 
« soyez content de moy, vous priant ae croire 
« que ce que j'en ay aict n'a esté nullement 
« par crainte, car 3ussy n'en eust jamais, et 
« aussy que vous tenant si magnanime et 
« généreux comme je faicts, je n avois nulle 
« peur de supercherie de vous, et que vous 
« ne m'avez pas mené icy pour m'en faire, et 
« me couper la gorge en origant, mais pour 
« me faire l'honneur de me recepvoir et battre 
« contre vous, ainsin que j'esperois de vostre 

I. En faire, euphémisme courtisanesque, pour dire faire 
du mal, maltraiter. 

a vaillant et noble cœur, et comme le venez 
« dire; mais quand nous fussions venus là, 
« advant qu'aller à vous, je me fusse jette en 
« terre en signe d'humilité que je vous dois 
« et le bras nud, et la teste nue, je fusse allé 
« à vous pour m'essayer à vous faire courir 
« aussy grande fortune comme vous me l'eus- 
« siez faicte courir; et si j'en eusse eschappé, 
a je m'en fusse allé jactant* et vantant par 
« tout le monde de m'estre battu contre le 
« plus brave et vaillant prince de la chres- 
« tienté, et avoir eschappé de ses armes. » 
M. de Guyse luy respondict : « Monsieur de 
« Bussy, je croy ce que vous dites, et n'en 
« faicts nul doubte, pour la grande asseu- 
« rance que j'ay et cognoissance de vostre 
« valeur et courage. N'en parlons plus, je 
« suis vostre amy; suivons la chasse. » M. de 
Bussy luy dict : « Je suis vostre humble sér- 
ie viteur. » L'un et l'autre m'en firent le conte 
Î)ar les chemins, car l'un estoit de mes meil- 
eurs seigneurs et amis, et l'autre estoit mon 
parent, amy inthime'. 

M. son père, feu M. de Guyse le grand, en 
fist un quasy pareil à l'endroit d'un certain 
capitaine de par le monde, qui avoit entrepris 
de le tuer, et s'en vantoit par tout ; j'en faicts 
le conte en sa vie. Le roy de Navarre der- 
nier, Anthoine, ainsin que nous allions au 
siège de Bourges aux premières guerres et 
que le roy, la royne, leur cour et leur armée 
marchoient, ayant veu feu M. de Bellegarde 

1 . Se jactant, se glorifiant, de jactare, 

2. De Bussy. 

parmy leur trouppe marchant, et ayant à luy 
demander quelque parolle', le tira à part et 
la luy demanda en galiant homme, sans 
s'ayder de sa grandeur ny majesté; (font il 
demeura de lui satisfaict. Ledict Bellegarde le 
dict amprès à feu Castelpers et à moy. 

Nous avons quasy une pareille histoire de ce 
grand roy François premier, lequel ayant eu 
plusieurs advis qu'il se donnast garde du 
comte Guillaume de Saxe', qui estoit en sa 
cour et son pentionnaire, et avoit dellibéré de 
le tuer, ne s'esmeut autrement ;,maisun jour, 
allant à la chasse, prist la meilleure espée qui 
fust en sa garde robbe et mena avec luy ledict 
comte, et luy ayant commandé de le suivre et 
de près, et amprès avoir couru le cerf quelque 
temps, voyant le roy que ses agens estoient 
loingdeluy fors le comte, se destourna de son 
chemin, et quand il se veid avec le comte au 
plus proffond de la forest seul, en tirant son 
espée luy dict : « Vous semblé t'il que ceste 
« espée soit belle et bonne? » Le comte la 
maignant par la poincte et le bout, dict qu'il 
n'en avoit veu jamais une meilleure ny plus 
tranchante, sk Vous avez raison », dict le roy ; 
« et me semble que si un gentilhomme avoit 
« entrepris de me tuer, et qu'il eust cogneu 
« la force de mon bras, la bonté de mon cœur, 

1. c'est-à-dire demander une explication. 

2. Guillaume de Furstemberg, dont Branthdme parle à 
plusieurs reprises, après lui avoir consacré une notice 
(II, p. 14J. Il était encore bien en cour en 1 5 38, puisque 
cette année, à la tête de son régiment, il revint du Piémont 
avec le Roi. Sa défection se produisit peu de temps après. 

« accompaigné de ceste espée, il penseroit 
<L deux fois de m'assaillir ; toutefois je le tien- 
<{ drois pour fort poltron, si nous estions seuls 
« sans tesmoinets, s'il n'osoit exécuter ce 
« qu'il auroit délibéré de faire. » Le comte 
luy respondict avec un visage fort estonné : 
« Sire, la meschanceté de l^ntreprise seroit 
« bien grande; mais la follie de la vouloir 
« exécuter ne seroit pas moindre. » Il faut 
bien peser ceste responce qui est belle. Le roy, 
se prenant à rire, remet l'espée au fourreau 
et escoutant la chasse qui estoit près de luy, 
la suivit. Le lendemain, le comte voyant qu il 
estoit descouvert, et impossible d'attaquer un 
si brave roy, prend congé du roy sur quelque 
subject, et s'en retourne en son pays. Jedirois 
vouluntiers sur ces deux contes avec l' Arioste : 

gran bonta di principi nosîri. 

S'aller perdre dans les bois et forests, et là 
sans tesmoîngts se vouloir battre, laissans 
leurs grandeurs aux orées'. 

Le roy Henry III* estant encore jeune, tou- 
tesfois desià fort renommé de ses victoires des 
batailles ae Jarnac et Montcontour, estant à 
Bloys, lors de l'accord du maryaçede madame 
sa sœur et du roy de Navarre, il fust supplié 
par le jeune Nansay, dict Besigny, de luy faire 
accorder Quelque don au roy, et au conseil, 
qu'il lui aemandoit.*'Ce qu'il luy promit s'il 
se pouvoit, estant lors M. d'Anjou, et lieu- 
tenant du roy ; mais le conseil trouvant ne se 

I . Lisière d'un bois. 

pouvoir faire, M. d'Anjou le dict audict sieur 
de Besigny *, qui, fasché d'un tel refus, parce 
qu'il estoit un peu hautain, dict à Monsieur 
que, s'il eust voulu, qu'il se fust bien passé*, 
mais qu'il ne ressembloit pas le roy son frère, 
qui tenoit fort bien et ferme sa parolle, et non 
pas luy. Monsieur, qui estoit lors à table avec 
ie roy, luy respondict en colère : « Besigny, 
a vous m'offancez par trop. Si j'estois aussy 
« inconsidéré que vous, et sans le respect que 
« je dois au roy mon frère, je vous donnerois 
« de la dague dans le corps; mais je vous 
« advise que vous me reparerez ceste parolle 
« outrajgeuse de vostre personne à la mienne, 
« et que demain matin me despouillant de la 
« grandeur et altesse que j'ay, je vous fairay 
« appeller dans la forest, où je vous fairay 
« cest honneur de me battre à vous, et par ce 
« n'y faillez ; autrement je vous tiendray pour 
« un parleur et mesdisant que vous estes, et 
(( non pour un vaillant. » Besigny ne sça- 
chant que luy respondre, dict : « Monsieur, je 
« vous supplie me pardonner; je n'y pensois 
« pas; je vous suis très humble serviteur », 
et s'osta de là. Le lendemain Monsieur l'en- 
voya appeler par M. de Vins, qu'il n'eust à 
faillir de se trouver au bois , mais il fust con- 
seillé de prendre la poste et s'en aller au 
voyage de la Morée avec M. du Mayne, que 
fist dom Joan d'Austrie»,* où il acquit beau- 

1 . Balthasar de la Chastre, seigneur de Besi^y. 

2. Que l'affaire eût bien tourné pour lui, qu'il eût obtenu 
ce qu'il demandait. 

3. L'expédition qui se termina par la bataille de Lépante. 

coup de réputation ; car c'estoit un fort vail- 
lant et brave gentilhomme, et amprès tourna 
à poinct au siège de la Rochelle, là où Mon- 
sieur le receut en grâce mieux que devant, et 
n'en fiist pour cela mésestimé. Si luy garda il 
bonne pourtant amprès (je le dirois bien) * ; 
car le morceau estoit trop gros pour luy a 
digérer, et Monsieur de l'autre costé, fort 
estimé de la belle offre qu'il faisoit à l'autre. 
Tout cela est bon à tous ces grands à jouer 
ces mystères. 

Un de ces ans, en la cour de nostre roy, le 
bal se tenant, le seigneur de Givry», gentil 
cavallier certes et fort accomply, ainsin qu'il 
avoit pris, mademoiselle de Grantmont' pour 
la mener dancer la volte, voicy M. de Sois- 
sons* qui la luy prend et la mené dancer. 
Givry falut au'il laissast sa prise et cedast au 
prince, en (lisant seulement : « Monsieur, 
« vous usez en cela du privilège de prince. » 
Amprès le bal finy, et qu'on se retiroit, Givry 
qui se disoit un peu serviteur de ladicte damoi- 
selle de Grantmont, ainsin qu'il la conduisoit 
soubs le bras en sa chambre, M. de Soissons 
luy voulant quelque maltalent d'ailleurs aussy, 
ce disoit on, derechef vint et print ladicte 
demoiselle. Givry luy dict : « Monsieur, vous 
« croirez s'il vous plaist que je ne l'endu- 

1 . L'auteur veut dire probablement que Besigny devint 
un des ligueurs les plus acharnés. 

2. Anne d'Anglure, seigneur de Givry. 

j. Catherine de Gramont, qui épousa François de Cau- 
mont, comte de Lauzun. 
4. Charles de Bourbon, comte de Soissons. 

« rerois de mon pareil, que nous ne vinssions 
« aux mains. » M. de Soissons luy dict : 
« Givry, quand vous voudrez je me desves- 
« tiray de ma grandeur pour vous en donner 
« du plaisir au Pré aux Clercs qui est ouvert à 
« tout le monde. » L'autre luy respondict : 
« Monsieur, puisque vous me voulez faire 
« cest honrieur, je l'accepte, et sera lorsqu'il 
« vous plaira me commander. » Voylà ce 
qu'on en disoit à la cour. Le lendemain au 
matin, l'un et l'autre estoient prests pour faire 
leur partie sans que le roy le sceust *, qui leur 
envoya faire la deffence, trouvant fort mauvais 
de quoy M. de Givry avoit accepté le combat, 
ce dict on ; et d'autres disoient que, puisque 
M. de Soissons lui avoit faict ceste honoraole 
offre, ne pouvoit moins faire que de l'accepter 
pour le plus haut comble de sa gloire. Dont 
en cest exemple faut louer grandement M. de 
Soissons et sa générosité, en voulant s'abaisser 
de sdL qualité, pour monstrer la grandeur de 
son courage. 

Or tout ainsin qu'il faut louer ces grands 
roys et princes de se desvestir de leurs gran- 
deurs pour faire tels honneurs aux petits, il 
faut aavertir aussy aucuns grands qu'ils n'en 
abusent point, ainsin que du temps du roy 
Henry II* il arriva à M. le prince de La Roche 
sur Ion, prince du sang, et brave et vaillant. 
Estant à la chasse avec le roy, il voulut 
braver M. d'Andellot et de parolles et de faict. 
M. d'Andellot, qui estoit haut à la main et peu 

I. Sans est id pour mais. 

endurant, ayant mis la main à l'espée, blessa 
M. le prince. Mais le seigneur de Roches, qui 
despuis j'ay veu premier éscuyer du roy 
Charles, secondant M. le prince son maistre, 
blessa M. d' Andellot, et tous deux se cuydarent 
tuer, sans aucuns gentilshommes qui suivoient 
le cerf, et survindrent et le roy et tout, qui 
l'empescha. Sur quoy il y eust une très grande 
rumeur, et les princes du sang tout mutinez 
et voyant qu'il leur en prenoit autant à l'œil*, 
s'en plaindrent au roy et en demandarent 
raison à M. le connestable, qui vouloit soubs- 
tenir la querelle de M. d'Andellotsonnepveu, 
remonstra au roy publiquement et devant les 
princes du sang amutinez, si M. d'Andellot 
avoit tort, il fairoit satisfaction à M. le prince 
de La Roche, mais aussy s'il n'avoit tort, qu'il 
n'estoit pas raison que les princes abusassent 
de leur principajuté, laquelle certes leur avoit 
esté donnée de Dieu et de nature pour s'en 
faire respecter et non pour en abuser, ny 
pour en gourmander les gentilshommes, qui 
sont chevalliers et gentilshommes comm'eux, 
et si le plus beau titre qu'un prince puisse 
avoir et porter amprès sa principauté, est 
qu'il est gentilhomme; mesmes ce grand roy 
François ne juroit jamais par foy de roy ny de 
prince, mais, foy de gentilhomme. Les Espai- 
gnols mesmes, quand ils se veulent vanter, ils 
disent : Jaro à Dios que somos hidalgos como el 



I . Expression proverbiale qui parait répondre à celle-ci 
ji*il leur en pendait autant à l'oreille 
bliblc aventure pouvait leur arriver. 

rey, dineros menos : c'est-à-dire, « nous sommes 
a gentilshommes comme le roy, il est vray 
« que nous n'avons pas tant d'escus », et 
voylà pourquoy un gentilhomme, quand il est 
bien gentilhomme, est fort à estimer; cela 
s'entend bien gentilhomme de race, de valeur 
et de mérite, de nom et d'armes. Par ain- 
sin M. d'Andellot, cpiï estoit conditionné en 
tout cela, et qui jeune qu'il estoit, avoit 
cherché l'advanture de guerre en tous lieux 
de la France, d'Allemaigne, d'Italie, d'Escosse 
et d'Angleterre, ne debvoit estre bravé ny 
mené de la façon, comme le cuydoit mener 
M. le prince de Là Roche sur Ion, s'il eust 
pu. Dadvantage, outre qu'il estoit gentilhomme 
ainsin qualifié, il estoit chevallier, non de 
l'ordre, mais de vraye et noble chevallerie, 
qui valloit bien autant, quand on l'a vail- 
lamment gaignéej comme l'ordre, d'autant 
que le nom de chevallier et de chevallerie 
estoit cent fois plus ancien, voyre de temps 
immémorial, que l'ordre^ qui n'avoit esté 
institué que despuis peu par les ducs de 
Savoye, Bourgoigne, Angleterre et France, à 
l'appétit * de quelque humeur je ne sçay . 
quelle qui leur en prist telle, ainsin qu'il se 
treuve par leurs institutions. Mesmes que 
nous trouvons dans les histoires de Flandres 
Que le bon duc Philippes, instituteur de 
l'ordre de sa Toison, il voulut que son fils, ce 
brave cpmte de Charolois, fust faict avec son 
baptesme chrestien et chevallier de son ordre 

I . A Vappétit^ à cause de, à l'occasion de. 

tout ensemble, et receust Tordre et le cresme 
tout à coup. Son petit fils * Charles V fust 
faict aussy chevallier de ce mesme ordre en 
Taage d'un ah et demy, disent les mesmes 
histoires de Flandres. 

Les chevalliers de chevallerie doivent pré- 
céder tous autres, et le nom de chevallier a 
esté le premier entre tous les noms d'honneurs, 
et quelque titre gradué qui soit; tellement, 
que quant au nom de la religion, loix et obser- 
vations d'icelles, toutes choses sont communes, 
et n'y a différence du plus grand au plus petit, 
d'autant que ceste religion les rend tous 
esgaux à bien faire, et faict aussy esgalle disr 
trioution du fruict des œuvres, mesmes que les 
grands roys et princes souverains, quant au 
nom de chevallerie, ne scait rien davantage 
que simples chevalliets, et nul autre chevallier 
ne leur est inférieur, et aussy que ceste reli- 
gion de chevallerie a estée dite pareillement 
religion d'honneur, et ceux oui en font pro- 
fession sont dicts chevalliers d'honneur, pour 
autant Que les vertus estans les reigles que l'on 
doict observer en ceste religion de chevalle- 
rie, nécessairement suivent l'honneur; comme 
ainsin soit que ces vertueuses opérations 
tirent par conséquent avec soy l'honneur en 
char triumphant. Et pour ce Marcellus, en 
mémoire de sa victoire, voulut bastir à Sira- 
cuse un temple joinct ensemblement à la Vertu 
et à l'Honneur; mais en estant empesché par 
le sacré collège des pontifes, il fust contraint 

I. Arrière-petit-fils. 

Branthôme, Vlll. 18 

d'en faire dresser deux : l'un consacré à la 
Vertu et Tautre à l'Honneur'. 

La Vertu et l'Honneur ont esté estimez de 
l'antiquité pour dieux très puissans; et quant 
à l'Honneur, on le faignoit fils de la Révé- 
rence (ainsin qu'il se treuve en beaucoup de 
médailles antiques de la religion) pour dénoter 
que les hommes de la profession d'honneur 
eslevez hauts par leurs œuvres vertueuses doi- , 
vent estre rêverez d'un chascun. Mais pourtant 
tels chevalliers eslevez en honneur ne doivent 
point abuser des grades. Voylà en quel hon- 
neur sont tenus les chevalliers de chevallerie. 
Si bien que le roy François, ne se voulant 
contenter d'estre chevallier de l'ordre, il 
voulut estre chevallier de chevallerie à la 
bataille des Suisses à Marignan, par les mains 
de ce brave chevallier M. de Bayard, qui 
n'estoit que chevallier d'armes et non de 
l'ordre encore, comme il le fust amprès*. Le 
réy Henry voulut estre faict chevallier de 
M. le mareschal du Biez, encore qu'il eust 
l'ordre ; aussy le marquis de Pesca)rre disoit : 
Qu'e/ nombre de la guerra ganado con virtud verda- 
dera y con hechos illustres, era muy mas noble y 
honrado qui! era el que se ganaba con el juego de ù. 
fortuna amorosa, à dUel sobervio favor de los reyes 
del mundo. « Le nom de la guerre, gaigné par 
« une vraye vertu et par de nobles faicts, est 
« plus noble et plus honorable que celuy qui 
« se gâigne par le jeu de fortune amoureuse, 
« ou par la superbe faveur des roys du monde . » 

I . Voy. la vie de Marcellus, dans Plutarque. 
2 Le Loyal Serviteur, chap. lx. 

De telles ou semblables parolles M. le connes- 
table sceut si bien débattre la cause de M. d' An- 
dellot, qu'il la luy sceut gaigner devant le 
roy, et adviser d'un bon appoinctement. 

Sur quoy il me souvient qu'aux premières 
guerres civilles, lorsque nous prinsmes Bloys * 
sur les huguenots, M. de Randan qui avoit 
esté nouvellement estably coaronnel de l'in- 
fanterie de France, en la place de M. d'An- 
dellot, qui en avoit esté desmis à cause du 
party contraire qu'il tenoit et qu'on disoit 
rebelle, pour cela vint à avoir Querelle avec 
M. de Montbron, troisiesme fils ae M. le con- 
nestable, gentil garçon certes, et brave et 
vaillant s'il en fiist onc, et tout pour l'ambi- 
tion ; car il portoit envie à M. de Randan de 
cest estât, pensant succéder à M. son cousin 
M. d'Andellot. Ils vinrent si advan^t en leurs 
querelles,, qu'ils estoient prests à se battre 
sans l'empeschement qui y fust mis, et que 
M. le connestable en eust 1 advis soudain qui, 
comme prompt et colère qu'il estoit, s'en 
despita et se courrouça tellement, que l'es- 
clandre en fust grande en toute nostre armée, 
jusques à dire que M. de Randan estoit un 
petit gallant et un mignon de cour, et qu'il 
dormoit jusques à midy, et luy apprendroit sa 
leçon et son devoir. M. de Guyse, qui aymoit 
M. de Randan naturellement (comme certes il 
estoit aymable en tout), vint trouver M. le 
connestable en ceste grande colère, et luy 
remonstrer qu'on ne sçauroit dire autrement 

I. Au mois de juillet 1562. 

que M. de Randan ne fust de fort bonne part 
et bon lieu, et qu'en tous les endroits au'il se 
fust jamais trouvé, ny en toutes les cnarges 
qu'il eust jamais eu, qu'il n'eust faict tousjours 
si bien et si vaillamment qu'on ne luy sçau- 
roit Tien reprocher; et que s'il dormoit ainsin 
haut heure, que telle estoit sa coustume et tel 
son naturel quand il estoit à la cour; mais 
quand il estoit à la guerre et en sa charge, il 
estoit moins endormy que le moindre soldat 
des siens, et que pour appeller M. de Mont- 
bron son fils au combat, il ne luy faisoit point 
de tort, estant autant qualifié que luy fors en 
biens; et sur ce l'alla faire ressouvenir de la 
remonstrance qu'il fist devant le feu roy 
Henry, lors de la querelle du prince de La 
Roche sur Ion et de M. d'Andellot, et le pria 
de renouveller en soy les mesmes paroUes et 
sentences qu'il dict alors pour deffendre la 
cause de son nepveu, et qu'il trouveroit estre 
propres pour la mesme cause de M. de Randan ; 
et qu'il ne fairoit tort à M. de Montbron de 
l'appeller au combat, mais un très grand 
honneur, s'estant signalé en tant de lieux si 
noblement et vaillamment qu'il avoit faict, et 
ny de se vouloir battre contre son fils, qui 
pour sa jeunesse, n'avoit encore si bien faict 
paraistre son généreux courage comme il fairoit 
par amprès avec l'aage. M. le connestable 
amprès avoir songé en luy, et ce que M. de 
Guyse luy remonstra, s'appaisa, et fust advisé 
de les accorder, s'estans un peu repanty en 
soy de ce qu'il avoit dict. 
D'une chose se doivent aussy fort garder les 

petits de s'attaquer aux grands pour les bra- 
ver et faire un affront, soit qu'ils soient 
poussez de leur folle outrecuydance et de 
grande presumption de leur vaillance, ou de 
la grand'amytié et faveur que leur portent 
leurs roys et leurs princes ; car ils s'en pour- 
roient bien trouver mal, ainsin qu'il en advint 
au sieur de Sainct Maigrin de nostre temps, 
lequel parce que le roy luy faisoit un peu quelque 
bon visage et de faveur, en vint si insolent, 
ou possible pour complaire à son maistre, 
qu'il se voulut prendre à messieurs de Guyse, 
et surtout à M. du Mayne (en quoy il fust 
ingrat, car M. de Guyse l'avoit poussé et faict * 
cognoistre au roy la première fois qu'il vint 
jamais à la cour), jusques là qu'il usoit de fort 
outrageuses paroUes, et aussy qu'un jour dans 
la chambre du roy, ainsin que le roy estoit 
dans son cabinet, il tira son espée, et, en bra- 
vant de paroUes, il en trencha son gand par 
le mitan, disant qu'ainsin il tailleroit ces 

Ï)etits princes. Il n'emporta guieres loing ceste 
olle outrecuydance, car un peu de jours 
amprès il fust un soir estendu sur le pavé de 
la rue du Louvre, blessé à mort, qui s'en 
ensuivit le lendemain. La plusparfcdes cour- 
tisans disoient que le coup estoit très^ bon, 
mais c'estoit fort sourdement ; car le roy ne le 
trouva pas tel, et en fust fort despité et tasché, 
jusques à se trouver à ses obsèques, et vouloir 
mal à ceux qui ne s'y trouvarent, et à con- 
traindre tous ceux qui estoient à la cour d'y 
aller, où plusieurs y allarent, que je sçay bien, 
vestus de noir comme les autres, qui soubs 

l'habit en faignoient belle joye, et si aucuns 
f en eust il qui en estoient de la consente de 
a mort», comme je les cognoissois bien et 
leur disois qu'ils fissent bonne mine. Le roy 
le fist puis amprès tailler en marbre super- 
bement, comme QuielusetMaugiron et autres. 
Mais despuis, les Parisiens, pour estre chose 
trop vaine et abusive, ont rompu tout cela', 
si bien que le proverbe courut longtemps à la 
cour, contre les mignons et favoris du roy, 
Quand ils faschoient quelqu'un, ou luifaisoient 
desplaisir, on disoit : « Je le fairay tailler en 
marbre comme les autres. » Voylà comment 
fut payé ce jeune homme outrecuidé mal à 
propos. 

Il ne fist pas si sagement comme fist un 
gentilhomme à feu M. de la Trimouille, dict 
Le vray corps de Dieu, lequel en son jeune 
aage et en sa faveur, vint à faire desplaisir à 
ce gentilhomme dans la salle du roy. Le gen- 

1 . c'est-à-dire qui avaient été complices de Tassassinat de 
Saint-Megrin, tué, dit-on, par ordre du duc de Guise. Selon 
Topinion commune, il s'était vanté d'avoir obtenu les faveurs 
de Catherine de Clèves, duchesse de Guise, et le duc de 
Mayenne, plus soucieux que son frère de l'honneur de sa 
famille, avait aposté les meurtriers. Henri IV, apprenant en 
Navarre la mort de Saint-Megrin, dit : qu'il savoit bon gré 
au duc de Guise de n'avoir pu souffrir qu'un mignon de cou- 
chette le fit cocu ; c'est ainsi qu'il faudroit accoustrer tous 
ces petits galands de la Cour qui se meslent d'approcher les 
princesses pour les muguetter et leur faire l'amour. Voy. 
l'Estoile, IS78, 21 juillet. 

2. Ces monuments élevés dans l'église Saint-Paul j près du 
grand autel, furent détruits pendant la Ligue, après l'insurrec- 
tion de Paris contre Henri III, le 2 janvier 1J89, d'après 
l'Estoile. 

tilhomme luy dict seulement : « Monsieur, 
« vous me faites tort; je suis gentiJIiomme 
« d'honneur; je vous jure qu'advant qu'il soit 
« un an, j'en auray ma raison. » M. de la 
Trimouille luy respondiçt : « Alors comme 
« alors, cependant je vous verray venir. » 
L'an se parachevé et vient à estre révolu tout 
entier, fors le dernier jour, qu'ainsin que le 
soir qu'il * estoit en la chambre du roy à son 
coucher, qu'aucuns de ses compaignons, 
jeunes gens comme luy, luy faisoient la guerre 
de son homme : « Ha ! » dict il, « l'an est 
« passé; il n'a pas esté si mauvais comme il 
« a dict. Je m'en vais coucher » , et, sortant 
hors du logis du roy, ainsin qu'il estoit seul 
avec son page, contre une muraille, à pisser, 
voicy venir le gentilhomme qui luy persa son 
manteau de sa dague en deux ou trois 
endroits, et luy dict : « Monsieur, il ne tient 
« qu'à moy que je ne vous en fasse autant à 
a travers le corps; il me suffit de cecy, 
« et vous avoir monstre que je suis homme 
• a de bien et d'honneur », et de là s'en partit. 
Le gentilhomme fust plus discret, ou non si 
résolu (pour mieux dire) vangeur, que ne fiist 
un soldat du capitaine Briagne, un de ces ans, 
lorsque les premiers estats ' se rendirent à 
Bloys*. Ce soldat avoit esté audict Briagne et 
l'avoit quitté, et le trouvant le soir en la salle 
de bal, ainsin que l'on dansoit, ledict Briagne 
le voyant, luy dict : « Hà ! vous voicy, gal- 
« lant; remerciez le lieu où vous estes; mais 

1 . De la Trimouille. 

2. En 1576. 

« asseurez vous qu'au partir d'icy je vous 
« couperay bras et jambes, et vous appren- 
« dray à me quitter. » Le soldat, qui avoit 
fort belle façon, luy respondict fort honnes- 
tement qu'il ne luy pensoit tenir tort *, et luy 
estoit serviteur. « Rien! rien », replicqua 
l'autre, « au partir d'icy tu es mort de ma 
main », parlant à luy en très grande colère; 
et moy mesme je le dis à Briagne (car nous 
estions bons amis) qu'il se debvoit contenter 
des honnestes excuses du soldat, et puisqu'il 
vouloit tant luy demeurer son serviteur. Le 
soldat comme desespéré, s'oste de devant luy, 
mais non si loing qu'il ne le guette, qu'il ne 
l'espie, ne le perd de veue d'un seul clin 
d'oeil; par quoy le bal finy, ainsin qu'un 
chascun sortoit, le soldat suivant Briagne 
d'assez- près, le voit en un recoing seul qui 
pissoit; sur ce prenant l'occasion, tire son 
espée, luy donne à travers le corps, le tue et 
s'oste de là. Ce ne fust pas tout; car sans 
s'estonner, vint à la petite porte du chasteau, 
qu'il trouve si embarrassée de gens qui sor- 
toient à la coustume en foule, que, ne pouvant 
aysement sortir, il se mit à escrier : « Ha! 
« messieurs, pour Dieu, laissez moy sortir 
« viste, car voylà mon maistre qui s'est blessé 
« en une jambe ; il faut que je luy aille quérir 
« un barbier pour le penser. » (Quelle asseu- 
rance !) Soudain le monde s'ouvrit, et luy faict 
place, et sort et eschappe avec telle résolution^ 
qu'onc puis on n'en ouyt nouvelles, sinon qu'il 

I . c'est-à-dire le braver, lui manquer de respect. 

s'en alla aux guerres de Flandres, soubs 
M. de La Garde, où il fit si bien, et y acquit 
une telle réputation qu'il mourut capitaine. 
J'en sceus ces nouvelles par un autre soldat 
Que j'avois veu aux bandes, qui m'apporta 
aes recommandations de luy, et me remercioit 
de quoy j'avois 'parlé pour luy si bonnes- 
tement audict Briagne, quand il le gour- 
mandoit ainsin, encore que je ne l'eusse 
jamais veu ceste fois. Considérez* un petit 
la resolution de ce soldat d'attaquer ainsin 
son capitaine qui estoit un brave et vaillant 
gentilhomme, que je regrette bien fort, le tuer 
en tel lieu de respect, et puis s'esvader de la 
façon et de l'asseurance qu'il y fist. Voylà 
comment les petits bien souvant ont raison des 
grands; mais aussy les grands l'ont bien aussy 
bonne des petits. 

Je n'en ay veu un plus beau exemple qu'un 
que j'ay leu dans les Chroniques de SavoyeK Un 
seigneur de Viry, gentilhomme de Savoye, 
capitaine des gens de guerre de Savoye, oui 
avoit esté en la bataille de Tongres contre les 
Liégeois*, avec ses troupes savoyennes; en 
vertu de quoy le duc Jehan de Bourgoigne 
l'avoit pris à solde et service, et ses gens et 
tout. Il devint si insolent pour la bonne répu- 
tation en quoy il estoit, qu'il s'alla prendre et 
esmouvoir contre le bon duc Louys de Bour- 
bon ' et luy envoya une deffiance (ainsin par- 

1 . Chroniques de Savoie, liv. IIL 

2. Déroute des Liégeois par les troupes de Jean Sans peur, 
duc de Bourgogne, le 25 septembre 1408. 

î . Probablement Louis II, duc de Bourbon, mort vers 14 1 o. 

loit on alors, comme aujourd'huy deffy solem- 
nel), et ce à son propre et privé nom, comme 
font les princes d'un à d'autre; ce qui fiist 
trouvé fort nouveau, mauvais et estrange, 
attendu que ledict Viry n'estoit qu'un simple 
gentilhomme au prix de ce grand duc de 
Bourbon. Si est ce que ce simple gentilhomme 
luy fist fort la guerre, en luy prenant plu- 
sieurs places et chasteaux, tant en Dombcs 
Qu'en Baujolais, sur les frontières de Bresse, 
dont le duc Louys conceut grande haine contre 
le duc de Savoye Amé, son nepveu; car il se 
doubtoit bien que ce Viry avoit esmeu ceste 
guerre à la suscitatiori de son maistre ledict 
comte, car, sans luy, il se doubtoit bien aussy 
Qu'il n' avoit pas grands moyens ny puissances 
de tenir telles forces sur pied. Aucuns disoient 
que ledict Viry avoit esté secrettement suscité 
par le duc Jehan de Bourgoigne qui portoit 
une dent de laict audict duc Louys de Bour- 
bon, il y avoit longtemps, par les divisions 
entre les Orleanois et Bourguignons. Pour 
résister donc audict Viry, le duc Louys as- 
sembla le plus de ses amys qu'il peut, et 
envoya premièrement sommer le comte de 
Savoye ae luy mettre entre les mains ledict 
Viry. A quoy le comte (qui eust peur) fist res- 
ponse que ceste guerre n'avoit estée com- 
mencée ny faicte en son adveu ny subjection, 
et qu'il en seroit bien marry. Sur quoy fust 
accordé et arresté par les capitaines, tant d'un 
costé que d'autre, que ledict comte mettroit" 
ledict Viry en la puissance du duc de Bourbon 
son oncle, à la charge et condition toutesfois 

qu'il le tiendroit comme prisonnier de guerre, 
en ses prisons dans lesquelles se rendroit ledict 
Viry, et s'offriroit de satisfaire les dommages 
et interests que le duc auroit souffert de luy en 
ceste esmotion de petite guerre, et tiendroit 
prison jusques à ce qu'il auroit satisfaict à 
tout, ainsin qu'il auroit esté convenu. Le tout 
fut accomply; et. Quelque temps amprès, 
ledict Viry fust délivré, et toutes choses 
appaisées; ce ne fust pourtant sans avoir 
beaucoup pasty en prison, et de sa personne 
et de ses moyens. 

L'on peut tirer de cest exemple deux bonnes 
instructions : l'une qu'il faut que les petits 
soient bien sages et advisez quand ou qu'ils 
se présentent d'eux mesmes, ou sont conviez 
et poussez par les grands de faire une folie 
contre d'autres grands, ou qui porte consé- 
quence ; car s'ils ne la font bien à propos et 
ne l'exécutent de mesmes, ou qu'ils s'y trou- 
vent engagez et embarrassez par quelque 
malheur, ils sont soudain desadvouez et 
reniez par leurs autheurs et factieux ', aymant 
mieux qu'ils courent le hazard et le péril et la 
honte qu'eux, ainsin que faict Pantalon à 
Zany * quand il a faict du sot, et ainsin que 
fist Yvoy dict le jeune Genlis qui, ayant 

1 . L'auteur appelle ainsi, je crois, les chefs d'une faction. 

2. Personnage de la comédie italienne. Pantalon est un 
père noble, et Zani une espèce de paillasse. Les zani, < en 
une comédie ou farce, regardent leur francisquine comme à 
la traverse, et puis serrent les espaules, ou s'estendent bras 
et jambes en regardant de Tautre costé et faisans estranges 
mines » . Chapub, Us facétieuses journées, f« 233 v«. 

amassé quelque trois à quatre mille bons 
François pour aller en Flandres contre le duc 
d' Albe, fust surpris et rencontré par ledict duc, 
et furent tous defFaicts, au moins la plus 
grand'part, car il ne s'en sauva guieres qu'ils 
ne fussent pris, comme fut leur chef Genlis 
jui, amprès avoir enduré longue prison, y 
ust exécuté par sentence. Le duc d'Albe 
envoya vers le roy Charles sçavoir s'il les 
envoyoit; il dict que non, Dieu mercy, qu'il 
n'avoit faict rien qui vaille, et ne vouloit 
point que pour une faute mal faicte le roy 
d'Espaigne lui voulust mal et se declarast son 
ennemy, et qu'un petit desadveu r'habilleroit 
le tout; mais si Yvoy eust conquis ce qu'il 
avoit promis, et pris de bonnes villes en 
Flandres, comme il y avôit apparence pour 
lors, et qu'il n'eust esté ainsin pris et deffaict, 
sans point de faute son cas fust bien allé pour 
luy et pour le roy'. 

Nous avons un pareil exemple du seigneur 
du Allot qui, autheur de l'entreprise du chas- 
teau d'Angiers, parce qu'elle alla très mal 
pour luy et qu'il n'y vint à bout, il fut 
desadvoué de celuy qui la luy avoit consentie 
et avoit esté bien ayse qu'on la fist; parquoy 
il fust exécuté à mort ignominieusement par 
un bourreau*. 



1. Genlis avait été envoyé par Coligny en 1572 au secours 
de la ville de Mons, assiégée par les Espagnols, avec environ 
trois mille hommes, volontaires la plupart huguenots. Cette 
expédition s'était faite sans Taveu clu Roi, et pendant que la 
France et TEspagne^étaient en paix. 

2. Michel Bourrouge, sieur de Hallot et de Guépéneux, 

Le roy Louys X? estoit maistre passé en 
telles choses ; car si elles alloient bien, il les 
advouoit; si mal, il les desadvouoit et desnioit 
comme un beau diable, tesmoing la guerre de 
Liège, qu'il suscita contre le duc Charles de 
Bourgoigne; mais aussy il fit bien du fat, et 
perdit l'estrieu de son bon esprit, quand ne 
s'en souvenant pas, il fut attrapé dans Peronne, 
et alla servir son vassal comme son vallet. 
Quelle honte! Voylà donc comment il se faut 
gouverner bien à poinct en telles folies sub- 
jecles à desadveu. 

L'autre instruction, et pour laquelle princi- 
palement j'ay allégué cest example du seigneur 
de Viry, est qu'il ne se faut pas tant estimer 
quelquesfois, ny présumer tant de soy qu'un 
petit s'attaque à un grand insollemment ny 
inconsidérément; car enfin les petits sont 
petits, les grands sont grands qui ont tousjours 
raison d'eux ; mais aussy il faut de mesmes 
que les grands soient discrets et consideratifs 
que, sans juste raison et subject, ils ne fassent 
tort aux petits; car quelquesfois, perdanstous 
respects, ils se revirent bravement comme 
gens désespérez et jaloux de leur honneur. 
J'allegueray cest exemple, et puis plus : 

Quand le duc d'Ascot sortit hors de prison 
du tois de Vincennes*, du règne du roy 

gouverneur du château d'Angers, fut roué vif en IJ85, à 
Ançers, pour avoir cherché à s'emparer de la forteresse. Il 
allégua un ordre verbal du Roi ; mais les ligueurs passèrent 
outre. 

I . Philippe de Crol, duc d'Arschot, fait prisonnier en 1 5 5 3 , 
et enfermé a Vincennes, prit la fuite trois ans après. 

Henry 11% la comtçsse de Senningan » fust fort 
accusée et suspecte de sa délivrance, et d'y 
avoir fort tenu la main, et y trouvé les moyens, 
car elle est oit fort sa proche parente. M. le con- 
nestable (à qui estoit le prisonnier, et qui avoit 
soieneuse cure de le garder pour en faire 
eschange de luy à M. de Montmorency* son 
fils, qui estoit prisonnier en Flandres), ne faut 
point penser s il fut fasché de ceste escapade ; 
et, pour ce (par ordonnance du roy, que M. le 
connestable gouvernoit), ladicte comtesse fust 
constituée prisonnière et resserrée, et commis- 
saires ordonnez pour l'ouyr et faire son procès ; 
et de faict, fust en une très grande peine, et 
possible en grand danger de la vie, sans 
MM. de Guise et cardinal son frère, lequels 
esmeus, prirent sa cause en main, et luy ren- 
dirent si bonne qu'elle n'en eut que la peur. 
Au bout de quelque temps les nopces de la 
royne d'Espaigne et de madame de Savoye 
survinrent, dont, aux salles du bal, parmy les 
grandes magnificences, bals et dances, M. de 
Montmorency', comme grand maistre, eut 
charge de faire place pour les foules ordinaires 
qui se jettent et affluent en telles festes. M. le 
prince Portian*, qui estoit fils de la comtesse 

1 . Françoise d*Ajnboise, femme en secondes noces de 
Charles de Croî, comte de Seninghen, frère du duc d'Ars- 
chot. 

2. François de Montmorency. 

5 . Montmorency d'Amville, fils du connétable, qui lui avait 
succédé dans sa place de «grand maître lorsque son père 
obtint répée de connétable. 

4. Antoine de Croî, prince de Porcien. 



dby Google 



Discours sur les Duels. 287 

de Senningan, venant à se faire grandet, et 
avec Taage luy croissant aussy le cœur (car il 
estoit tout généreux et vaillant), portant haine 
grande et une mauvaise dent de laict, à cause de 
sa mère, à ceux de Montmorency, ne voulut 
se reculer ny faire place, quelque chose que 
M. de Montmorency luy dist par deux fois en 
allant et tournant, mais faisoit tousjours au 

[>is, jusques à dire qu'il n'en fairoit rien pour 
uy. M. de Montmorency qui voyoit bien la 
source de tout cecy et pourquoy il le faisoit, 
perdant patience, le repoussa très rudement, 
ce que ne pouvant endurer, il brava un peu, 
et monstra une mine altiere et menaçante; de 
sorte que la rumeur estant sautée au roy, à 
M. de Guyse et M. le connestable, fut faict 
commandement et à l'un et à l'autre de ne 
sonner plus mot, ny aller plus advant, et ne 
s'entredemander rien l'un à l'autre sur la vie, 
de peur de perturber la feste, et mesmes à 
cause des estrangers qui estoient là. Parquoy 
le bal se fit et se paracheva sans autre esmo- 
tion plus grande. Les uns donnarent leblasme 
au prince Portian d'avoir là voulu braver 
contre l'authorité du roy, et officier premier 
de sa maison, et mesmes en faisant sa charge 
en une telle et solamnelle feste, et que ce 
n'estoit là qu'il falloit braver. Le prince Por- 
tian disoit qu'il avoit esté poussé comme de 
guet à pand, et comme avoir esté choisy le 
premier et sur tous pour estre ainsin bravé. 
Aucuns disoient que M. de Montmorency, 
sçachant ce qui avoit esté passé entre leurs 
maisons, debvoit un peu pallier et laisser passer 

ce coup, sans en bailler encore nouveau sub- 
ject de mescontentem'ent. Mais pour fin M. de 
Montmorency fut trouvé avoir très bien faict, 
pour s'acquitter de sa charge, et qu'il ne 
pouvoit moins faire que de le pousser et le 
taire reculer aussy bien luy comme un autre, 
et un autre comme luy, ainsin comme on Fa 
veu en telles presses, que l'on n'est pas 
maistre de soy, et que l'on y perd toute 
patience. 

Mais quant à moy je n'y ay jamais veu roy, 
prince ny capitaine des garaes, ny homme 
quiconque soit, qui y ayt eu meilleure grâce 
et meilleure façon, ny plus grande discrétion 

3ue feu M. de Guise le grand et M. son fils le 
ernier, des hommes de son temps; car ils 
commandoient si modestement et si douce- 
ment, ores parlant à l'un, ores parlant à 
l'autre, si gentiment, que par deux ou trois 
doux mots qu'ils disoient, le monde se recul- 
loit de soy mesme, se tenoit coy plus cent fois 
que par une infinité de brailleries, poussemens 
et impatiences de tous autres. 

Pour achever donc le conte de M. de Mont- 
morency et du prince Portian : cela fut 
appaisé et accordé par le commandement du 
roy sans quoy possible, il s'en fust ensuivy 
une très grande et dangereuse conséquence, 
voyre une rigueur de justice du roy qui ne le 
trouva pas bon; et de quoy j'allègue cest 
exemple, ce n'est point pour mettre M. le 
prince au rang des petits et inférieurs, car il 
estoit d'une très grande et très haute et 
antique maison, et pour ce estoit bien en cela 

égal, à M. de Montmorency, mais la partie 
estoit fort mal faicte pour luy, d'autant que 
M. le connestable qui gouvernoit tout, toute 
la cour bransloit pour luy, ainsin que porte la 
faveur de la cour : si que M. de Montmorency 
usant et y employant la faveur de son père et 
la sienne, il fust esté bien plus puissant et fort 
que ledict prince, et aussy qu'il avoit la raison 
oui faisoit pour luy, pour n'avoir faict aue le 
devoir de sa charge. Voylà pourquoy ledict 
prince couroit grand'fortune, et avoit tort 
d'avoir voulu braver, bien qu'il fust assez 
supporté de messieurs de Guise. Mais en cela 
ils n'eussent pu aller contre la raison, et 
aussy qu'il y avoit un grand roy qui de longue 
m ain se sçavoit bien faire author iser et maintenir 
les privilèges de sa maison et de sa royauté. 
Voylà comment lors un chascun discouroit à 
la cour sur ce subject. 

Plusieurs années amprès, ledict prince fut 
fort blasmé d'un traict qu'il fist, de quoy 
oubliant son ancien màltalent contre ledict 
seigneur de Montmorency, tant pour le pous- 
sement que la prison et le procès de sa mère, 
il rechercha tellement M. de Montmorency, 
qu'il l'accompaigna à l'affront qu'il fist à Paris, 
en la rue Sainct Denys, à M. le cardinal de 
Lorraine et à M. de Guise dernier mort, qui 
n'estoit qu'un jeune et foible garçonnet *. d'au- 
tant que ledict M. le cardinal entroit aans la 

I. Le 8 janvier 156$; Henri de Guise n'avait alors que 
quinze ans. Il éuit défendu d'entrer à Paris en armes, et le 
connétable, jaloux des Guise et irrité de la hauteur du car- 
dinal, saisit avec empressement cette occasion de l'humilier. 

Branthâme, VU!, 19 

ville avec sa garde ordinaire d'harquebusiers 
à cheval, qui marchoit ordinairement avec 
luy par la permission du roy, despuis la sédi- 
tion d'Amboise, que je luy vis lors ériger*, 
que le capitaine La Chaucée, gentil soldat 
certes, menoit comme chef. M. de Montmo- 
rency voulut interdire l'entrée audict M. le 
cardinal avec armes et sa garde, et luy 
manda par deux fois qu'il le chargeroit s'il 
s'en essayoit. M. le cardinal ne laissa pour 
cela, et entra. Sur quoy M. de Montmorency 
monte à cheval avec sa garde et ses amis, et 
va au devant et le trouve entré, et le charge; 
dont M. le prince qui l'accompaignoit, sans 
aucune souvenance des plaisirs passez, fit la 
première poincte de la charge, où il y eut un 
grand desordre*, et fut constrainct M. le car- 
dinal mettre pied à terre, et se sauver dans 
une maison d un citadin de la ville'; si que 
possible sans cela fust il esté en danger de la 
vie, ce dit on ; car il estoit fort hay à cause de 
la religion, et avoit là plusieurs huguenots 
avec M. le prince, qui ne demandoient pas 
mieux; j'en parle ailleurs bien au long dans 
l'un de mes livres*. Ce cas fut trouvé fort 
estrange par toute la France et surtout à la 
cour, qui estoit lors en Provence. Je venois 
lors de la prise du Pignon de Bellys en Bar- 

1 . Établir, former. 

2. Un gentilhomme de la suite du prince fut tué. 

3. Accompagné de ses neveux, il trouva un asile dans la 
boutique d'un cordier nonmié Garrot. 

4. Voy. de longs détails sur ce conflit dans les Lettres de 
Catherine de Médicis, II, 2^3. 

barie, et de Portugal et d'Espaigne. Je sçay ce 
qu'en dict le roy et la royne, et les granas qui 
estoient là, et M. le connestable qui en fust 
fort estonné, et le roy depescha M. de Ram- 
bouillet vers M. le cardinal et M. de Montmo- 
rency, qui dirent leurs raisons ainsin qu'ils 
peurént (dont n'y avoit manque d'un costé ny 
d'autre), que je dirois vouluntiers, mais elles 
allongeroient trop ce discours, et aussy que je 
les dis ailleurs. M. le prince ^de Condé, bien 
qu'il fust chef des huguenots, se sentit luy 
mesme fort offancé de cest affront faict à son 
cousin germain *, et en prit l'affirmative, force 
autres princes aussy et mesmes M. de Mont- 
pensier. Pour fin, par la sagesse et providence 
de la royne mère, cela s'appaisa, et n'alla ceste 
contention plus advant*. Surtout M. le prince 
Portian y receut un très grand blasme, pour 
s'estre ainsin bandé de gayetté de cœur, ou 

[)our sa religion, contre la maison de Guyse, de 
aquelle il avoit receu tant de plaisirs et cour- 
toisies, et par sus toutes, trois : la première, 
l'assistance qui avoit esté faicte à sa mère la 
comtesse de Senningan en prison, sa cause et 
sa délivrance; la seconde, en ceste querelle 
contre M. de Montmorency que je viens racon- 
ter ; et la troisiesme, qu ils luy avoient faict 

1. Le cardinal de Lorraine était fils de Claude de Guise 
et d'Antoinette de Bourbon, tante de Louis de Bourbon, 
prince de Condé. 

2. Voy. la pièce intitulée : Ce qui se passa à Moulins Van 
MDLXVIy touchant V accommodement des maisons de Guise, 
de Montmorency et de Chastilbn, et le règlement du Roi en 
faveur du maréchal, en date, à Moulins, du 24 février i $66. 
Bibl. nat., collect. de Mesmes, ms. 279, f» )o6. 

espouser mademoiselle deNevers*, Tune des 
plus belles, honnestes, sages, vertueuses et 
riches filles de la France, et qui estoit digne 
d'un plus grand prince que luy, comme des- 
puis elle espousa ce grand M. de Guise •. Feu 
madame la douairière de Guise ^, ceste si sage 
et vertueuse princesse, la nourrissoit, par la 
prière que feu M. de Nevers, son père, luy 
avoit faict de la tenir en sa compaignie pour 
tenir d'elle, de sa belle et bonne nourriture et 
sages vertus. Je l'y ay veue nourrir, et je sçay 
que M. le cardinal fut le premier moteur de ce 
maryage : il luy rendit très mal là, à l'appétit 
de sa religion. Il ne debvoit point en cest 
endroict obscurcir sa belle et claire réputation 
qu'il avoit, par une telle ingratitude; car il 
estoit de bonne part, de bonne race, brave, 
vaillant, généreux, adroict, et très accomply 
prince en tout, magnifique, libéral ; mais il se 
gasta fort là. Moy mesme j'en fus autant marry 
qu'il estoit possible ; car je luy estois fort ser- 
viteur, et luy m'aymoit autant que gentil- 
homme de la cour : mais que voulez-vous .'* 
C'estoit sa religion qui l'avoit ainsin charmé et 
offusqué comme d'autres. Feu M. le prince de 
Condé luy en fit bien la réprimande, comme 
j'ay sceu ; car il avoit espousé sa niepce * ; et 

1. Catherine de Clèves, comtesse d'Eu, qui épousa en 
secondes noces le duc Henri de Guise et vécut jusqu'en 1633. 

2. En 1570, six ans après la mort d'Antoine de Crof, 
prince de Porcien, son premier mari. 

3. Antoinette de Bourbon, femme de Claude de Lorraine. 

4. Catherine de Clèves était fille de François I«', duc de 
Nevers, et de Marguerite de Bourbon, fille de Charles de 
Bourbon, duc de Vendôme. 

luy sceut bien reproscher Tobligation qu'il 
avoit en la maison qu'il venoit offancer mal à 
propos. Si nous voulons croire la légende de 
Sainct Nicaise, bastard prétendu de la maison 
de Guyse*, il en eust la vangeance deux ans 
amprès, ou moins ; car par le moyen de Sainct 
Barthellemy, son bon averlant% il le fist mou- 
rir ; et fust fort regretté de plusieurs honnestes 
gens de la cour. Pour moy, je luy donne ma 
bonne part de plusieurs larmes. En ce conte 
il y a plusieurs choses à noter et considérer, 
que je laisse aux bons discoureurs; non seule- 
ment pour le subject pour lequel je Fay allégué, 
que pour autres. 

Avant que faire fin je diray encore ce mot : 
que feu M. de Montpensier le bon homme der- 
nier mort, dict Louys, a esté un prince qui en 
ses colères a esté fort subject à gourmander et 
offancer les personnes; aussi n' avoit il en luy 
autre si que celuy là, car c'estoit un prince 
brave, vaillant, magnanime et très bon chres- 
tien, comme son patron le roy saijict Louys, 
qu'il vouloit imiter en tout. Aux troisiesmes 
troubles, il gourmanda et brava fort, de 
paroUes seulement pourtant, feu M. d'Au- 
zances', le soubçonnant de la religion. C'estoit 

1 . La Légende de dom Claude de Guise, abbé de Saint- 
Nicaise, pamphlet protestant imprimé dans le tome VI des 
Mémoires de Condé. 

2. Ce Saint-Barthélémy est un des personnages de la 
légende de dom Claude, personnage imaginaire, je crois, 
assassin et empoisonneur aux gages de dom Claude. — Avar- 
iant est un terme de mépris, venu, dit-on, de l'allemand un- 
terhaendler, revendeur, trafiquant de bas étage. 

3. Louis de Montberon, seigneur d'Auzances ou Ausance. Il 

à Mirebeau, aux troisiesmes guerres, où pour- 
tant il servoit bien le roy en son armée. Plu- 
sieurs en ■ blasmarent ledict prince, car 
M. d'Auzances estoit gentilhomme d'une 
grande maison, et de ceste grande de Mont- 
beron, Tune des grandes et antiques de la 
Guyenne. Il avoit esté lieutenant de roy dans 
Metz, où dignement et très sagement s'en ^stoit 
acquitté : et, estant là venu pour servit* son 
roy, il ne le debvoit ainsin traicter de rudes 
parolles, bien qu'il fust suspect de la religion; 
et pour ce force honnestes gens s'en escanda- 
lisarent. Je sçay bien ce que j'en vis dire à 
M. de Biron, et de grande colère parler haut et 
bravement, jusques prest à venir à l'effect. Je 
sçay ce qu'il m^en dict, et la menée qu'il en 
tramoit, car M. d'Auzances estoît son parent 
prosche à cause de la maison de Bourdeilles 
et de Montberon, tous bons parens et alliez, 
et bons amys. Ledict M. de Montpensier en 
eust le vent; qui cala \ et en parla à mondict 
sieur de Biron, lors marescnal gênerai de 
camp, et luy en fit ses excuses, et en fit parler 
à mondict sieur d'Auzances. Amprès cela, 
ledict sieur d'Auzances se retira de l'armée, 
bien que Monsieur luy remonstrast qu'il ne 
s'en faloit autrement formaliser et estomac- 
quer. Si en conceut il un tel chagrin et dou- 
leur en soy, que je croy qu'il mourust plustost 



avait épousé Madeleine de Mareuii et eut pour enfants Louise 
de Montberon, dame de Montmoreau, et Jacques de Mont- 
beron, seigneur d*Ausance. 

I . S. e. sa voile : plia, mit de Teau dans son vin. 

du soing et soucy qu'il concepvoit en soy, 
pour s'en vanger, que d'autre mal. Je sçay ce 
qu'il m'en dict, car nous estions fort prosches 
et très bons amys, et si avoit le cœur grand, 
haut et brave, et peu endurant une injure, et 
croy que s'il eust vescu, il eust faict un coup 
(car le roy François premier disoit que c'estoit 
une fort dangereuse et furieuse beste, qu'un 
gentilhomme françois, outragé mal content et 
despité), si ce n'est que despuis cela se fust 
appaisé par l'alliance que prit M. le prince 
' Dauphin, son fils *, de la princesse sa femme, 
qui estoit fort prosche de M. d'Auzances, à 
cause de la maison de Mareuil de laquelle 
M- d'Auzances se poavoit dire oncle à la mode 
de Bretaigfle. 

L'autre gentilhomme que j'ay veu à M. de 
Montpensier gourmander, ce fust un honneste 
jeune gentilhomme italien que nous avons veu 
à la cour, et qui despuis espousa madame Phi- 
lippe*, dame de Bleré, mère de madame d'An- 
goullesme d'aujourd'huy. Ce fust au siège de 
la Rochelle qu'il parla à luy un peu outra- 
geusement, et pour rien, et le traict n'en fust 
pas trouvé trop bon, ny des grands ny des 
petits; car c'estoit un honneste gentilhomme. 
Il gourmanda, devant Lusignan, M. de Serre*, 
qui estoit un brave et vaillant gentilhomme ; 
mais cela fust bien à propos ; car, luy ayant 

1. Prince Dauphin : François de Bourbon, duc de Mont- 
pensier. 

2. Philippe Duc, Tune des maîtresses de Henri II et mère 
de Diane, depuis (i$S2) duchesse d'Angoulême. 

3. René de Valesergues, sieur de Serré. 

esté pris dans la Vacherie », et mené à M. de 
Montpensier, il luy demanda aussitost pour 
qui il tenoit ceste place ainsin. L'autre luy 
respondict très mal : « Pour le roy ». dict-if, 
« monsieur. » Aussitost ceste parolle dicte, 
M. de Montpensier luy jetta un chandellier 
d'argent à la teste. « Quoy ! » dict-il, «suis je 
« un traistre et un rebelle pour assiéger une 
« place que vous dites garder pour le roy? 
« Voudriez vous vous dire serviteur du roy, 
« et moy un traistre et un rebelle ? Que suis 
« je icy devant, sinon pour faire la guerre aux 
« ennemys du roy, et traistres et rebelles 
« comme vous estes, que je fairay tous pendre, 
« et commanceray à vous le premier? Allez, 
« ostez vous de devant moy. » M. de Mont- 
pensier eut là juste subject et raison de parler 
et gourmander ainsin ce gentilhomme qui 
avoit tenu ceste parolle par trop préjudiciable 
à son honneur et à luy, qui tenoit le rang et 
place de roy, qui estoit autant se mocquer 
de luy. 

Voilà comment les princes sont louez pour 
se picquer bien à propos contre les petits et 
meslouez pour mal à propos. Ainsin que fiist 
le cardinal de Lorraine, que j'ay cy devant 
allégué contre M. d'Auzances cy dessus men- 
tionné, lequel, estant lieutenant de roy à Metz, 
et voyant que M. le cardinal se vouloit usur- 
per la ville de Marsaut au pays Mayssin, à 
cause de Pevesché de Metz, qu il disoit en des- 
pendre, M. d'Auzances s'y opposa et fust à son 

I. Nom d'une partie du château de Lusignan contre 
laquelle Tarmée catholique avait dirigé sa principale attaque. 

escient, ou plustost de par le roy ou autre 
grand Ty poussant, et fist commandement à 
Salsede, gouverneur, de la garder pour le roy ; 
ce qui fut cause de la grand' inimitié que luy 
porta ledict cardinal, que paradvant j'avois 
veu le gouverner, et feu M. de Guyse son frère 
paisiblement. M. le cardinal s'en plaignit au 
roy, et pour ce M. d'Auzances fust commandé 
du roy de le venir trouver à Moulins, ce que 
je vis, pour conter ses raisons en son conseil 
privé, devant M. le cardinal, qui le commança 
à braver de parolles, présent le roy, jusques à 
Tappeller petit gallant. A quoy répliqua 
M. d'Auzances, qu'il estoit gentilhomme 
d'honneur et qu'il tf estoit si petit gallant qu'il 
n'eust recherché son alliance pour un de ses 
nepveux, qu' estoit M. du Mayne, qu'on desi- 
roit fort maryer avec mademoiselle de Mezieres, 
qui fust amprès maryéç avec M. le prince Dau- 
phin; et, quant aux autres parolles outra- 
geuses qu'il luy avoit dict, ce n'estoit point à 
luy à qui il faisoit tort, mais au roy qui don- 
noit libre accès et congé à un chascun de par- 
ler librement devant luy en son conseil, et 
dire ses raisons; et les disans, sur ce estre 
outragé. Le roy en estoit offancé, et la cause luy 
touchoit de près. Cela fiist aussitost appaisé 
sur le coup; mais M. d'Auzances ne laissa 
amprès s'en estre retourné de le luy rendre,' 
car oncques puis il ne mit pied dans Marsaut; 
tant la vangeance est douce ; et nul grand ne 
peut il dire s'il a un ennemy quel que soit il 
petit et non seûiblable à luy, que soit un 
ennemy petit. 

Et pour dernier exemple, je n'allegueray 
que cestuycy du duc de Milan, Galeas Marie*, 
nls du duc Esforce, qui devint si tyran et 
vicieux qu'il ne s'attaqua pas seulement aux 
biens de ses subjects, mais à leurs femmes et 
filles; si qu'un senor André l'Ampugnan, 
impatient du tort qu'il faisoit à son frère d'une 
aboaye, se résolut avec d'autres conjurateurs 
de le tuer; ce qu'il fist dans une église, fei- 
gnant de vouloir parler à luy, et luy donna 
dans le corps et ventre deux ou trois coups 
d'une dague. Mais avant d'entreprendre ce 
meurtre, n'osant approcher ny offancer la per- 
sonne du prince auquel la grande beauté le 
rejettoit et estonnoit (voyez quelle vertu porte 
une beauté !), s'advisa d'un moyen pour s'as- 
seurer, de manière qu'il le fist peindre dans un 
tableau fort à vif, contre lequel il donnoit de 
la dague à toutes fois qu'il y pensoit, et s'es- 
sayoit ainsin; et tant continua ces coups et 
ceste façon de faire, qu'un jour, se voyant 
tout accoustumé et asseuré de l'approcher et 
frapper, luy donna sept coups à bon escient, 
dont en tumba mort par terre tout estendu. . 
Quel essay ! Je croy que le sieur de Montaigne 
irén a jamais faict ny escript de pareil parmy 
les siens. 

Or je fais fin, espérant de faire un second 
livre, pour y descrire encore force particulières 
façons qui se sont observées, s'observent, et se 

I. Il fut assassiné dans Téglise Saint-Étienne, le 26 dé- 
cembre 1476, par Andréa Lampugnani, Carlo Visconte et 
Gieronimo Olgiato. Le premier fut tué sur la place par les 
gardes du duc. 

peuvent observer pour faire les deffis et appels. 
Je diray aussy force diverses sortes d'accords 
et satisfactions de querelles qui se sont prac- 
tiquées, lesquelles j'ai veu, et desquelles je 
m'en puis souvenir. 



FIN DU HUITIÈME VOLUME. 

Sicile, 249. 



Roches (de), second du prince 
de La Roche-sur- Yon dans 
sa querelle avec d'Andelot, 
279. 

Roger-Bernard , comte de 
Foix, défie Bernard VI, comte 
de Foix, défie Bernard VI, 
comte d'Armagnac, 242. 

Roland , sa querelle avec 
Renaud, 181. 

RoLLET, son duel avec un ad- 
versaire inconnu, 141. 

RoMEFORT (DE), son ducl avec 
de Fredaigués, ioj-106. 

RoMERO (Julien), son combat 
avec un Espagnol, 39. 

RosNE (DE), son duel avec du 
Fargis, 108. 

RozAN (DE), son duel avec de 
Turenne, \o6. 

Saint-Gouard (DE), son duel : 
avec Charles de La Chas- 
taigneraie, 141 ; sa querelle 
avec un gentilhomme sain- 
tongeais, 227. 

Saint-Luc (de), sa querelle 
avec de Gauville, 170, 226. 

Saint-Mégrin, son assassinat, 
277 ; son duel avec Troile 
Ursin, 137. 

Saint-Phal , son différend 
avec de Bussy, 173. 

Salicny (de), second de La 
Villate dans son duel avec 
Esparézat, 104- 10 j. 

Sancerre (comte de), sa que- 
relle avec Claude de Guise, 
259. 

San Petro Corso, son duel 
avec Jehan de Turin, 128. 

Santa-Cruz (Sainte-Croix) , 
son combat contre Azevedo, 

Sarzay (de), son combat con- 
tre de Vehyers, 38. 

Schomberg (de\ l'un des duel- 
listes dans le combat des 
Mignons, 94. 

Scjpion-Emilibn. son combat 
contre un barbare, 190. 

